
PREFAŢĂ9
Lucrarea a fost pregătită de către colectivul de autori ai catedrei Economie, Management şi 
Psihopedagogie în Medicină a Universităţii de Stat de Medicină şi Farmacie „N. Testemiţanu”, 
denumită „Psihologia generală. Suport de curs”, având menirea să generalizeze studiile teoretice 
şi experimentale din domeniul psihologiei atât din ţară, cât şi de peste hotarele ei, îndeosebi din 
România şi Rusia.
Materialul dat s-a bazat pe selectarea şi generalizarea unei colecţii bogate de literatură, atât 
din psihologia clasică, cât şi din cercetările psihologice de ultimă oră. Cercetările de psihologie 
clasică, după cum ştim, servesc drept model de perfecţiune, fiind de mare valoare şi păstrându-şi 
importanţa de-a lungul anilor, având asemenea caracteristici, cum ar fi: calitatea, ordinea, 
echilibrul, claritatea, etc.
Suportul de curs conţine un material vast şi complex de psihologie generală, acoperind toată 
aria de compartimente, teme, subteme, studiate la disciplina Psihologia generală, prevăzut de 
planurile de studii din învăţământul superior atât din Republica Moldova, cât şi de peste hotarele 
ei.
Lucrarea de faţă are următoarea structură: prefaţă, 5 capitole: Introducere în
psihologie; Procesele psihice senzoriale; Procesele cognitive superioare; Activităţi şi procese 
reglatorii; Sistemul de personalitate; Bibliografie selectivă.
Cunoştinţele din domeniul psihologiei au o deosebită valoare pentru pregătirea viitorilor 
medici, de aceea sperăm că lucrarea prezentă va contribui la optimizarea acestui proces, va fi de 
un real folos profesorilor şi studenţilor de la medicină.
Suportul de curs dat poate fi utilizat de asemenea de către psihologi, sociologi, pedagogi, 
specialişti din diverse domenii, care au tangenţă cu psihologia, de către studenţii diferitor 
instituţii şi facultăţi, care studiază psihologia, cât şi de toţi cei interesaţi de psihologie.
Autorii, care au pregătit materialul, sunt:
•C. Eţco -  coordonator ştiinţific. Capitolul IV -  Motivaţia;
•Iu. Fornea -  Capitolul I -  „Introducere în psihologie” (complet); Capitolul IV -  „Activităţi 
şi procese reglatorii” -  Activitatea umană. Afectivitatea. Voinţa. Atenţia.
•E. Davidescu -  Capitolul V -  Caracterul. Aptitudinile. Creativitatea.
•T. Tintiuc -  Capitolul V -  „Sistemul de personalitate” -  Personalitatea. Temperamentul.
•N. Daniliuc -  Capitolul II -  „Procesele psihice senzoriale” (complet); Capitolul III -  
„Procesele cognitive superioare” -  Imaginaţia. Limbajul.
•M. Cărăruş -  Capitolul III -  Memoria. Gândirea.
Pregătirea către editare au realizat-o: C. Eţco, Iu. Fornea, Fediuc Ludmila. Aducem sincere 
mulţumiri şi consideraţii colegilor de la catedră pentru susţinerea şi ajutorul acordat pe parcursul 
elaborării acestei lucrări.
Colectivul de autori vor fi recunoscători pentru referinţele şi obiecţiile critice, în clarificarea, 
optimizarea şi dezvoltarea pe viitor a concepţiilor prezentate în această lucrare.

COMPARTIMENTUL I 
INTRODUCERE ÎN PSIHOLOGIE
Tema 1. PSIHOLOGIA. DELIMITAREA DOMENIULUI.
PROBLEME TEORETICO-METODOLOGICE 
ALE PSIHOLOGIEI
1.1. Psihologia ca ştiinţă
Psihologia ca ştiinţă posedă calităţi deosebite, care o diferenţiază de alte disciplini. Ca 
sistem de cunoştinţe demonstrate psihologia nu este cunoscută de prea mulţi; în linii generale de 
cei, care se ocupă de ea în special, soluţionând probleme teoretice şi practice. în acelaşi timp 
drept sistem de evenimente vitale psihologia este cunoscută fiecărui om. Ea este reprezentată 
prin senzaţii proprii, imagini, fenomene ale memoriei, gândirii, vorbirii, voinţei, imaginaţiei, 
motivelor, necesităţilor, emoţiilor şi sentimentelor etc. Fenomenele psihice de bază noi putem să 
le depistăm nemijlocit la sine şi indirect să le observăm la alţi oameni.
Dar ce studiază psihologia ca ştiinţă? în traducere din limba greacă psihologia a provenit din 
contopirea a două cuvinte greceşti „psiuhe” (suflet) şi „logos” (ştiinţă, învăţătură), ceea ce 
înseamnă „ştiinţa despre suflet”.
Iniţial noţiunea de „suflet” era înţeleasă (şi azi mai este considerată de către idealişti şi 
oamenii religioşi) drept o fiinţă nemuritoare şi materială, care există în corpul omului, iar în 
momentul morţii îl părăseşte. Se considera că fenomenele psihice sunt proprietăţile, manifestările 
acestui suflet.
Psihologia este o ştiinţă foarte veche, care în acelaşi timp e şi foarte tânără. Pe de o parte, 
vârsta ei numără cca 2400 ani, iar pe de altă parte, abia în secolul XIX ea se constituie ca ştiinţă 
independentă.
Prima expunere sistematică a fenomenelor psihice a fost efectuată de către savantul grec din 
antichitate Aristotel în tratatul său „Despre suflet” („De anima”). El a expus psihologia ca 
domeniu specific (original) de cunoştinţe şi pentru prima dată a înaintat ideea nedivizării 
sufletului şi corpului viu.
Aristotel a făcut primele referiri consistente asupra psihicului. Sufletul (psihicul) se 
manifestă în diverse capacităţi (abilităţi) spre activitate: hrănitor, simţitor, mişcător (mobil), 
gânditor; capacităţile superioare apar din cele inferioare şi se dezvoltă pe baza lor.
Aristotel este considerat întemeietorul psihologiei. Termenul „psihologie” datează din 
secolul al XVI-lea (titlul unei cărţi a lui M. Marulic, a. 1520) şi se pare că era folosit destul de 
frecvent încă din a. 1560 de către Melanchton. Blancard (1693) a apelat la termenul „psihologie” 
pentru a desemna „acea cunoaştere, care se referă la suflet”.
Cu toate acestea, termenul s-a difuzat într-o concepţie modernă începând abia cu secolul al
XVIII-lea datorită filosofului german Cristian Von Wolff (1679-1754), pentru a desemna ştiinţa 
sufletului. Acest termen a fost utilizat în cartea sa „Psychologia Rationalis”.
Istoria psihologiei drept ştiinţă experimentală începe cu a. 1879, când a fost creat
primul laborator de psihologie experimentală în lume, la Leipzig, Germania, de către psihologul 
german Wilghelm Wundt.
Psihologia s-a constituit ca ştiinţă independentă desprinsă de filosofie abia în secolul al
XIX-lea, odată cu extinderea metodelor experimentale în studiul fenomenelor psihice (Ernst 
Weber, Gustav Fechner, Hermann Ebblinghaus, Herman L. Helmholtz, Wilghelm Wundt) şi a 
devenit naturalistă şi fiziologică. La puţin timp după aceasta, în a. 1885, Behterev V.M. a 
organizat asemenea laborator experimental în Rusia.
în România psihologia se constituie ca disciplină independentă, cu caracter experimental, la 
puţin timp după ce începe să se dezvolte ca ştiinţă experimentală pe plan mondial.

Pionierii psihologiei experimentale din România (E. Gruber, С. Rădulescu-Motru, F. 
Ştefanescu-Goangă) îşi fac ucenicia în primul laborator de psihologie experimentală al lui W. 
Wundt.
Din păcate, Eduard Gruber, fondatorul primului laborator de psihologie experimentală din 
România (la Iaşi, 1893), se stinge din viaţă în 1896, la numai 35 de ani, regretat, printre mulţi 
alţii, şi de Dimitrie Anghel şi Şt. O. Iosif.
Pentru a deveni ştiinţifică, psihologia s-a dezvoltat iniţial ca o „ştiinţă naturală”, pe modelul 
biologiei sau fiziologiei, devenind experimentală, apoi şi-a lărgit câmpul de activitate spre cele 
mai variate aplicaţii, devenind, pe lângă o ştiinţă teoretică, şi o ştiinţă aplicată, chiar o 
psihotehnică.
După primul război mondial, în pofida condiţiilor dificile create ca urmare a acestuia şi apoi 
ale crizei economice prin care a trecut România activitatea ştiinţifică este reluată în cele două 
universităţi din Bucureşti şi Iaşi, la care se adaugă noul şi puternicul centru universitar de la Cluj. 
Psihologia românească cunoaşte acum un avânt deosebit, datorită dezvoltării celor trei centre de 
cercetare de pe lângă catedrele de psihologie ale celor trei universităţi.
La Bucureşti, C. Rădulecu-Motru înfiinţează Laboratorul de psihologie experimentală (în a. 
1906), cu condiţii vitrege de dezvoltare, în timpul războiului, o mare parte din aparatura cu care a 
fost înzestrat fiind distrusă. Imediat după război, C. Rădulescu-Motru intervine în repetate 
rânduri în scopul obţinerii fondurilor necesare pentru refacerea laboratorului; intervenţiile sale se 
soldează cu promisiuni, care nu sunt respectate decât în parte şi cu mare întârziere.
Laboratorul nu devine unitate de cercetări ştiinţifice originale, decât după a. 1929, când au 
intrat în serviciul lui oameni ca I.M. Nestor, G. Zapan, G.C. Bontilă, C. Georgiade, C.
Zahirnic, care au fost într-adevăr experimentalişti, adică psihologi de laborator, axaţi 
predominant pe genul acesta de cercetări.
Cartea lui C. Rădulescu-Motru „Curs de psihologie” (aparută în a. 1923, ediţia a II-a, 1929), 
este după mărturisirea autorului „rezumatul cursului de psihologie” ţinut în anii precedenţi la 
Universitatea din Bucureşti; cartea îşi propune să fie cu caracter strict ştiinţific.
„Cursul de psihologie” duce mai departe, dezvoltă şi precizează unele idei din „Problemele 
psihologiei” (carte aparută în a. 1898), confruntându-le în permanenţă cu ultimele date ale 
ştiinţei şi completându-le cu altele noi, care nu intraseră în preocupările cărţii.
în problema metodelor de cercetare necesare pentru constituirea psihologiei ca ştiinţa, ce 
trebuie să descrie, să explice şi să prevadă desfăşurarea fenomenelor psihice, pledează pentru 
utilizarea concentrată a mai multor metode: observaţia internă/externă, metoda experimentală, 
comparativă, patologică etc. Ideile psihologice promovate în decursul întregii sale activităţi 
didactice şi ştiinţifice, mai ales prin cărţile sale „Probleme de psihologie” (1898), „Curs de 
psihologie” (1923) şi prin multe dintre studiile şi articolele de psihologie publicate în revistele pe 
care le-a înfiinţat -  „Studii filozofice” (1897-1919), „Revista de filozofie” (1923-1943); 
„Revista de psihologie experimentală şi practică” (1931); „Analele de psihologie” (1934-1943); 
„Jurnalul de psihotehnică” (1937-1941) -  reprezintă una dintre cele mai importante contribuţii la 
constituirea psihologiei ca ştiinţă experimentală în România.
Activitatea lui C. Rădulescu-Motru în domeniul psihologiei a fost precumpănitor pozitivă. 
El a înţeles importanţa cercetărilor experimentale pentru dezvoltarea psihologiei şi le-a sprijinit, 
organizând un laborator de psihologie în cadrul catedrei sale şi contribuind la pregătirea unora 
dintre discipolii săi în această direcţie. A încurajat şi sprijinit aplicarea psihologiei în diverse 
domenii de activitate.
Aportul lui principal în istoria psihologiei româneşti constă în ocuparea şi organizarea celei 
dintâi catedre de psihologie specializată, în formarea unor psihologi de profesie prin mijloace 
didactice naţionale şi asigurarea unor cadre organizatorice, instituţionale (laborator, bibliotecă, 
asociaţii, reviste etc.) pentru desfăşurarea unor activităţi permanente şi profunde.
De numele lui C. Rădulescu-Motru se leagă primele eforturi de a asigura psihologiei 
condiţiile obiective ale trecerii de la speculaţia filozofică spre ştiinţă, de la compliaţie spre 
cercetări originale.

Adevăratul întemeietor al psihologiei experimentale din România, deci nu numai precursor 
ca Gruber şi Vaschide, nici ctitor în toată puterea cuvântului, ca Rădulescu-Motru, a fost FI. 
Ştefanescu-Goangă (1881-1958), doctor în filozofie tot de la Leipzig cu teza „Cercetări 
experimentale cu privire la tonalitatea afectivă a culorilor”, susţinută în a. 1911 la W. Wundt 
(unde lucrase cinci ani). Goangă a ocupat apoi catedra Psihologie de la Universitatea din Cluj în
a. 1919, pe lângă care a înfiinţat, în a. 1921, un laborator, transformat, în a. 1922, în celebrul 
„Institut de psihologie experimentală, comparată şi aplicată”. Abia de la această dată începe în 
chip neîndoielnic, o nouă perioadă în psihologia românească, cea experimentalistă.
în a. 1926 încep primele cercetări experimentale, „concepute însă mai mult în sensul unor 
cercetări de probă, care durează până în preajma anului a. 1927, dată care a precedat primele 
cercetări largi şi intense, primele lucrări apărând după doi ani”. începând din a. 1928, 
colaboratorii institutului sunt trimişi pentru specializare în străinătate, pentru studii aprofundate. 
Sub conducerea lui Ştefănescu-Goangă, în decurs de un deceniu, ca rezultat al neobositei sale 
activităţi, apar peste douăzeci de volume în colecţia „Studii şi cercetări psihologice”.
în unităţile didactice şi ştiinţifice conduse de el, dar mai ales prin trimiteri sistematice în 
străinătate, s-au format o serie întreagă de psihologi români: N. Mărgineanu, Al. Roşea, A. 
Chircev, M. Beniuc, M. Peteanu şi alţii. Institutul de psihologie din Cluj a avut un periodic 
propriu, „Revista de Psihologie”, precum şi o colecţie intitulată „Studii şi cercetări psihologice” 
şi alta „Teste, chestionare, fişe”.
Alexander Bain (1818-1903), scoţian de origine şi tradiţie filosofică, cu puternice interese 
pentru o psihologie „naturală”, a scris lucrări, două din care au fost recunoscute ca cea mai 
elaborată gândire psihologică a sec. al XIX-lea:
The Senses and the Intellect (1855).
■ The Emotions and the Will (1859).
Prestanţa lui Al. Bain în istoria psihologiei este dată şi de fondarea primei reviste de 
psihologie “Mind”, în a. 1876 (pe care a şi susţinut-o financiar până în a. 1892).
Problemele generatoare de divergenţe în 
istoria psihologiei
Evoluţia gândirii psihologice poate fi reprezentată ca o permanentă zbatere şi pendulare în 
interiorul unei serii de raporturi dihotomice antagonice, a căror abordare şi încercare de rezolvare 
nu puteau să nu genereze dispute şi divergenţe.
Divergenţa apare de îndată ce se optează în mod exclusiv şi absolut pentru un termen al 
raportului sau altul. Iată care au fost (şi sunt şi în prezent) aceste raporturi, ce au pus şi pun la 
încercare gândirea psihologică:
1) raportul derivat din natura psihicului: material-ideal (spiritual, supranatural, divin);
2) raporturile derivate din constituirea internă a vieţii psihice: parte-întreg, senzorial-logic, 
cognitiv-dispoziţional (afectivitate, motivaţie), conştient-inconştient;
3) raportul dintre planul subiectiv intern şi planul obiectiv extern (comportamentul);
4) raportul ineism-genetism (psihicul este integral predeterminat -  psihicul este integral 
rezultatul evoluţiei ontogenetice);
5) raportul biologic-cultural (psihicul determinat integral de factorii biologici-psihicul este 
determinat exclusiv de factorii socioculturali);
6) raportul individual (particular)-general, ideografic-nomotetic;
7) raportul cantitate-calitate, introspecţionism, intuiţionism-experimentalism.
Elaborarea unui sistem închegat, unitar, intern necontradictoriu al ştiinţei psihologice
reclamă parcurgerea tuturor acestor raporturi şi găsirea la fiecare dintre ele a soluţiei, care să 
depăşească limitele celor anterioare grevate de absolutizare unilaterală.

1.2. Domeniile psihologiei
Psihologia contemporană prezintă în sine un sistem dezvoltat de domenii, care includ o serie 
de disciplini şi direcţii ştiinţifice diverse.
Structura psihologiei ca ştiinţă este formată din diverse ramuri atât fundamentale, care 
prezintă în sine direcţii de cercetări ştiinţifice, dezvoltându-se relativ de sine stătător, cât şi 
aplicative (speciale).
Luând în considerare aceste circumstanţe, cât şi faptul că în timpul prezent sistemul 
ştiinţelor psihologice continuă să se dezvolte activ (la fiecare 4-5 ani apare o nouă direcţie), va fi 
mai corect să nu vorbim despre o singură ştiinţă -  psihologia, dar de un sistem complex de ştiinţe 
psihologice în dezvoltare.
Ramurile fundamentale ale psihologiei au un sens general pentru înţelegerea şi lămurirea 
psihologiei şi comportării oamenilor, indiferent de faptul cine sunt ei şi cu ce activitate concretă 
se ocupă. Aceste ramuri sunt menite să ofere cunoştinţe, la fel de necesare pentru toţi cei, care 
sunt interesaţi de psihologie şi de comportamentul uman. în puterea unei astfel de universalităţi 
aceste cunoştinţe uneori se unesc prin termenul de „psihologie generală.”
Aplicative sunt numite acele ramuri ale ştiinţei psihologice, realizările cărora sunt utilizate în 
practică.
Ramurile generale propun şi rezolvă probleme, la fel de importante pentru dezvoltarea egală 
a tuturor direcţiilor psihologice fară excepţii, iar cele speciale -  evidenţiază probleme, care 
prezintă un interes deosebit pentru cunoaşterea uneia sau câtorva grupe de fenomene.
O să analizăm câteva ramuri fundamentale şi aplicative (speciale) ale psihologiei.
Psihologia generală (fig. 1) cercetează individul, accentuând în el procesele de cunoaştere şi 
personalitatea. Procesele psihice cognitive cuprind senzaţia, percepţia, atenţia, memoria, 
imaginaţia, gândirea şi vorbirea. Cu ajutorul acestor procese omul recepţionează şi prelucrează 
informaţia despre lume, ele participă de asemenea la formarea şi reorganizarea cunoştinţelor.
Personalitatea conţine însuşiri, care determină acţiunile şi faptele omului. Acestea sunt 
emoţiile, dispoziţiile, aptitudinile, mecanismele (directivele), motivaţia, temperamentul, 
caracterul şi voinţa.
Ramurile aplicative ale psihologiei (fig. 2) sunt strâns legate de teoria şi practica de instruire 
şi educaţie a copiilor, includ psihologia genetică, psihofiziologia, psihologia diferenţială, 
psihologia etativă, psihologia socială, psihologia pedagogică, psihologia medicală, 
patopsihologia, psihologia juridică, psihodiagnostica şi psihoterapia.
Psihologia genetică studiază mecanismele ereditare ale psihicului şi comportamentului, 
dependenţa lor de genotip.
Psihologia diferenţială determină şi descrie deosebirile individuale ale oamenilor, 
predispoziţiile lor şi procesul de formare.
în psihologia etativă (vârstelor) aceste deosebiri sunt prezentate pe vârste. Această ramură a 
psihologiei studiază de asemenea şi schimbările, transformările, care au loc în cadrul trecerii de 
la o vârstă la alta.
Psihologia genetică, diferenţială şi etativă, împreună luate, formează baza ştiinţifică a 
înţelegerii legilor de dezvoltare psihică a copilului.

Fig. 1. Structura psihologiei generale.
RAMURILE APLICATIVE ALE PSIHOLOGIEI
-----► Psihologia genetică
-----► Psihofiziologia
-----► Neuropsihologia
-----► Psihologia diferenţială
► Psihologia elalivă
-----► Psihologia socială
-----► Psihologia pedagogică
-----► Psihologia medicală
-----► Patopsihologia
-----► Psihologia juridică
-----► Psihodiagnostica
► Psihoterapia
-----► Psihofarmacologia
^  Oligofrenopsihologia
-----► Tiflopsihologia
Fig. 2. Ramurile ştiinţei psihologice, care au atitudine faţă de instruire şi educaţie.

Psihologia socială studiază interrelaţiile umane, fenomenele, apărute în procesul 
comunicării şi acţiunii reciproce ale oamenilor între ei în diverse grupe, în special în familie, 
şcoală, în colectivele de instruire şi pedagogice. Asemenea cunoştinţe sunt necesare pentru 
organizarea psihologică corectă a educaţiei.
Psihologia pedagogică uneşte informaţia completă, legată de instruire şi educaţie. Aci 
atenţie deosebită se atrage asupra fundamentării şi elaborării metodelor de instruire şi educaţie a 
oamenilor de diferite vârste.
Alte trei ramuri ale psihologiei, cum sunt psihologia medicală, patopsihologia şi 
psihoterapia, au de a face cu devierile de la normă în psihicul şi comportamentul omului. Scopul 
acestor ramuri ale ştiinţei psihologice e să lămurească cauzele dereglărilor psihice posibile şi să 
fundamenteze metodele de prevenţie şi de lecuire a lor.
Psihologia juridică cercetează însuşirea de către persoane a normelor de drept şi regulilor de 
comportare; de asemenea este utilă pentru educaţie.
Psihodiagnostica propune şi rezolvă problemele aprecierii psihologice a nivelului de 
dezvoltare a oamenilor şi diferenţierea lor.
Studierea ştiinţelor psihologice începe cu psihologia generală, fiindcă fără cunoaşterea 
profundă a noţiunilor de bază, lămurite în psihologia generală, va fi imposibil de înţeles acel 
material, care este oferit de domeniile speciale ale psihologiei.
Diferenţierea psihologiei este completată de procesul de integrare reconvenţional, în 
rezultatul căreia are loc îmbinarea psihologiei cu toate ştiinţele (prin psihologia inginerească -  cu 
ştiinţele tehnice, prin psihologia pedagogică -  cu pedagogia, prin psihologia socială -  cu ştiinţele 
sociale etc.)
Conform clasificării academicianului B.M. Kedrov, care a încercat să exprime grafic locul 
psihologiei în sistemul ştiinţelor prin situarea ei în interiorul unui triunghi echilateral. 
„ Psihologia ocupă o poziţie centrală nu numai ca produs al tuturor celorlalte ştiinţe, ci şi ca 
sursă posibilă de explicare a formării şi dezvoltării lor” (Piaget, 1966).
Ştiinţe naturale 
Fig. 3. Clasificarea lui B.M. Kedrov (1961).
Psihologia integrează toate aceste ştiinţe şi la rândul ei are influenţă asupra lor devenind 
modelul general al cunoştinţelor umane.
1.3. Metodologia cercetării în psihologie
în funcţie de natura obiectului de studiu, orice ştiinţă elaborează popriile metode de 
cercetare. Metodele au însă în spatele lor nişte norme, puncte de vedere principale,care le 
guvernează. Astfel putem vorbi de câteva principii ale cercetării psihologice:
Principiul determinismului porneşte de la postulatul că toate fenomenele din natură şi 
societate au anumite cauze, se supun necesităţii, fiind guvernate de legi obiective. Cauzele 
psihologice sunt multiple, complexe. Ele apar frecvent ca cauze finale.

Datorită complexităţii cauzalităţii psihice, cele mai multe legi, ce guvernează viaţa psihică, 
au un caracter probabilist (statistic). Deci fenomenele, depinzând de numeroşi factori, sunt 
influenţate şi de legile probabilităţii.
Principiul dezvoltării -  spre deosebire de lumea anorganică viaţa presupune o permanentă 
transformare, o succesine de procese, prin care se realizează schimburi materiale şi 
informaţionale între o vietate şi natură. Cu atât mai mult se aplică această observaţie a vieţii 
psihice, care presupune o continuă activitate, o continuă evoluţie. Această continuă transformare 
este în funcţie de dezvoltarea biologică (creierul, ca orice organ îşi are evoluţia sa), dar mai ales 
intervin factorii sociali, influenţa ambianţei sociale. Un rol îl au chiar factorii psihologici: 
conştiinţa de sine, idealurile, speranţele influenţează activitatea noastră şi devenirea propriului 
psihic. Constatarea aceasta ne obligă să nu uităm „mobilitatea” psihică şi să căutăm totdeauna să 
înţelegem procesul apariţiei şi dezvoltării unui proces psihic.
Princiliul organizării sistemice -  psihicul formează un sistem hipercomplex. L. von 
Bertalanffy este autorul teoriei sistemelor, pentru el sistemul fiind „orice ansamblu de elemente 
aflate într-o interacţiune ordonată (nonîntâmplătoare)”.
Pentru a accentua un aspect esenţial am putea defini sistemul drept un ansamblu de 
elemente, a căror interacţiune conduce la apariţia unor proprietăţi specifice, ce nu le posedă 
părţile constitutive ale ansamblului. Există sisteme: închise (au relaţii energetice) şi deschise, 
care caracterizează fiinţele vii (schimburi de energie, de substanţă şi informaţie).
Psihicul este un sistem deschis, în cazul său aspectul informaţional fiind cel hotărâtor. 
Totodată, este şi un sistem dinamic, în continuă transformare.
Psihicul formează şi un sistem hipercomplex, având un mare număr de elemente, fiecare 
dintre ele fiind la rândul lor sisteme (perceptive, conceptuale etc.).
O altă caracteristică importantă a sistemului psihic este faptul de a fi un ansamblu 
autoreglabil. Principiul sistematizării ne obligă să nu uităm dependenţa multiplă a oricărui proces 
de alte subsisteme şi de sistemul cel mai cuprinzător -  persoana, eul ei.
Cuvântul „metodă” vine de la grecescul „methodos”, care înseamnă „cale, drum spre ceva”.
După A. Lalande, metoda este „un program reglând dinainte o succesiune de operaţii şi 
semnalând anumite greşeli de evitat în vederea atingerii unui rezultat determinat”.
Ca program, metoda este un sistem, o structură de noţiuni şi judecăţi vizând o activitate. 
Metoda are deci o existenţă raţională şi nu presupune neapărat acţiuni practice. Totuşi ea diferă 
de teorie prin faptul că are un caracter normativ, formulând unele indicaţii, reguli, dar metoda e 
strâns legată de teorie. O teorie coerentă conduce la o metodă precisă.
Există divergenţe în legătură cu numărul de metode utilizabile în psihologie. După unii, 
există doar două metode fundamentale: observaţia şi experimentul. Alţii, dimpotrivă, enumeră 11 
metode (G. Allport, 1981), din care mai multe sunt similare. De aceea vom adopta o poziţie de 
compromis, descriind 6 metode: observaţia, experimentul, convorbirea, chestionarea, metoda 
biografică şi testele.
Mai există şi asemenea metode, cum ar fi: studierea produselor activităţii, metoda genetică 
şi comparativă; metode statistice în psihologie etc.
Vom trece la analiza lor succesivă.
Metoda observaţiei
Observaţia ca metodă constă în urmărirea atentă şi sistematică a unor reacţii psihice cu 
scopul de a sesiza aspectele lor esenţiale.
în psihologie există două tipuri de observaţii, pe baza cărora:
-  urmărim reacţiile psihice exterioare ale unei persoane (observaţia externă);
-  urmărim propriile noastre procese psihice (observaţia internă sau autoobservarea).
Introspecţia (autoobservarea) este tocmai această observare atentă a propriilor noastre trăiri,
insesizabile din exterior, ea are la bază o proprietate unică şi caracteristică omului: dedublarea -  
însuşirea de a trăi o stare şi de a fi conştient de ea, în acelaşi timp.

Fig. 4. Metodele de cercetare în psihologie.
Introspecţia a fost şi este mult utilizată de filosofi. Veacuri de-a răndul ea a constituit 
principala sursă de consideraţii psihologice. Sec. XX a început însă printr-o virulentă critică 
adusă acestei metode.
Cu toate deficienţele reale, practic nu s-a putut renunţa niciodată la această metodă, deoarece 
e aproape imposibilă cunoaşterea motivelor adevărate, a atitudinilor, a viselor, a aspiraţiilor 
cuiva fară a recurge la datele introspective.
Când urmărim manifestările exterioare ale altor persoane, vorbim de extrospecţie, de 
observarea externă. Suntem atenţi la faptele, replicile, expresiile lor. Prezenţa unei persoane, care 
observă, poate schimba fundamental conduita celorlalţi. Aproape nimeni nu se poartă la fel când 
se ştie singur, ca atunci când este urmărit de alţii.
Toate aceste aspecte fac evidentă necesitatea respectării anumitor condiţii pentru ca să fim 
siguri de obţinerea unor informaţii obiective, de valoare ştiinţifică.
Cerinţele faţă de observare:
— să clarificăm din capul locului ce urmărim să constatăm, ce aspecte ale comportării, în ce 
situaţii şi în care moment. în felul acesta evităm să scăpăm din vedere fapte, reacţii importante 
pentru ipoteza pe care ne-o schiţăm în legătură cu persoana observată ori cu fenomenul avut în 
vedere.

-  să ne asigurăm de posibilitatea unor numeroase observaţii, pentru a putea deosebi ceea ce 
este esenţial, caracteristic de ceea ce este secundar. în acest sens, este important nu numai 
numărul de fapte, ci şi varietatea lor, varietatea condiţiilor în care observăm.
-  pentru a putea interpreta corect, se cere să notăm cât mai exact observaţiile noastre, însă 
astfel încât să se distingă net-faptele de eventualele interpretări (necesare, însă posibil să fie 
modificate).
-  e bine ca persoana observată să nu-şi dea seama de această situaţie pentru a reacţiona în 
mod firesc. Putem realiza acest lucru dacă facem parte dintr-un grup în care se află subiectul, ce 
ne preocupă şi-l vom urmări prin scurte priviri în momentele favorabile (observarea inclusă, 
descrisă de psihologul Olşanski).
Pentru efectuarea observaţiei vom folosi diverse aparate tehnice de înregistrare a datelor: 
cameră video, casetofon, săli speciale pentru observaţii,etc.
La interpretarea observaţiilor ţinem cont de context, de situaţie, cât şi de atitudinile, 
expresiile subiecţilor. Pentru clarificarea datelor nesigure ne poate ajuta mult o convorbire cu 
persoanele studiate, convorbirea constituind ea însăşi o metodă de cercetare psihologică.
Variantele observaţiei:
• externă (extospecţia);
• internă (introspecţia);
• liberă;
• standardizată;
• inclusă;
• laterală.
Experimentul
Este considerat cea mai importantă metodă de cercetare, având posibilitatea de a furniza date 
precise şi obiective.
Prin experiment înţelegem provocarea deliberată a unui fenomen psihic, în condiţii bine 
determinate, cu scopul de a găsi sau a verifica o ipoteză (studierea fenomenului). Aceasta este 
deosebirea esenţială a experimentului faţă de observaţie, respectiv, autoobservaţie. Valoarea 
experimentului derivă din faptul că modificăm una din condiţii şi urmărim ce transformări 
rezultă; mărimea acestora ne indică ponderea factorului influenţat în producerea efectului.
în experiment există două categorii (de bază) de variabile:
-  independente (asupra lor acţionează numai experimentatorul);
-  dependente (cele ce depind de variabilele independente).
Numărul variabilelor ce pot fi luate în considerare este foarte mare: există diverşi factori ai 
mediului natural, mediul social (diferite persoane), apoi variabile subiective. După scopul 
urmărit, experimentatorul modifică unele din ele, altele rămânând constante, ceea ce îi permite să 
inducă o serie de concluzii.
în conceperea şi desfăşurarea unui experiment distingem mai multe etape:
-  observarea iniţială, în care urmărim modul de manifestare a unui fenomen psihic şi 
evidenţiem o problemă, ce se cere soluţionată;
-  imaginăm o presupunere, o ipoteză vizând soluţionarea problemei degajate; totodată, 
concepem şi modul de verificare a ipotezei (descriem un montaj experimental)\
-  urmează desfăşurarea efectivă a experimentului, în care observăm şi înregistrăm 
rezultatele;
-  ultima etapă constă în organizarea şi prelucrarea statistică a datelor (experimentul 
psihologic se efectuează de obicei cu mai multe persoane), ce ne permit să facem anumite 
concluzii, generalizându-le în funcţie de structura şi amploarea populaţiei. Deseori concluziile ne 
conduc la schimbarea ipotezei şi conceperea unui alt experiment. Reuşita experimentului 
depinde esenţial de valoarea ipotezei şi ingeniozitatea montajului experimental; aceasta implică 
uneori utilizarea mai multor grupe de subiecţi, pentru a putea disocia o anumită variabilă

(A. Cosmovici, 1980). în acelaşi timp, e foarte importantă calitatea observaţiilor. în experiment 
există două observaţii: cea iniţială şi cea finală (efectuată în timpul desfăşurării experimentului). 
Comparaţia dintre ele ne permite să tragem anumite concluzii. Cl. Bernard definea experimentul 
ca fiind „o observaţie provocată”. Precizarea unor înregistrări a pus problema măsurării în 
psihologie, fiindcă o manifestare psihică nu e numai prezentă sau absentă, ci poate fi mai mult 
sau mai puţin intensă.
Se pot descrie 3 tipuri de experimente psihologice:
•  Experimentul de laborator este realizat într-o încăpere amenajată, utilizându-se diferite
aparate sau materiale. Avem avantajul posibilităţii de a elimina tot felul de factori 
perturbatori, însă subiectul se află în condiţii artificiale şi în faţa unor sarcini 
neobişnuite, încât e greu să putem extinde rezultatele obţinute şi asupra 
comportamentului în condiţiile vieţii obişnuite.
Experimentul de laborator a fost introdus ca metodă specifică de cercetare în psihologie de 
către W. Wundt în a. 1879. Din timpul lui Wundt până în prezent experimentul de laborator a 
cunoscut o evoluţie spectaculoasă, atăt sub aspectul sferei de extensiune, căt şi sub cel al 
structurii interne şi al suportului tehnic. Modelele experimentale au cunoscut o continuă 
diversificare şi perfecţionare. Experimentul de laborator este integral controlat de cercetător.
•  Experimentul în condiţii standardizate e cel, care se desfăşoară într-o ambianţă
obişnuită (un birou, o sală de clasă), dar subiectul e supus totuşi unor probe cu care nu e 
familiarizat, premisele acestora sunt strict standardizate -  aceleaşi pentru toţi subiecţii.
•  Experimentul natural sau de teren se organizează după aceleaşi criterii şi rigori ca şi cel
de laborator, dar se efectuează în cadrul natural de activitate al subiectului. A fost 
introdus pentru prima dată în cercetarea curentă de psihologul rus Lazurski, la înc. sec. 
XX. El constă în a urmări o persoană sau un grup de persoane în condiţiile vieţii sale 
obişnuite, în care a survenit o modificare.
De exemplu: un profesor s-a hotărât să utilizeze săptămânal filme didactice, câte '/2  de oră. 
Psihologul poate examina efectele unor asemenea modificări.
Multă vreme şcoala a fost principalul cadru de aplicare a experimentului natural. în ultimele 
decenii, sfera experimentului natural s-a extins şi asupra activităţilor profesionale (reorientarea şi 
reprofilarea profesională), în studiul comportamentului organizational, în psihoterapia 
comportamentală, etc.
Metoda experimentală este foarte valoroasă.
Experimentul psihologic întâmpină multiple obstacole. Dar cu perseverenţă şi ingeniozitate 
se pot obţine rezultate importante (Jean Piaget).
Este foarte important să îmbinăm experimentul cu alte metode (observarea, convorbirea, 
metoda biografică, testele proiective).
Metoda convorbirii
Pentru ca o convorbire să se ridice la rangul de metodă ştiinţifică ea trebuie să fie 
premeditată în vederea obţinerii unor date cu privire la o persoană. Premeditată în sensul de a fi 
pregătită, gândită dinainte cu scopul îndeplinirii unor condiţii, care să garanteze obţinerea unor 
date valabile, importante pentru cercetarea ce o întreprindem.
Adesea pentru obţinerea unor informaţii despre aspectele personalităţii, care nu pot fi nici 
nemijlocit observate, nici provocate experimental şi nici obiectivate în produsele activităţii, 
recurgem la interogarea directă a subiectului, prin metoda interviului sau a convorbirii. Obiectul 
acestei metode îl poate constitui decelarea anumitor trăsături atitudinal-caracteriale globale de 
personalitate, sau traiectoria şcolară, traiectoria şi statutul profesional, viaţa de familie, 
comportamentul relaţional, dimensiunea proiectivă -  dorinţe, aşteptări, aspiraţii, idealuri etc.
Metoda poate fi aplicată în formă liberă (spontană), începând cu 2-3 întrebări introductive 
stabilite dinainte, apoi întrebările urmând a fi găsite şi formulate pe loc, în funcţie de 
răspunsurile şi atitudinea subiectului. Forma liberă pare mai naturală, subiectul considerându-se

angajat într-o discuţie amicală. Aceasta îl va determina să se cenzureze mai puţin şi să dea 
răspunsuri mai sincere, mai puţin căutate şi simulate. Dar pentru a fi aplicată cu naturaleţea şi 
dezinvoltura necesare şi, în acelaşi timp, cu rigoarea corespunzătoare, forma liberă reclamă din 
partea psihologului o deosebită abilitate şi o bogată experienţă în domeniu. Orice crispare, orice 
stângăcie în ţinută şi în formularea întrebărilor devin stimuli inhibitori sau perturbatori, care fie 
că blochează tendinţa de destăinuire a subiectului, fie că-1 obligă la răspunsuri formale, 
artificiale.
Cea de a doua formă a acestei metode este structurată (convorbirea standardizată). 
Cercetătorul îşi alcătuieşte dinainte o schemă a interviului, în care menţionează problema sau 
scopul de atins şi formulează principalele întrebări, prin care urmăreşte obţinerea unei informaţii 
suficiente, veridice şi relevante (nu este permis să modificăm întrebările în timpul conversaţiei).
O mare importanţă pentru asigurarea sincerităţii răspunsurilor subiectului are modul de 
înregistrare a informaţiei, pe care-1 foloseşte psihologul. Recomandabil ar fi ca acesta să fie 
maxim discret, subiectul netrebuind să ştie sau să vadă că ceea ce spune el este înregistrat. 
Convorbirile standardizate sunt utilizate dacă vrem să interogăm un mare număr de persoane, de 
obicei în cadrul unei anchete. Ele sunt preferate de sociologi.
Convorbirea cu o persoană este cea mai directă cale pentru a afla detalii referitoare la 
motive, aspiraţii, trăiri afective, interese. Este contraindicat ca psihologul să facă aprecieri şi 
judecăţi de valoare -  de tipul „este greşit”, „este adevărat”, „foarte rău”, „este inadmisibil” etc. 
pe marginea răspunsurilor date de subiect.
Metoda convorbirii se consideră una din cele mai dificile, deoarece este nevoie de o 
colaborare din partea subiecţilor: nu e simplu să convingi o persoană, de obicei necunoscută, să 
colaboreze cu sinceritate în sondarea fiinţei sale. Există unele persoane cărora le place să-şi 
povestească viaţa, necazurile, altele sunt însă foarte rezervate. Este necesar ca psihologul să le 
câştige încrederea; să-şi dea seama că nu există nici un risc, fiind vorba de o cercetare în cadrul 
căreia ele vor fi subiecţi anonimi. Uneori le putem trezi dorinţa de a contribui la succesul unei 
investigaţii ştiinţifice. Intervine tactul cercetătorului de a se face plăcut, de a inspira încredere; de 
el depinde în mare măsură succesul convorbirii.
Chestionarea
Convorbirea necesită mult timp. De aceea, când vrem să cuprindem o populaţie mai largă, se 
recurge la chestionare, acestea fiind de fapt convorbiri purtate în scris.
Mai exact, am putea defini un chestionar ca fiind un sistem de întrebări elaborat în aşa fe l  
încăt să obţinem date cât mai exacte cu privire la o persoană sau un grup social.
Există chestionare cu răspuns deschis, când subiectul are libertatea de a răspunde cum crede 
el de cuviinţă, şi altele cu răspuns închis, în care i se dau mai multe răspunsuri posibile din care 
el alege pe cel considerat convenabil. Acest din urmă tip de chestionar are avantajul că se 
completează uşor de către subiect şi poate fi „cuantificat” (prin acordarea de puncte se pot stabili 
diferenţe cantitative între persoanele, care completează chestionarul). însă are şi dezavantajul că 
poate sugera răspunsuri la care subiectul nu s-ar fi găndit.
Asemenea convorbirii, chestionarul întâmpină două categorii de dificultăţi: cele ce decurg 
din particularităţile introspecţiei şi aceea de a câştiga încrederea subiectului pentru a răspunde în 
mod sincer şi cu seriozitate. Acest din urmă dezavantaj este sporit la chestionar, întrucât, 
neavând un contact direct cu subiectul în timpul răspunsului, n-avem nici un fel de indiciu pentru 
a putea aprecia sinceritatea şi angajarea sa efectivă. De aceea, prima şi cea mai importantă 
condiţie a unui chestionar este de a fi alcătuit în aşa fel încât să combată tendinţa de faţadă, 
ceea ce nu este deloc facil. Unul dintre mijloace este acela de a evita întrebările directe; se 
prezintă o afirmaţie şi se cere să se aprecieze dacă e corectă sau nu. Ca şi la convorbire, va trebui 
să evităm sugestionarea persoanei.
Elaborarea unui chestionar se dovedeşte a fi un lucru complicat, cerând calificare şi 
experienţă.

Metoda biografică
Metoda biografică este denumită şi anamneză după termenul folosit în medicină, unde ea 
desemnează reconstituirea istoricului unei maladii. în psihologie, metoda biografică implică o 
analiză a datelor privind trecutul unei persoane şi a modului ei actual de existenţă. Acest studiu 
al trecutului e foarte important, fiindcă în primii ani ai vieţii, îndeosebi în familie, se pun bazele 
caracterului, ale personalităţii.
Metoda biografică este destinată studiului personalităţii globale. Prin ea cercetătorul îşi 
propune să înţeleagă şi să explice tabloul actual al organizării psihocomportamentale în funcţie 
de istoria anterioară a individului. Analiza biografică devine absolut necesară şi indispensabilă în 
cercetarea psihologică, în care orice reacţie concretă trebuie interpretată şi prin raportarea la 
personalitate în integritate.
Ca recomandare generală se poate formula exigenţa de orientare selectivă, urmărind 
evidenţierea şi înregistrarea nu a tuturor întâmplărilor, pe care le-a traversat individul, ci numai a 
celor semnificative, care prin conţinutul şi impactul avut au marcat structural cursul devenirii 
ulterioare a profilului de personalitate.
Informaţia primară în cadrul metodei biografice se poate recolta pe două căi: una indirectă 
şi alta directă.
Calea indirectă constă în studiul documentelor (fişe şcolare, fişe profesionale, caracterizări, 
recomandări, jurnale, date de familie etc.) şi în discuţii cu persoane cu care subiectul studiat se 
află în relaţii semnificative -  rude, prieteni, colegi, şefi, etc.
Calea directă constă în obţinerea datelor, care ne interesează de la însuşi subiectul studiat, în 
cadrul unor convorbiri sau interviuri speciale. Calitatea şi relevanţa informaţiei vor depinde atât 
de structura de personalitate a subiectului, căt şi de capacitatea psihologului.
în cazul investigaţiei biografice putem diferenţia două aspecte fundamentale: culegerea 
datelor şi interpretarea lor (aspect esenţial şi cel mai dificil al metodei biografice).
Psihologul german H. Thomae a elaborat un model de analiză a materialului biografic, el 
evidenţiind posibilitatea utilizării a 29 de categorii, prin care putem privi trecutul persoanei, 
acestea au fost împărţite în patru grupe:
• categorii formale (monotonie -  schimbare; armonie -  agitaţie);
• categorii cognitive (închis -  deschis; prietenie -  duşmănie);
• categorii existenţiale (probleme de motivaţie personală -  probleme de creaţie);
• categorii instrumentale (procese de adaptare -  mecanisme de apărare).
întrucât se adresează personalităţii ca integritate, metoda biografică nu poate avea o schemă 
de tip algoritmic, ci numai una euristică, flexibilă, care să permită schimbarea unghiului de 
abordare, a seriei întrebărilor, a atitudinii. De aceea, eficienţa ei va depinde, în primul rând, de 
experienţa şi priceperea psihologului.
Metoda testelor
Testul este o probă standardizată, vizând determinarea cât mai exactă a gradului de 
dezvoltare a unei însuşiri psihice sau fizice. Am adăugat şi însuşirile fizice, deoarece medicii sau 
antrenorii sportivi utilizează şi ei teste, vizând determinarea performanţelor de care sunt capabile 
unele persoane.
Standardizarea constă în obligaţia de a aplica exact aceeaşi probă, în exact aceleaşi condiţii 
psihologice, utilizând un consemn identic pentru toţi subiecţii.
Această metodă îşi are originea în încercările antropologului englez Francis Galton, de la 
sfârşitul secolului trecut, de a înregistra şi a măsura cu ajutorul unor probe anumite capacităţi 
intelectuale, pe care el le socotea predeterminate (înnăscute).
Termenul test a fost introdus de J. McKeen Cattell în a. 1890. Elaborarea metodei propriu- 
zise, în varianta sa modernă, se datoreşte însă psihologului francez Alfred Binet (1857-1911). 
Mai târziu, centrul mondial al testologiei devine SUA, acolo au preluat şi dezvoltat cercetările 
realizate până atunci.

Putern deosebi patru tipuri de teste:
• teste de inteligenţă şi dezvoltare intelectuală;
• teste de aptitudini şi capacităţi;
• teste de personalitate (referindu-se la trăsături de caracter şi temperamentale);
• teste de cunoştinţe (utilizate de obicei în învăţământ).
Structura probelor este extrem de variată: uneori se utilizează aparate, alteori diverse 
materiale (cuburi, planşe, fotografii etc.); în unele cazuri se recurge doar la creion şi hârtie, ca la 
orice probă de control.
Printre testele de personalitate cele mai răspândite sunt testele proiective, denumite astfel 
fiindcă au la bază în special fenomenul de proiecţie (ne identificăm cu o persoană şi tindem să 
proiectăm asupra ei felul nostru de a fi: aşa cum facem la un spectacol când ne identificăm cu un 
personaj anumit).
Metoda testelor a cunoscut o continuă extindere şi diversificare, fiind astfel folosită în 
toate ramurile psihologiei aplicate. Perfecţionarea ei a mers în două direcţii intercorelate:
1. Elaborarea unor probe noi, mai eficiente şi mai adecvate scopului urmărit, ajungându-se 
în prezent la peste 10.000 de teste;
2. Perfecţionarea procedeelor statistico-matematice de etalonare şi validare.
Principalele caracteristici ale unui test sunt:
a) validitatea; 
ß) fidelitatea;
X) etalonarea;
8) standardizarea.
în clasificarea testelor se recurge la mai multe criterii:
• După obiectul testării delimităm două categorii mari de teste: de performanţă, cu 
răspunsuri cuantificabile şi a căror clasificare este univocă şi teste nonparametrice 
(dispoziţionale), cu răspunsuri, care reclamă o interpretare calitativă şi după care 
subiecţii nu pot fi categorisiţi în buni şi slabi, superiori şi inferiori (ele permit o 
identificare individualizatoare sau tipologică).
Testele de performanţă se divizează în:
-  teste de cunoştinţe;
-  teste de nivel (de dezvoltare);
-  teste de inteligenţă;
-  teste de aptitudini (tehnice, matematice, artistice, etc.).
La rândul lor testele nonparametrice se împart în:
-  teste de comportament;
-  teste de personalitate.
• După modul de aplicare, se delimitează teste individuale şi teste colective.
• După modul de codificare a sarcinilor (itemilor) se disting testele verbale şi testele 
nonverbale.
• După modul de dozare a timpului de aplicare diferenţiem: teste cu timp impus şi teste cu 
timp liber.
O importanţă semnificativă o are aşa-numitul interviu post test, care permite o interpretare 
mai corectă şi individualizată a datelor finale, ceea ce sporeşte semnificativ veridicitatea 
judecăţilor diagnostico-prognostice.
Tema 2. P S I H I C I I CA OBIECT DE CERCETARE AL 
PSIHOLOGIEI. NATURA PSIHICULUI UMAN
2.1. Psihicul ca obiect de cercetare al psihologiei
Problema obiectului de cercetare este esenţială pentru orice ştiinţă. Atâta vreme cât ea nu-şi 
delimitează un domeniu, un aspect distinct din realitate, atâta vreme cât nu-1 converteşte în

obiect al reflexiilor şi investigaţiilor empirice nu se poate considera că a ajuns la stadiul de 
ştiinţă. însă asemenea demersuri nu sunt deloc simple şi uşoare, ci extrem de complexe şi 
dificile, cu atât mai mult atunci când este vorba despre psihologie. Iată de ce a răspunde la 
oricare altă întrebare înainte de cea referitoare la obiectul psihologiei ar fi un nonsens.
Psihologia în căutarea propriului ei obiect
Am dori să începem discuţia referitoare la obiectul psihologiei prin relatarea unui fapt, care 
are, în opinia noastră, multiple semnificaţii. între 18 şi 20 septembrie 1985, Asociaţia de 
psihologie de limbă franceză a organizat la Lisabona un simpozion pe tema: „Comportament, 
cogniţie, conştiinţă”. Cu acest prilej, un reputat psiholog francez, Paul Fraisse, a prezentat o 
comunicare ştiinţifică incitant intitulată: „Psihologia în căutarea propriului ei obiect?” (a se 
reţine semnul de întrebare). La prima vedere, formularea lui Fraisse suscită o nedumerire. Cum, 
ne putem întreba, nici până astăzi psihologia n-a fost capabilă să-şi delimiteze propriul ei obiect 
de cercetare ? încă se mai află în căutarea acestuia ? Mai ciudat este însă un alt fapt. După doi 
ani, în a. 1987, lucrările simpozionului au fost publicate. Cartea apărută poartă titlul 
„Comportament, cogniţie, conştiinţă” şi subtitlul „Psihologia în căutarea propriului ei obiect” 
(fară semn de întrebare).
Aşadar, incertitudinea lui Fraisse s-a transformat într-o certitudine la sfârşitul simpozionului. 
La întrebarea, dacă psihologia se află în căutarea obiectului ei de cercetare se răspunde afirmativ: 
da, psihologia se află în căutarea propriului ei obiect de investigare.
După părerea noastră, concluzia este parţial fondată. Nu faptul că psihologia nu are încă un 
obiect propriu de cercetare ar trebui să ne îngrijoreze, ci acela că are prea multe.
Să ne reamintim de cele 11 „psihologii” enumerate şi analizate de Murchinson în 1925 şi 
1930; de celebra formulare a lui Spearman 8 „sinistră pluralitate”) vizavi de multitudinea 
psihologiilor, de îndemnul lui Erich Stern de a răspunde la întrebarea: „Care psihologie?” atunci 
când abordăm un asemenea subiect, întrucât nu există o singură psihologie, ci mai multe. 
Mergând mai departe, credem că nici existenţa prea multor obiecte de cercetare n-ar trebui să ne 
decepţioneze, ci faptul că nu există încă un obiect unitar de cercetare a psihologiei.
Aceasta ar fi adevărata cauză, care ne-ar permite să fim de acord cu subtitlul lucrării 
coordonate de Miguel Seguan. Se află psihologia în căutarea propriului ei obiect de cercetare ? 
Da, însă a unui obiect unitar.
Ajunşi aici, o nouă întrebare se prefigurează: de ce a fost şi este, poate, dificilă elaborarea 
unui obiect unitar al psihologiei? Din cauza incompetenţei psihologilor? Fără îndoială că nu! 
Atunci, ce anume a îngreuiat sau chiar a împiedicat consensul psihologilor în ceea ce priveşte 
obiectul de cercetare al disciplinei lor ?
Factorii, care au condus la elaborarea întârziată a obiectului unitar al psihologiei:
Unul dintre aceştia, poate cel mai important, este de ordin ontologic şi se referă la 
complexitatea existenţială a psihicului în linii generale, a fenomenelor, proceselor, 
însuşirilor, stărilor psihice în particular, investigate de psihologie.
A doua categorie de factori sunt de ordin gnoseologic, fiind legată de avatarurile 
(transformările neprevăzute) reflecţiilor teoretice şi ale investiţiilor empirice. Printre 
aceştia, mai importanţi sunt cei de mai jos.
Existenţa unor teorii, concepţii, şcoli şi orientări psihologice, care prezintă contracţii 
externe.
Dacă spre sfârşitul sec. al XIX-lea psihologia a început să-şi afirme treptat statutul său de 
ştiinţă, delimitându-şi problemele şi stabilindu-şi metodele de cercetare, la începutul sec. XX şi 
apoi în decursul lui şi-a elaborat şi închegat marile construcţii teoretice, şi-a rafinat metodele de 
investigaţie. Asociaţionismul, behaviorismul, gestaltismul, psihanaliza, psihologia umanistă sunt 
marile curente şi orientări, care au marcat întreaga istorie a psihologiei, fiecare dintre ele 
propunând diverse modele explicative asupra vieţii psihice.
Dacă la acestea adăugăm şi diferitele lor subdiviziuni (reflexologia, psihologia conţinutului, 
psihologia actului, psihologia înţelesului sau a explicării etc.), vom înţelege şi mai bine 
dificultatea reală pe care o ridică în faţa delimitării obiectului psihologiei.

Existenţa unor teorii, concepţii, şcoli şi orientări psihologice, care prezintă contradicţii 
interne.
Aproape fiecare orientare, dar cu precădere behaviorismul şi psihanaliza, şi-au dezvoltat, cu 
timpul, forme noi, care încearcă să depăşească limitele variantelor iniţiale. La ora actuală există 
nu numai behaviorism, ci şi neobehaviorism, nu numai freudism, ci şi neofreudism.
Linia behavioristă inaugurată de Watson a fost treptat înlocuită cu cea propusă de E.C. 
Tolman (1886-1959), Heinz Hartman (1894-1970) şi mulţi alţii şi a fost renovată de Karen 
Homey (1885-1952) şi Erich Fromm (1990-1986).
Noile variante de behaviorism şi freudism, deşi nu renunţă la postulatele iniţiale, aduc 
modificări atât de importante, încât fac de nerecunoscut vechile orientări.
închiderea în ele însele a şcolilor şi orientărilor psihologice, hegemonismul (supremaţia 
sau dominaţia) lor.
Deşi toate sunt parţiale, limitate, fiecare dintre ele se pretinde a fi generală totalitară; deşi 
realitatea pe care o studiază este atât de complexă şi diversă, ele o reduc la un singur model 
explicativ, îngustând astfel enorm de mult obiectul de studiu al psihologiei (vezi tab. 1).
Tabelul 1
Sinteza perspectivelor de abordare a obiectului psihologiei
Perspective 
\ d e  analiză
Viaţa psihică 
interioară Comportamentul
Conduita / 
activitatea Omul concret
C rite r ii\. 
de analiză
Introspec-
ţionismul,
psihanaliza
Behaviorismul Psihologiaconduitei
Psihologia
umanistă
Debut
-  Europa 
(Germania,
Leipzig- 
Wundt, 1879
-  Europa 
(Austria, Viena 
-Freud, 1900-
1904)
SUA 
(Watson -  
1913)
Europa 
(Franţa, Janet 
-1912-1918; 
1931-1932)
SUA 
Maslow -  1954, 
Rogers -  1951
Obiect
-S tă ri 
mintale 
conştiente 
-  Inconştientul 
şi sexualitatea
-  Relaţia directă 
S-R
-  Comporta­
mentele 
viscerale, 
motorii, 
laringeale
-  Conduitele 
inferioare şi 
superioare ale 
omului
-  Şinele
individual şi unic 
al omului
-  Alegerea, 
creativitatea, 
valorizarea, 
autoactualizarea
Metodologii,
metode
-  Subiective
-  Metoda 
introspecţiei
-  Metoda 
psihanalitică
-  Obiective 
(principiul 
holismului 
metodologic
-  Observaţia 
externă
-  Experimentul
-  Obiective şi 
subiective
-  Observaţia, 
Experimentul,
Metoda
clinică,
Psihanalitică,
Microsocio-
logică
-  Interpretative -  
(principiul 
individualismului 
metodologic)
-  Obiective, 
subiecte, 
proiective
Finalitate
-  Descriptivă, 
explicativă
-  Terapeutică
-  Descoperirea 
şi formularea 
legilor cauzale
-  Ameliorarea 
şi dirijarea com­
portamentului
-  Descriptivă
-  Explicativă
-  Interpre­
tativă, 
-Amelio­
raţi vă
-  Terapeutică
-  Dezvoltarea şi 
maturizarea 
personală
-  Cultura 
relaţiilor 
interpersonale
-  Schimbarea 
societătii
-  Itrospecţia -N eo- -  Psihologia -  Psihologia
experimentală behaviorismul acţionează transpersonală
(Binet, Şcoala (Tolman) ( Wallon, (Vaughan,
ulterioare de la Piaget, Walsh)Wurzburg) Vâgotski,
Leontiev,
Rubinstein)

Termenul, ca atare, de psihologie a fost introdus de învăţatul german Rodolphe Goglenius în 
sec. XVI.
Mulţi cercetători au demonstrat că una dintre posibilele definiţii ale psihologiei este cea 
etimologică. Pornind de la termenul de „psihologie” (1. greacă „psyche” -  suflet, „logos” -  
ştiinţă) ajungem cu uşurinţă la definirea psihologiei ca „ştiinţă a psihicului.” Imediat apare însă 
întrebarea: Dar ce este psihicul? Şi mai ales: care este natura psihicului?
înainte de a formula un răspuns argumentat la întrebarea „ Ce este psihicul?”, oamenii 
simpli, dar şi savanţii, gânditorii sau cercetătorii au sesizat, au intuit şi au înţeles complexitatea 
şi multilateralitatea acestui fenomen.
încă de foarte timpuriu, s-a conştientizat polivalenţa extraordinară a psihicului, în general, şi 
a celui uman în special, poziţia excepţională, statutul de excepţie al fenomenelor psihice şi al 
corelatelor lor comportamentale în rândul celorlalte fenomene existente în univers.
La ora actuală se consideră chiar că în universul cunoscut nu există fenomene mai complexe 
decât cele psihice.
Mărturie în acest sens stau concepţiile contradictorii, care au fost elaborate asupra 
psihicului, disputele aprige, care au avut loc între religie, mitologie, filosofie şi ştiinţă referitoare 
la specificul fenomenelor psihice.
încă din timpurile străvechi omul a observat că există fenomene materiale -  natura 
înconjurătoare, oamenii, diferite obiecte -  şi ideale -  cum sunt imaginile, gândurile, retrăirile -  
fenomene ascunse, mai misterioase.
Nefiind în stare să-şi explice aceste fenomene enigmatice, neînţelese, să dezvăluie natura şi 
cauzele prevenirii lor, oamenii au început să creadă că ele există independent de lumea reală ce-i 
înconjoară.
Astfel au apărut reprezentările despre trup şi suflet, despre materie şi psihic ca elemente 
independente şi contrarii, aşa au apărut două direcţii principale contrarii în înţelegerea psihicului: 
cea materialistă şi cea idealistă.
Esenţa concepţiei idealiste a fenomenelor psihice constă în faptul că psihicul este privit ca 
ceva primar, care există independent de materie.
Esenţa concepţiei materialiste despre psihic este exprimată în următoarele 3 principii:
1. Psihicul este conceput ca un fenomen secundar, care provine din materie, iar materia
-  ca fenomen primar, ca substratul, baza psihicului.
2. Psihicul se înţelege ca o însuşire a materiei organizate într-un mod specific -  a
creierului.
3. Psihicul apare ca însuşirea creierului de a reflecta lumea materială înconjurătoare.
Psihicul este însuşirea materiei special superior organizate (MSSO), cu ajutorul căreia are
loc reflectarea subiectivă şi obiectivă a realităţii înconjurătoare.

1 senzaţiile 
1 percepţia 
1 memoria 
1 gândirea 
1 imaginaţia 
1 vorbirea 
1 atenţia
Afectiv-volitive 
• emoţiile 
1 sentimentele 
1 voinţa
’ optimism 
’ entuziasm 
’jale 
’ tristeţe 
’ bucurie 
1 încredere 
’ mânie 
’ iritare etc.
caracter
• aptitudini
• orientarea 
personalităţii
Fig. 5. Structura psihicului uman.
Procesele psihice reprezintă reflectarea dinamică a realităţii în diferite forme ale 
fenomenelor psihice.
Stările psihice sunt nivelul relativ stabil al activităţii psihice concretizat în momentul dat,
care se exteriorizează printr-o activitate mai intensă sau mai slabă a personalităţii.
însuşirile psihice reprezintă nişte formaţii stabile, care asigură un anumit nivel calitativ şi 
cantitativ al activităţii şi conduitei, caracteristic pentru omul respectiv.
Pentru a defini mai complex psihicul, o să recurgem la o definiţie numită „tip 
caracterizare”, care îşi propune mai întâi inventarierea principalelor caracteritici sau note 
definitorii ale psihicului, apoi sintetizarea lor într-o formulare concisă.
Pentru a ajunge însă la descoperirea notelor definitorii ale psihicului este necesară 
respectarea unui anumit demers. Acesta ar consta în raportarea psihicului la un criteriu exterior 
lui însuşi, în vederea surprinderii propriei identităţi.
• Dacă raportăm psihicul la ceea ce în mod obişnuit se numeşte conexiunea sau
interacţiunea universală a lucrurilor, el apare ca fiind un caz particular al acestei
conexiuni, o formă sau o expresie a vieţii de relaţie.
• Dacă raportarea psihicului se face la materie, la substratul lui material, atunci el va 
apărea ca un produs (un rezultat) al materiei sau, cum este numit în mod curent, o 
funcţie a materiei superior oragnizate (creierul).
• Dacă îl raportăm la realitatea înconjurătoare naturală (la lumea obiectelor, lucrurilor şi 
fenomenelor fizice, naturale), el va apărea ca o reproducere în subiectiv a acestei realităţi 
obiective.
• Dacă raportăm psihicul la realitatea socială, la lumea oamenilor, atunci el apare ca fiind 
condiţionat şi determinat socio-istoric şi socio-cutural.
Cele patru note definitorii ale psihicului le redăm în fig. 1.
Strângerea la un loc a celor patru caracteristici ale psihicului ne-ar putea conduce la o 
posibilă definiţie a acestuia. Aşadar, cel mai simplu răspuns la întrebarea: „Ce este psihicul?” ar 
fi: Psihicul este o expresie a vieţii de relaţie, un fenomen inseparabil legat de structurile 
materiale şi cuantice, o reproducere în subiectiv a realităţii naturale obiective, un produs al 
condiţionărilor şi determinărilor socio-istorice şi socio-culturale.

Aceste caracteristici sunt deocamdată generale, inexpresive. însă pe măsură ce vor fi 
analizate, se vor completa în conţinut şi vor oferi în final posibilitatea înţelegerii adecvate a 
naturii şi specificului psihicului uman.
2.2. Natura contradictorie a psihicului
Dintre cele mai semnificative „perechi” de polarităţi, sub care este întâlnit psihicul, 
enumerăm:
• el este obiectiv şi subiectiv, este obiectiv din punct de vedere ontologic, deci existenţial 
(psihicul unei persoane dintr-o parte a lumii); este subiectiv din pune de vedere 
gnoseologic, deci din perspectiva cunoaşterii (fiecare individ implicându-se în 
cunoaşterea prin însuşirile şi particularităţile ce-i sunt proprii, specifice); psihicul este 
obiectiv prin conţinutul lui preluat din afară, din realitatea înconjurătoare; el este 
subiectiv prin forma ideală cu ajutorul căreia obiectivul este transformat în subiectiv;
• psihicul este material şi ideal: este material prin originea lui, în sensul că apare, se naşte 
din materie şi evoluează o dată cu ea, având la bază activitatea materială a creierului; 
este ideal, spiritual prin natura lui, fiind saturat de un conţinut de imagini, idei dobândite 
în procesul cunoaşterii (individuale sau sociale) organizate;
• apare atât în calitate de proces, cât şi de produs: desfăşurarea procesuală vizează 
curgerea de timp (serială, fizică) a fenomenului psihic, succesiunea transformărilor 
produse în subiectul purtător al psihicului; produsul reprezintă un concentrat, un 
condensat al caracteristicilor cantitative şi calitative ale efectului final, ce se obţine în 
urma interacţiunii subiectului cu obiectul; dacă privim aceste două aspecte în 
succesiunea lor temporală generală, constatăm că trec unele în altele; ceea ce la un 
moment dat a fost proces se finalizează la un alt moment dat într-un produs şi invers,
▲

ceea ce a fost produs se instituie într-o premisă sau într-o verigă componentă a unui nou 
proces; pornind de la analiza produsului, putem infera fazele procesului, punctele lui 
forte sau slabe, chiar erorile comise în desfăşurarea lui;
• psihicul este întâlnit atât în stare latentă (ascunsă, interiorizată), cât şi în stare manifestă 
(exteriorizată): complexitatea provine nu atât din existenţa celor două ipostaze ale 
psihicului, cât din faptul că nu întotdeauna starea latentă (virtuală) coincide cu starea 
manifestă (reală); dimpotrivă, uneori între ele există o netă contradicţie (una gândim şi 
alta spunem; una gândim, una spunem şi alta facem); o asemenea situaţie creează mari 
dificultăţi în interpretarea comportamentului, a relaţiilor dintre trăirile psihice şi 
corelatele lor comportamentale (un comportament poate fi cauzat de motive diverse, la 
fel cum mai multe comportamente pot avea la origine una şi aceeaşi motivaţie); în astfel 
de împrejurări plutim în incertitudine, fapt care lezează prestigiul psihologiei;
• psihicul dispune de desfăşurări normale, fireşti, dar şi de desfăşurări surprinzătoare, 
patologice (vise, halucinaţii, evocări spontane, stări emoţionale şi ideatice bizare, 
stranii): la fel ca în cazul anterior, complexitatea psihicului provine nu din existenţa 
acestor tipuri de desfăşurări, ci din imposibilitatea (uneori) trasării unei limite între 
normal şi patologic; pe un fond normal putem întâlni manifestări mai ciudate, dar 
aceasta nu înseamnă că persoana este psihopată, la fel cum şi pe un fond patologic 
întâlnim suficiente momente de normalitate şi luciditate, fără ca aceasta să însemne că 
persoana respectivă este normală; iată de ce este necesar să recurgem la o serie de 
criterii, care să permită diferenţierea stărilor normale de cele patologice; cum însă un 
asemenea fapt este destul de greu de realizat, unii autori propun să se renunţe la 
delimitarea printr-o graniţă fixă, rigidă a stărilor normale de cele anormale ale psihicului, 
în locul acesteia vorbind de un continuum, de o trecere treptată, gradată de la unele la 
altele;
• psihicul este atât determinat, cât şi determinant: el este cauzat, provocat, influenţat de 
factori şi condiţii (naturale şi sociale) din afara sau chiar din interiorul lui, dar dispune şi 
de iniţiative şi acţiuni determinative; el este produs al înprejurărilor, dar şi producător de 
împrejurări;
• psihicul este dat, şi liber: prin el, oamenii sunt pe de o parte încorsetaţi de deprinderile, 
stereotipiile şi automatizările, ce capătă o dată cu trecerea timpului un caracter rigid, 
constrângător; pe de altă parte, prin psihic oamenii îşi propagă forţa de inteligenţă şi 
acţiune, de experienţă şi voinţă. La om, psihicul conduce şi instrumentează viaţa, 
mijloceşte depăşirea naturii prin cultură.
La toate aceste ipostaze diferite, sub care apare psihicul se adaugă încă un element ce-i 
subliniază şi mai pregnant complexitatea, şi anume relaţia dintre spirit şi corp, psihic şi creier.
Din cele menţionate se desprind ca definitorii pentru psihicul uman următoarele 
caracteristici'.
• psihicul este un model informaţional intern al lumii externe cu rol adaptativ specific;
• apariţia lui de înscrie ca un moment de apogeu pe scara evoluţiei animale;
• psihicul se supune legii generale a dezvoltării, modificându-şi de-a lungul timpului 
(istoric şi individual organizarea şi funcţiile);
• esenţa psihicului, care nu posedă nici o proprietate substanţială (greutate, volum, 
densitate, gust, miros etc.), rămâne de natură ideală, nonsubstanţială; el este o entitate 
de ordin relaţional, comunicaţional, informaţional.
în legătură cu problema esenţei vieţii psihice se află chestiunea raportului dintre suflet şi 
creier. Aici se disting trei perspective filosofice:
1 . Poziţia interacţionistă spiritul ar fi o substanţă cu proprietăţi net diferite de cele ale 
creierului, aflându-se în interacţiune cu acesta. Deşi se află în subordine, creierul poate 
acţiona asupra psihicului. După Rene Descartes, interacţiunea s-ar produce prin 
intermediul glandei pineale (epifiza); după K.Popper (filosof contemporan), ea ar avea 
loc prin mijlocirea unor moduli existenţi în scoarţa cerebrală. De ce K. Popper tinde să

accepte existenţa spiritului? Fiindcă neurofiziologia actuală nu poate explica (încă) 
sinteza proceselor nervoase ce face posibilă percepţia, voinţa etc.
2. A doua concepţie afirmă de asemenea deosebirea dintre spirit şi materie, realităţi complet 
difetite, dar care nu interacţionează. Situaţia este de aşa natură încât oricărei modificări 
în spirit îi corespunde o modificare a materiei. De accea se vorbeşte de pararelism. 
Problema este cum s-a asigurat această permanentă potrivire. Unii susţin că intervine 
voinţa divină, care a creat totul. Alţii consideră că biologii, studiind misterele evoluţiei 
materiei vii, vor clarifica şi această chestiune.
3. A treia poziţie constă în postularea identităţii, teoria identităţii-, nu există decât creierul. 
Activitatea sa explică fenomenele psihice. Dar activitatea creierului poate fi privită din 
două puncte de vedere. Când observăm activitatea nervoasă din exterior, vorbim de 
materie, guvernată de legi. Privită din interiorul fiecăruia din noi, vedem alte aspecte şi 
ne referim la psihic, la spirit.
Dificultatea constă în posibilitatea stabilirii unei legături între cele două aspecte: cum e 
posibil ca o idee să declanşeze o acţiune, un act exterior, material? Este o problemă de mare 
complexitate. Ea s-ar putea rezolva dacă s-ar accepta că psihicul este expresia unei proprietăţi 
caracteristice tuturor obiectelor şi fiinţelor din univers: forma. Psihicul ar fi forma pe care o 
îmbracă succesiunea proceselor nervoase din creier. ( A.Cosmovici, 1990).
Creierul este un organ material, între multiplele sale procese nervoase se stabilesc 
numeroase şi variate raporturi, ce constituie imagini, deci procese psihice.
Psihicul este imagine, formă şi ca atare intră în lanţul cauzal al reacţiilor umane. Cu alte 
cuvinte, psihicul este informaţie. Ceea ce este programul (soft) pentru un calculator este psihicul 
pentru creier, pentru organism. Spre deosebire de calculatoarele create de om, creierul este un 
calculator, ce se autoprogramează mereu în funcţie de experienţă.
Psihicul are un rol activ, transformator. Psihicul este un sistem de orientare şi reflectare 
propriu animalelor superioare şi omului. Psihicul este produs al adapătării şi al activităţii precum 
şi al funcţiei sistemului nervos. Instrumentarul său constituie totalitatea fenomenelor şi 
proceselor, prin care se realizează formele cele mai complexe (psihice) de orientare şi reflectare 
şi care pot fi cognitive, afective şi voliţionale.
Aceste fenomene, de natură ideală, subiectivă, diferenţiate de fenomenele materiale, 
obiectuale, sunt denumite fenomene psihice.
2.3. Reflectarea psihică. Particularităţile reflectării psihice
Reflectarea este o categorie fundamentală a gnoseologiei, ce se referă la esenţa raportărilor 
dintre subiect şi obiect, dintre conştiinţă şi lumea externă, la faptul că procesele psihice ale 
omului, oglindesc, reproduc, într-o formă sau alta, realitatea obiectivă, ele fiind imagini sau idei 
despre această realitate.
Deşi reflectarea este o capacitate generală a fiinţelor vii (inclusiv a materiei anorganice), 
reflectarea psihică este cea mai înaltă formă, ce a apărut în urma unui proces îndelungat al 
evoluţiei, fiind însoţit de forme de organizare, de reacţie ale organismului la mediu (iritabilitate, 
excitabilitate).
Reflectarea este caracteristică materiei în ansamblu. Interacţiunea oricăror corpuri materiale 
conduce la modificarea lor reciprocă. Acest fenomen se poate observa în domeniul mecanicii, în 
toate manifestările energiei electrice, în optică etc.
Faptul că psihicul este într-un anumit fel o reflectare accentuează încă o dată legătura lui 
indisolubilă şi unitatea cu materia.
Psihicul nu este altceva decât reflectarea de către creier a mediului înconjurător. De aceea 
psihicul posedă conţinut propriu, deci ceea ce reflectă omul în mediul înconjurător.
Reflecatreapsihică se caracterizează printr-un şir de particularităţi:
1) ea oferă posibilitatea de a reflecta just (adevărat) lumea încojurătoare;

2) are loc în procesul activităţii reflexe a personalităţii (reflectarea subiectivă a lumii 
obiective);
3) se aprofundează şi se dezvoltă;
4) trece prin individualitate;
5) are un caracter mijlocit de anticipare. Aceasta este rezultatul acumulării şi vizării 
experienţei.
Reflectarea psihică este un proces activ, cu mai multe etape, care determină conştientizarea 
comportamentului şi a activităţii. Psihicul devine reglator al comportamentului, atât a omului, cât 
şi a animalelor.
Conţinutul reflectării este obiectiv, în schimb forma sa este subiectivă.
Principalele funcţii ale psihicului sun t:
• reflectarea;
• reglarea comportamentului şi activităţii.
Sistemul psihic uman este un sistem dinamic, hipercomplex, autoreglabil cu capacitate de 
autoorganizare, relativ stabil, evolutiv şi finalist.
Este foarte greu să stabilim anumite etape în dezvoltarea filogenetică a psihicului, deşi este 
cunoscută evoluţia speciilor. A.N. Leontiev a încercat să schiţeze o schemă a formării psihicului, 
distingând 4 mari faze:
a) stadiul psihicului senzorial elementar;
b) stadiul psihicului perceptiv;
c) stadiul intelectual;
d) stadiul psihicului conştient.
Dezavantajul acestei clasificări este acela de a include în prima etapă imensa majoritate a 
speciilor, fiindcă stadiul perceptiv începe abia o dată cu păsările şi mamiferele. Sau între o albină 
şi o râmă diferenţa de comporament este foarte mare. Deocamdată, ne vom servi de punctul de 
vedere al lui Leontiev.
i
Fig. 7. Sistemul şi nivelurile formelor fundamentale de reflectare.
2.4. Evoluţia psihicului

1. Stadiul psihicului senzorial
Stadiul psihicului senzorial elementar se caracterizează prin faptul că animalul reacţionează 
în raport cu o proprietate din mediul ambiant, însuşire caracteristică a unui obiect sau fenomen 
important pentru el. De pildă, păianjenul nu reacţionează în mod deosebit, dacă un obiect îi 
atinge plasa, dar dacă o atingem cu un diapazon, care vibrează, el se repede asupra lui căutând 
să-l înşface, ca şi cum ar fi o muscă. Deci vibraţia pânzei este semnalul declanşator al acţiunii.
A. în acest stadiu predomină reacţiile înnăscute, iar experienţa individuală joacă un rol mult 
mai mic decât la speciile mai evaluate. Acum predomină tropismele şi instinctele.
Tropismele au fost studiate mult de americanul J. Loeb. E vorba de mişcări simple ale 
plantelor şi ale unor animale inferioare, cărora Loeb le-a dat o explicaţie mecanicistă, 
considerându-le rezultatul unor fenomene pur fizico-chimice. La plante găsim fototropism 
(întoarcerea plantelor spre sursa de lumină solară) şi geotropism (creşterea rădăcinilor în jos). La 
animale sunt evidente geotropismele, în cazul unor omizi (care se deplasează totdeauna vertical 
pe pomi), şi fototropismele la fluturi, puternic atraşi de o lumină strălucitoare, noaptea. După 
Loeb dacă lumina este în stânga fluturelui, ea acţionează asupra retinei, care declanşează automat 
muşchii ce-1 îndreaptă spre stânga, dacă a zburat prea mult spre stânga, lumina din partea dreaptă 
a retinei pune în mişcare muşchii din partea opusă etc. Acest mecanism nu explică însă o serie de 
fapte: fluturii nu se lipesc de felinar, ci se învârt în jurul lui, iar dacă se află în mijloc între două 
felinare nu zboară între ele, ci se orientează numai către unul.
Apoi experienţele făcute cu un mic animal de apă -  Dafnia -  sunt edificatoare. Introdus într- 
un acvariu şi într-un tub îndoit, Dafnia se orientează spre lumină, dar acolo, fiind astupat tubul, 
se întoarce, merge în sens invers luminii şi astfel poate scăpa. Acest mers este împotriva 
tropismului, ce se dovedeşte a nu fi un act mecanic.
Mai există şi acte de memorie organică. E vorba de anumite ritmuri vitale. în plajele, ce 
mărginesc oceanul găsim nişte viermi, care ies din nisip când se produce refluxul şi intră în nisip 
atunci când vine fluxul. Puşi într-un acvariu, ei continuă multă vreme mişcările lor periodice, 
deşi acum şi-au pierdut orice sens.
Apoi sunt reflexele absolute, legături constante între anumiţi stimuli şi anumite reacţii. Dar 
ceea ce caracterizează speciile mai evoluate sunt acte foarte complexe numite instincte. Ele sunt 
foarte bine dezvoltate la insecte, dar le întâlnim şi la vertebrate, după cum (într-o formă mai 
puţin conturată) ele sunt prezente şi în viaţa omului.
B. Un instinct este un sistem de tendinţe şi acţiuni, identic la toţi indivizii dintr-o specie, 
care se manifestă în mod spontan şi într-un grad de perfecţiune destul de mare.
Asupra acestui mod de reacţie, acţiunea mediului nu are decât o influenţă minimă, deoarece 
îşi are originea într-un mecanism gata elaborat, transmis prin ereditate. Prin tendinţă înţelegem o 
pornire, un început de mişcare (mişcarea poate să nu fie vizibilă, să fie doar schiţată printr-o 
creştere a tensiunii musculare).
Cele mai spectaculoase instincte le găsim la furnici şi albine. Dar ele apar cu claritate şi la 
păsări: clădirea cuibului, migraţia etc. La mamifere sunt foarte vizibile instinctele sexuale şi cele 
materne.
Un savant francez, J. Fabre (1823-1915), în lucrarea sa Amintiri entomologice şi-a exprimat 
admiraţia faţă de instincte, reliefând două aspecte:
a) perfecţiunea instinctului. De exemplu, viespea cu aripi galbene (numită sphex) caută un 
greier, îl răstoarnă pe spate şi îi aplică trei împunsături exact în ganglionii nervoşi, ce 
conduc picioarele, paralizându-1. Apoi îl trage de antene până în faţa „vizuinii” sale (o 
gaură în pământ), inspectează vizuina şi impinge apoi greierul în ea. Pe trupul 
greierului paralizat îşi depune ouăle. în acest fel larvele vor putea consuma o hrană vie, 
proaspătă. Fabre subliniază precizia tuturor actelor.
b) al doilea aspect îl constituie finalitatea actelor. Totul se subordonează perfect scopului. 
La viespe -  asigurarea hranei corespunzătoare urmaşilor, la albine -  păstrarea mierii 
pentru a avea hrană iarna etc.

Se explică avântul explicaţiilor idealiste, în special cele deiste: înţelepciunea lui Dumnezeu, 
care prevede totul, care a asigurat o ordine prestabilă etc. H. Bergson vorbeşte despre instinct ca 
manifestare a „elanului vital”, tendinţă de organizare a materiei.
Oamenii de ştiinţă însă au afirmat, în parte, constatările lui Fabre. Observându-se diferite 
situaţii, s-a constatat că uneori viespea nu are succes: greierul fuge şi scapă; alţii observă cum 
viespea are ezitări, face tatonări şi înţeapă greierul în alte locuri, nu în ganglioni (ceea de n-are 
mare importanţă, fiindcă veninul difuzează în corp şi tot apare paralizia); alteori greierul 
paralizează doar parţial sau, dimpotrivă, e omorât -  dar larvele îl consumă şi aşa.
Mai mult, printre strămoşii acestei viespi se observă multe variaţii: unii depun ouăle pe 
prada vie, dar alţii adună insecte moarte; în alte cazuri lovesc prada în tot felul şi o paralizează 
imperfect etc. Perfecţiunea instinctului şi invariabilitatea sa sunt relative. Astfel, păianjenii nu-şi 
construiesc pânza exact în acelaşi mod: unii fac o pânză verticală, alţii orizontală, alţii nu fac 
deloc pânză. Chiar aceeaşi varietate se comportă diferit, când se află în regiuni mult deosebite, 
ba chiar când se află în aceeaşi regiune. De altfel, totdeauna păiangenul îşi adaptează pânza 
specificului locului unde se află. Celulele stupului construit de albine se deosebesc mult, unele 
sunt foarte imperfecte. Nu sunt nici două furnicare construite exact la fel. în mod evident, există 
o variabilitate şi în actele instinctive.
Şi în ce priveşte finalitatea este posibilă o discuţie. Desigur, comportamentul instinctiv e util 
individului şi speciei, altfel nu s-ar fi păstrat, indivizii dispărând. Cu toate acestea, se poate 
observa uneori o pervertire a instinctului, apariţia unuia cu efecte negative. Sunt cazuri, printre 
insecte, când masculii îşi vânează şi consumă propria lor progenitură. Unele furnici îşi omoară 
regina şi hrănesc cu grijă o femelă străină sau un parazit, care le devorează larvele. în ambele 
cazuri, furnicarul este condamnat la dispariţie.
Aşadar, acţiunea instinctelor nu e nici pe departe desăvârşită, ea fiind un rezultat al evoluţiei 
speciilor.
C. Ce sunt în esenţă insectele ? I.P. Pavlov nu facea o diferenţă între reflexe şi instincte. 
Pare a fi doar o chestiune de complexitate. Ca şi reflexul, instinctul este declanşat de anumiţi 
excitanţi, externi sau interni. Este o sensibilizare faţă de un stimul precis. K. Lorenz a 
demonstrat că la unele animale, la păsări şi chiar la unele mamifere apare reacţia de urmărire, de 
ataşament faţă de orice obiect mai mare, care se mişcă în preajma lor, în primele ore după ieşirea 
din ou (sau după naştere). Fenomenul numit imprinting (imprimare) a fost observat la puii de 
raţă sau de găină, ce s-au ataşat de o cutie pusă în mişcare în apropierea lor (S.A. Barnett). La fel 
s-a putut observa cazul unui mânz, care nu putea fi despărţit de... un automobil. Iată exemple în 
care excitantul declanşator este simplu, nu e vorba de o formă anumită ori de o culoare specifică 
(cum este cazul în alte instincte). însă un instinct presupune deseori o succesiune de acte foarte 
complexe. E cazul albinilor, care, potrivit cercetărilor lui K. Von Frisch, atunci când descoperă o 
zonă cu flori pline de nectar, se întorc la stup şi efectuează un dans al cărui viteză şi înclinaţie 
exprimă distanţa şi direcţia, unde se află plantele respective (M. Beniuc, 1970). în acest fel, 
lucrătoarele zboară în direcţia indicată -  ele „înţeleg” acest limbaj instinctiv. Nu e vorba de 
„raţionament”, ci de reacţii reflexe la anumite caracteristici ale zborului unei lucrătoare.
Se poate afirma că instinctul constă într-o succesiune de reflexe, în care o acţiune pune 
animalul într-o situaţie, ce declanşează actul următor. în cazul viespii sphex, vederea greierului 
declanşează atacarea şi răsturnarea lui, agitaţia acestuia, răsturnat fiind, o stimulează la 
împungerea lui etc. Dacă modificăm o verigă, viespea devine dezorientată: când după răsturnarea 
greierului îi tăiem antenele, viespea nu ştie ce să facă şi-l abandonează (nu îl trage de un picior 
similar antenei).
De asemenea, o altă specie de viespe îşi clădeşte o celulă, în care depozitează nectar, iar 
când celula s-a completat, atunci o închide, acoperă intrarea. Dacă spargem celula în aşa fel încât 
nectarul se scurge uşor, insecta o va umple la nesfârşit, fară a sesiza neregula.
Această fixitate a instinctului îl face să fie deosebit de actele învăţate, inteligente. Instinctul 
s-ar caracteriza ca un act înnăscut, predeterminat, mecanic, fix, rigid, pe când actele inteligente, 
dimpotrivă, ar fi dobândite în cursul existenţei, plastice, adaptate condiţiilor variabile ale

mediului. Această opoziţie este valabilă numai în linii mari. Cum am observat şi mai sus, există o 
oarecare variabilitate şi în ce priveşte instinctul. Să citim alte câteva fapte. De pildă, viespea 
sphex, ajungând cu greierul paralizat în faţa vizuinii, îl lasă la intrare, intră în adăpostul pregătit, 
iar după ce constată că totul este neschimbat, se întoarce şi introduce prada în înăuntru. Dacă, pe 
când ea se află în vizuină, noi târâm greierul mai departe, viespea îl caută, îl trage în faţa 
adăpostului şi iar se duce să-şi facă inspecţia; acest act mecanic se poate repeta şi de 40 de ori la 
rând. Pe de altă parte, în alte regiuni, au fost observate viespi sphex, care, după 3-4 repetări 
mecanice ale inspecţiei, renunţă la ea şi introduc imediat greierul în locul de mult pregătit.
Există o adaptare a instinctului în funcţie de condiţiile de mediu. Un stup de albine de la 
ecuator, unde nu este iarnă, încetează după câteva generaţii să mai adune miere. O pasăre 
captivă, chiar dacă are la îndemână tot ce-i trebuie pentru a-şi clădi un cuib, totuşi nu 
construieşte nimic. Un pui de câine crescut de la naştere pe o podea de ciment, după ce face 
mereu încercări de a scurma (pentru a-şi ascunde surplusul de hrană), de la o vreme renunţă şi 
instinctul acesta nu mai apare, chiar dacă este eliberat într-o cutie cu pământ moale.
De asemenea, cântecul păsărilor nu e decât parţial înnăscut: lungimea cântecului, numărul 
de note este acelaşi cu cel al cântecului părinţilor, dar melodia este în funcţie de un model, care 
poate fi cu totul altul când pasărea a crescut printre alte specii.
De altfel, la speciile superioare, instinctul se perfecţionează prin exerciţiu: e vorba de 
„jocul” puilor de pisică ori de câine, prin care indivizii îşi exersează repezeala, agerimea.
Aşadar, nu se poate face o opoziţie prea netă între comportamentul instinctiv şi cel învăţat, 
mai ales în cazul speciilor evoluate. La acestea, învăţarea ocupă un loc din ce în ce mai important 
şi de aceea copilăria e din ce în ce mai lungă (cea mai lungă e la cimpanzeu şi, desigur, la om). 
De altfel, omul are puţine instincte şi apar doar sub forma unor tendinţe: tendinţe de apărare 
(fugă la un zgomot puternic, la un cutremur), tendinţe sexuale (care se mărginesc la actul în sine 
şi nu determină nici măcar natura partenerului), iar tendinţele materne (foarte puternice la 
animale) pot lipsi. Oricum, o cercetătoare (Margaret Mead), vizitând o insulă din Polinezia, a 
întâlnit o populaţie primitivă, unde relaţiile sociale erau diferite de cele europene: femeile 
mergeau la vânătoare, la pescuit, iar bărbaţii se ocupau de gospodărie şi de copii. Dându-le 
copiilor de ocolo diferite jucării, s-a observat că băieţii au manifestat interes faţă de păpuşi, pe 
când fetele au preferat armele sau uneltele în miniatură. Deci nici preferinţa pentru păpuşi nu 
este legată de instinct, ci este efectul modelului social.
2. Stadiul psihicului perceptiv
După A.N. Leontiev se află în acest stadiu speciile, care sesizează caracteristicile obiectelor 
în integritatea lor şi nu doar aspecte senzorial izolate. Aceasta se traduce în posibilitatea de a 
distinge un obiect vizat de condiţiile, în care se poate ajunge la el. Este o discriminare între 
obiect şi condiţiile ambiante. De exemplu, dacă într-un acvariu punem între peşte şi hrană un 
paravan de sticlă, acesta poate învăţa să-l ocolească. Dacă după aceea scoatem paravanul, peştele 
nu observă schimbarea şi continuă să efectueze un drum ocolit. Un mamifer, pus într-o situaţie 
similară, sesizează deosebirea şi recurge la calea directă către aliment.
A doua caracteristică o constituie predominarea actelor învăţate la aceste specii, instinctele 
având un rol mai puţin important. De aceea, activitatea lor e mult mai plastică, mai adaptată, 
ţinând cont de condiţiile, situaţiile concrete, în care ea se desfăşoară.
3. Stadiul intelectual
Stadiul intelectual, al gândirii senzorio-motorii, îl găsim numai la maimuţele antropoide. El 
se caracterizează prin puţinătatea încercărilor de a rezolva o problemă şi apariţia soluţiei dintr-o 
dată, pe neaşteptate. Faptul a fost evidenţiat prin experimentele cu cimpanzei, realizate de W. 
Kohler. Intr-unul din ele, maimuţei i se oferă o banană, dar în afara cuştii şi la o distanţă la care 
ea nu poate ajunge. în cuşcă se află însă şi un băţ. Cimpanzeul nu face multe încercări, renunţă, 
se învârte prin cuşcă; deodată observă băţul, îl înşfacă, trage banana către el şi o consumă.

Se observă şi un al doilea aspect: caracterul bifazic al acţiunii. Maimuţa apucă un băţ sau îşi 
clădeşte un postament din lăzi (într-o altă experienţă în care banana se află pe tavan) şi abia în al 
doilea moment îşi poate însuşi fructul. De asemenea, odată folosind o astfel de „unealtă” 
improvizată, animalul reţine procedeul şi-l foloseşte imediat în situaţii asemănătoare.
4. Stadiul psihicului conştient
Stadiul psihicului conştient este ultima treaptă a evoluţiei, specifică omului. In legătură cu 
deosebirile dintre om şi animal există controverse. Unii, printre care şi H. Pieron, susţin că 
diferenţele sunt de ordin pur cantitativ. Alţii, printre care A.N. Leontiev, subliniază
existenţa şi a unora calitative.
După H. Pieron, cea mai categorică deosebire este cea referitoare la volumul creierului, 
existând destule asemănări. în ce priveşte senzaţiile, animalele sunt chiar superioare omului. 
Vulturul, de pildă, are o acuitate vizuală mai bună. Memorie găsim şi la furnică: aşezăm o tufă în 
drumul furnicilor ieşind din furnicar şi o lăsăm câtva timp. Când o înlăturăm, observăm că 
furnicile întorcându-se la furnicar sunt dezorientate, când ajung în locul unde fusese tufa peste 
care trebuiau să treacă.
Cât priveşte cimpanzeul, el recunoaşte omul, care l-a îngrijit (şi după doi ani). Expresiile 
emoţionale ale omului le găsim şi la cimpanzeu. Am putea vorbi de sentimente estetice şi la 
unele păsări: ele îşi împodobesc cuibul nunţial cu frunze şi flori. Tot aşa afecţiunea şi fidelitatea 
extremă a unor câini faţă de stăpânul lor e privită ca un sentiment religios în germene.
Ierarhia socială se observă la cimpanzei. Şeful merge înainte şi este respectat, având 
prioritate în multe situaţii. Limbajul este prezentat sub forma ţipetelor. La cimpanzei sunt 
manifestate şi unele gesturi semnificative. Dar am amintit de existenţa unui limbaj (sub forma 
dansului) la albine.
în fine, observăm şi animale folosind unelte: elefantul smulge frunze mari, cu care se apără 
de muşte. Cimpanzeii aruncă cu pietre şi îşi confecţionează din fibrele frunzelor tije cu care scot 
termitele din cotloanele marilor lor construcţii.
Ajunşi la acest aspect, trebuie totuşi să subliniem deosebiri esenţiale. Omul modifică mult 
obiectele din natură pentru a-şi confecţiona o unealtă şi mai ales o păstrează, ceea ce nu se 
întâmplă la nici un animal. Totodată, modul de confecţionare şi de utilizare a uneltei capătă 
consacrare socială, fiind transmis de la o generaţie la alta. în felul acesta s-a asigurat progresul 
uriaş al umanităţii, întrucât o nouă generaţie nu este nevoită să inoveze totul de la început, ea 
profită de experienţa înaintaşilor.
O altă deosebire netă este utilizarea limbajului independent de context, aspect inexistent în 
expresiile animale.
Un specific aparte îl constituie apariţia gândirii abstracte, datorită căreia pregătirea unei 
acţiuni poate avea loc în gând, în afara situaţiei prezentate, uneori cu ani înaintea desfăşurării 
acţiunii.
în fine, activitatea omului e subordonată relaţiilor sociale. în timpul vânătorii hăitaşii gonesc 
animalele în direcţia unde aşteaptă cei cu arme. Acţiunea lor ar fi absurdă, dacă n-ar exista 
convenţia cu ceilalţi participanţi la vânătoare.
Dintre toate aceste caracteristici specifice, două par să fie cele mai importante; construirea, 
inclusiv păstrarea uneltelor şi apariţia gândirii abstracte, a conştiinţei reflexive. Ele au făcut 
posibile dominarea şi transformarea profundă a mediului.
Tema 3. FORMELE VIEŢII PSIHICE: CONŞTIINŢA,
SUBCONŞTIENTUL ŞI INCONŞTIENTUL

Psihicul nu este omogen, uniform, nediferenţiat, linear, dimpotrivă, el există şi se manifestă 
în variate forme. Uneori este mai clar, mai lucid, alteori mai tulbure, mai obscur; în anumite 
situaţii ne dăm seama de noi înşine, de trăirile noastre, în altele nu.
Diverse acţiuni sau gânduri, care ne-au captat cândva atenţia şi efortul încep, o dată cu 
trecerea timpului, să se realizeze aproape de la sine, fară a mai fi necesară concentrarea asupra 
lor. Sunt şi cazuri când „ceva” din interiorul nostru, pe care nici măcar nu-1 bănuiam, iese la 
suprafaţă, ne acaparează şi ne chinuie existenţa.
Cu alte cuvinte, psihicul cunoaşte o mare diferenţiere şi neuniformitate existenţială şi 
funcţională. Există următoarele forme ale vieţii psihice (numite şi ipostaze ale psihicului): 
conştiinţa, subconştientul şi inconştientul
3.1. Conştiinţa
Conştiinţa este una dintre cele mai importante niveluri de organizare a vieţii psihice (nivelul 
superior de dezvoltare al psihicului). Deci conştiinţa este structura psihică de suport a vieţii 
interioare şi constituie nucleul vieţii psihice.
Conştiinţa poate fi definită ca fiind totul (psihologia fară inconştient) sau nimic (psihologia 
fără conştiinţă).
Dintr-un termen esenţial la debutul psihologiei ştiinţifice, conştiinţa s-a transformat într-un 
termen ignorat timp de mai bine de 70 de ani. „Conştiinţa a fost eliminată din psihologia 
ştiinţifică şi a revenit în prim-plan numai în ultimii ani, după şapte decenii de exil” (Baars, 
1998).
Este meritul lui Piaget (1974) de а-i fi redat statutul ştiinţific de prim rang. Astăzi termenul 
de „conştiinţă” şi problematica fascinantă a conştiinţei fac obiectul predilect al „ştiinţelor 
spiritului”, al psihologiei cognitive şi al neuroştiinţelor.
Autori precum D.C. Dennet (1991), D. Edelman (1992), O. Flanagan (1992), N.
Humphrey (1992), R. Searle (1992), J. Paillard (1994), D. Pinkas (1995), B.J. Baards
(1998) etc. au publicat articole şi monografii de specialitate dedicate problematicii conştiinţei, cu 
mare audienţă nu numai în lumea specialiştilor, ci şi în cea a publicului larg. Aşadar, conştiinţa 
îşi reia statutul central şi fundamental în gândirea şi cercetarea psihologică.
Dificultatea definirii conştiinţei provine din faptul că ea este pură subiectivitate, din faptul 
că se manifestă în experienţele personale, nefiind, de regulă, accesibilă altuia. Conştiinţa este 
„locul senzaţiilor şi al percepţiilor noastre, realitatea subiectivă a acestora, materia primă a vieţii 
noastre psihice: ea organizează datele simţurilor, ne situează în timp şi spaţiu, este cunoaşterea a 
ceea ce însoţeşte activitatea spiritului” (Sillamy, 1980, vol. I, p.264). Definiţia lui Sillamy, deşi 
reuşeşte să surprindă unele elemente esenţiale ale naturii şi funcţiilor conştiinţei, sugerează cu 
mai mare acuitate întrebarea „Ce înseamnă a fi conştient?”. în vederea clasificării ei 
argumentate, o scurtă incursiune în istoria psihologiei poate fi instructivă. După opinia 
psihologilor români, în definirea conştiinţei au fost parcurse trei mari etape: prima se înscrie în 
intervalul de la începuturile psihologiei ştiinţifice şi până prin anii ’30; a doua cuprinde perioada 
anilor ’40-’60; a treia începe cu anii ’70 şi continuă până în zilele noastre.
Etimologia cuvântului (con-scientia: con-science; so-znanie) demonstrează că organizarea 
conştientă este o reproducere cu ştiinţă, în care individul dispune de o serie de informaţii, ce pot 
fi utilizate în vederea descifrării, înţelegerii şi interpretării unui nou obiect, fenomen, eveniment. 
Sub raport psihologic, omul îşi dă seama de „ceva” anume şi îl reproduce în subiectivitatea sa 
sub formă de imagini, noţiuni, impresii. în virtutea experienţei anterioare obiectul are un ecou 
informaţional în subiect, în sensul că este conştientizat aproape imediat. Conştiinţa presupune 
includerea particularului în general şi identificarea generalului în particular.
Conştiinţa este nivelul psihic superior de reflectare a realităţii caracteristic doar omului şi nu 
în toate cazurile.

Conştiinţa este forma cea mai superioară de reflectare psihologică, este rezultatul condiţiilor 
social-istorice de formare a omului în cadrul activităţii de muncă, care se află permanent în 
comunicare (cu ajutorul limbajului) cu alţi oameni.
în acest sens conştiinţa este „un produs social” . Omul este unicul dintre fiinţe, care este 
capabil de autoanaliză, autocontrol şi autoapreciere.
Aptitudinea de a se reflecta pe sine însăşi în complexul activităţii vitale este aptitudinea de a 
f i  conştient de sine.
Reflectarea relaţiilor sociale de către om se numeşte conştiinţă socială. Conştiinţa socială se 
prezintă sub două forme fundamentale:
-  ideologică;
-  psihologică.
Frecvent se spune că specificul psihicului uman este apariţia conştiinţei. Dar există două 
feluri de conştiinţă:
-  conştiinţa implicită -  primitivă, nediferenţiată, care există şi la animalele superioare;
-  conştiinţa reflexivă -  conştiinţa de sine, de „eu”, într-adevăr specific umană.
Conştiinţa de sine (explicită) e precedată de „sentimentul de sine”, stare confuză, dinaintea
momentului, când persoana va judeca, va aprecia modul său de existenţă. La baza evoluţiei 
conştiinţei stă formarea treptată a unei scheme corporale şi a unei imagini a propriului corp.
Prin sistematizarea reflecţiilor asupra fenomenului de conştiinţă şi a definiţiilor diverse date 
acestuia se pun în evidenţă, implicit sau explicit, şi funcţiile conştiinţei:
• funcţia de semnificare sau de cunoaştere;
• funcţia de relaţie;
• funcţia de sinteză;
• funcţia de autosupraveghere;
• funcţia de adaptare;
• funcţia reglatorie (de autoreglaj voluntar);
• funcţia informaţional-cognitivă;
• funcţia de orientare spre scop;
• funcţia anticipativ-predictivă;
• funcţia creativ-proiectivă;
• funcţia finalistă.
Henri Ey (1900-1977) savant francez, teoretician al conştiinţei, oferă în două dintre lucrările 
sale (Conştiinţa, 1963; Manual de psihiatrie, 1967, împreună cu Bernard şi Brisset) o concepţie 
profundă referiotare la conştiinţă.
A fi conştient ar fi un atribut distribuit tuturor aspectelor vieţii psihice sau doar unora dintre 
acestea.
Savantul francez propune o definire complexă a conştiinţei, asigurând astfel unitatea şi 
totodată eterogenitatea fenomenelor de conştiinţă. „A fi conştient înseamnă a trăi particularitatea 
experienţei proprii, transformând-o în universalitatea ştiinţei ei. Cu alte cuvinte, conştiinţa 
trebuie descrisă ca o structură complexă, ca organizare a vieţii de relaţie a subiectului cu alţii şi 
cu lumea.”
Ey demonstrează că „a fi conştient înseamnă a dispune de un model personal al lumii” . 
Aşadar, individul îşi încorporează un model al lumii în care sunt incluse propriile sale experienţe 
şi de care el dispune, în mod liber, ca persoană.
în sfârşit, fiind consecvenţi ai unui punct de vedere mai vechi exprimat într-un manual de 
psihologie (1976), este preferabil să definim conştiinţa ca „o formă supremă de organizare 
psihică, prin care se realizează integrarea activ-subiectivă a tuturor fenomenelor vieţii psihice şi 
care facilitează raportarea / adaptarea continuă a individului la mediul natural şi social”.
Prin această definiţie cercetătorii au dorit să specifice că sfera conştiinţei nu se suprapune 
peste sfera psihicului; conştiinţa este doar „o parte” a psihicului, desigur, cea mai importantă.

în al doilea rând, a fost subliniată funcţia generală a conştiinţei (integrarea activ-subiectivă), 
în fine, precizăm finalitatea conştiinţei (adaptarea la mediu). Printr-o asemenea formulare s-a 
realizat un acord cu unele puncte de vedere foarte recente.
3.2. Subconştientul
Poziţia subconştientului în psihologie este destul de imprecisă. Termenul a apărut la sfârşitul 
secolului al XIX-lea -  începutul secolului XX, căpătând diferite denumiri. Astfel, el a fost 
considerat când o postconştiinţă, când o preconştiinţă. Unii autori l-au denumit chiar 
„inconştient normaF. în prezent, există tendinţa de a-1 defini prin opoziţie cu conştiinţa, 
spunându-ni-se mai degrabă ce nu este decât ce este. Grand dictionnaire da le psychologie 
(1994, p.760) defineşte subconştientul ca fiind „ansamblul stărilor psihice, de care subiectul nu 
este conştient, dar care influenţează comportamentul său.”
Tot de acolo aflăm că conştientul reprezintă un conţinut de gândire „mai puţin conştient,” 
aflat la limita accesibilităţii în spirit, la limita stabilităţii în conştiinţă. Termenul, în opinia 
autorului citat, este în momentul de faţă abandonat. Reber, în schimb, apropie subconştientul de 
inconştient. El afirmă că în anumite circumstanţe termenul de subconşteint este sinonim cu cel de 
inconştient.
în aceste condiţii, o serie de clarificări sunt absolut necesare. Noţiunea de subconştient, sub
o formă sau alta, cu o denumire sau alta, se păstrează şi este utilizată în psihologie. Unii autori o 
includ chiar în titlurile cărţilor lor. De exemplu, Ion Biberi a publicat în a. 1938 o lucrare 
intitulată Funcţiile creatoare ale subconştientului, iar în a. 1970 -  o alta, cu titlul Visul şi 
structurile subconştientului.
Conservarea noţiunii de subconştient în psihologie este firească, deoarece subconştientul 
reprezintă una dintre ipostazele importante ale psihicului, care nu poate fi nici ignorată, nici 
redusă sau identificată cu alte ipostaze ale acestuia. Subconştientul dispune nu numai de 
conţinuturi specifice, ci şi de mecanisme şi finalităţi proprii.
Subconştientul se referă la structurile abisale ale personalităţii („psihologia
adâncimilor”). Pentru psihanalişti, subconştientul este parte a psihicului, care tinde să revină în 
conştiinţă şi presează în mod continuu asupra conştiinţei omului. Este o zonă abisală (profundă) 
limitată, în care nu se posedă o conştiinţă clară.
Sigmund Freud şi neofreudiştii consideră subconştientul ca fiind:
1) deschis şi orientat spre conştiinţă;
2) presupune o oarecare transparenţă, putând fi considerat o conştiinţă latentă;
3) este un ansamblu de servo-mecanisme şi implicaţii nemijlocite ale conştientului, rezervă 
de informaţii şi operaţii din care se constituie faptele de conştiinţă.
Trăsăturile definitorii sunt: proximitatea faţă de conştiinţă şi compatibilizarea cu aceasta.
înţelegerea conţinutului specific, mecanismelor şi finalităţilor proprii subconştientului nu au 
fost realizate dintr-o dată, ci a parcurs o serie de etape. într-o primă etapă, cei mai mulţi autori 
concep subconştientul ca pe o formaţiune sau un nivel psihic, ce cuprinde actele foste cândva 
conştiente, dar care în prezent se desfaşoară în afara controlului conştient.
El este rezervorul unde se conservă amintirile, automatismele, deprinderile, ticurile, 
montajele intelectuale sau perceptive stereotipizate, deci toate actele, ce au trecut cândva prin 
filtrul conştiinţei, s-au realizat cu efort, dar care se află într-o stare latentă, de virtualitate psihică, 
putând însă să redevină oricând active, să păşească pragul conştiinţei.
Această accepţie transpare din cele mai multe definiţii care i s-au dat. Astfel, Th. Ribot a 
definit subconştientul drept o „conştiinţă stinsă” . Lăsând la o parte faptul că o conştiinţă stinsă 
n-ar avea nici un fel de rol în viaţa psihică a individului (poate mai degrabă ar fi trebuit să fie 
considerat o „conştiinţă adormită”, capabilă oricând, în funcţie de împrejurări şi de solicitări, să 
se trezească), se remarcă definirea subconştientului pornind de la conştiinţă.
Şi în viziunea altor autori, cum ar fi de pildă Janet şi Pierce, subconştientul apare ca un fel 
de conştiinţă inferioară, ce coexistă cu cea centrală.

„O parte mai mult sau mai puţin considerabilă a acestor reacţii continuă să rămână închisă în 
forma inferioară. Acestea sunt actele subconştiente.
S-a acreditat şi ideea că, deşi amplasat între conştient şi inconştient, subconştientul este 
orientat mai mult spre conştiinţă. El nu este total obscur, ci presupune un anumit grad de 
transparenţă, putând fi considerat, de aceea, o „conştiinţă implicită”.
Inconştient Conştient (idealul)
Subconştientul
Fig. 8. Reprezentarea schematică a psihicului uman 
(după Henri Ey).
în a doua etapă a fost conştientizat nu numai caracterul limitat al definirii subconştientului, 
ci s-a trecut la elaborarea unei noi concepţii.
Meritul cel mai mare îi revine lui Henri Wallon, care a formulat încă din a. 1924 o serie de 
idei extrem de iteresante cu privire la subconştient. Subconştientul este definit de Henri Wallon 
(1924) ca o „cerebraţie latentă”, ce are loc „sub simplicitatea aparentă a percepţiilor”.
în afară de surprinderea şi sublinierea caracterului dinamic al subconştientului, se 
conturează mai pregnant ideea existenţei lui ca nivel de sine stătător, dinstict atât de conştient, 
cât şi de inconştient.
Acest punct de vedere, o dată câştigat, permitea concentrarea asupra caracteristicilor 
subconştientului, pe funcţiile lui specifice, care să-l diferenţieze şi să-l individualizeze în raport 
cu celelalte două ipostaze ale psihicului.
Principalele trăsături ale subconştientului apar din amplasarea lui topografică între conştient 
şi inconştient. Acestea sunt:
• latenţa şi potenţialitatea (conţinuturile subconştientului se menţin într-o stare latentă 
până când vor fi reactivate şi disponibilizate de către conştiinţă);
• coexistenţa cu conştiinţa (de obicei, conţinuturile subconştientului sunt o altă expresie a 
conţinuturilor conştiinţei, poate mai concentrată, mai condensată, ele neintrând în 
conflict cu conţinuturile conştiinţei, ci coexistând cu acestea);
• facilitatea, servirea conştiinţei (subconştientul se pune în slujba conştiinţei, devine un 
fel de „servitor” al ei);
• filtrarea şi medierea conţinuturilor, care trec dintr-un nivel în altul (conţinuturile 
conştiinţei nu trec direct în inconştient, ci „se opresc” pentru perioade de timp mai scurte 
sau mai lungi în subconştient, la fel petrecându-se lucrurile şi cu conţinuturile 
inconştientului, care mai întâi tranzitează subconştientul şi abia apoi pătrund în 
conştiinţă).
Toate aceste particularităţi ale subconştientului au fost bine sintetizate de Paul Popescu- 
Neveanu, care vorbea de proximitatea subconştientului faţă de conştiinţă şi de compatibilitatea 
cu ea. Aceasta demonstrează că, deşi se amplasează între conştient şi inconştient, subconştientul 
este mai aproape de conştient, iar conţinuturile lui sunt mai asemănătoare cu cele ale 
conştientului decât cu cele ale inconştientului.
Subconştientul este considerat din această perspectivă un servo-mecanism al conştiinţei, o 
ipostază a psihicului aflată în slujba conştiinţei, o rezervă de informaţii şi operaţii din care se 
constituie, uneori, faptele de conştiinţă, aceasta din urmă avându-şi totuşi izvorul în afara ei, în 
realitatea materială şi socială înconjurătoare. Această idee apare şi la alţi autori. „Subconştientul 
conţine ceea ce nu se află în centrul atenţiei, dar care poate avea efecte asupra conştienţei” 
(Atkinson et al., 1993).

în fine, subconştientul nu este un simplu dublet al conştientului, ci dispune de o fizionomie 
proprie, de conţinuturi şi legităţi de funcţionare bine individualizate.
3.3. Inconştientul
Inconştientul constituie cel mai controversat nivel de organizare a vieţii psihice, în legătură 
cu care poziţiile de negare sunt de afirmare abundă în literatura de specialitate. Discuţiile cu 
privire la accepţiile noţiunii, la natura psihică a inconştientului, la rolul lui în existenţa umană 
sunt atât de numeroase, prolixe şi contradictorii, încât creează un tablou deconcertant referitor la 
inconştient.
Se afirmă chiar că psihologia a renunţat să mai plaseze în centrul preocupărilor sale teoretice 
şi practice noţiunea de conştiinţă, în favoarea celei de inconştient. Chiar dacă inconştientul a 
captat în ultima vreme într-o mai mare măsură atenţia psihologilor, nu se poate susţine fără a 
greşi că ei au încetat să se mai preocupe de studiul conştiinţei. Vom încerca să analizăm câteva 
dintre problemele mai importante ale inconştientului ca ipostază a psihicului.
Există un număr destul de mare de fenomene şi reacţii psihice, care intervin în activitatea 
noastră, fără a ne da seama de prezenţa lor. Ansamblul lor, ca şi al posibilităţilor de acţiune 
existente, neactualizate îl denumim, în mod obişnuit, inconştient.
Astăzi includem în inconştient mai întâi tot bagajul de cunoştinţe, imagini, idei achiziţionate 
şi care nu ne sunt utile în prezent. Ele rămân într-o stare de latenţă; unele vor fi actualizate 
frecvent, altele poate niciodată. Apoi găsim toată rezerva de acte automate, priceperi şi 
deprinderi, care nu sunt necesare pentru moment (ştiu să dansez, dar nu e cazul etc.). Ele intervin 
când o cere situaţia prezentă.
Tot inconştiente sunt unele percepţii obscure (sub pragul, la care devin conştiente), dar 
influenţând comportamentul (mulţi excitanţi condiţionaţi pot rămâne în afara conştinţei).
în fine, afectivitatea este în mare măsură inconştientă: scopuri, dorinţe, sentimente, care n-au 
legătură cu momentul prezent.
în ce priveşte sentimentele, chiar când sunt actualizate, când intervin în conduită, ele nu sunt 
conştiente în întregimea lor (îmi dau seama că ţin la tatăl meu, dar nu ştiu ce sacrificii aş fi în 
stare să fac pentru a-1 şti mulţumit.)
Psihologul japonez Tanenari Chiba (1884-1972) susţinea că funcţiile conştiente şi 
inconştiente ale vieţii psihice nu diferă fundamental, ele fiind guvernate de legi, ce dispun de 
aceeaşi natură.
Conştiinţa şi inconştientul au aceeaşi orientare şi conţinuturi de aceeaşi natură. Identificarea 
celor două niveluri de organizare a vieţii psihice echivalează practic cu negarea specificului 
ambelor.
Aceste obstacole epistemologice au frânat constituirea şi evoluţia concepţiilor asupra 
inconştientului.
Afirmarea inconştientului se sprijină, în principal, pe concepţia lui Sigmund Freud, medic- 
psihiatru vienez (părintele psihanalizei), care, deşi nu a introdus noţiunea respectivă în 
psihologie, a elaborat o concepţie structurată cu privire la conţinutul şi rolul inconştientului în 
viaţa psihică a individului, furnizând chiar şi o metodă de sondare şi asanare a lui.
Teoria inconştientului a fost multă vreme dominată de concepţia lui S. Freud, acesta are 
meritul incontestabil de a fi subliniat rolul important al inconştientului, dar a ajuns la mari 
exagerări şi unilateralitate.
în ultima sa teorie asupra structurii psihicului, el a descris trei instanţe.
1. Şinele („id”) -  care ar fi principalul sediu al inconştientului, imaginat ca un rezervor unde 
„clocotesc” dorinţele noastre, instinctele. Freud a caracterizat două instincte esenţiale:
-  instinctul vieţii -  tendinţa spre plăcere („Libido”), pe care mereu a identificat-o cu 
tendinţele sexuale;
-  instinctul morţii -  („Thanatos”), tendinţa spre distrugere.

Ambele instincte încearcă mereu să treacă la acţiune, dar sunt ţinute în frâu de a doua 
instanţă;
2. Supraeul „ superego” -  acesta este alcătuit din normele, imperativele morale, din idealul 
eului. El se formează datorită intervenţiei părinţilor, care înfrânează tendinţele copiilor 
neconforme cu moralitatea;
3. Eul („ego”) -  principalul sediu al conştiinţei. El ţine cont de dorinţele prezente în „sine”, 
de interdicţiile supraeului, căutând un compromis între ele, în funcţie de realitate. Acest 
compromis obligă eul să alungă în inconştient (şinele) toate tendinţele, aspiraţiile, care nu se pot 
realiza (fenomen numit de Freud „ refulare”).
Concepţia lui Freud are o bază reală: există mereu conflicte între dorinţele noastre şi 
obligaţiile morale Eul, în funcţie de conştiinţa morală şi de realitate, caută mereu o soluţie 
optimă. Dar Freud susţine o supremaţie a sinelui, a forţelor inconştiente.
Investigaţiile şi cercetările directe asupra inconştientului au fost precedate de „lansarea” 
filosofică a noţiunii respective de către marii metafizicieni germani din epoca postkantiană 
(Schelling, Hegel, Schopenhauer). „Filosofia inconştientului” (mai cunoscută este cea a lui 
Hartman) a creat o ambianţă favorabilă recunoaşterii inconştientului. De asemenea, cercetările 
experimentale efectuate după a. 1880 de şcoala de la Salpetriere (Charcot) sau de cea de la 
Nancy (Bernheim) au constituit solul fertil în care şi-a înfipt rădăcinile, mai târziu, psihanaliza 
centrată pe „psihologia profunzimilor” şi pe găsirea unui conţinut specific noţiunii de 
inconştient.
Din „ filosofia inconştientului” două idei prezintă interes: una dintre ele consideră că prin 
natura sa inconştientul este iraţional, cealaltă vede în inconştient o adevărată forţă, ce guvernează 
întreaga viaţă a individului. Prima idee se conturează cel mai bine în opera lui Arthur 
Schopenhauer (1788-1860), în lucrarea Lumea ca voinţă şi reprezentare (1819). Pentru filosoful 
german voinţa reprezintă o forţă iraţională şi activă, omul însuşi fiind o voinţă fără conştiinţă. 
Intelectul uman se află în serviciul voinţei. „Voinţa este profesorul, iar intelectul servitorul” 
(după Schopenhauer).
Acest mod de a concepe inconştientul va contamina multe concepţii psihologice elaborate 
ulterior. Cea de-a doua idee va avea însă o mai mare răspândire. Carl-Gustav Carus 
{Vorlesungen über Psychologie, 1831) consideră că „viaţa psihică conştientă îşi are cheia în 
regiunea inconştientului” . Pentru E. von Hartman (1842-1906) (Philosophie de Г Inconştient, а. 
1869), atât viaţa organică, cât şi cea spirituală (psihică) sunt dominate de inconştient. în opinia 
lui Hartman, inconştientul este prezent în percepţii, în formularea conceptelor, în raţionamente; 
el guvernează sentimentele; în el îşi au sursa descoperirile geniale. Mulţi alţi filosofi au avut 
contribuţii remarcabile la fundamentarea filosofică a inconştientului. Kant folosea expresia 
„reprezentări întunecate” pentru a desemna inconştientul. Fichte vorbea despre „intuirea fară 
conştiinţă a lucrurilor”, Schelling despre „inconştientul etern” ca temei absolut al conştiinţei, 
Nietzsche, în prelungirea moraliştilor francezi, despre „impurităţile spiritului”. Informaţiile 
pertinente cu privire la fundamentarea filosofică a inconştientului găsim într-o lucrare semnată 
de V.D. Zamfirescu (1998).
Primele rezultate ale cercetărilor medicale făcute în cea de-a doua jumătate a secolului al
XIX-lea asupra isteriei, hipnotismului, somnambulismului şi disocierii personalităţii au conturat 
mult mai mai bine premisele unei psihologii a inconştientului. Binet şi Janet, elevii lui Charcot, 
psihiatrul american Morton Prince (1854-1929), care a studiat la Nancy, vedeau în inconştient 
reversul conştiinţei, incapabilă de a sintetiza ansamblul vieţii psihice, unele fenomene scăpându-i 
de sub focarul analizei. Inconştientul apărea în viziunea acestor autori mai degrabă ca o 
slăbiciune a Eului şi a conştiinţei, ca o deficienţă psihologică, în sfârşit, ca un automatism psihic. 
Oricum, rolul inconştientului nu mai putea fi negat, din moment ce începuseră a se aduce probe 
experimentale sau cvasiexperimentale în sprijinul existenţei lui.
Freud va fi însă cel, care va da o definire şi o fundamentare ştiinţifică inconştientului. 
Inspirat şi influenţat de ideile filosofilor, psihologilor şi psihopatologilor dinaintea lui, Freud a 
propus o asemenea concepţie despre inconştient.

Fără a intra în amănunte, considerăm că principalele merite ale lui Freud în investigarea 
inconştientului sunt: descoperirea unui inconştient dinamic, conflictual şi tensional, corelativ 
procesului refulării; trecerea de la interpretarea inconştientului ca substantiv, ce desemnează 
faptele mintale refulate la interpretarea lui ca adjectiv, ca o calitate psihică, ceea ce înseamnă că 
proprietatea, „calitatea” de a fi inconştiente o au nu numai amintirile, ci şi mecanismele de 
refulare sau ceea ce porneşte de la Supraeu; multiplicarea zonelor, ce se sustrag conştiinţei, 
considerarea inconştientului ca fiind profund, abisal, şi nu doar un simplu „automatism psihic”, 
cum apărea el la Janet.
în jurul concepţiei lui Freud asupra inconştientului s-a păstrat multă vreme o tăcere aproape 
jenantă. Austriecii Bleuler (1857-1939) şi Jung (asistentul său), ungurul Sandor Ferenczi (1873— 
1933), englezul Alfred Ernest Jones (1879-1958) încep să utilizeze metodele lui Freud. în a. 1910 
a luat fiinţă Asociaţia Psihanalitică Internaţională, al cărei preşedinte a fost ales Jung, asociaţie, 
care va reuni primii freudieni (Alfred Adler, Otto Rank, Theodor Reik etc.). Totodată, încep să 
se contureze şi primele disidenţe, ceea ce face ca cercetările asupra inconştientului să intre într-o 
nouă etapă, pe care am putea-o denumi postfreudiană. Pentru Adler, psihismul inconştient este 
determinat de voinţa de putere şi de sentimentul de inferioritate, acestea fiind mecanismele 
compensatoare fie ale unor deficienţe fizice, fie ale inferiorităţii reale sau presupuse ale Eului.
Omul dispune de o tendinţă importantă de superioritate, astfel încât dezvoltarea lui psihică 
se datorează luptei, ce are loc la nivel inconştient între o tendinţă negativă (sentimentul de 
inferioritate) şi o tendinţă pozitivă (sentimentul de superioritate), aceasta din urmă fiind orientată 
spre compensare. în concepţia lui Adler, compensarea joacă acelaşi rol, pe care îl avea refularea 
la Freud, numai că Adler cade în aceeaşi greşeală săvârşită şi de Freud: absolutizarea acestui 
mecanism.
Mulţi alţi autori (Melanie Klein, Anna Freud, Daniel Zagache, Jacques Lacan etc.) au adus 
contribuţii importante la teoria inconştientului, făcând din psihanaliză, aşa cum se exprima un 
exeget francez, un umanism, punând bazele unei morale şi unui comportament nou.
Fran<;oise Dolto, fondatoarea psihanalizei copilului în Franţa, propune o tratare a 
inconştientului dintr-o perspectivă foarte extinsă (Inconscient et destins, 1988).
Mai recent, în Franţa a început să prindă contur o psihologie socială clinică de inspiraţie 
psihanalitică.
Două dintre lucrările unor autori, ce aparţin acestei noi orientări, au apărut şi în traducere 
românească (Barus-Michel, Giust-Desprairies şi Ridel, 1998; Sirota, 1998). Adrian Neculau, 
iniţiatorul traducerii acestor lucrări în limba română, scrie în prefaţa primei lucrări citate: 
„Psihologia socială clinică se simte bine în vecinătatea psihanalizei. Utilizează multe dintre 
conceptele acesteia, metodele sale de investigaţie, are predilecţii pentru problematica acesteia. 
Inconştientul, fantasmele, comportamentele defensive, ca şi cele ofensive sunt tărâmul lor 
comun” (Neculau, 1998). Expansiunea problematicii inconştientului, în linii generale, şi a 
psihanalizei, în particular, până şi în psihologia socială clinică, justifică poate cel mai elocvent 
„ triumfurile psihanalizei”.
Totuşi, prin diversitatea lor, cercetările psihanalitice exprimă dificultatea conceperii într-o 
manieră unitară a inconştientului.
Unii autori, printre care se numără însuşi Freud, au definit inconştientul într-o manieră 
restrictivă şi exclusivistă, considerânu-1 doar rezervorul tendinţelor înfrânate, înăbuşite, refulate, 
frustrate. Inconştientul este cel care explică lapsusurile, pseudoamneziile, actele ratate, visele etc.
Alţi autori definesc inconştientul într-o manieră negativă, insistând mai mult asupra rolului 
său în ansamblul vieţii psihice. în viziunea acestor autori inconştientul apare ca haos, ca 
iraţional, învolburare de pulsiuni oarbe, ce nu cunosc nici o organizare, cu efecte 
dezorganizatorice şi inhibitive asupra vieţii psihice, ca ţinând chiar de patologia mintală.
Psihologia contemporană defineşte inconştientul într-o manieră extensivă şi pozitivă, ca 
fiind o formaţiune psihică, ce cuprinde tendinţele ascunse, conflictele emoţionale generate de 
resorturile intime ale personalităţii. „Inconştientul nu trebuie conceput ca un receptacul de 
amintiri, ca un refulat oarecare, ci ca o structură asimilatoare, o schemă dinamică deschisă lumii,

organizând elementele primite (biologice, sociale, culturale), modelându-le, integrându-le în 
psihic şi dând un sens fiinţelor şi lucrurilor” (Sillamy, 1980).
• Din faptul că inconştientul are o funcţionalitate mai puţin previzibilă, o desfăşurare mai 
haotică, nu trebuie să deducem că el ar fi lipsit de ordine, de orice rânduială. El nu este 
lipsit de organizare, ci dispune de un alter ego, el neagă ordinea impusă de conştiinţă, 
dar aceasta nu înseamnă dezordine, ci faptul că aduce o altă ordine, adică ordinea 
propriei sale subiectivităţi.
• Din faptul că inconştientul se manifestă impulsiv sau spontan nu trebuie să se tragă 
concluzia că structurile sale nu sunt suficient de bine conturate.
Ei, de exemplu, consideră că principalele „structuri” ale conştientului sunt:
-  sistemul neurovegetativ sau autonom cu funcţiile sale (respiraţie, circulaţie, digestie etc.);
-  automatismele psihologice sau „inconştientul subliminal” exprimat de organizarea 
normală a câmpului conştiinţei;
-  baza inconştientă a persoanei, care conţine stadii arhaice. Aşadar, experienţa 
psihosomatică inconştientă, infrastructura câmpului conştiinţei şi formele primitive ale existenţei 
persoanei sunt sisteme de forţe, care constituie inconştientul.
Deşi structurile sale sunt mai simple decât cele ale conştiinţei, inconştientul îndeplineşte 
următoarele roluri:
rol de energizare şi dinamizare a întregii vieţii psihice a individului;
rol de facilitare a procesului creator, contribuind la realizarea unor combinări şi 
recombinări spontane:
rol de asigurare a unităţii Eului, prin faptul că este principalul depozitar al programelor 
informaţionale şi al tensiunilor motivaţionale pe baza cărora, prin organizare specifică, 
se emancipează conştiinţa.
Inconştientul face parte integrantă din fiinţa umană, nelăsând-o neinfluenţată în nici una din 
ipostazele sale existenţiale normale sau patologice.
Faptul că inconştientul este diferit în manifestările sale nu putea să scape celor, care s-au 
ocupat cu abordarea lui. Aşa încât foarte curând a început să se vorbească nu de inconştient în 
linii generale, ci de variate tipuri sau moduri de inconştient. însuşi Freud deosebea trei tipuri de 
inconştient'.
■ unul latent sau preconştient, care cuprinde stările psihice susceptibile de a deveni 
conştiente;
■ altul format din faptele psihice refulate;
■ al treilea, constituind partea cea mai importantă a eului ideal.
Dwelshauvers prezenta în lucrarea sa L ’inconştient, apărută în a. 1919, o multudine de tipuri 
de incoştient. Ralea, care s-a referit în a. 1926 la clasificarea lui Dwelshauvers, le-a redus la două 
forme fundamentale:
-  inconştientul funcţional, cu subdiviziunea în inconştientul fiziologic şi inconştientul 
psihic;
-  inconştientul adaptiv, tot cu două subdiviziuni: inconştientul automatic şi inconştientul 
afectiv.
Pavelcu, în lucrarea sa din a. 1941, utilizând criteriul dimensiunilor vieţii spirituale 
(verticală, orizontală, logitudinală), deosebea trei forme ale inconştientului, şi anume: 
inconştientul abisal; inconştientul periferic,; inconştientul temporal (Pavelcu, 1982). Nu ne mai 
referim şi la alte clasificări, ci specificăm doar faptul că diferenţierile dintre tipurile sau modurile 
de inconştient provin din felul, în care este rezolvată problema naturii inconştientului şi cea a 
rolului acestuia în viaţa psihică.
în cursul noilor orientări psihologice se disting doar trei tipuri de inconştient: inconştientul 
cerebral; inconştientul colectiv; inconştientul cognitiv, ele revenind în actualitate.
Constatări concluzive

în dinamica vitală a conştientului principalul sistem de referinţă rămâne conştiinţa, deoarece 
prin intermediul ei omul reproduce în mod adecvat realitatea, aşa cum este ea, şi numai în 
virtutea acestui fapt el îşi poate conduce şi regla corespunzător conduita. Este necesar să 
consemnăm, susţinea Ei, „subordonarea organică a inconştientului faţă de conştient” (Ey, 1983), 
deoarece numai în felul acesta vom ajunge în posesia conştiinţei morale şi vom evita pierderea 
libertăţii adusă de dezorganizarea fiinţei conştiente o dată cu maladiile mintale. Conştiinţa se 
implică în însăşi realizarea destinului uman, acesta din urmă nefiind altceva decât „conştiinţa 
acţiunii şi a scopurilor” sau „conştiinţa personalităţii întregită în dimensiunea ei temporară” 
(Pavelcu, 1982).
Conştiinţa superioară a conduitei sale îi oferă omului posibilitatea de a se conduce în viaţă.

COMPARTIMENTUL II 
PROCESELE PSIHICE SENZORIALE
Tema 1. SENZAŢIA
1.1. Definire şi caracteristica generală a senzaţiilor
Necesitatea de adaptare a organismului, de a face faţă unor solicitări exterioare din ce în ce 
mai complexe au condus la apariţia unor forme de captare şi prelucrare a informaţiilor, la 
structurarea unor modalităţi de răspuns la influenţele externe. La nivelul elementar al dezvoltării 
organice, forma sub care se reacţionează este iritabilitatea simplă, proprietatea biologică 
generală, care permite fiinţelor vii să recepţioneze influenţele externe şi să răspundă selectiv la 
ele printr-o modificare internă.
Iritabilitatea simplă reprezintă tocmai proprietatea organismului de a răspunde prin procese 
active interne la acţiunile din afară. Se observă că iritabilitatea simplă reprezintă o formă de 
interacţiune între organism şi mediu, esenţială pentru asigurarea vieţii. Reacţia manifestată de 
organism la acţiunea substanţelor şi formelor de energie externă este difuză, nediferenţiată, 
nespecializată, o reacţie a întregului organism, care este în acelaşi timp atât analizator, cât şi 
executor.
Când un stimul din exterior acţionează asupra oricărei porţiuni a organismului, în interiorul 
acestuia din urmă au loc modificări biochimice şi biofizice, care dau naştere unei stări de 
excitaţie, ce se propagă prin difuziune, din aproape în aproape, în tot organismul.
Iritabilitatea nu înseamnă însă reacţia organismului la orice stimul, ci numai la stimulii, care 
au o semnificaţie biologică vitală pentru organism şi care satisfac prin ei înşişi trebuinţele 
biologice ale organismului; în interiorul acestuia din urmă au loc modificări biochimice şi 
biofizice, ce dau naştere unei stări de excitaţie, care se propagă prin difuziune, din aproape în 
aproape, în tot organismul.
Iritabilitatea simplă satisfacea cerinţele vieţii într-un mediu relativ simplu, omogen, în care 
chiar resursele de viaţă erau încă neformate. Cum însă condiţiile de mediu încep să se complice, 
organismul este „forţat” să-şi elaboreze noi forme de reacţie la mediu. Cel puţin două 
împrejurări au impus apariţia cu necesitate a unei noi forme de reacţie a organismului la mediu. 
Prima o reprezintă existenţa într-un număr limitat a stimulilor biologici necesari, ce prin ei înşişi 
satisfac trebuinţele biologice ale organismului, la care se adaugă dispersiunea lor mare în mediul 
înconjurător. A doua constă în faptul că stimulii biologici necesari apar împreună sau 
amestecaţi cu alţi factori indiferenţi, ce prin ei înşişi nu satisfac trebuinţele biologice ale 
organismului, dar care au o mare valoare în depistarea primilor. O bucată de came dispune de 
proteine, glucide etc., care prin ele însele satisfac trebuinţa de hrană a animalului, dar şi de alte 
proprietăţi, cum ar fi forma, culoarea, mărimea, mirosul etc., care prin ele însele nu satisfac 
trebuinţa de hrană, dar pot semnaliza prezenţa în mediu a stimului, ce va satisface această 
trebuinţă. Semnificativă din acest punct de vedere ni se pare a fi distincţia făcută de A.N. 
Leontiev (1903-1979) între sursele de viaţă neformate şi sursele de viaţă formate ca lucruri, 
primele fiind cele, ce întreţin existenţa organismului, celelalte fiind neutre din punct de vedere 
biologic, dar mediind în mod obiectiv însuşirile esenţiale pentru viaţă ale unei anumite substanţe 
având formă de lucru. „ Un corp format, înainte de a exercita o acţiune asupra organismului 
prin proprietăţile sale chimice, de exemplu ca substanţă nutritivă, acţionează asupra lui prin 
alte proprietăţi ale sale -  ca un corp, ce are volum, elasticitate etc,. „Acest fapt face obiectiv 
necesară apariţia relaţiilor mediate cu mediul” (A.N. Leontiev, 1964).
La un anumit moment al evoluţiei a fost necesară apariţia unei noi capacităţi, care să permită 
organismului atât căutarea şi depistarea stimulilor biologici necesari în mulţimea celor 
indiferenţi, cât şi recepţionarea şi reacţia la stimulii indiferenţi, dar care au o mare valoare de 
semnalizare în raport cu ceilalţi. Această nouă capacitate este sensibilitatea.

Proprietatea organismului de a recepţiona factorii indiferenţi, de a stabili un raport cu sens 
între ei şi cei necondiţionaţi poartă denumirea de sensibilitate. Spre deosebire de iritabilitatea 
simplă, care este o proprietate biologică, sensibilitatea este o proprietate psihică. Ea constituie, 
după cum se exprimă Leontiev, „forma embrionară a reflectării psihice ”, prima formă de psihic, 
ce stă la baza celorlalte procese superioare de relaţionare a individului la mediu. Dacă la nivelul 
iritabilităţii simple e reacţia ce va fi generalizată, realizată cu întreg organismul, la nivelul 
sensibilităţii ea este diferenţiată, realizată prin intermediul organelor de simţ specializate pentru 
recepţionarea anumitor modalităţi de energie externă. Sensibilitatea este proprietatea de reacţie a 
organismului, la acţiunea mediului exterior, ce stimulează şi dirijează activitatea organismului, 
deci la stimulii neutri, dar care devin puncte de sprijin şi de reper în depistarea şi descoperirea 
celorlalţi. Sensibilitatea este o formă evoluată a adoptării, întrucât îndeplineşte funcţii de 
semnalizare în raport cu schimbul de substanţe. Sensibilitatea reprezintă un produs al evoluţiei 
materiei vii, dar şi o „condiţie”, un „mecanism” absolut necesar de interacţiune la nivelul adaptiv 
optim al procesului vital şi de asigurare a dezvoltării biopsihice a individului.
Cea mai simplă legătură informaţională a omului cu realitatea este realizată prin intermediul 
senzaţiilor.
• Senzaţiile sunt procesele psihice elementare, prin care se semnalizează, separat, în forma 
imaginilor simple şi primare, însuşirile concrete ale obiectelor şi fenomenelor, în condiţiile 
acţiunii directe a stimulilor asupra organelor de simţ (analizatori).
• Senzaţiile sunt procese psihice senzoriale, cognitive, esenţa cărora constă în reflectarea 
unor calităţi izolate ale obiectelor şi fenomenelor în momentul acţiunii lor asupra organelor de 
simţ.
Izolarea unui aspect al realităţii (lumină, gust sau miros) se datorează faptului că există 
organe de simţ diferenţiate, specializate pentru a recepţiona în condiţii optime o anumită 
categorie de excitanţi (optim = prielnic, de mijloc, nu prea puternic şi nici prea slab). în realitate 
senzaţia presupune nu doar un organ senzorial, ci un întreg aparat denumit de Pavlov 
analizator. Acesta se compune din:
1) organul senzorial;
2) nervul aferent (senzorial);
3) regiune corespunzătoare din scoarţa cerebrală (zona de proiecţie);
4) nervul eferent (motor);
5) organul efector (care îndeplineşte acţiunea).
Senzaţii separate nu întâlnim la omul adult, ele există la animalele inferioare şi la copii în 
primele săptămâni ale vieţii, când mielinizarea incompletă a fibrelor asociative din cortex 
împiedică o comunicare neîntreruptă între diferite porţiuni ale sale.
Odată cu maturizarea mai avansată a conexiunilor interneuronale, fiecare senzaţie se 
sintetizează cu altele; produse simultan, precum şi cu urmele execitaţiilor anterioare, formând o 
percepţie ce este cunoaşterea sintetică a obiectului în integritatea lui (exemplu: Senzaţia de cald 
şi Percepţia de cuptor cald)
Senzaţiile nu sunt unica formă de reflectare a lumii. Formele superioare ale reflectării 
senzoriale (percepţia, reprezentarea) nu pot fi reduse la suma sau combinaţia senzaţiilor.
Fiecare formă de reflectare are un specific calitativ, dar fară senzaţii ca formă iniţială de 
reflectare -  este imposibilă existenţa oricărei activităţi cognitive. Fără senzaţii e imposibil 
activismul psihic al omului.
Numeroase experimente ce relevă influenţa izolării senzoriale (lipsa totală sau parţială a 
excitaţiilor) asupra psihicului şi organismului uman, ne demonstrează că după mai puţin de 24 
ore de izolare senzorială totală (1ST) se observă dereglări ale conştiinţei, apar halucinaţii, idei 
fixe. Exemplu: Experienţele de izolare efectuate în laboratorul lui Hebb sunt f. sugestive din 
acest punct. Subiecţii au fost culcaţi pe o canapea într-o cameră, în care se întrerupsese orice 
contact senzorial cu realitatea înconjurătoare (nu vedeau, nu auzeau, nu se mişcau, nu puteau să 
pipăie). După 20 de ore de absenţă a contactului cu lumea exterioară a obiectelor, psihicul

funcţiona prost, iar subiecţii nu gândeau normal. Au apărut tulburări emoţionale, halucinaţii. Prin 
urmare, permanenta transformare a energiei exterioare (deci a excitantului) într-un fapt de 
conştiinţă, ce se realizează în situaţii, este o condiţie necesară a activităţii normale a psihicului.
Senzaţiile sunt elementele fundamentale ale oricărui proces de cunoaştere şi se efectuează 
prin intermediul organelor de simţ.
Senzaţiile reflectă doar însuşiri separate, dar omul trăieşte într-o lume a obiectelor şi de 
aceea, la necesitate, le integrează în procese perceptive. Senzaţiile mai sunt şi imagini primare, 
întrucât ele reprezintă rezultatul imediat al acţiunii stimulului asupra analizatorilor şi nu apar 
decât în aceste condiţii. Senzaţiile capătă o serie de proprietăţi, care le individualizează şi le 
acordă totodată un anumit specific, şi anume (4 proprietăţi): intensitatea senzaţiilor, calitatea 
senzaţiilor, durata senzaţiilor, tonul afectiv al senzaţiilor.
1. Intensitatea senzaţiilor -  această proprietate a senzaţiilor este legată, în special, de 
intensitatea fizică a stimulilor, care le provoacă. Studiul relaţiei cauzale dintre intensitatea fizică 
a stimulului şi intensitatea experienţei subiective, deci a senzaţiei, a făcut obiectul nenumăratelor 
investigaţii finalizate prin formularea unei legităţi mai generale a senzaţiilor, legea intensităţii.
Intensitatea senzaţiei nu depinde exclusiv de intensitatea stimulului, ci de o multitudine de 
alte variabile, care acţionează independent sau corelat cu intensitatea fizică a stimulului. Unele 
din ele se referă la alte caracteristici ale stimulului, cum ar fi durata aplicării lui.
Un stimul, chiar dacă nu dispune de o intensitate necesară producerii senzaţiei, poate totuşi 
produce senzaţia prin aplicarea repetată. Alte variabile ale intensităţii senzaţiilor se referă la 
modul de aplicare a stimulului. Se pare că aplicarea intermitentă (discontinuu, la anumite 
intervale) a unui stimul este mai productivă decât aplicarea lui continuă. Un sunet sau un flux de 
lumină vor atinge pragul la cea mai mică intensitate, aceasta din urmă fiind net-superioară 
comparativ cu cea a unui stimul, ce acţionează continuu, desigur nu independent de durata şi 
frecvenţa întreruperilor.
Cea de-a treia categorie de variabile, care influenţează intensitatea senzaţiei, o reprezintă 
unele particularităţi ale mecanismelor anatomo-fiziologice ale senzaţiei, începând cu mărimea 
suprafeţei receptoare stimulate, continuând cu numărul neuronilor puşi în funcţie de mesaj 
(deoarece fiecare fibră se articulează cu o mulţime de neuroni) şi terminând cu variaţia 
potenţialului la nivelul neuronilor receptivi ai cortexului senzorial.
2. Calitatea senzaţiilor -  care constă în capacitatea lor de a f i  vizuale, auditive, gustative, 
olfactive etc., are mare importanţă în identificarea corectă a obiectelor şi persoanelor, dar mai 
ales în ghidarea comportamentului. Savoarea unui aliment, vocea unui prieten, mirosul unui 
animal influenţează reacţiile noastre de căutare sau de evitare a alimentelor, prietenilor, 
animalelor. Iată de ce descoperirea mecanismelor, cărora le poate fi atribuită calitatea experienţei 
senzoriale umane, a constituit o preocupare constantă a cercetătorilor. Clifford T. Morgan (în 
1941) face sinteza acestor mecanisme, menţionând faptul că cel puţin trei mecanisme par a 
explica mai adecvat calitatea senzaţiilor:
• Selectivitatea receptorilor -  constă în specificitatea diferenţiată a receptorilor în raport 
cu diversele specii de stimuli. Selectivitatea receptorilor se explică, la rândul ei, prin mai multe 
aspecte, dintre care mai importante sunt:
a) localizarea receptorilor -  (unii sunt localizaţi la suprafaţa organismului, deci nu vor 
putea obţine decât informaţiile, ce vin din afara corpului, pe când alţii, fiind localizaţi în 
interiorul organismului, în organele interne, în tendoane, articulaţii, muşchi, vor fi sensibili doar 
la stimulii, ce vin din propriul organism);
b) structurile asociate receptorilor (ochelarii nu filtrează sunetele, la fel cum aparatele 
acustice nu sunt adaptate pentru lumină);
c) caracterele chimice şi structurale ale receptorilor (celulele vizuale conţin o serie de 
substanţe chimice, care le conferă proprietăţile lor fotosensibile, celulele labirintului nonauditiv 
dispun de o structură adaptată stimulilor mecanici);
d) caracteristicile funcţionale ale receptorilor (terminaţiile nervoase libere din piele dau 
senzaţii diferite; de contact, de temperatură, de durere, datorate nu numai structurii şi

consistenţelor lor chimici, ci, probabil, şi echilibrului polarizat al membranelor nervilor). 
Sensibilitatea organismului la stimulii non-specifici nu este gratuită, dimpotrivă, îndeplineşte 
funcţii adaptative. De exemplu, faptul că o căldură excesivă excită receptorii durerii avertizează 
organismul asupra unui pericol, care îl ameninţă.
• Energia specifică a organelor de simţ este alt mecanism, care explică calitatea 
senzaţiei. Se porneşte de la premisa că fiecare organ de simţ posedă o energie specifică, proprie 
lui, care este transmisă creierului, indiferent de maniera în care este stimulat. Energia specifică 
a fibrelor determină sau imprimă calitatea senzaţiei după ce selecţia a fost făcută. O asemenea 
idee a fost însă contestată de alţi cercetători, care considerau că particularităţile calitative ale 
stimulului se imprimă receptorilor şi fibrelor independent de proprietăţile particulare ale acestora 
din urmă. Deci nu energia specifică a receptorilor sau a fibrelor nervoase determină calitatea 
senzaţiei, ci specificul stimulului. Ewald Hering (1834-1918) în teoria sa asupra vederii colorate 
demonstrează că unul şi acelaşi receptor poate da două tipuri diferite de impresii colorate, în 
funcţie de stimulii, care sunt aplicaţi. El propune, teoria fibrelor поп-specifice, care intră în felul 
acesta în dispută cu teoria fibrelor specifice formulată de Helmholtz.
Morgan e înclinat să creadă că din aceste două teorii cea, care are dreptate, este teoria 
fibrelor specifice, confirmată de fapte şi demonstrată prin probe experimentale. Sunt invocate 
drept argumente investigaţiile efectuate asupra grupurilor de fibre senzoriale. Pentru fiecare fibră 
a neuronului auditiv există, de exemplu, o anumită frecvenţă, care declanşează reacţia sa 
maximă. De asemenea, fiecare fibră optică are propria ei curbă de vizibilitate, aceste curbe diferă 
de la o fibră la alta. Morgan duce însă ideea mai departe: chiar dacă, în esenţă, calitatea 
experienţei senzoriale depinde de receptorul, care intră în joc, este foarte probabil ca o calitate 
senzorială dată să depindă, în condiţii normale, de „diferite combinaţii de receptori specifici sau 
de combinarea numeroase la fibre specifice diferite” (Morgan, 1949). De exemplu, senzaţia de 
arsură cauzată de căldura sau de frigul intens poate fi explicată prin combinarea activităţii 
receptorilor pentru cald şi pentru rece.
• Energia specifică centrală este un al treilea mecanism implicat în explicarea calităţii 
senzaţiilor. Aceasta din urmă se datorează, cred unii autori, nu numai unor mecanisme periferice 
(energia specifică a receptorului sau a fibrei nervoase), ci şi unor mecanisme centrale, corticale 
(energiei specifice a instanţelor superioare prezente în realizarea senzaţiilor). în sprijinul acestui 
punct de vedere se aduc argumente de ordin anatomo-fiziologic (localizarea spaţială mai 
riguroasă a capetelor corticale ale diferitelor organe de simţ) sau de ordin neurologic (tulburarea 
vederii colorate în condiţiile perturbării cortexului, indiferent de alte defecţiuni vizuale).
Mai plauzibil însă decât acest mecanism biochimic este cel al conexiunilor stabilite în 
sistemul nervos central (SNC). Calitatea senzaţiilor este diferită, deoarece ele suscită 
comportamentele diferite care, la rândul lor, sunt dependente tocmai de calitatea (frecvenţa, 
rapiditatea etc.) conexiunilor nervoase.
3. Durata senzaţiilor -  această proprietate se referă la întinderea în timp a senzaţiei. De 
obicei, senzaţia persistă atâta vreme cât acţionează şi stimulul. în acest interval, ea variază în 
ceea ce priveşte unele dintre caracteristicile enumerate, dependent de nenumăraţi factori. 
Creşterea progresivă a intensităţii stimulului va duce la creşterea intensităţii senzaţiei, în timp ce 
descreşterea progresivă a acesteia -  la descreşterea intensităţii senzaţiei. însă intensitatea 
experienţei senzoriale poate scădea nu doar în urma reducerii intensităţii stimulului, ci şi datorită 
intrării în funcţiune a fenomenului de adaptare, de obişnuire cu stimulul. Aşadar, în timpul unei 
senzaţii au loc fenomene de amplificare sau de diminuare, de declin, al senzaţiilor, finalizate fie 
prin adaptarea senzorială, fie prin dispariţia senzaţiei. Nu întotdeauna însă senzaţia dispare 
după începerea acţiunii stimului; dimpotrivă, ea persistă şi după ce stimulul încetează a mai 
acţiona asupra individului.
Persistenţa senzaţiilor este extrem de variabilă. Se pare că cele mai persistente după 
încetarea acţiunii directe a stimulului sunt senzaţiile gustative. Un gust amar se păstrează chiar 
după ce gura a fost clătită cu apă. Sensibilitatea tactilă superficială este însă foarte puţin 
persistentă.

Imaginile, care se păstrează şi după încetarea acţiunii stimulului, poartă denumirea de 
imagini consecutive. Există nenumărate efecte consecutive pozitive de mişcare sau de culoare. 
Ele sunt de două feluri: pozitive şi negative. Imaginile consecutive pozitive sunt cele, care 
corespund senzaţiei originare. De exemplu, un cărbune încins învârtit în întuneric dă impresia 
unui cerc luminos. Imaginile consecutive negative sunt cele, care nu corespund senzaţiei 
originare, ci sunt complementare acesteia. Dacă vom privi cu un ochi 1-2 min un pătrat roşu şi 
apoi ne vom fixa privirea pe un perete alb, vom vedea culoarea verde. Analiza acestor efecte 
evidenţiază prezenţa a două aspecte. Primul: efectele consecutive sunt întotdeauna opuse sau 
complementare, fapt care sugerează existenţa a două sisteme antagoniste. Al doilea: efectele 
consecutive necesită stimularea prelungită a unuia dintre sistemele antagoniste, fapt care 
sugerează modificarea capacităţii de răspuns a mecanismelor senzoriale, fie în sensul adaptării 
ei, fie în cel al obosirii până la scăderea sensibilităţii la datele senzoriale.
4. Tonul afectiv al senzaţiilor -  este proprietatea generală a senzaţiilor de a produce stări 
afective plăcute sau neplăcute, de apropiere sau de respingere a realităţii pe care o reflectăm.
Ne deschidem ochii mari, ne încordăm şi ascuţim auzul când intrăm în contact cu stimuli 
vizuali şi auditivi, ce produc senzaţii plăcute; ne acoperim ochii, ne astupăm urechile, ne 
protejăm nasul şi gura când energiile înconjurătoare sunt foarte intense sau neplăcute. Simţurile 
produc aşadar atât experienţe agreabile, cât şi experienţe supărătoare, dezagreabile. în 
consecinţă, stimulii, care se asociază cu senzaţii plăcute, vor fi căutaţi, apropiaţi, recepţionaţi, 
preferenţial, cei ce generează experienţe senzoriale neplăcute vor fi evitaţi sau respinşi.
Tonalitatea afectivă a senzaţiilor depinde de gradul de satisfacere sau nesatisfacere a 
trebuinţelor. Satisfacerea senzaţiilor de foame, de sete, a celor sexuale se va asocia întotdeauna 
cu apariţia unor stări afective plăcute, pe când nesatisfacerea lor cu stări afective neplăcute. 
Tonul afectiv al senzaţiilor este proprietatea, care specifică şi individualizează senzaţiile în 
general, dar şi pe unele în raport cu altele.
Definirea senzaţiei prin opoziţie cu percepţia
Raportarea senzaţiei la percepţie reprezintă cea mai răspândită modalitate de definire şi 
individualizare a senzaţiei. Punerea faţă în faţă a două mecanisme cognitive reuşeşte să conducă 
la surprinderea notelor distinctive ale fiecăruia dintre ele.
Tomas Reid (1710-1796), de exemplu, concepea senzaţiile ca fiind unităţi psihice 
elementare şi primitive, care, combinându-se şi asociindu-se între ele, conduc la percepţii. El 
sesiza astfel caracterul primitiv al senzaţiilor elementare comparativ cu caracterul complex şi 
structural al percepţiilor. Inspirându-se din chimie, Reid deriva percepţia din senzaţie, ca pe un 
corp compus din corpuri mai simple.
Reid a sesizat însă şi o altă diferenţă existentă între senzaţii şi percepţii. Astfel, în timp ce 
senzaţiile sunt experienţe mentale pur subiective, percepţiile permit o priză de conştiinţă directă 
a obiectelor fizice, care există independent de cel ce le percepe. Chiar dacă distincţia dintre cele 
două mecanisme psihice este simplistă, ea sugerează nivelul calitativ superior al percepţiilor 
comparativ cu cel al senzaţiilor.
Senzaţia este „o simplă experienţă conştientă asociată stimulilor”, pe când percepţia este 
„experienţa conştientă asupra obiectelor şi a relaţiilor obiectelor” (Coren, Porac şi Ward, 1984).
Senzaţia este procesul, cu ajutorul căruia stimulii sunt detectaţi şi codaţi, spre deosebire de 
percepţie, care este procesul mintal al organizării şi interpretării senzaţiilor.
1.2. Mecanismele fiziologice ale senzaţiei
La nivelul senzaţiilor legătura dintre fiziologic şi psihologic este atât de strânsă, încât cu 
greu ar putea fi făcute unele delimitări, fiziologicul convertindu-se în psihologic, iar psihologicul 
declanşând noi manifestări ale fiziologicului. Se şi afirmă, de altfel, că senzaţiile sunt domeniul, 
în care studiul psihologic se află în „cel mai lung şi mai fericit mariaj cu fiziologia”. (Gray, 
1991). La producerea senzaţiei participă numeroase instanţe şi mecanisme, fiecare din ele 
îndeplinind roluri specifice. în principal, aparatul morfo-funcţional, care contribuie la realizarea

senzaţiei este analizatorul, cu părţi şi funcţii distincte. Rolul lui este de a converti energia 
exterioară sau interioară într-un fapt de conştiinţă, fie şi simplu, cum este senzaţia.
Senzaţiile sunt rezultatul activităţii reflexe a analizatorilor ca răspuns la stimulările 
exterioare simple. Analizatorul este un ansamblu structural-functional, care face posibilă 
producerea senzaţiilor.
1. Recepţia stimulilor (receptorul)
Organele esenţiale, prin intermediul cărora se realizează captarea informaţiilor, sunt 
receptorii, extrem de numeroşi (cca 400.000.000) şi specializaţi pentru recepţionarea diverselor 
forme de energie.
Receptorul este componenţa, care transformă energia excitaţilor exteriori în flux nervos.
Celulele receptoare ale analizatorului vizual (conurile şi bastonaşele din retină) 
recepţionează, de pildă, undele electromagnetice cu lungimi cuprinse între 390 şi 800 
milimicroni; organul Corti (receptorul analizatorului auditiv) recepţionează undele sonore cu 
frecvenţe cuprinse între 16 şi 20.000 Hz. etc.
Cel puţin două caracteristici ale receptorilor reţin atenţia:
a) ei sunt sensibili faţă de stimulii adecvaţi, specifici, dar nu şi pentru stimulii inadecvaţi 
specifici, sau nespecifici faţă da care rămân insensibili (cu excepţia stimulilor electrici şi 
mecanici, consideraţi ca fiind universali şi deci aplicabili pe orice receptor);
b) rolul esenţial al receptorilor este de a converti energia fizică, externă a stimulilor în 
activitate neutră, proces numit transducţie.
Prin transducţie celulele receptoare produc o schimbare electrică în răspunsul la un stimul. 
De exemplu, receptorii din ochi răspund luminii, cei din ureche sunetului etc. Concomitent cu 
transducţia are loc şi codarea primară a informaţiilor, prin urmare transpunerea proprietăţilor 
fizice ale stimulilor într-o structură a activităţii neurale, care identifică specificul proprietăţilor 
fizice calitative şi cantitative ale obiectelor.
Proprietăţile cantitative se referă la tăria, intensitatea, forţa lor (lumina poate fi puternică 
sau slabă, moleculele, care stimulează gustul sau olfacţia pot fi concentrate sau diluate).
Proprietăţile calitative -  se referă la tipul, felul de energie (contactul cu undele 
electromagnetice permite perceperea culorilor, în timp ce contactul cu sunetele permite percepţia 
frecvenţei acestora).
2. Conducerea influxului nervos la creier
Reprezintă un al doilea mecanism implicat în producerea senzaţiilor. Transmiterea la creier 
a influxului nervos se face prin intermediul fibrelor aferente, mai puţin numeroase, decât 
receptorii. Se consideră că ar exista în total 4.000.000 de asemenea fibre, deci fiecare fibră 
nervoasă vine în contact cu circa 100 de celule receptoare.
Traseul cerebral, care porneşte de la receptor la creier, nu este continuu, ci prezintă 3-4 
întreruperi sinaptice, amplasate la diferite niveluri ale sistemului nervos central.
Rolul esenţial al căilor de conducere sau aferente este acela de prelucrare succesivă tot mai 
comlexă a semnalelor nervoase. Dacă în receptor are loc codarea primară a informaţiilor, în 
căile de conducere asistăm la recodificarea informaţiilor, la reorganizarea elementelor 
informaţionale, la filtrarea lor. Unele dintre ele, cele cu mare încărcătură informaţională, sunt 
reţinute, în timp ce altele, mai puţin semnificative, sunt eliminate, fie blocate la nivel subcortical. 
Cercetările au demonstrat că pe căile aferente circulă o cantitate imensă de informaţii 
(100.000.000 biţi pe secundă), în timp ce creierul nu poate opera decât cu o cantitate relativ mică 
de informaţii (100 biţi pe secundă). Aceasta înseamnă că travaliul realizat de etajele inferioare în 
prelucrarea informaţiilor este imens. în căile de conducere are loc elaborarea neurogramelor, ce 
cuprind informaţia senzorială menită a fi transmisă spre creier.
3. Interpretarea informaţiilor nervoase de către creier.
Acesta este mecanismul cel mai important al senzaţiei. Interpretarea informaţiilor se produce 
în zonele de proiecţie corticală ale analizatorului, compusă dintr-o porţiune centrală sau 
primară, numită nucleul analizatorului, şi alta periferică.

Aria senzorială primară cuprinde aria vizuală (lobul occipital), aria auditivă (lobul temporal) 
şi aria somatosenzorială (lobul temporal). în imediata vecinătate a ariei senzoriale se află aria 
motorie principală, neuronii din ea controlând motricitatea voluntară rapidă, precisă şi 
coordonată a musculaturii scheletice din partea opusă corpului. Localizarea segmentelor corticale 
ale analizatorilor este redată în figura 9.
III. Scoarţa 
cerebrală
II. Regiunea 
talamică
Segmentul
cortical
Analizator vizual 
Analizator auditiv 
Analizator cutanat 
Analizator olfactiv şi 
gustativ
Analizator kinestezic 
Analizator intern
Fig. 9. Localizarea segmentelor corticale ale analizatorilor.
Fig. 10. Homunculus motor (a) şi homunculus somato senzorial (b).
4. Sancţionarea activităţii verigilor periferic (receptoare şi efectoare)
Aceasta reprezintă mecanismul final al senzaţiei. Ea se produce prin intermediul conexiunii 
inverse, care constituie un mecanism reglator. Instanţele superioare ale creierului controlează 
activitatea receptorilor, obligându-i la modificarea stărilor funcţionale, în sensul amplificării sau 
eliminării excitabilităţii, selectivităţii etc., în funcţie de necesităţile momentane ale organismului 
(trebuinţe, expectaţii etc). în acest caz, receptorul devine şi efector, deoarece sub influenţa 
semnalelor de comandă sosite de la creier el îşi schimbă starea funcţională.
Confruntarea dintre influxurile nervoase aferente declanşate de stimuli şi influxurile 
nervoase eferente comandate de scoarţa cerebrală permite reproducerea adecvată, optimă a 
realităţii.
Toată scoarţa cerebrală reprezintă un analizator gigantic, verigile căruia sunt specializate în 
reflectarea anumitor însuşiri ale obiectului.
Analizatorul are o activitate reflexă unitară. Lipsa oricărei verigi, şi mai ales a celei centrale, 
face imposibilă apariţia senzaţiei, pentru care este specializat acel analizator
1.3. Clasificarea senzaţiilor. Criterii de clasificare

Senzaţiile au mai multe însuşiri, sunt de mai multe feluri, deci necesită o clasificare. 
Delimităm anumite criterii:
I. In funcţie de modul de excitare a organelor de simţ:
-  tangoreceptive -  senzaţii, ce presupun un contact direct al obiectului cu organele de 
simţ (tactile, organice, gustative, chinestezice);
-  teleceptive -  senzaţii, ce presupun acţiunea obiectului de la distanţă (vizuale, auditive, 
olfactive).
II. In funcţie de prezenţa sau absenţa scopului şi a efortului volitiv:
-  voluntare;
-  involuntare.
III. In funcţie de situarea receptorilor pe suprafaţa corpului :
-  exteroreceptive -  senzaţii, ce furnizează informaţii cu privire la obiectele din exterior;
-  interoreceptive -  senzaţii, ce transmit informaţia despre modificările stării interne a 
corpului (senzaţia de frig, foame, sete, căldură);
-  proprioreceptive -  senzaţii referitoare la poziţia şi mişcarea corpului nostru (în spaţiu 
senzaţia de mişcare, de echilibru).

Caracteristica senzaţiilor proprioreceptive:
Din categoria lor fac parte:
a) S. somatoestezice -  senzaţii, ce permit cunoaşterea poziţiei membrelor. Se datoresc unor 
organe situate în muşchi, tendoane, ligamente. Astfel ne dăm seama de contractarea sau 
relaxarea musculară, de poziţia membrelor, de diferite mişcări.
b) S. chinestezice -  senzaţii, ce permit cunoaşterea mişcării membrelor. Ele au rol hotărâtor 
în controlul muscular, fac posibilă îndemânarea manuală.
c) S. statice (de echilibru) -  ne fac conştienţi de poziţia capului, corpului în spaţiu. Sunt 
provocate de excitarea organelor de simţ aflate în canalele semicerculare ale urechii interne. 
Nervul specific este cel vestibular.
Caracteristica senzaţiilor interoreceptive
a) Senzaţii, ce traduc trebuinţa de funcţionare a organelor interne (senzaţii de sete, foame, 
sufocare, frig).
b) S. discrete -  legate de funcţiile organelor, se simt când respirăm, când suntem atenţi la 
bătăile inimii.
c) S. provocate de excese -  abuz de ceva (senzaţie de greaţă, oboseală).
d) S. cauzate de boli patologice (îmbolnăviri, dureri interne, numai anumiţi excitanţi
provoacă durerea)
Ex: Inima nu e sensibilă la lezare, dar este foarte sensibilă la creşterea fluxului sangvin.
Caracteristica senzaţiilor exteroreceptive:
1. S. tactile -  sunt provocate de receptorii aflaţi în piele. Ele sunt de:
a) contact şi presiune -  e greu de stabilit dacă sunt 2 senzaţii diferite sau este
una şi aceeaşi de intensitate diferită.
Sunt identificate 2 categorii de corpusculi în piele:
-  corpusculii Meiser -  situaţi la suprafaţa pielii, ce reacţionează la contacte uşoare;
-  corpusculii Pacine -  situaţi mai în profunzime, ce reacţionează la contacte mai puternice;
b) durere -  îşi au originea în terminaţiile libere ale nervilor senzoriali ai pielii. Sunt cele
mai numeroase şi apar în legătură cu orice excitant puternic (presiune, arsură);
c) temperatură. Nu există receptori distincţi pentru cald şi pentru rece. Corpusculii lui 
Kraus şi ale lui Ruffini par a avea relaţii şi cu senzaţii de presiune. Temperatura (t°) pielii este 
sesizată tot de terminaţiile libere ale nervilor.
Unele puncte ale pielii simt senzaţii de cald, altele de rece. în piele sunt mult mai mulţi 
receptori pentru rece.
1 cm2 ̂ 12  puncte de senzaţii pentru rece;
2 puncte pentru cald.
2. S. gustative -  apar datorită excitării mugurilor gustativi (2-12 celule gustative), care sunt 
plasaţi în papilele gustative de pe suprafaţa limbii.
Există 4 categorii de senzaţii gustative: dulce, amar, sărat, acru. Suprafaţa limbii este inegal 
sensibilă.
Există o mare varietate de gusturi, care se obţin din amestecul gusturilor elementare. Pentru 
ca o substanţă să aibă gust trebuie să se dizolve în salivă sau apă, să acţioneze un timp suficient 
asupra papilelor gustative şi să aibă o anumită concentrare. De aceea nu toate corpurile au gust.
3. S. olfactive -  organul mirosului este alcătuit din mucoasa olfactivă, în care se găsesc 
celulele nervoase olfactive. Mirosul este provocat de particulele gazoase, emanate de către 
corpurile mirositoare.
Senzaţiile olfactive apar când aerul, conţinând asemenea particule, se mişcă pe suprafaţa 
mucoasei. Sensibilitatea mirosului este foarte mare, dar depinde de substanţele mirositoare.

Senzaţiile olfactive se amestecă cu cele de durere (mirosurile usturătoare, ce irită mucoasa 
nazală cu cele gustative -  parfumuri dulci, amărui) datorită excitaţiei receptorilor gustativi situaţi 
pe faringe.
Clasificarea mirosurilor după Henning:
-  parfumate (florile);
-  eterate (fructele);
-  aromatice (mărar, chiper);
-  balsamice (răşinoasele, caniforul);
-  empireumatice (peridina -  product, chimic);
-  putrede respingătoare (suflură de carbon, mirosuri râncede).
4. S. auditive -  au la bază un complex analizator compus din:
• urechea externă (pavilionul urechii), care acumulează vibraţiile auditive;
• urechea medie, care le transmite la melc;
• urechea internă -  partea sensibilă la sunete, alcătuită din melcul membranos, aflat în cel 
osos cu membrana bazilară şi fibrele senzitive.
Partea din cortex unde ajung excitaţiile din ereche se află în lobii temporali. La baza 
excitaţiei terminaţiilor senzitive ale melcului stă principiul rezonanţei.
Terminaţiile nervului auditiv diferite după grosime şi lungime sunt puse în mişcare (vibraţii 
la un anumit timp). Vibraţiile apar de la mişcările corpului, apoi ele sunt transmise spre ureche 
de către mediul de aer.
Se disting 3 feluri de senzaţii auditive:
-  s. verbale;
-  s. muzicale;
-  zgomotele.
Analizatorul auditiv distinge 4 calităţi ale sunetului:
-  intensitate (tare, slab);
-  înăţime (înalt, jos);
-  tembrul;
-  durata (timpul rezonanţei);
Zgomotele pot:
-  provoca o anumită tonalitate emoţională;
-  semnala un pericol;
-  împiedica evidenţierea în conştiinţă a semnalului util.;
-  pot provoca oboseala SN (sistemul nervos).
Localizarea direcţiei (dreapta, stânga) de unde provine sunetul, se datorează faptului că 
avem 2 urechi.
Poziţia sursei sonore (în spate sau în faţă) e detectată datorită reliefului urechii (180°). Dacă 
astupăm pavilionul urechii cu ceară, lăsând liber numai canalul auditiv, nu vom mai putea stabili 
dacă sunetul vine din spate sau nu.
Importanţa:
-  Ne dă informaţii privind fenomenele foarte îndepărtate.
-  Asigură comunicarea şi colaborarea între oameni.
5. S. vizuale
Receptorul luminii este ochiul -  organ cu o structură foarte complexă. Undele de lumină 
reflectate se refractă, trecând prin cristalinul ochiului şi se focalizează pe retină sub formă de 
imagini, retina fiind foarte sensibilă la lumină, 
în ea sunt 2 tipuri de celule foto sensibile:
-  6 mln. -  celule conuri;
-  115 mln.- celule bastonaşe.

Conurile asigură vederea culorilor, sunt situate în centrul retinei şi constituie aparatul vederii 
diurne (alb, negru). Bastonaşele sunt situate în jurul conurilor mai aproape de marginea retinei, 
reflectă lumina, sunt aparate ale vederii crepusculare (lumină slabă).
Unele animale au numai conuri în retină, de aceea ele văd culorile, dar cum începe să se 
întunece nu mai văd nimic şi se adăpostesc. Alte animale au numai bastonaşe, nu văd culorile, 
dar se descurcă bine şi noaptea, la lumina slabă (câinii, bufniţele).
Oamenii au ambele posibilităţi. Există şi acromatopsia -  deficienţa văzului:
1) parţială -  daltonism (nu distinge verdele şi roşu);
2) totală -  nu deosebesc culorile (doar alb, negru).
Calitătile luminii:
1) tonul -  felul culorii în raport cu lungimea de undă;
2) luminozitatea -  intensitatea radiaţiei;
3) puritatea -  saturaţia în raport cu cantitatea de alb amestecată cu culoarea dominantă.
în sesizările cromatice se exprimă evident şi tonul emotiv. Influenţa emotivă a culorii e 
legată de sensul biologic şi psihologic (culori calde, reci):
• neagră -  semnalizează primejdia, apasă, ceea ce exprimă dificultatea orientării la 
întuneric;
• verde -  culoarea plantelor, calmează, ca semnal a ceva viu, a hranei (calmare, liniştire);
• azurie (albastru pal) -  e legată de culoarea spaţiului deschis poate calma, bucura, dar 
poate provoca neliniştea (culoarea profunzimii, liniştii);
• roşie -  provoacă excitaţia, sentimentul de nelinişte, deoarece e culoarea sângelui.
Dat fiind faptul că problematica fiecărui tip de senzaţii este mult prea abundentă, M. Zlate a 
sintetizat câteva categorii de informaţii privitoare la senzaţii.
Tabelul 2
___________ Caracterizarea modalităţilor senzoriale___________
Prezintă caracterizarea modalităţilor senzoriale după următoarele
criterii:
• rolul îndeplinit în existenţa şi activitatea umană;
• stimulii, ce le declanşează;
• receptorii, ce asigură codarea informaţiilor;
• proiectarea corticală a analizatorului specific fiecărui tip de
senzaţii;
• dimensiunile experienţei subiective;
_•_____principalele teorii formulate.______________________________
1.4. Legităţile fundamentale ale senzaţiilor
Se cunosc 6 legităţi ale senzaţiilor:
-  pragurile sensibilităţii;
-  adaptarea;
-  interacţiunea;
-  contrastul;
-  sinestezia;
-  semnificaţia.
a) Pragurile sensibilităţii. Nu orice stimul provoacă o senzaţie. Un stimul foarte slab nu 
poate fi simţit, în timp ce acţiunea unui excitant foarte puternic conduce la dispariţia senzaţiei 
sau poate cauza durerea.
Senzaţiile apar la influenţa excitantului cu o anumită intensitate. Pragul sensibilităţii este 
caracteristica psihologică a dependenţei dintre intensitatea senzaţiei şi forţa excitantului. Se 
deosebesc 4 feluri de praguri:
-  absolut de intensitate;
-  calitativ (inferior şi superior);

-  de discriminare;
-  diferenţial.
Pragul absolut de intensitate este cea mai mică intensitate a unei excitaţii capabilă să 
provoace o senzaţie. Cu cât acest prag este mai mic, cu atât sensibilitatea este mai mare. Ex.: Un 
fir de păr, căzând pe pielea noastră, nu e sesizat, dar o musculiţă, o simţim. Deci greutatea 
insectei depăşeşte pragul senzaţiilor tactile, de contact.
Pragul calitativ
a) inferior -  cea mai mică forţă a excitaţiei, la care apare o senzaţie abia perceptibilă;
b) superior -  este cea mai mare forţă a excitaţiei, la care încă mai există o senzaţie.
Ex.: Două lumânări se contopesc la o distanţă .
Pragul diferenţial -  mărimea minimă, cu care trebuie să se modifice intensitatea pentru a se 
percepe o diferenţă.
Ex.: 1) Dacă avem în mână o greutate de 1 kg şi cineva va adăuga (fără să vedem) încă 10 g, 
noi nu vom sesiza deosebirea. Pentru a o observa, ar fi nevoit să se adauge 33 g, deci 73o din 
mărimea iniţială.
2) Incălţăm în loc de pantofi cizmele.
b) Adaptarea -  este acomodarea sensibilităţii la un excitant, ce acţionează permanent; 
acomodare ce se manifestă prin coborârea sau ridicarea pragurilor. Când stimulii sunt puternici, 
sensibilitatea scade, când sunt slabi -  creşte.
Ex.: Când intrăm în apă rece, treptat ne acomodăm. Gradul adaptării sistemelor de 
analizatori este diferit:
-  gradul înalt de adaptare -  s. tactile, de lumină;
-  gradul mediu de adaptare -  s. auditive, s. de durere (la durere nu ne adaptăm).
La analizatorul vizual se distinge: adaptare la întuneric;
lumină.
într-un întuneric absolut pupila creşte de 17 ori, iar după o oră sensibilitatea vizuală sporeşte 
de 2000 ori, datorită intrării în funcţiune a celulelor cu bastonaşe. Descreşte sensibilitatea, când 
trecem de la obscuritate la lumină, se produce mult mai repede.
Asupra sporirii sensibilităţii vizuale influenţează:
-  schimbările în receptori;
-  mărimea orificiului pupilei;
-  intensificarea muncii bastonaşelor;
-  munca reflex-condiţionată a mecanismelor centrale ale analizatorilor.
Adaptarea la întuneric e legată de sporirea sensibilităţii la întuneric.
c) Interacţiunea senzaţiilor este schimbarea sensibilităţii unui sistem de analizatori sub 
influenţa activităţii altui sistem de analizatori.
Astfel, sensibilitatea unui organ senzorial se modifică nu numai datorită unei stimulări 
specifice lui, ci şi prin excitarea altui organ senzorial, fenomen, ce demonstrează existenţa unei 
interacţiuni între diverşi stimuli. Această modificare se explică prin legăturile corticale între 
analizatori, prin legea inducţiei concomitente.
Legitatea generală a interacţiunii senzaţiilor: excitanţii slabi într-un sistem de analizatori 
măresc sensibilitatea altui sistem, cei puternici o micşorează. Lazarev a demonstrat că sunetul 
constant al unui diapazon este auzit mai tare, când simultan se aprinde o lumină şi mai slab, când 
ea se stinge.
Senzaţiile gustative slabe măresc sensibilitatea vizuală. Sporirea sensibilităţii, ca rezultat al 
interacţiunii analizatorilor, precum şi în urma exersărilor sistematice se numeşte sensibilizare.
Ex.: Când ne ştergem faţa, gâtul cu apă rece (se produce o excitare a simţului termic). Când 
mestecăm tablete dulci-acrii (stim.gustativ).
d) Contrastul senzaţiilor este schimbarea intensităţii şi calităţii sub influenţa excitantului 
anterior sau concomitent. La acţiunea concomitentă a 2 excitanţi apare contrastul sincronic. Un 
astfel de contrast se observă în senzaţii vizuale.
Ex.: Verdele pe roşu -  pare şi mai verde;

Verde pe alb -  aceeaşi intensitate;
O bilă cafenie pe negru -  pare a fi mai mică.
Contrastul consecutiv este atunci când după un excitant rece acţionează altul uşor -  cald, dar 
care pare a fi fierbinte. Senzaţiile de acru sporesc senzaţiile de dulce.
e) Sinestezia este excitarea de către senzaţiile de aceeaşi modalitate a senzaţiilor de altă 
modalitate. Deci, în acelaşi timp un stimul, ce acţionează asupra unui receptor, poate produce şi 
senzaţii caracteristice unui alt analizator (acţionarea t° conduce la apariţia senzaţiei vizuale).
Sinestezia poate fi interpretată ca un caz particular al interacţiunii senzaţiilor, care se 
manifestă nu numai în schimbarea nivelului de sensibilitate, ci şi în intensificarea senzaţiilor, 
modalităţii date, prin coexcitarea senzaţiilor, altor modalităţi.
Ex.: Vorbim de voci ascuţite, voci catifelate, reci.
f) Semnificaţia este un stimul semnificativ pentru subiect sesizat mai uşor şi mai repede 
dintre un şir de alţi stimuli cu intensitate mai mare, chiar dacă are intensitate mică.
Tema 2. PERCEPŢIA
2.1. Definirea şi caracteristica generală a percepţiei
Omul trăieşte într-o lume diversă de obiecte şi fenomene, care există în spaţiu şi se 
desfaşoară în timp. Pentru a stabili relaţii informaţionale cu ele şi a se adapta lor, el dispune de 
capacităţi perceptive, cu mult mai complexe decât ale animalelor.
Omul matur nu are senzaţii pure. Orice senzaţie evocă altele, plus experienţa anterioară 
ajungând la percepţie.
Percepţia este o formă superioară a cunoaşterii senzoriale. Spre deosebire de senzaţie, care 
reproduce în subiectivitatea individului însuşirile simple ale obiectivelor şi fenomenelor, 
percepţia asigură conştiinţa unităţii şi integralităţii obiectului. Dat fiind faptul că în jurul nostru 
nu se află însuşiri separate, ci obiecte materiale ca întregimi specifice, percepţia reproduce 
obiectul, atât în elementele lui componente, cât şi în integralitatea lui individuală.
Percepţia constă în cunoaşterea obiectelor şi fenomenelor în totalitatea însuşirilor lor, atunci 
când ele influenţează nemijlocit asupra organelor de simţ. Drept rezultat al senzaţiilor, omul 
capătă cunoştinţe despre însuşirile izolate ale obiectelor, atunci percepţia oferă o imagine integră 
a obiectului. Percepţia nu este posibilă fară capacităţi senzoriale, dar nu se reduce la o simplă 
sumă de senzaţii.
Percepţiile sunt procese senzoriale complexe şi, totodată, imagini primare, conţinând 
totalitatea informaţiilor despre însuşirile concrete ale obiectelor şi fenomenelor în condiţiile 
acţiunii directe a acestora asupra analizatorilor.
Percepţia este un proces psihic cognitiv (de cunoaştere), care constă în reflectarea obiectelor 
şi fenomenelor în integritatea calităţilor lor în momentul acţiunii asupra organelor de simţ.
Această interacţiune directă cu obiectul dă imaginii perceptive caracteristica de a fi 
obiectuală, deci de a fi întotdeauna imaginea unui obiect anume, pe care îl reflectă unitar, cu 
toate proprietăţile lui şi în configuraţia reală a acestora.
Percepţia este considerată a fi o imagine primară, pentru că apare numai în relaţia directă cu 
obiectul. Dacă relaţia este optimă, percepţia este clară şi precisă, dacă legătura este tulburată de 
distanţa prea mare, de intensitatea slabă a stimulărilor, percepţia este neclară şi imprecisă. Durata 
percepţiei corespunde duratei acţiunii stimulului, a prezenţei acestuia. Dacă se prelungeşte după 
dispariţia obiectului, înseamnă ieşirea din normalitatea vieţii psihice.
Imaginea perceptivă este bogată în conţinuturi. Ea cuprinde atât însuşirile semnificative, cât 
şi cele mai puţin importante. Percepţia unui anumit obiect este concomitentă cu cea a 
elementelor, care îl înconjoară şi cu care se află într-un anumit spaţiu şi timp. Imaginea 
obiectului şi a contextului în care el se află conduce la desfăşurarea mişcărilor şi reglează 
traiectoria, amptitudinea, succesiunea, ritmicitatea şi coordonarea acestora.

Percepţia ocupă locul central în cadrul mecanismenlor psihice informaţional-operaţionale 
de prelucrare primară a informaţiilor şi aceasta deoarece senzaţii în stare pură nu prea există 
(poate doar în primele zile ale existenţei sau în cazurile patologice), iar reprezentările, care 
urmează în ordine ontogenetică după ele, nu sunt decât tot perecepţii trecute, reactualizate şi 
refolosite în funcţie de necesităţile prezentului. La fel de importante sunt percepţiile şi pentru 
mecanismele psihice informaţional-operaţionale de prelucrare secundă a informaţiilor. Gândirea, 
memoria, imaginaţia sunt greu de conceput în afara percepţiei. Este aproape imposibil să 
desfăşurăm o activitate psihică oricât de simplă ar fi ea (jocul) sau oricât de complexă (învăţarea, 
munca, creaţia) fară suportul perceptiv.
Percepţia are la bază 2 operaţii:
-  analiza, constă în dezmembrarea obiectului în părţi componente;
-  sinteza, constă în îmbinarea părţilor dezmembrate într-un tot întreg, primară fiind sinteza.
Datorită analizei şi sintezei percepţia se aseamănă mai mult cu gândirea decât cu senzaţiile,
deoarece procesul de gândire de asemenea începe de la analiză şi sinteză.
Ca şi senzaţiile, percepţia este numită activitate cognitivă. Pe bună dreptate se consideră că: 
„ activităţile perceptive stau la baza tuturor comportamentelor. Fără percepţie prealabilă nu va 
f i  posibil să înveţi, să vorbeşti, să memorizezi, să comunici [...]. Percepţia permite să luăm 
cunoştinţă de mediu şi de interacţiune cu el sau să acţionăm asupra lui ” (Steri, 1998).
Autoarea citată merge şi mai departe, afirmând că „percepţia este punctul de plecare al 
oricărei activităţi umane, inclusiv al construcţiei unei civilizaţii” .
în cadrul percepţiei sunt mult mai vizibile elementele componente specifice oricărei 
activităţi. în activitatea perceptivă se evidenţiază:
• subiectul -  cel, care face activitatea;
• obiectul -  ceea ce este perceput.
în cadrul percepţiei poate fi evidenţiat scopul, dacă percepţia este voluntară -  orientată de 
către subiect. Acţiunile numite perceptive asigură căutarea şi evidenţierea obiectului din fundal, 
analiza lui minuţioasă.
Fără de acţiuni perceptive nu poate exista activitatea perceptivă (ochiul nemişcat nu vede), 
în procesul percepţiei analizatorul efectuează în mod obligatoriu acţiuni perceptive.
Trebuinţa are rădăcini înnăscute, omul se naşte nu numai cu capacitatea de a avea senzaţii, 
dar şi cu trebuinţa de a mai avea noi impresii. Pe parcursul întregii vieţi trebuinţa, numită 
cognitivă, nu se stinge, nu dispare.
Motiv în activitatea perceptivă devin calităţile obiectului şi îndeosebi acelea, care îi satisfac 
omului trebuinţa.
Interesele influenţează puternic selecţia perceptivă. Există tendinţa de a vedea ceea ce ne 
convine şi de a remarca mult mai greu ceea ce contrazice aspiraţiilor noastre.
Rezultatul activităţii perceptive este imaginea obiectului sau fenomenului, ca un produs 
psihic, care apare în urma transformării obiectului material într-o imagine psihică.
într-un proces perceptiv, care se află în desfăşurare, sunt integrate întotdeauna elemente de 
experienţă anterioară a subiectului cu categoria receptivă de obiecte. Aceasta cuprinde, cel mai 
adesea, o schemă perceptivă a cărei reactualizare şi implicare determină o mare operativitate şi 
rapidă organizare a percepţiei actuale.
2.2. Bazele fiziologice ale percepţiei
Baza fiziologică a percepţiei o constituie activitatea complexă a sistemelor de analizatori.
Analiza primară, care se efectuează în receptori, se completează cu activitatea analitico- 
sintetică complexă a verigilor cerebrale ale analizatorului.
La baza percepţiei stau reflexele condiţionate şi legăturile nervoase temporale, care se 
formează în scoarţa emisferelor mari, când acţionează direct diferiţi stimulenţi.
în nucleele sectoarelor corticale se efectuează analiza şi sinteza informaţiei survenite din 
exterior. Percepţia oricărui obiect nou are loc pe baza experienţei, cunoştinţelor, pe care le

posedă omul. De aceea în procesul perceptiv are loc înviorarea unor legături temporale elaborate 
anterior.
Ca urmare, se formează procese nervoase integrativ-complexe, în care excitaţia apare de la 
excitaţii complexe, ce acţionează şi dinamizează legăturile nervoase temporare elaborate în 
trecut.
Pavlov menţionează că baza fiziologică a percepţiei este reflexul de relaţii; el de asemenea 
susţine că la perceperea anumitor fenomene au însemnătate nu atât excitanţii, cât semnalizatorul 
şi relaţiile dintre ei. Cel de-al II-lea sistem de semnalizare (cuvântul) contribuie la 
conştientizarea şi înţelegerea obiectelor reflectate şi reglează procesul imaginii perceptive.
Din punct de vedere psihologic, reflectarea unor obiecte depinde de: orientarea percepţiei 
(interese, autoaprecieri, autoconvingeri) motivaţie, necesităţi, starea sufletească, vârsta, 
predispoziţiile native, condiţiile social-economice.
2.3 Clasificarea percepţiilor. Criterii de clasificare
I. După activitatea analizatorului:
1) externe distanţă (P.vizuală, auditivă, olfactivă)
^  de contact (P. tactile, gustative)
2) chinestezice ^^► de echilibru
de mişcare
II. După prezenţa sau absenţa scopului şi a efortului volitiv:
1) voluntară, care mai este numită observaţie, având un caracter dirijat, conştient planificat 
şi prin rezultatul obţinut.
2) involuntară.
III. După formele de existenţă a materiei:
1) Percepţia timpului obiectivă
subiectivă
Percepţia timpului obiectiv are la bază nişte etaloane stabile de către omenire:
I. secol V. zi
II. an VI. oră
III. lună VII. minută
IV. săptămână XIII. secundă....
în percepţia timpului, omul foloseşte 3 sisteme de referinţă:
a) sistemul fizic, reprezentat de repetarea fenomenelor naturale (zi, noapte, anotimp);
b) sistemul biologic, ce constă din ritmicitatea funcţiilor organismului (starea de veghe şi 
somn);
c) sistemul socio-cultural (activitatea umană amplasată în istorie).
2) Percepţia spaţiului include următoarele proprietăţi: forma, mărimea, distanţa, direcţia, 
relieful, ele fiind semnalizate prin mecanisme perceptive foarte complexe şi relativ distincte.
a) Percepţia formei se realizează atât pe cale vizuală, cât şi tactilo-chinestezică. între cele 
două modalităţi perceptive se stabilesc relaţii de întărire, control şi confirmare reciprocă. Văzul 
are o funcţie integratoare, deoarece prin specificul recepţiei vizuale pe retină se proiectează cu 
punct forma obiectului. Fondul în percepţie este multitudinea obiectelor, fenomenelor, din care 
percepem doar unul -  obiectul percepţiei. Fondul şi obiectul ei dinamic. Obiectul face parte din 
fond. Obiectul trece în fond, când e inutil sau îşi termină activitatea. Dinamismul corelării dintre 
obiect şi fond se explică prin comutarea atenţiei de la un stimul la altul.
b) Pentru perceperea mărimii obiectelor sunt importante mai multe componente: imaginea 
retiniană, chinestezică oculară, experienţa tactilo-chinestezică. Două obiecte, care au aceeaşi 
formă, dar mărimi diferite, vor determina diferenţe în explorarea conţinuturilor lor în funcţie de 
mărimea pe care o au.

c) Tridimensionalitatea sau relieful obiectelor este reflectat în percepţie prin corelarea 
următoarelor componente: disparitatea (lipsit de legătură, de armonie) imaginilor retiniene, 
gradul de iluminare a suprafeţelor diferit orientate spre sursa de lumină, faţă de cele îndepărtate 
(feţele obiectului), la care se asociază experienţa perceptivă tactilo-chinestezică.
d) Perceperea poziţiei obiectelor într-un spaţiu dat şi a unora faţă de altele necesită repere 
de tipul: sus, jos, la dreapta, la stânga, în faţă, în spate.
e) In perceperea distanţelor mari intervin mai mulţi factori, şi anume: mărimea imaginii 
retiniene, care este semnificativ micşorată la distanţe mari, ea ne mai fiind compensată; prezenţa 
detaliilor de structură la obiectele apropiate şi lipsa lor la cele îndepărtate; existenţa unor obiecte 
interpuse şi care devin un fel de repere pentru evaluarea distanţei până la cel îndepărtat etc.
3) Percepţia mişcării se referă, de fapt, la obiectele în mişcare şi nu la mişcarea în sine. Un 
obiect, care se mişcă, îşi schimbă poziţia faţă de altele, care rămân fixe şi devin repere şi 
jalonează traiectoria sa de mişcare. Se produc, astfel, mai multe mecanisme: imaginea retiniană 
şi persistenţa excitaţiei datorită urmăririi obiectului prin mişcările capului şi globurilor oculari 
etc. Persistenţa imaginii retiniene (postefectul) are o foarte mare importanţă în crearea impresiei 
de continuitate.
în aprecierea mişcării sunt foarte importante reperele. Dacă ele lipsesc, pot apărea iluzii ale 
mişcării. Este cunoscută iluzia plecării trenului în care ne aflăm, când de fapt pleacă cel de lângă 
el.
2.4. însuşirile (legile) generale ale percepţiei
Superioritatea şi complexitatea percepţiei faţă de senzaţii se manifestă evident prin 
însuşirile de bază ale percepţiei, enumerate şi caracterizate în continare.
1. Integritatea, este o însuşire obligatorie, care completează structuraleţea; dereglarea 
acestei însuşiri conduce la dereglarea întregului proces perceptiv şi a funcţiei principale a 
percepţiei -  de a reda obiectul în integritate.
S-a constatat că integritatea este asigurată de anumiţi centri corticali -  lezarea acestora 
conduce la pierderea acestei însuşiri a percepţiei.
2. Structuraleţea, la baza ei stă procesul de analiză, ea asigură în cazul percepţiei 
evidenţierea elementelor componente ale obiectului.
însuşirile obiectului nu au aceeaşi intensitate şi nu comunică aceeaşi cantitate de informaţie. 
De aceea, cele relevante ocupă în structura imaginii, primul plan, în timp ce toate celelalte trec 
pe un plan secund. Astfel, imaginea perceptivă este organizată ierarhic, iar exploatarea operativă 
a unui obiect se face având mai ales în vedere punctele de maximă concentrare informaţională.
3. Obiectualitatea, această însuşire îi asigură omului evidenţierea obiectului din fondai 
(gestalt).
4. Subiectivitatea — Obiectivitatea. Psihicul reflectă subiectiv lumea obiectivă. Această teză 
se referă şi la percepţie, deci fiecare om, fiind un subiect irepetabil, având trebuinţele sale 
specifice, percepe lumea subiectiv. Aceasta însă nu înseamnă că el n-o percepe şi obiectiv. Omul 
percepe obiectiv lumea, subiectivitatea manifestându-se doar în atitudinea subiectivă faţă de ceea 
ce percepe.
5. Constanţa, este o însuşire dobândită a percepţiei; ea se formează pe parcursul vieţii ca 
rezultat al experienţei perceptive.
6. Caracterul conştient. Orice obiect perceput şi înţeles este neapărat nominalizat şi 
repartizat la o anumită grupă, clasă de obiecte. Dacă subiectul percepe obiectul, care îi este 
necunoscut şi nu-1 poate nominaliza, actul de cunoaştere se consideră nefinisat. Trebuinţa 
cognitivă, curiozitatea îl impune să-şi adreseze întrebarea: „Ce este aceasta?”
7. Selectivitatea. Se manifestă prin faptul că omul percepe nu totul deopotrivă. Unele 
obiecte, ce devin motive mai importante, îi asigură selecţia obiectelor din anturaj. Selectivitatea 
în percepţie este dependentă de o serie de factori, cum ar fi: interesul pentru un lucru sau o

persoană; conturarea specială a unui element ajută la rapida lui diferenţiere dintr-o imagine 
complexă; contrastul cromatic al elementului căutat faţă de fond grăbeşte perceperea lui etc.
8. în cadrul percepţiei sociale, când obiect al percepţiei devine alt om (alt subiect), mai poate 
fi evidenţiată o însuşire a percepţiei -  subiectualitatea.
Graţie acestor însuşiri, percepţia are o funcţie mult mai complexă decât senzaţiile. Senzaţiile 
îi asigură omului doar reacţia la stimul (de ocrotire, apărare); funcţiile percepţiei rezultă din 
redarea integră a obiectelor, formarea imaginilor. Anume imaginea asigură nu numai reacţia 
omului, dar şi dirijarea acţiunilor.
în desfăşurarea reală a procesului perceptiv, toate aceste legi funcţionează în corelare şi se 
exprimă în calitatea imaginii perceptive: intuitivă, bogată, complexă, directă, relaţionată cu 
contextul, desfăşurată în prezenţa obiectului, semnificativă.
2.5. Observarea şi spiritul de observaţie
Relaţia foarte strânsă cu activitatea, limbajul şi gândirea explică trecerea de la formele 
simple, spontane, superficiale ale percepţiei la cele complexe şi la observaţie.
Observarea -  activitatea perceptivă intenţionată, orientată spre un scop, reglată prin 
cunoştinţe generale, organizată şi condusă sistematic, conştient şi voluntar.
Scopul dă o anumită semnificaţie acestor elemente şi aceasta stimulează concentrarea 
activităţii perceptive şi activitatea mecanismelor discriminative.
Observaţia se realizează, de obicei, asupra unor obiecte şi fenomene complexe, ceea ce 
presupune că explorarea perceptivă este derulată în timp, prezintă anumite faze şi este necesar un 
plan de desfăşurare.
în activitatea observativă, un rol deosebit îl au mecanismele verbale:
-  prin intermediul limbajului se stabilesc scopul observaţiei şi planul desfăşurării acesteia;
-  prin indicatori verbali propuşi subiectului sau elaboraţi de către el se explorează, activ, 
câmpul perceptiv, scoţându-se în evidenţă însuşirile mai slabe din punct de vedere fizic, dar mai 
importante din punct de vedere al scopului urmărit;
-  prin cuvânt, sunt actualizate acele cunoştinţe, care vor fi integrate actelor observative;
-  cuvântul fixează rezultatele parţiale şi finale ale observaţiei;
-  simbolurile verbale fac posibilă generalizarea schemelor logice ale activităţilor 
perceptive.
Diferenţa dintre percepţia spontană şi observaţie se reflectă şi în expresii diferite. Pentru 
percepţia spontană se folosesc verbe: a vedea, a auzi, a simţi un miros, a simţi o atingere etc. 
Pentru observaţie: a privi, a asculta, a mirosi, a palpa.
Observaţia mai presupune şi o pregătire prealabilă a observatorului, prezenţa la el a 
anumitor abilităţi, cunoştinţe, posedarea metodicii.
Este util a însoţi observarea cu notiţe, adunarea materialelor documentale, care mai apoi se 
supun unei analize minuţioase. Observaţia presupune abilitatea omului de a surprinde legităţile şi 
raporturile dintre obiectele analizate, asigurând astfel baza pentru activitatea analitico-sintetică a 
gândirii.
Pe baza organizării anterioare a activităţii de observare, a exersării şi antrenării ei se 
dezvoltă spiritul de observaţie -  definit ca aptitudinea de a sesiza cu uşurinţă, rapiditate şi 
precizie ceea ce este slab ascuns, nerelevant, dar semnificativ pentru scopurile omului.
Legătura reciprocă dintre observaţie şi spiritul de observaţie o reflectă pe cea dintre 
procesele psihice şi particularităţile personalităţii. Cultivarea observaţiei ca activitate psihică 
independentă şi ca metodă de cunoaştere a realităţii constituie baza dezvoltării spiritului de 
observaţie -  ca însuşire a personalităţii. (Observarea -  fenomen de cunoaştere, iar spiritul de 
observaţie -  se analizează ca o însuşire a personalităţii). Astfel observarea din manifestare 
instabilă trece în una din însuşirile stabile, conştiente a personalităţii.
Omul cu spirit de observare vede mai multe, înţelege mai temeinic, deoarece percepe 
semnele puţin vizibile, dar esenţiale ale observaţiilor.

Tema 3. REPREZENTAREA
3.1. Reprezentarea ca proces şi imagine mintală
Sistemul cognitiv al individului a evoluat permanent. Dacă la un moment dat el şi-a elaborat 
o serie de mecanisme capabile a face faţă solicitărilor adresate organismului în condiţii 
favorabile, cu timpul, el a fost nevoit să-şi elaboreze şi să-şi perfecţioneze unele mecanisme, care 
să-i permită realizarea funcţiilor psihice şi în condiţii nefavorabile.
Sistemul cognitiv al individului, după cum demonstrează Shepard (1984), a evoluat astfel 
încât să poată face faţă nu doar situaţiilor prezente, celor care se petrec „ aici ” şi „ acum ”, dar şi 
celor absente, deci acelor situaţii în care informaţia senzorială nu este însă prezentată sau nici n-a 
fost prezentată.
Aşadar, omul trebuia să-şi elaboreze o nouă capacitate, care să-i permită accesul la 
informaţiile datului (prezentate) imediat stocat, la relaţiile dintre el şi mediul înconjurător. 
Informaţia elaborată ad-hoc avea o mare importanţă în activitatea adaptivă, ea era însă limitată 
din perspectiva solicitărilor mai complexe.
Realitatea şi acţiunea ei asupra organismului trebuiau reexaminate nu doar într-o formă 
adecvată, ci într-una avantajoasă, operativă, productivă. Un asemenea fapt angajează noi 
capacităţi cognitive, care le depăşesc pe cele perceptive. Este vorba despre capacitatea 
organismului de a avea o experienţă psihică în lipsa contactului actual cu obiectul. Noul 
mecanism psihic, care permite reflectarea şi cunoaşterea obiectului în absenţa lui, dar cu 
condiţia ca acesta să f i  acţionat cândva asupra organelor de simţ, poartă denumirea de 
reprezentare.
Creierul uman dispune de mecanisme prin care se pot evoca realităţi, ce nu mai sunt 
prezente, deci este capabil de reprezentare.
Reprezentarea se defineşte ca proces cognitiv-senzorial de semnalizare în forma unor 
imagini unitare, dar schematice a însuşirilor concrete şi caracteristice ale obiectelor şi 
fenomenelor în absenţa acţiunii directe a acestora asupra analizatorilor.
Reprezentarea este o imagine schematică, o închipuire despre obiectul perceput anterior, 
dar care în momentul de faţă nu acţionează asupra organelor de simţ.
Imaginea, în reprezentare, păstrează o mare asemănare cu cea perceptivă prin faptul că ea 
cuprinde însuşiri intuitive, figurative, dar aceasta nu este o simplă urmă a percepţiei, ci un proces 
psihic mai complex, în desfăşurarea căruia se implică şi operaţiile intelectuale.
Formele mai complexe ale reprezentărilor apar numai atunci când şi operaţiile mentale ating 
un anumit nivel de dezvoltare. Totuşi, reprezentările nu derivă automat din gândire.
în acelaşi timp, imaginea reprezentării este secundară în raport cu cea perceptivă, ea 
apărând pe baza percepţiei. Din punct de vedere al valorii pentru cunoaştere, reprezentarea este 
mai importantă. Bogăţia experienţei perceptive este numai o condiţie pentru dezvoltarea 
reprezentărilor. Procesul reprezentării este puternic influenţat de acţiunile practice ale subiectului 
cu obiectele, în cadrul cărora se realizează selecţia unor însuşiri şi estomparea altora.
O altă condiţie cu caracter de lege în formarea reprezentărilor este funcţia reglatoare a 
cuvântului, manifestată astfel:
1) cuvântul evocă reprezentarea deja formată şi cerută de sarcini cognitive şi practice;
2) dirijează construirea unor imagini mai bogate sau mai schematice, mai fidele obiectului 
reprezentat sau mai îndepărtate;
3) asigură înlănţuirea şi organizarea unei serii întregi de imagini;
4) este instrument de organizare şi transformare a imaginilor;
5) prin cuvânt, reprezentările sunt integrate cu procesele de gândire şi imaginaţie.
Reprezentarea apare în două situaţii: atunci când un obiect sau un ansamblu de obiecte se
găsesc reexprimate sub forma unui nou obiect sau a unui nou ansamblu de obiecte şi atunci când 
este realizată o corespondenţă între obiectul de la care s-a pornit şi imaginea rezultată, aceasta

din urmă conservând în ea anumite relaţii existente în obiectul iniţial. De aici derivă cel puţin 
două concluzii.
Prima: reprezentarea nu este o simplă reproducere a obiectului, dimpotrivă, ea angajează o 
anumită transformare a obiectului, de la care s-a pornit.
A doua: transformarea obiectului nu este radicală, în reprezentare perseverând structura de 
informaţii din obiectul reprezentat.
Dacă transformarea ar fi radicală, atunci ar fi vorba nu de reprezentarea obiectului, ci de 
imaginarea sau crearea lui.
Reprezentarea implică interiorizarea experienţei perceptive la un nivel superior, chiar 
abstract. Ea nu este o simplă reproducere a unei experienţe perceptive particulare în absenţa 
stimulului corespunzător.
Ceea ce se interiorizează sunt constrângerile, care, într-un spaţiu tridimensional, guvernează 
proiecţiile şi transformările posibile ale unui obiect.
3.2. Mecanismele psihologice ale reprezentării
Multă vreme reprezentarea a fost considerată un potenţial, indivizibil al conştiinţei, o creaţie 
pur subiectivă a individului. Reprezentarea este determinată de realitatea înconjurătoare. Spre 
deosebire de percepţie, al cărei conţinut informaţional îl constituie însuşirile concrete, dar 
exterioare, fenomenale, accidentale ale obiectelor şi fenomenelor, conţinutul informaţional al 
reprezentării este format tot din însuşirile concrete ale obiectelor, însă mai importante, mai 
reprezentative pentru obiect. Reprezentarea are drept conţinut informaţional caracteristica 
concretă a obiectului. Specificul acestui conţinut poate fi pus în evidenţă, apelând şi la 
argumente din domeniul filosofiei. încercând să stabilească relaţia dintre esenţă şi fenomen, 
filosofia afirmă că „esenţa se fenomenalizează,” se „proiectează în fenomen.” Aceasta permite 
ca, odată cu surprinderea fenomenului, să se surprindă implicit şi esenţa obiectului. De aceea, am 
putea considera că reprezentarea reflectă fenomenul îmbibat de esenţă.
Mecanismele, prin intermediul cărora se produc reprezentările, sunt:
1. Prin natura lor, reprezentările nu sunt simple copii ale percepţiilor din trecut, reproduceri 
pasive ale acestora, ci rezultatul unor prelucrări şi sistematizări, al unor combinări şi chiar 
recombinări ale însuşirilor senzoriale, fapt care permite reţinerea şi amplificarea unor însuşiri, 
estomparea şi eliminarea altora.
Psihologia cognitivă consideră reprezentările drept modele interiorizate ale lumii, utilizate 
ca surse de informare şi instrumente de reglare şi planificare a conduitelor.
2. Un alt mecanism îl constituie selecţia însuşirilor obiectelor. Aceasta nu se face 
întâmplător, ci reflectă semnificaţia acordată de subiect însuşirilor respective sau semnificaţia 
obiectivă, pe care ele o au în raport cu practica socială. Reprezentarea relevă din obiecte, mai 
ales din însuşirile lor funcţionale, în care este înglobată experienţa socio-istorică a oamenilor.
3. Mecanismul esenţial, care asigură declanşarea şi formarea reprezentărilor, este cuvântul. 
El asigură structurarea lăuntrică a elementelor reprezentării; organizează reprezentările în 
sisteme, le fixează în conştiinţa individului, contribuie la creşterea caracterului lor generalizat, 
ceea ce permite ca reprezentarea să fie purtătoarea unui sens.
4. Mecanismele, la care ne-am referit (prelucrarea percepţiilor anterioare, selecţia 
însuşirilor, cuvântul), nu funcţionează în vid, ci în consens cu activitatea individului uman. Cu 
cât omul acţionează mai mult cu obiectele, cu atât acestea sunt mai pregnant raportate la 
necesităţile lui şi, ca urmare, posibilitatea formării unor reprezentări clare, corecte, intens creşte. 
Acţiunea este cea, care fixează şi face posibilă evocarea reprezentărilor. Acţiunea determină o 
condensare congruentă a informaţiei, fapt asemănător unei generalizări intuitive, prin 
construcţiile sale mintale, subiectul putându-se apropia de toate situaţiile analoage posibile, 
depăşind astfel situaţiile singulare. Tocmai de aceea acţiunea a fost numită „mediul de incubaţie 
al reprezentării”.

5. Mecanismele reprezentărilor se diferenţiază între ele în funcţie de sursa lor generatoare. 
Unele imagini din reprezentări sunt generate de realitate, altele de memoria de lungă durată, 
unde au fost stocate.
3.3. Clasificarea reprezentărilor
Omul dispune de o mare varietate de reprezentări. Clasificarea lor s-a făcut după mai multe 
criterii, cel mai des folosite fiind:
a) după analizatorul dominant în producerea lor:
1. Reprezentările vizuale -  sunt cele mai numeroase în experienţa fiecărei persoane. Ele 
exprimă cel mai bine multe din calităţile generale ale reprezentărilor. Reprezentarea vizuală este 
detaşată de fond şi proiectată pe un ecran intern uniform, este degajată de detalii cromatice, 
culorile reducându-se la cele fundamentale. Reprezentarea vizuală este mai ales bidimensională. 
Cea tridimensională, a corpurilor, este mai greu de realizat, necesitând o dotare mai specială şi 
un exerciţiu mai îndelungat.
Reprezentările vizuale sunt prezente în foarte multe activităţi ale omului, dar au o 
dezvoltare deosebită la pictori, arhitecţi şi la inginerii proiectanţi. însuşirea diferitor discipline 
şcolare necesită dezvoltarea reprezentărilor specifice pentru acestea, aşa cum sunt reprezentările 
geografice, geometrice, tehnice, etc.
2. Reprezentările auditive -  reproduc atât zgomotele, cât şi sunetele muzicale şi verbale 
singulare, mai ales structurile melodice sau verbale. O melodie este reprezentată sub aspectul 
ritmului, al variaţiei de intonaţie sau al vârfurilor de înălţime. Reprezentările verbale se referă la 
ritmuri, intensităţi, particularităţi fonetice. Sunt deosebit de utile în procesul însuşirii limbilor 
străine, întrucât modelul pronunţiei sau al accentuării, păstrat în reprezentare, reglează vorbirea 
în curs de desfăşurare. Cele melodice au un rol asemănător în munca dirijorilor şi 
compozitorilor.
3. Reprezentările chinestezice constau în imagini mentale ale propriilor mişcări. Pe 
aceasta se bazează realizarea antrenamentelor ideomotorii, care presupun doar repartizarea 
mişcărilor. Rezultate importante s-au obţinut pe această cale în activitatea sportivă.
b) după gradul de generalizare distingem reprezentări individuale şi reprezentări generale:
1. Reprezentările individuale -  sunt ale acelor obiecte, fiinţe, fenomene deosebit de 
semnificative pentru o persoană. Fiecare păstrează în minte reprezentarea părinţilor, a casei 
părinteşti, a şcolii, etc. Ceva ce este de un deosebit interes sau produce o puternică emoţie poate 
fi întâlnit doar o singură dată, iar reprezentarea se formează rapid şi este uşor de evocat. în linii 
generale, această categorie de reprezentări cuprinde multe detalii, iar însuşirile caracteristice nu 
se detaşează prea uşor şi evident.
2. Reprezentările generale -  cuprind în structura lor, mai ales însuşirile comune pentru
o întreagă clasă de obiecte şi pe baza acestora orice nou exemplar poate fi recunoscut ca 
aparţinând aceluiaşi grup. Gradul de generalitate poate fi diferit. Unele reprezentări, cum sunt 
cele geometrice, ating cel mai înalt grad de generalitate şi sunt foarte aproape de concept. Ele au 
cea mai mare importanţă în formarea conceptelor.
c) după nivelul operaţiilor implicate în geneza lor: reproductive şi anticipative. Cercetările 
asupra acestor categorii de reprezentări au fost făcute de J. Piaget şi colaboratorii săi.
1. Imaginile reproductive evocă obiectele sau fenomenele percepute anterior. Aceste 
evocări pot fi foarte simple, cum sunt cele denumite statice -  care reflectă obiectul în mişcare, 
aşa cum se vede o bilă aşezată pe suprafaţa unei mese. Cele, care refletă mişcarea, au fost numite 
cinetice -  exemplu: rostogolirea mingei. Dacă reflectă schimbările, pe care le-a suferit obiectul, 
se numesc de transformare. Imaginile reproductive cinetice şi de transformare sunt posibile 
începând cu vârsta de 7-8 ani.
2. Imaginile anticipative -  sunt mult mai comlexe. Ele se referă la mişcări sau 
schimbări, care încă nu au fost percepute. Sunt rezultatul intervenţiei operaţiilor gândirii şi

procedeelor imaginaţiei. Sunt, la rândul lor, cinetice şi de transformare. Apar, de asemenea, mai 
târziu, deci în jurul vârstei de 7-8 ani. Sunt deosebit de importante în activitatea mintală.
Alte criterii folosite în clasificarea reprezentărilor sunt:
-  tipul de activitate, în care se integrează (reprezentări literare, istorice, geografice etc);
-  procesul psihic mai complex, în care integrează (reprezentări ale memoriei, reprezentări 
ale imaginaţiei);
-  după prezenţa sau absenţa intenţiei şi a efortului voluntar (reprezentări involuntare, 
reprezentări voluntare).
3.4. Proprietăţile (calităţile) reprezentărilor
Cele mai importante proprietăţi generale ale reprezentărilor sunt: figurativitatea, 
operativitatea, panoramizarea.
1. Figurativitatea
Reprezentările redau ceea ce este tipic pentru un obiect, caracteristicile cu cea mai mare 
încurcătură şi saturaţie informaţională. Ele se eliberează de anumite elemente particulare ale 
obiectelor, devenind un fel de portret rezumativ al acestora şi chiar al unei clase întregi de 
obiecte. Imaginea obiectelor devine reprezentativă pentru ceea ce acestea au comun în structura 
lor concretă. Oricât de accentuată ar fi însă schematizarea şi generalizarea, coerenţa şi 
congruienţa obiectului individual se păstrează. în timp ce ideea gravitează spre abstract, 
reprezentarea rămâne cantonată (se limitează) în configuraţiile obiectuale. Această proprietate 
este atât de pregnantă, încât se caută a fi identificată şi în cazul reprezentării unor stimuli cu un 
grad mare de abstractizare, cum ar fi, de exemplu, numerele. Interesul pentru numere rezidă în 
simplitatea lor, în cadrul limitat al lexicului folosit în denumirea lor, în absenţa ambiguităţii 
semantice. Tocmai de aceea ele constituie un câmp priveligiat pentru a pune în evidenţă 
elaborarea modelelor reprezentărilor mintale.
2. Operativitatea
Această proprietate este surprinsă cel mai bine de Piaget, care defineşte reprezentarea ca o 
„reconstrucţie operatorie”. în realizarea ei sunt implicate mecanisme de asociere prin 
asemănare şi contiguitate (care asigură reducerea necunoscutului la cunoscut), mecanisme de 
contrast (ce permit relevarea, trecerea în prim-plan a unor însuşiri ale obiectelor). Prezente sunt 
şi motricitatea şi mai ales ideomotricitatea (care facilitează reproducerea mişcărilor şi 
transformărilor, ca şi a rezultatelor lor). în virtutea acestei proprietăţi, reprezentarea dă 
posibilitatea simultaniezării succesivului (prin prescurtări şi comprimări), dar şi a transformării 
simultanităţii într-o succesiune coerentă (prin redevelopări într-o cinematică imagistică). De 
exemplu, un dirijor îşi poate reprezenta în câteva minute (2-3) o simfonie, care de fapt durează 
circa o oră. Un scriitor, care are în minte structura integrală a unui roman, şi-o poate reprezenta 
în scene, secvenţe, capitole, ce se derulează unele după altele într-o anumită succesiune. Este ca 
şi când pe ecranul minţii ar avea loc o proiecţie cu încetinitorul. Operativitatea reprezentărilor nu 
se poate realiza decât în prezenţa operaţiilor intelectuale şi a limbajului exterior.
Aşadar, caracterul operatoriu al reprezentărilor asigură trecerea reprezentărilor într-un stadiu 
superior al evoluţiei lor, conducând la cunoaşterea dincolo de ceea ce ar fi, la un moment dat, 
aparenţă înşelătoare.
3. Panoramizarea
B.F. Lomov susţine că reprezentarea presupune îmbinarea în imaginea mintală a unor 
dimensiuni ale obiectelor, ce nu por fi percepute decât succesiv. Un cub, de exemplu, indiferent 
din ce parte ar fi privit, nu poate fi perceput decât având trei feţe. în reprezentare, în schimb, 
datorită coordonării şi aglutinării informaţiilor, acesta va fi „văzut” cu toate faţetele lui. Se pare 
că panoramizarea este limita superioară a performanţelor posibile în reprezentare.
Reprezentările joacă un rol important în cunoaştere. Ele constituie puncte de plecare, puncte 
de sprijin, material concret pentru majoritatea mecanismelor psihice. Astfel, ele pot completa 
noile percepţii, constituie „materia primă” pentru gândire şi operaţiile ei, ca şi pentru imaginaţie.

Reprezentările îi dau omului posibilitatea să-şi construiască propriul său mediu interior, 
pornind de la care el îşi poate elabora acţiunile asupra mediului exterior.
Totodată, reprezentările sunt instrumente de planificare şi reglare a conduitei umane. 
Integrate în diferite tipuri de activităţi (de joc, de învăţare, de rezolvare a problemelor, de muncă, 
de creaţie) ele ajută la finalizarea performantă a acestora.
Apărute ca urmare a relaţiei dintre subiect şi obiect, dintre organism şi mediu, reprezentările 
servesc ca instrumente (psihice) de adaptare la realitate. Reprezentările apar în şirul proceselor 
de cunoaştere nu doar ca un simplu moment, doar ca o treaptă, ca o etapă a contemplării vii, ci şi 
ca un rezultat, un bilanţ al cunoaşterii, care, pe de o parte, sedimentează în ele toate achiziţiile 
de până acum ale cunoaşterii, iar pe de altă parte, pregătesc şi deschid calea spre cunoaşterea 
logică, raţională.

COMPARTIMENTUL III
PROCESELE COGNITIVE SUPERIOARE
Tema 1. MEMORIA
1.1. Memoria. Delimitări conceptuale
Cunoştinţele despre memoria, pe care o avem astăzi, nu au aceeaşi semnificaţie ca şi în 
secolele trecute. în acest mileniu percepem memoria altfel decât oamenii Greciei Antice, Evului 
Mediu, Renaşterii. Aceste cunoştinţe au evoluat în timp şi cercetătorii de domeniu au evidenţiat
2 etape ale psihologiei memoriei:
I etapă -  preştiinţifică (Evul Mediu -  1885);
a II-a etapă -  ştiinţifică (1885 -  prezent).
Prima etapă se caracterizează prin faptul că înţelegerea memoriei se facea prin abordări 
mitologice sau filosofice. în mitologia greacă memoria era gestionată de către o zeiţă investită în 
mod special cu această funcţie -  zeiţa Mnemozina, „care regla memoria cum dorea’ Alt mit 
despre memorie a fost alcătuit de către Socrate: „Memoria nu este altceva decât o tablă de 
ceară, pe care se înscriu diferite evenimente. La unii ceara este tare, la alţii moale, mare-mică, 
neagră-albă etc
Memoria a mai fost studiată şi de către filosofi. Aristotel în „Tratatul despre suflet” 
defineşte memoria „ca o forţă a sufletului, ce descrie lucrurile care nu mai sunt” . Alţi filosofi au 
tratat memoria din punct de vedere gnosiologic, deci ca pe o forţă de cunoaştere.
Prin procesele senzoriale de cunoaştere, omul are posibilitatea să trăiască mai ales în 
prezent, să reflecte acele însuşiri ale obiectelor, ce acţionează nemijlocit, „aici” şi „acum”, 
asupra organelor de simţ. Impresiile, imaginile, emoţiile, gândurile, mişcările prezente, actuale, 
nu se pierd însă, nu dispar complet fară a lăsa nici o urmă în creier, dimpotrivă, ele se 
sedimentează, se cristalizează, pentru ca mai apoi să fie scoase la lumină şi refolosite, 
contribuind, în felul acesta, la amplificarea conţinutului vieţii psihice, la desfăşurarea normală şi 
mai ales eficientă a activităţii umane. Omul, pe lângă multe alte capacităţi, de care dispune (de a 
simţi, a gândi, a vorbi, a imagina, a dori, a voi), o posedă şi pe cea de a reţine, conserva şi 
reutiliza propria sa experienţă de viaţă (cunoştinţe, imagini, idei, acţiuni şi operaţii), cât şi 
experienţa întregii omeniri. Acest lucru este realizat cu ajutorul memoriei.
Memoria este un fenomen psihic, prin care oamenii şi alte organisme vii codifică, 
depozitează şi reutilizează informaţii. H. Bergson a considerat că întreaga existenţă şi
materie posedă memorie. La organismele vii, în afară de om, există doar două tipuri de memorie: 
genetică şi mecanică.
Omul are limbajul ca un mijloc puternic de memorizare, modalitate de reţinere a informaţiei 
în formă de texte şi diverse moduri de însemnări tehnice. El nu are nevoie să se bazeze pe 
posibilităţile sale organice, deoarece mijloacele de bază de îmbunătăţire a memoriei şi de 
păstrare a informaţiei necesare se găsesc în exterior şi în acelaşi timp în mâinile lui: el este în 
stare să înbunătăţească aceste mijloace practic la infinit, neschimbând natura sa.
Psihologi, filozofi, scriitori şi alţi gânditori au fost fascinaţi de-a lungul secolelor de 
memorie. Studierea memoriei a fost una din primele diviziuni ale ştiinţei psihologice, unde a fost 
aplicată metoda experimentală.
Etapa ştiinţifică, ce începe cu a. 1885, a fost desemnată de H. Ebbinghaus, care pentru 
prima dată a studiat experimental memoria.
Hermman Ebbinghaus (1850-1909) -  psiholog german, pe dreptate este considerat unul din 
fondatorii psihologiei experimentale. A fost pasionat de cercetările psihofizice ale lui Fehner. în 
rezultat, a putut realiza ideea despre studierea cantitativă şi experimentală nu numai a proceselor 
psihice elementare (senzaţiile), ci şi a memoriei.
H. Ebbinghaus a studiat experimental (chiar pe sine) procesele de memorizare şi uitare, 
elaborând metode, care permit a stabili particularităţile memoriei. A elaborat „curba uitării”, care

demonstrează că procentul cel mai mare de material se uită în perioada, care urmează nemijlocit 
după memorizare (învăţare pe de rost). Această curbă a primit valoarea de model, pe baza căruia 
ulterior au fost construite curbe de elaborare a perceperii, rezolvării problemei etc. Cercetările 
experimentale ale memoriei au fost reflectate de el în cartea „Despre memorie” (1885).
Rezultatele cercetărilor experimentale ale memoriei, realizate de alt psiholog rus Smirnov 
A.A. (1894-1980), specialist în psihologia memoriei, au fost relatate într-un şir de lucrări 
ştiinţifice:
■ „Psihologia memorizării” (1948);
■ „Problemele psihologiei memoriei” (1966).
Memoria este capacitatea unui sistem de tratament natural sau artificial de a encoda 
(memoriza) informaţia extrasă din experienţa sa cu mediul, de a o stoca într-o formă apropiată şi 
apoi de a o recupera şi utiliza în acţiunile sau operaţiile, pe care le efectuează (Lecocq, Leconte 
şi De Schonen, 1997).
Memoria cuprinde „mecanismele, prin care o achiziţie oarecare rămâne disponibilă, putând 
fi reamintită şi utilizată” (Reuchlin, 1988).
Memoria umană este în mod obişnuit definită ca o capacitate de a reactiva, parţial sau total, 
într-o manieră veridică sau eronată, evenimentele trecutului” -  scriu patru autori francezi 
(Tiberghien, Mendelsohn, Ans, George, 1990)”.
Memoria este procesul psihic cognitiv de memorizare (encodare), stocare (reţinere, 
depozitare) şi reactualizare a informaţiilor şi trăirilor noastre. Ea nu se reduce însă numai la 
atât. Dacă prezentăm unor subiecţi silabe fără sens, în reamintirea lor, ei vor apela la gruparea 
silabelor. Dacă le prezentăm cuvinte, ei le vor regrupa după o serie de criterii. Aşadar, nu este un 
simplu mecanism psihic structurat, constructiv, ci poate f i  chiar creativ.
Memoria este o capacitate psihică absolut necesară, fară de care viaţa ar fi practic 
imposibilă. întru a înţelege această caracteristică esenţială a ei, să ne imaginăm pentru o clipă ce 
s-ar întâmpla fără memorie. Omul ar trăi într-un continuu prezent, fără trecut, dar şi fără viitor, 
numai sub influenţa datelor nemijlocite de reflectare, comportamentul său fiind haotic, spontan, 
fără stabilitate şi finalitate, fară durabilitate în timp; totul ar părea absolut nou şi necunoscut. 
Caracterul necesar al memoriei decurge din faptul că ea este implicată în marile comportamente 
ale vieţii omului: cunoaştere şi învăţare, înţelegere şi rezolvare de probleme, inteligenţă şi 
creativitate, memoria asigură continuitatea vieţii psihice a individului.
Memoria se află în strânsă interacţiune şi interdependenţă cu toate celelalte procese, însuşiri 
şi capacităţi psihice, fiind influenţată de ele şi influenţându-le totodată. O mare parte a 
materialului, care se stochează şi se păstrează în memorie. Memoria este de fapt materialul 
provenit din contactul organelor de simţ cu realitatea înconjurătoare, fapt care ne evidenţiază 
legătura memoriei cu procesele psihice senzoriale.
Memoria este ca o coloană vertebrală a personalităţii fiind implicată în conturarea identităţii.
Memoria nu înseamnă numai acumularea de informaţii, ci şi organizarea şi chiar 
structurarea lor, prin aceasta ea raportându-se la gândire. Nu reţinem şi nu reactualizăm orice, 
doar ceea ce ne place, ceea ce corespunde unor dorinţe, aspiraţii, fapt care relevă legătura 
memoriei cu procesele afectiv-motivaţionale. Memoria implică şi prezenţa unui efort voluntar, 
realizându-se astfel legătura ei cu voinţa. în sfârşit, trăsăturile personalităţii îşi vor spune 
cuvântul în ceea ce memorăm sau actualizăm: un optimist va reţine anumite aspecte ale realităţii 
din lectura unui roman, spre deosebire de un pesimist.
Memoria are o serie de caracteristici, care o individualizează în raport cu alte procese 
psihice. Memoria este:
■ activă, deci aduce modificări şi transformări atât în subiectul care memorează, cât şi în 
materialul memorat. Informaţiile memorate sunt supuse unei organizări şi restructurări continue. 
Memoria nu este ca o bibliotecă, în care cărţile stau fixate o dată pentru totdeauna, ci ca o 
bibliotecă, în care acestea îşi schimbă mereu locul în funcţie de necesităţile celui, care o 
foloseşte. Pentru a stoca o informaţie subiectul trebuie să depună efort;

■ selectivă, în sensul că nu reţinem şi nu reactualizăm absolut totul, ci doar o parte din 
solicitările, ce vin spre noi: stimulii puternici sau ceea ce corespunde vârstei, sexului, gradului de 
cultură, preocupărilor, dorinţelor, intereselor noastre;
■ situaţională, deci în concordanţă cu particularităţile de timp şi spaţiu ale situaţiei, dar şi 
cu starea internă a subiectului (dimineaţa-seara, într-o ambianţă liniştită sau zgomotoasă, în 
condiţii de sănătate sau boală);
■ relativ fidelă, ceea ce înseamnă că informaţiile nu sunt reţinute şi reactualizate exact în 
forma, în care ne-au fost prezentate, ci cu o oarecare aproximaţie, deoarece intervine caracterul 
activ al memoriei şi păstrării, trăsăturile de personalitate ale individului şi uitarea;
■ mijlocită, ceea ce înseamnă că pentru a memoriza şi a reproduce mai uşor utilizăm de o 
serie de instrumente, care îndeplinesc funcţia unor autentice mijloace de memorare. în calitate de 
„stimuli-mijloc” pot apărea obiectele concrete („nodul la batistă”) cuvântul sau gândul;
■ inteligibilă, deoarece presupune înţelegerea celor memorate şi reactualizate, organizarea 
materialului memorat după criterii de semnificaţie. Omul apelează la o serie de procedee logice, 
scheme raţionale, planuri mnezice (de exemplu: împărţirea unui text în fragmente, încadrarea 
fragmentelor mici în cele mari, realizarea asociaţiilor etc.), care pun în evidenţă prezenţa unei 
conduite inteligente.
Prin toate caracteristicile ei, dar mai ales prin ultimele două, memoria devine un proces 
psihic specific uman, diferenţiat aproape total de memoria animalelor, fapt care justifică 
încadrarea ei în rândul proceselor logice de cunoaştere.
Prin imensa valoare adaptativă, prin rolul ei enorm în direcţia echilibării organismului cu 
mediul, memoria îşi merită caracterizarea, pe care i-а dat-o marele psihofiziolog rus 
I.M. Secenov, de „condiţie fundamentală a vieţii psihice” sau, într-o formulare şi mai plastică, 
de „piatră unghiulară a vieţii psihice”.
1.2. Procesele memoriei
Ideea, potrivit căreia memoria este un mecanism, ce se derulează în timp, parcurgând în 
dinamica sa o serie de procese, s-a impus în psihologie de timpuriu. Este poate unul din puţinele 
domenii, în care cercetătorii au căzut de acord asupra numărului, naturii, funcţiilor şi 
specificului acestor procese. Singura diferenţă se referă la denumirea lor. Astfel, în timp ce 
psihologia tradiţională preferă termenii de memorare (sau întipărire, fixare, engramare), păstrare 
(sau reţinere, conservare), reactualizare (sau reactivare), psihologia modernă, dintr-o perspectivă 
psihocognitivistă, a procesării informaţiilor, recurge la termeni cum ar fi: encodare, stocare şi 
recuperare.
Echivalenţa acestor termeni este evidentă, de aceea utilizarea unora în locul altora nu 
reprezintă o eroare. Pentru a ne aminti o informaţie aceasta trebuie mai întâi fixată mintal, apoi 
stocată şi, în final, reactualizată.
1. Encodarea, înseamnă traducerea informaţiei într-un anumit cod (material sau ideal). 
Encodarea reprezintă primul proces sau prima fază parcursă de mecanismele mnezice în 
dinamica lor. în general, se recurge la trei tipuri de coduri -  vizuale, auditive, semantice, 
înseamnă că există trei tipuri de encodare:
1) encodarea vizuală, care face apel la codul imagine;
2) encodarea auditivă, ce foloseşte codul sunet (fizic şi verbal);
3) encodarea semantică, căreia îi este specific codul propoziţiei.
în afara acestor coduri, asupra cărora psihologia tradiţională s-a concentrat mai mult, există 
desigur multe altele. Diverse îndemânări (mersul pe bicicletă sau pe schiuri, înotul, 
dactilografierea etc.) se fixează într-un cod motor. Alte informaţii senzoriale (olfactive, 
gustative, tactile, termice etc.) recurg şi ele la o serie de coduri mnezice, chiar dacă acestea sunt 
mai puţin cunoscute şi cercetate.
Formele encodării

Există 2 forme ale encodării, una automată şi alta, care presupune efortul subiectului, 
optimizarea ei putându-se obţine prin repetarea informaţiilor. Ştim şi din experienţa cotidiană că 
uneori memorăm fără să depunem nici un efort, oarecum spontan, în timp ce alteori este necesar 
să ne propunem dinainte acest lucru, să mobilizăm şi să concentrăm toate capacităţile noastre 
psihice. Diferenţierea celor două forme de encodare se face nu doar după prezenţa sau absenţa 
atenţiei, intenţiei, controlului voluntar, ci şi după natura materialului, ce urmează a fi fixat.
Numim prima formă encodare (memorare) incidentală (involuntară), iar pe cea de a doua -  
encodare (memorare) intenţională (voluntară).
în encodarea incidentală contează nu atât faptul că individul nu-şi propune dinainte scopuri 
mnezice, că el nu se mobilizează expres pentru a memora, cât gradul de interacţiune cu 
activitatea, pe care el o desfăşoară, gradul de implicare şi angajare a lui în rezolvarea sarcinilor. 
Cu cât activismul intelectual şi profunzimea înţelegerii sunt mai mari, cu atât mai productivă va 
f i  memorarea incidentală.
în encodarea intenţionată sunt importante 3 elemente: stabilirea conştientă a scopului, 
mobilizarea şi consumarea unui efort voluntar în vederea realizării lui, utilizarea unor procedee 
speciale, care să faciliteze memorarea.
învăţarea pentru o anumită perioadă condiţionează uitarea după trecerea acelei perioade.
Relaţiile dintre cele două forme de encodare -  incidentală şi intenţională -  sunt relaţii de 
interdependenţă. Adeseori memorarea incidentală este numai începutul celei intenţionale. Alteori 
memorarea intenţională, ca urmare a exersării, a organizării începe să se realizeze cu o mare 
economie de timp şi de efort, intrând în funcţiune aproape de la sine. Astfel, alături de cea 
intenţională, memoria incidentală trebuie considerată un important mijloc psihic, cu ajutorul 
căruia omul îşi finalizează activităţile întreprinse, economisindu-şi astfel energia.
2. Stocarea este procesul de reţinere a informaţiilor până în momentul, în care este necesară 
punerea lor în disponibilitate. Durata stocării (timpul, care se scurge între intrare şi ieşirea 
informaţiei din memorie) este extrem de variată. Uneori este foarte scurtă, materialul memorat 
ştergându-se aproape imediat, alteori medie, sunt şi cazuri când aceasta acoperă chiar întreaga 
viaţă a individului.
Durata variabilă a stocării a stat la baza distingerii diferitelor tipuri de memorie: memoria de 
scurtă durată, memoria de durată medie, memoria imediată sau operaţională, memoria tactică 
(similară cu cea de durată medie) şi memoria strategică (similară celei de lungă durată), memoria 
de durată medie (scopul ei este de a realiza o confruntare, o sinteză între urmele stimulilor şi 
experienţelor similare stocate anterior şi datele noi, care urmează a fi memorate).
Unii autori sunt tentaţi să vorbească chiar de existenţa unei stocări permanente, în sensul că 
o informaţie, o dată intrată în memorie, rămâne permanent în ea, uitarea datorându-se 
incapacităţii de a găsi informaţia şi nu procesului degradării sau dispariţiei ei. Faptul că o 
informaţie este inaccesibilă la un moment dat nu înseamnă că ea va fi în permanenţă 
indisponibilă, reamintirea ei fiind posibilă în alte momente.
Variabilitatea duratei stocării se explică în funcţie de o serie de factori:
-  natura şi semnificaţia informaţiilor memorate (cu sens sau fără sens, etc.);
-  evenimentele cu un caracter personal se reţin mai mult timp decât cele neutre, 
impersonale (colegi de şcoală).
Una dintre problemele cu rezonanţă practic aplicativă este cea a creşterii duratei stocării, în 
vederea sporirii productivităţii ei, care s-ar putea realiza prin:
• fixarea imediată a informaţiei receptate, fie senzorial, prin legarea ei de alte informaţii, 
fie senzorial, prin notarea ei;
• repetarea mintală a informaţiei de mai multe ori, fapt, care asigură atât reţinerea mai 
îndelungată, cât şi reactualizarea ei cu uşurinţă;
• verbalizarea conţinutului informaţiei;
• mărirea duratei de prezentare a stimulului sau pe cea a intervalelor dintre elementele lui
etc.
Dinamica stocării implică fidelitate, amplificare şi diminuare a materialului stocat.

•  Fidelitatea stocării depinde de calitatea encodării (condiţii corespunzătoare). Cel mai 
important mecanism al encodării şi care îi asigură acesteia calitatea este cel al legării între ele a 
informaţiilor, ce urmează a fi reţinute (principiul asociaţiilor). Recent a fost introdus chiar şi 
termenul de memorie asociativă de către M.Kosslyn (1995). De exemplu, legăm obiectele de 
localizările lor spaţiale, de alte obiecte sau de părţi ale lor, memorăm prin asemănare şi prin 
contrast.
Un alt mecanism, ce explică fidelitatea stocării, este cel al consolidării. Dacă asociaţiile nu 
sunt întărite, consolidate în timp, ele se pot restructura astfel încât la „ieşire” să nu mai semene 
cu cele de la „intrare”. Consolidarea poate fi comparată cu developarea unui film: imaginea 
latentă existentă pe placa fotografică poate să dispară, dacă nu este stabilizată printr-un fixator 
chimic.
• Faptul că de-a lungul timpului conţinutul materialului memorat nu rămâne identic cu cel 
însuşit, ci suportă o serie de transformări şi restructurări, ce conduc la amplificarea, îmbogăţirea 
şi sistematizarea lui este evident.
Rearanjarea activă a datelor (cuvintelor, informaţiilor) permite ca la reactualizare ele să fie 
reamintite pe categorii chiar dacă fusese prezentate aleatoriu. Fenomenul poartă denumirea de 
„clustering” („înmănunchere”) -  organizarea materialului pe categorii. Gruparea informaţiilor în 
timpul stocării se realizează în funcţie de o serie de criterii, cum ar fi:
-  familiaritatea;
-  relevanţa personală;
-  forma şi sonoritatea;
-  gradul de asemănare sau diferenţiere.
Rolul pozitiv al organizării informaţiilor are 2 argumente:
1) economia de spaţiu; informaţia organizată, grupată în categorii, ocupă un spaţiu mai mic 
decât cea neorganizată;
2) facilitarea recuperării, organizarea oferă posibilitatea de a recupera toată informaţia 
conţinută de o unitate.
• Diminuarea, degradarea şi dispariţia (ştergerea) din memorie a materialului stocat are 
la bază mecanismul uitării. Cele mai frecvente „semne” ale uitării sunt: imposibilitatea 
reamintirii unor evenimente, date, informaţii etc. (fie în totalitate, fie doar parţial); recunoaşterile 
şi reproducerile mai puţin adecvate sau chiar eronate (informaţia iniţială este înlocuită cu un 
substitut asemănător); lapsusul sau uitarea momentană, care durează doar o perioadă de timp, 
după care informaţiile sunt reamintite.
Cele trei fenomene, la care ne-am referit -  fidelitatea stocării, îmbogăţirea conţinutului 
stocat, degradarea materialului memorat -  concomitent cu mecanismele adiacente lor, pun în 
lumină caracterul activ, dinamic al stocării. Totodată, ele relevă semnificaţia procesului stocării 
în şirul proceselor memoriei, de calitatea conservării depinzând în mare măsură calitatea 
procesului următor.
3. Recuperarea este procesul memoriei, care constă în scoaterea la iveală a conţinuturilor 
encodate şi stocate în vederea utilizării lor în funcţie de solicitări şi necesităţi. Unii autori 
consideră că procesul de „căutare” a informaţiei în memorie se produce automat pe o traiectorie 
predeterminată. Pentru alţii recuperarea este un proces activ, în care subiectul stabileşte indicii de 
recuperare. Şi alţi autori au conceput recuperarea ca un proces desfăşurat în cel puţin 2 etape: o 
etapă de căutare iniţială şi o etapă de decizie bazată pe caracterele apropiate ale informaţiei 
recuperate.
Intr-adevăr, uneori recuperarea are loc automat, aproape spontan, fără nici un fel de efort din 
partea subiectului, în timp ce alteori ea implică discursivitate, căutare, tatonare, efort. Simpla 
menţionare a unui eveniment personal, cu mare încărcătură emoţională, este capabilă să 
declanşeze automat reamintirea lui cu nenumărate detalii („reactualizarea instantanee”).
Sunt însă şi situaţii când simpla menţionare a unui eveniment nu mai este suficientă pentru 
readucerea lui bruscă în minte, ci, dimpotrivă, apare necesitatea căutării lui asidue în memorie cu 
ajutorul unor întrebări, a revederii unor obiecte sau a evocării diferitelor împrejurări, în care a

avut loc encodarea. Fenomenul cunoscut sub denumirea „îmi stă pe vârful limbii” ilustrează un 
tip de „recuperare cu efort,” atunci când oamenii sunt convinşi că ştiu ceva, dar par a nu fi în 
stare să-l extragă din memorie.
Recunoaşterea şi reproducerea reprezintă mecanisme ale recuperării:
Fig. 11. Procesele memoriei.
Diferenţa dintre recunoaştere şi reproducere constă în faptul că recunoaşterea se realizează 
în prezenţa obiectului material (stimulului material, imaginii etc.), iar reproducerea se realizează 
în absenţa lui (stimulului ce trebuie reactualizat). De exemplu, elevul răspunde tema cu ajutorul 
caietului sau fără. Recunoaşterea este relativ mai simplă, implicând doar procese de percepţie, pe 
când reproducerea este mai complexă şi dificilă, deoarece presupune apelul la gândire.
Un experiment a demonstrat că subiecţii recunosc 42 de silabe şi reproduc 12; recunosc 65 
de cuvinte şi reproduc 39; recunosc 67 de proverbe şi reproduc 22. Iată de ce majoritatea 
studenţilor preferă testele de alegere multiplă (identificarea, recunoaşterea conţinuturilor 
prezentate), decât testele de compoziţie sau de completare a cuvintelor lipsă, mult mai dificile 
(recuperarea, găsirea, descompunerea informaţiei învăţate anterior).
Recunoaşterea presupune suprapunerea modelului actual peste cel aflat în mintea 
subiectului, pe când reproducerea -  confruntarea şi compararea mintală a modelelor în vederea 
extragerii celui optim. Ele se aseamănă prin aceea că dispun de forme involuntare şi voluntare. 
Uneori recunoaştem pe cineva dintr-o dată, fară efort, alteori trebuie să depunem efort pentru a 
ne reaminti cine este, unde l-am cunoscut, cu ce ocazie, cum îl cheamă etc.
De asemenea, uneori reproducem fară efort o poezie numai auzindu-i titlul sau autorul, 
alteori este nevoie să facem apel şi la alte informaţii pentru a ne-o reaminti. Atât recunoaşterea, 
cât şi reproducerea dispun de grade diferite de precizie. Astfel, ele pot fi foarte precise, 
riguroase, dar şi vagi, imprecise memorării şi păstrării.
între procesele memoriei există o strânsă interacţiune şi interdependenţă. Condiţiile şi 
conţinutul memorării şi reactualizării sunt strâns legate între ele, totuşi dependenţa ultimului de 
primul nu trebuie absolutizată (nu este obligatoriu ca un material memorat uşor să fie la fel de 
uşor şi repede reprodus).
Nici succesiunea lor (memorare -  păstrare -  reproducere) nu merită a fi absolutizată (sunt 
cazuri când un material memorat nu mai este reprodus, fiind „împins” în rezervorul 
inconştientului, nemaifiind reactualizat sau un material poate fi stocat, reprodus, dar nu şi 
recunoscut, individul nedându-şi seama de faptul că materialul respectiv a mai făcut obiectul 
conştiinţei sale). Dereglarea succesiunii şi a funcţionării normale a proceselor memoriei stă 
adeseori la baza îmbolnăvirii ei. Interacţiunea normală, firească a proceselor memoriei reprezintă 
de aceea garanţia funcţionării optime şi eficiente a ei.
4. Uitarea
Uitarea a fost studiată de H. Ebbinghaus (1885) şi Jost (1897).
Multe din datele experienţei anterioare se diminuează, se dezagregă, dispar din mintea 
noastră. Intervine aşa-numitul fenomen al uitării, fenomen natural, normal şi mai ales relativ 
necesar.

Uitarea intervine, aşadar, ca o supapă, care lasă să se scurgă, să se elimine, ceea ce nu mai 
corespunde noilor solicitări. între memorie şi uitare există relaţii dinamice, fiecare acţionând una 
asupra celeilalte, facilitându-se sau împiedicându-se reciproc.
Care sunt formele uitării ?
-  Uitarea totală (ştergerea, dispariţia, suprimarea integrală a datelor memorate şi păstrate);
-  Uitarea parţială (reproduceri mai puţin adecvate sau chiar eronate);
-  Lapsusul (uitarea momentană, exact pentru acea perioadă când ar trebui să ne reamintim).
Ce uităm?
-  Informaţiile, care îşi pierd actualitatea, se devalorizează, nu mai au semnificaţie sau 
informaţiile neesenţiale, amănuntele, detaliile.
De ce uităm ?
-  Cauza principală este insuficienţa sau proasta organizare a învăţării, sau stările de 
oboseală, surmenaj, anxietate.
Care este ritmul uitării?
Psihologul german H. Ebbinghaus, utilizând silabe fară sens, a demonstrat că uitarea este 
destul de mare, masivă chiar imediat după învăţare şi apoi din ce în ce mai lentă, aproape 
stagnantă (vezi figura); însă poate avea ritmuri foarte diferenţiate în funcţie de particularităţile 
materialului de memorat, cât şi pe cele de vârstă şi psihoindivuduale. Curba uitării după H. 
Ebbinghaus:
100%
Uitarea poate fi combătută prin eliminarea cauzelor, care conduc la instalarea ei şi prin 
repetiţie eficientă.
în principiu, memorarea şi uitarea au un caracter selectiv. Nu uităm ceea ce este foarte 
important pentru noi. Interesele şi sentimentele influenţează puternic uitarea. S. Freud citează 
cazul unei fete, care, în ziua nunţii, şi-a amintit că uitase să se ducă în ajun la croitoreasă, să facă 
ultima probă la rochia de mireasă. Probabil ea nu dorea să se mărite cu acel tânăr, scrie Freud. Şi 
într-adevăr, căsătoria lor s-a destrămat chiar din primul an.
Deşi deseori e supărătoare, uitarea este indispensabilă. în lipsa ei, percepţiile s-ar amesteca 
mereu cu imagini vii, şi orientarea în prezent ar deveni foarte dificilă. Apoi, uitarea e 
indispensabilă pentru ca după moartea unei persoane îndrăgite să putem totuşi continua o 
existenţă normală.
1.3. Formele memoriei
Pentru a organiza formele memoriei s-au elaborat numeroase criterii de clasificare:
I. După natura materialului memorat, stocat şi reactualizat:
a) memorie senzorială;
b) memorie cognitivă;

c) memorie afectivă;
d) memorie motorie.
a) între înregistrarea informaţiei de către organele (senzoriale) receptoare şi recunoaşterea 
stimului trece un oarecare timp, chiar dacă acesta este foarte scurt (de la V3 din secundă până la 
1-2 sec). Dacă n-ar exista un mecanism, care să stocheze informaţia receptată, aceasta n-ar putea 
fi prelucrată şi, ca urmare, stimulul nu ar fi recunoscut. Funcţia esenţială a memoriei senzoriale 
constă în păstrarea informaţiei senzoriale până când alte procese cognitive sunt capabile s-o 
preia, s-o analizeze, s-o interpreteze şi să-i dea înţeles. Există tot atâtea tipuri de memorii 
senzoriale câte tipuri de senzaţii cunoaştem, însă cele mai frecvent studiate sunt: memoria 
vizuală sau iconică şi memoria auditivă sau ecoică.
De exemplu, să ne gândim la o conversaţie, pe care o purtăm cu cineva. Dacă nu am dispune 
de memorie senzorială auditivă, multe dintre cuvintele, care se rostesc succesiv, ar fi pierdute, 
pentru că suntem preocupaţi tocmai de determinarea înţelesului a ceea ce ni s-a spus. Să 
presupunem în continuare că în timpul conversaţiei o persoană introduce pentru o fracţiune de 
secundă capul pe uşa încăperii, în care ne aflăm, în acelaşi timp informaţia vizuală despre 
interlocutorul nostru nu dispare.
S-a constatat că are loc specializarea în timp a anumitor analizatori folosiţi în activităţile 
mnezice: unii operează mai frecvent cu analizatorul vizual, alţii cu cel auditiv, olfactiv sau tactil. 
Ideal ar fi ca fiecare om să dispună în egală măsură şi la un înalt nivel de dezvoltare de toate 
formele memoriei senzoriale. însă deoarece aceasta este aproape imposibil, atunci este bine ca 
fiecare să utilizeze acea formă, care-1 serveşte mai bine şi să-şi dezvolte acea formă a memoriei 
cerută de profesiunea sau activitatea sa.
b) Unii oameni memorează şi reactualizează cu o mai mare uşurinţă imaginile, desenele, 
figurile, în timp ce alţii -  noţiunile, conceptele, judecăţile şi raţionamentele, ideile abstracte. în 
acest caz vorbim de existenţa memoriei cognitive (de cunoaştere), care în funcţie de conţinutul ei 
poate lua forma memoriei intuitiv-plastice, fie forma memoriei verbal-logice.
c) Dar oamenii nu reţin doar faptele de cunoaştere, ci şi propriile lor trăiri afective (emoţiile, 
dispoziţiile, sentimentele, pasiunile). Trăsăturile afective nu sunt doar momentane, ele nu se 
pierd o dată cu consumarea lor, ci lasă urme în psihic şi pot fi scoase din nou la lumină, retrăite 
chiar, desigur nu cu aceeaşi intensitate, durată şi expresivitate. Aceasta este memoria afectivă sau 
emoţională.
a) Alături de informaţia cognitivă şi de trăiri afective, omul reţine în memoria sa şi descrie 
mişcări, operaţii sau acţiuni efectuate. Acest lucru n-ar fi posibil în absenţa memoriei motorii (de 
exemplu scrisul, înotul, mersul pe bicicletă).
II. După durata menţinerii informaţiei există:
a) memorie de scurtă durată (efemeră);
b) memorie de lungă durată;
c) memoria operativă.
a) S-a demonstrat că o secvenţă scurtă de informaţii este repede uitată (după mai puţin de 20
sec.) dacă subiectul execută o altă sarcină înainte de reamintire. Deci înaite de a fi fixată şi
depozitată informaţia este vehiculată pentru scurt timp şi mai la suprafaţă, constituind conţinutul 
memoriei de scurtă durată. De exemplu, în cursul unei conversaţii uităm numele unor persoane, 
care ne-au fost prezentate câteva clipe mai înainte; dacă formăm un număr de telefon obţinut de 
la informaţii fără a-1 fi notat şi postul respectiv sună ocupat, ne vom afla în situaţia de a solicita 
din nou numărul de la informaţii, deoarece l-am uitat. Memoria de lungă durată este tezaurul 
cunoştinţelor noastre (tab. 3).
Tabelul 3
Deosebirile memoriei de scurtă durată şi de lungă durată
MSD MLD
informaţii imediate, recente, mai 
mărunte, momentan
informaţii semnificative, 
valoroase şi utile pentru individ

semnificative
limitată, redusă (7 unităţi -  
valoarea medie optimă)
practic nelimitată
maximum 15-20 sec. practic nelimitată (chiar şi o viaţă 
întreagă)
fonologică (sunete) semantică (înţelesuri)
prin repetiţie de menţinere prin repetiţie elaborată 
(organizare)
fragilă, puţin productivă; 
predispusă degradării rapide
trainică, extrem de productivă, 
predispusă la extindere şi întărire
directă şi imediată indirectă şi care necesită efort, 
încordare
primară secundară
Unii cercetători consideră că memoria de scurtă durată nu este structural distinctivă de 
memoria de lungă durată, ea este practic o parte a memoriei de lungă durată, şi anume partea ei 
activă, deci o memorie de lucru.
Memoria operativă este prevăzută pentru păstrarea informaţiei pe un anumit termen, 
predeterminat, necesar pentru efectuarea unor operaţii. Durata memoriei operative este de la 
câteva secunde până la câteva zile.
III. După posibilitatea verbalizării conţinutului activităţii de memorie există:
a) memorie explicită;
b) memorie implicită.
a) memoria explicită este memoria conştientă (memorarea unui material, de care cineva este 
conştient), directă, voluntară. Memoria explicită este cea verbalizată, cea, care poate fi exprimată 
în cuvinte, conţinutul căreia poate fi declarat;
b) memoria implicită este memoria inconştientă (memoria unui material, de care cineva nu 
este conştient), indirectă, involuntară. Ea are un conţinut, ce nu poate fi verbalizat, ea se mai 
numeşte memoria procedurală (exemplu: este mai uşor uneori să arăţi, să prezinţi, decât să 
vorbeşti despre o acţiune).
S-a constatat că amnezicii obţin performanţe slabe la testele de memorie explicită 
(reamintirea cuvintelor învăţate anterior) şi rezultate bune la testele de memorie implicită 
(completarea cuvintelor lipsă dintr-o listă, în care erau cuvinte noi pe lângă cele din lista iniţial 
învăţată).
IV. După criteriul complexităţii memoriei există:
a) memorie inferioară;
b) memorie superioară.
Memoria inferioară o constituie formele simple ale memoriei şi cele ale animalelor.
Memoria superioară este un produs al vieţii sociale, ea rezultă din educaţie, învăţare.
V. După existenţa unui mijlocitor între subiect şi obiect există:
a) memorie nemijlocită;
b) memorie mijlocită.
Memoria nemijlocită reprezintă relaţia directă dintre subiect şi obiectul de memorat.
Memoria mijlocită presupune prezenţa semnelor, simbolurilor în calitate de unealtă.
Această clasificare se suprapune foarte mult cu clasificarea precedentă (memoria inferioară 
= memoria nemijlocită).
VI. După factorul implicării inteligenţei în actul memoriei există:
a) memorie mecanică;
b) memorie logică.
Memoria mecanică este acea memorie, care refuză implicarea inteligenţei, nu pune pe prim- 
plan înţelegerea conţinutului, este de obicei, memorie tip fotografiere, toceală.
în acest sens, materialul de memorizat este de 2 feluri:
-  inteligibil, care se pretează înţelegerii şi
-  neinteligibil sau fară sens (de exemplu: şiruri de numere.)

Memoria logică apelează la inteligenţă.
VII. După numărul de subiecţi ai memoriei există:
a) memorie individuală;
b) memorie colectivă.
Memoria individuală este memoria unui individ concret.
Memoria colectivă presupune un subiect colectiv, unde sunt prezenţi doi sau mai mulţi 
subiecţi ai memoriei: o naţiune, un popor, un grup academic.
VIII. După originea apariţiei memoriei există:
a) memorie biologică;
b) memorie social-culturală.
Memoria biologică are la bază genele, cromosomii, deci informaţia biologică, codul genetic 
al persoanei (de exemplu: copiii răpiţi de animale au o memorie de tip biologic).
Memoria social-culturală este un produs al aflării în societate şi în condiţiile culturii, deci 
existenţa limbajului, anumitor proceduri de memorare a materialului, este o memorie elaborată.
IX. După prezenţa intenţiei de a memora există:
a) memorie voluntară;
b) memorie involuntară.
Memoria voluntară are două caracteristici:
-  prezenţa scopului, a intenţiei;
-  prezenţa efortului volitiv.
Memoria involuntară reprezintă procesul, ce se produce de la sine şi presupune lipsa 
scopului şi efortului.
X. După logica conţinutului memoriei există:
a) memorie episodică;
b) memorie semantică.
Memoria episodică este cea a evenimentelor, în care am fost implicaţi, memoria 
întâmplărilor, faptelor, pe care le-am săvârşit, anume această memorie ne formează 
autobiogarfiile şi se mai numeşte memorie bibliografică.
Memoria semantică este memoria cunoştinţelor de tot felul, legităţilor, ce nu sunt legate de 
timp, de loc şi de persoană (de exemplu; „Cine este Newton?” -  fizician).
1.4. Factorii şi legile optimizării memoriei
Procesele memoriei se realizează mai uşor sau mai greu, mai repede sau mai încet, cu un 
consum mai mare sau mai mic de energie şi timp, cu o eficienţă crescută sau scăzută în funcţie 
de o serie de factori.
Aceştia ar putea fi împărţiţi în 2 mari categorii:
1) particularităţile materialului de memorizat;
2) trăsăturile psihofiziologice ale subiectului.
■ Prima categorie include: Natura materialului, care poate fi intuitiv obiectual sau abstract, 
descriptiv sau explicativ-raţional, semnificativ sau lipsit de sens logic, teoretic sau utilitar- 
pragmatic. Cercetările au demonstrat că se întipăreşte mai uşor un material intuitiv-senzorial 
(imagini ale obiectelor) decât unul simbolic-abstract (cuvinte). Vârsta modifică însă această 
legitate, studenţii reproducând mai uşor cuvintele abstracte decât imaginile intuitive. Un material 
verbal semnificativ (un poem, un fragment în proză) -  mai bine decât altul nesemnificativ 
(grupaje de litere fară sens logic).
■ Organizarea materialului (grad mare, mediu, redus). Se înţelege că un material, care 
dispune de un grad mare de organizare şi structurare, va fi mai bine memorat decât altul cu 
organizare şi structurare mai reduse. Organizarea în serie a materialului produce un efect 
interesant, în funcţie de poziţia ocupată de materialul în serie. Investigaţiile au demonstrat că 
elementele de la începutul şi sfârşitul seriei sunt mai bine memorate decât cele de la mijlocul ei.

Reţinerea mai bună a elementelor de la începutul seriei a fost numită efect de primaritate (MSD), 
iar cea de la sfârşitul seriei, efect de recentă (MLD).
■ Omogenitatea materialului produce următoarele 3 efecte: 1) efectul Robinson (1924) -  o 
serie omogenă (numai litere, cuvinte sau figuri geometrice) este memorată mai rapid; 2) efectul 
Restorff (1932) -  elementele eterogene plasate într-o serie mai mare de elemente omogene sunt 
reţinute mai bine decât acestea din urmă (exemplu: perechile neomogene, decât cele omogene);
3) efectul Underwood (1950) materialele cu un grad mare de omogenitate se reţin mai greu 
comparativ cu cele cu un grad mai scăzut de omogenitate.
■ Volumul materialului. S-a constatat că numărul de repetiţii necesar memorării unui 
material este cu atât mai mare cu cât materialul este mai amplu. S-au stabilit două legi în acest 
sens:
1) dacă materialul de memorat creşte în progresie aritmetică, timpul de memorare creşte în 
progresie geometrică (Lyon a demonstrat deja din a. 1914 că pentru a memora 50 de cuvinte sunt 
necesare 2 minute, pentru 100 de cuvinte 9 minute, iar pentru 1000 de cuvinte 165 de minute);
2) în condiţii egale de exersare, materialul lung se aminteşte mai bine decât materialul scurt 
(Robinson a demonstrat că 6 silabe se reamintesc în proporţie de 71%, 12 silabe -  78%, iar 18 
silabe în proporţie de 81%>), deci dificultatea unei sarcini nu este direct proporţională cu 
lungimea ei.
Miller a remarcat că volumul informaţiilor reţinute în acelaşi timp este de 7+2 unităţi 
informaţionale, pe care le-a denumit prin termenul (intraductibil) de chunk. Un chunk este o 
structură integrată de informaţii. Dacă îmi amintesc o parte a unui chunk, îmi voi aminti întregul 
ansamblu. Aşadar, chunkul se referă la unităţile de semnificaţii.
■ Alte particularităţi ale materialului:
-  familiaritatea (frecvenţa utilizării în plan verbal sau acţionai a stimulului);
-  semnificaţia (ca şi în cazul familiarităţii, gradul înalt de semnificaţie influenţează 
pozitiv memorarea);
-  caracterul agreabil sau dezagreabil al materialului de memorat influenţează de 
asemenea productivitatea memorării. Astfel, materialul agreabil se reţine mai bine decât cel 
dezagreabil, iar cel dezagreabil este reţinut mult mai bine în raport cu cel indiferent.
A doua categorie include trăsăturile psihofiziologice ale subiectului:
-  gradul de implicare în activitate;
-  starea subiectului (oboseală, sănătate);
-  modul de învăţare;
-  motivaţia;
-  atitudinile şi înclinaţiile acestuia;
-  repetarea optimă (subînvăţarea creează „iluzia învăţării”, iar supraînvăţarea conduce la 
instalarea inhibiţiei de protecţie, la apariţia stării de saturaţie şi a trebuinţei de evitare. Deci dacă 
pentru memorarea unui material au fost necesare 10 repetiţii, cele suplimentare nu trebuie să 
depăşească 5).
în urma datelor experimentale se pot formula următoarele concluzii: intervalul optim de 
efectuare a repetiţiilor este fie de minute (5-20), fie de zile (1-2 zile); repetiţia activă, realizată 
independent (cu redarea pe dinafară a textului) este superioară repetiţiei pasive (bazată doar pe 
recitirea textului); repetiţia încărcată cu sens, cu semnificaţie este mai productivă comparativ cu 
cea mecanică; repetiţia planificată, ritmică este în avantaj faţă de cea accidentală; în sfârşit, 
repetiţia făcută din plăcere, din nevoia resimţită din interior de a reţine informaţiile este mai 
eficientă, decât repetiţia făcută din obligaţie.
Cercetările au demonstrat că reţinem 10% din ceea ce citim, 20% din ce auzim, 30% din ce 
vedem, 50% din ce vedem şi auzim în acelaşi timp. Deci cu cât acţiunile cognitive sunt mai 
complexe, creşte şi productivitatea memoriei.
Sintetizând factorii facilitatori ai memorării, am putea concepe modul de organizare optim al 
învăţării unui curs, în condiţiile, în care ne este complet necunoscut.

Prima etapă ar constitui-o familiarizarea cu textul, presupunând o lectură rapidă a întregului 
material, pentru orientare. Apoi se impune aprofundarea ideilor: se fragmentează cursul după 
principalele teme şi se urmăreşte deplina înţelegere şi sistematizare a primei teme etc. până la 
înţelegerea întregului curs. înţelegerea aprofundată asigură în mare măsură memorarea. Totuşi, 
sunt date, definiţii, clasificări, care cer o muncă specială de fixare. Prin urmare, a treia fază 
implică o memorare analitică, când memorăm ceea ce nu am reţinut şi revedem fişele întocmite 
anterior, subliniind ceea ce ne interesează.
Penultima etapă reprezintă o fixare în ansamblu, când recapitularea întregului material e 
însoţită de întocmirea unor scheme (idei principale).
în fine, în ajun de examen se impune recapitularea acestor scheme, care ne ajută să putem 
aborda subiecte de sinteză, presupunând cunoştinţe din diferite lecţii.
în cazul însă când audiem cursul şi participăm la seminarii, învăţarea se desfăşoară puţin 
altfel. Familiarizarea se realizează audiind prelegerile. Faza de aprofundare analitică se produce 
pregătind seminariile şi participând la discuţii. în perioada de pregătire a examenului ar trebui să 
fie necesare doar memorarea analitică, fixarea în ansamblu şi recapitularea schemelor.
1.5. Diferenţele individuale şi calităţile memoriei
1. Nu toţi oamenii memorizează, păstrează şi actualizează experienţa la fel.
Aceasta face ca oamenii să se diferenţieze între ei, să apară diferenţe individuale. Unii 
întipăresc mai uşor, alţii -  mai greu, unii într-un timp mai scurt, alţii într-un timp mai lung, unii 
au o memorie vizuală, auditivă, gustativă, olfactivă mai bună, alţii dimpotrivă. Este necesar cu 
fiecare să se folosească acel tip de memorie, care-1 avantajează mai mult, să-şi dezvolte acea 
formă a memoriei pe care îl solicită profesia sa.
Calităţile memoriei se concretizează diferit la fiecare individ. Uneori, atunci când aceste 
proprietăţi sunt sau foarte puternice sau foarte slabe, ele pot deveni elemente distinctive în 
descrierea personalităţii noastre.
2. în procesul funcţionării sale memoria îşi formează o serie de calităţi, cele mai importante 
fiind:
■ volumul memoriei -  cantitatea de material, pe care-1 putem memoriza, păstra şi 
rectualiza. Există persoane, cărora li se spune că sunt nişte „enciclopedii ambulante”, având un 
volum de informaţie stocată extrem de bogat;
■ elasticitatea, mobilitatea şi supleţea memoriei -  capacitatea de a acumula cunoştinţe 
mereu noi, a le organiza şi reorganiza eficient pe cele vechi; capacitatea de a corela informaţia 
nouă cu cea deja cunoscută şi de a modifica în corespundere cu necesităţile actuale.
3. Viteza (rapiditatea) memorizării -  viteza (uşurinţa) fixării informaţiei. Persoanele cu o 
viteză înaltă de memorizare depun un efort redus, engramarea (întipărirea) se realizează cu 
economie de timp şi de repetiţii.
Exactitatea reactualizării indică gradul de precizie, corectitudine şi acurateţe a recunoaşterii 
şi reproducerii materialului anterior memorat.
Fidelitatea redării se referă la măsura, în care informaţia actualizării corespunde cu cea 
întipărită.
Promptitudinea reactualizării se referă la viteza, cu care reuşim să actualizăm un material 
învăţat. Persoanele, la care promptitudinea reactualizării are un nivel înalt de dezvoltare, 
realizează foarte rapid recunoaşterea şi reproducerea informaţiei, imediat după stimulare. 
Cercetările psihologice au demonstrat că se reţine: 
a  10% din ceea ce citim, 
a  20 % din ce auzim,
a  30 % din ce vedem,
a  50 % din ce vedem şi auzim în acelaşi timp,
a  80 % din ce spunem,
a  90 % din ce spunem şi facem în acelaşi timp.

Calităţile memoriei pot fi educate, modelate, ridicate la noi niveluri funcţionale. Cunoscând 
care este calitatea ce-i lipseşte, omul poate lua anumite măsuri în vederea formării şi dezvoltării 
ei.
Tema 2. GÂNDIREA
2.1. Delimitări conceptuale
Gândirea ocupă un loc central în psihologie, astfel s-au exprimat doi cunoscuţi psihologi 
americani (Lindsay şi Norman, 1980) -  „Gândirea reprezintă, poate, subiectul cel mai important 
al întregii psihologii” . Deoarece toate creaţiile artei şi ştiinţei îşi au originea în gândire, „ea este 
de o importanţă evidentă” -  nota un alt psiholog (Gilhody, 1988).
Cu timpul în psihologia gândirii au avut loc diversificarea şi polarizarea concepţiilor. 
Gândirea ca instrument şi potenţialitate de cunoaştere este studiată de filosofie (epistemologie), 
de logică (legile gândirii juste şi exacte) şi de psihologie.
Gândirea se defineşte ca procesul cognitiv de însemnătate centrală în reflectarea realului 
care, prin intermediul abstractizării şi generalizării coordonate în acţiuni mintale, extrage şi 
prelucrează informaţii despre relaţiile categoriale şi determinative în forma conceptelor, 
judecăţilor şi raţionamentelor.
Gândirea este trăsătura distinctivă cea mai importantă a psihicului uman, definitorie pentru 
om ca subiect al cunoaşterii logice, raţionale. Este aşa deoarece gândirea produce modificări de 
substanţă ale informaţiei cu care operează. Dacă celelalte mecanisme psihice produc modificări 
superficiale, natura informaţiei, rămânând aceeaşi, gândirea modifică natura informaţiei, ea face 
saltul de la neesenţial la esenţial, de la particular la general, de la concret la abstract, de la 
exterior -  accidental la interior -  invariabil.
De asemenea, gândirea antrenează toate celelalte disponibilităţi şi mecanisme psihice în 
realizarea procesului cunoaşterii nu doar pe cele de ordin cognitiv, după cum s-ar părea la prima 
vedere, ci şi pe cele afectiv-motivaţionale şi volitiv-reglatorii. Gândirea orientează, conduce, 
valorifică maxim toate celelalte procese şi funcţii psihice.
Ca urmare a intervenţiei ei, percepţia devine observaţie, deci o percepţie cu scop, ordonată şi 
planificată; comunicarea informaţiilor dobândeşte înţeles, fiind subordonată prin gândirea 
normelor logicii; memoria intră în posesia unei forme superioare de memorare, şi anume 
memorarea logică, ce o completează şi o depăşeşte pe cea mecanică; voinţa îşi precizează mult 
mai bine scopurile pe baza predicţiei, îşi fixează mult mai uşor planuri, folosindu-se de judecăţi 
şi raţionamente.
în sfârşit, centralitatea gândirii în procesul cunoaşterii se explică şi prin capacitatea ei de a-şi 
reintroduce propriile produse (idei, concepţii, teorii) în circuitul informaţional, devenind, în felul 
acesta, un declanşator al unor noi procese intelectuale.
Din punct de vedere descriptiv-explicativ gândirea este definită astfel: proces psihic de 
reflectare a însuşirilor esenţiale şi generale ale obiectelor şi fenomenelor, a relaţiilor dintre 
acestea, în mod mijlocit, generalizat, abstract şi cu scop prin intermediul noţiunilor, judecăţilor şi 
raţionamentelor.
Pentru a explica această noţiune complexă să purcedem la prezentarea celor mai 
semnificative caracteristici psihologice ale gândirii.
1. Caracterul informational-operational.
Gândirea este un mecanism de prelucrare, interpretare şi evaluare a informaţiilor. Ea nu se 
mulţumeşte, aşa cum face percepţia, cu însuşirile exterioare ale obiectului şi fenomenelor, ci 
accede la surprinderea însuşirilor interne ale acestora şi mai ales a relaţiilor dintre ele.
2. Caracterul mijlocit şi mijlocitor.
Gândirea nu operează asupra realului, asupra obiectelor şi fenomenelor, ci asupra 
informaţiilor furnizate de senzaţii, percepţii şi reprezentări. Ea este mediată de informaţiile 
stocate în memorie şi poate cel mai pregnant, gândirea este mijlocită de limbaj. Deci, valoarea şi 
calitatea gândirii vor depinde de calitatea factorilor mijlocitori. Dar şi gândirea le mijloceşte şi le

influenţează pe toate celelalte, contribuind la sporirea eficienţei lor. Ea atribuie un înţeles 
imaginilor perceptive, utilizează denumiri verbale, se implică activ în marea majoritate a 
procedeelor imaginaţiei, direcţionează fluxurile afectiv-motivaţionale, contribuie la realizarea 
reglajului voluntar.
3. Caracterul generalizat şi abstractizat.
Generalizând şi făcând abstracţie de la obiectivele concrete, gândirea se îndepărtează doar 
aparent de realitate, ceea ce-i oferă posibilitatea de a se debara de încărcătura elementelor 
nesemnificative.
4. Caracterul finalist.
Omul îşi stabileşte scopul nu în timpul desfăşurării activităţii, ci cu mult înainte de a trece la 
executarea ei. Când gândirea s-a finalizat într-un anume produs (idee, judecată, raţionament), se 
trece adeseori la raţionalizarea lor. Omul nu gândeşte doar de dragul de a gândi, ci cu un dublu 
scop: pentru a-şi declanşa, organiza şi optimiza propria sa activitate, fie pentru a justifica sau 
motiva prin explicaţii şi argumente acţiunile deja săvârşite, chiar dacă aceste cauze sunt altele 
decât cele care au stat realmente la baza comportamentelor executate.
5. Caracterul multidirectional.
Spre deosebire de alte mecanisme psihice orientate spre o singură dimensiune temporală 
(percepţia spre prezent, memoria spre trecut, imaginaţia spre viitor), gândirea le cuprinde pe 
toate cele trei. Prin aceasta, ea serveşte la permanenta ordonare şi corelare a diferitelor „stări” ale 
obiectului cunoaşterii.
Sistematizând şi sintetizând ideile mai multor autori, putem spune că gândirea se compune 
din următoarele unităţi de bază (componente):
• imaginea -  reprezentarea mintală a unui obiect specific, unitatea cea mai primitivă a 
gândirii;
• simbolul -  o unitate mai abstractă, care redă obiectul, evenimentul, cel mai simplu simbol 
fiind cuvântul;
• conceptul -  o etichetă pusă unei clase de obiecte, evenimente, care au în comun câteva 
atribute;
• operaţia -  acţiune interiorizată, reversibilă, care serveşte la formarea conceptelor sau la 
rezolvarea problemelor;
• regula sau legea -  cea mai complexă unitate a gândirii, ce presupune stabilirea relaţiei 
dintre două sau mai multe concepte.
Când utilizăm simboluri sau concepte, imagini interne şi când rezolvăm mintal probleme, 
spunem că gândim.
Unii autori pun semnul egalităţii între gândire şi inteligenţă. Abia în anii ’40 Gaston Viand 
precizează că inteligenţa este facultatea de a cunoaşte şi înţelege sau eficacitatea mintală 
(randamentul mecanismelor mintale). Aşadar, inteligenţa include în sine gândirea, dar nu se 
reduce la ea. Există o relaţie de interdependenţă între ele, dar nu trebuie să se ajungă la 
identificarea lor.
2.2. Operaţiile fundamentale ale gândirii
1. Analiza şi sinteza
Dacă analiza şi sinteza senzorială presupun acţiunea în plan material (obiectual), atunci 
analiza şi sinteza ca operaţii ale gândirii implică acţiunea în plan mintal. Aceste operaţii sunt 
corelative. Astfel, în timp ce analiza presupune dezmembrarea mintală a obiectelor în elementele 
lui componente în vederea determinării proprietăţilor esenţiale, sinteza porneşte de la însuşirile 
date izolat, reconstituind mintal obiectul. Şi nu este o simplă asociere, ci o relaţionare logică a 
părţilor pentru dezvăluirea specificului (desprinderea obiectului dintr-un ansamblu haotic şi 
includerea lui într-o clasă).
2. Abstractizarea şi generalizarea

Sunt strâns legate de analiză şi sinteză, de altfel, continuări sau exprimări ale lor în plan 
mintal.
Abstractizarea este operaţia gândirii prin care se evidenţiază însuşirile esenţiale şi omiterea, 
înlăturarea celor neesenţiale (o analiză selectivă). Prin operaţia de abstractizare se ajunge să 
se reţină în plan mintal doar însuşirea comună. De exemplu: toţi sunt oameni şi au aceleaşi 
drepturi, abstracţie făcând de vârstă, sex, apartenenţă etnică, profesie etc.
Generalizarea este o operaţie predominant sintetică şi înseamnă reunirea însuşirilor unui 
obiect asupra unei categorii de obiecte. De exemplu: simptomele, ce apar în câteva cazuri de 
îmbolnăviri, sunt considerate a fi caracteristice pentru anumită boală în genere. Sau ceea ce se 
constată prin examen microscopic şi analiză chimică la un ţesut celular se dă ca atribut general al 
acestei categorii de ţesuturi.
3. Comparaţia
Este o operaţie a gândirii implicată ca premisă sau ca mijloc în toate celelalte şi presupune 
stabilirea mintală a asemănărilor şi deosebirilor dintre obiecte şi fenomene pe baza unui criteriu. 
Ea este considerată de marea majoritate a psihologilor o structură logică elementară a gândirii, o 
operaţie primară.
Comparaţia începe cu un act sintetic (care constă în corelarea însuşirilor), continuă cu unul 
analitic (deci desprinderea asemănărilor şi deosebirilor) şi se finalizează printr-o nouă sinteză şi 
generalizare (ceea ce este comun uneşte însuşirile respective). S-a constatat că similitudinea, cât 
şi deosebirea mare îngreuiază comparaţia, iar operarea pe baza materialului verbal asigură un 
randament crescut al comparaţiei.
4. Concretizarea logică
Concretizarea este un proces de ilustrare sau de lămurire a unei teze generale cu ajutorul 
unui exemplu, trecerea de la abstract la concret. Concretul logic este obiectul mintal categorial; 
el este forma sub care există conceptul. Există cazuri când studenţii, deşi deţin generalul şi 
definesc bine o noţiune, nu pot opera cu relaţiile cuprinse în ea, mai ales atunci când este vorba 
de rezolvarea unor probleme practice (unde se implică obiecte complexe şi nicidecum cu însuşiri 
izolate ale acestora).
5. Sistematizarea este ordonarea minatală şi consecutivă a obiectelor, care la momentul dat 
se află în haos, dezordine. Altfel spus, a pune lucrurile în relaţiile lor logice, normale.
6. Particularizarea este operaţia prin care se stabilesc trăsăturile specifice, proprii doar 
obiectului dat. Se stabileşte originalitatea unui obiect sau a unei persoane.
2.3. Formele logice ale gândirii
Dacă gândirea este un proces, înseamnă că ea produce ceva, ceea ce produce gândirea 
constituie un conţinut. Se ştie că orice conţinut tinde să aibă o formă. Forma pentru conţinut este 
spaţiul, în care acest conţinut există şi limitele acestui conţinut. Forma organizează şi 
structurează conţinutul şi prin aceasta îi dă entitate.
Prin urmare, am putea defini formele logice ale gândirii ca producţii intelectuale organizate 
şi structurate într-un anumit fel şi constituind un întreg, o entitate. Deci forma logică a gândirii 
constituie învelişul conţinutului gândirii, în care acest conţinut poate să existe şi să funcţioneze.
Există trei forme logice ale gândirii:
• noţiunea;
• judecata;
• raţionamentul.

Noţiunea este forma elementară a gândirii, celelalte fiind mai complexe. Noţiunea 
constituie un construct cognitiv, ce depăşeşte conţinutul nemijlocit al percepţiei. Noţiunea este 
reflectarea a ceea ce este dincolo de percepţie. Dar ea se constituie cu sprijinul percepţiei. 
Noţiunea definită sintetic, concentrat reprezintă esenţa reflectată a lucrului. Conţinutul, 
corespondentul noţiunii în plan senzorial este imaginea perceptivă.
Sinonimele termenului „noţiuni” sunt concept, categorie. Noţiunea reprezintă partea 
spirituală, ideală a cuvântului, căci acesta ca semn are două părţi: corp sonor (şirul de litere) şi 
sens (semnificaţia).
Termenul exprimă o noţiune ştiinţifică, nu una empirică, obişnuită. Fiecare ştiinţă îşi 
elaborează sistemele sale de concepte, iar aceste concepte sunt experimentate prin termeni.
Pot fi identificate următoarele feluri de noţiuni:
1) noţiunea concretă -  este acea, care are numai un corespondent perceptiv; noţiunea 
abstractă nu are aceste corespondente (exemplu: curaj, ideal);
2) noţiuni teoretice -  sunt noţiunile definite precis, exact, clar, după toate rigorile, exprimate 
prin termeni. Noţiuni empirice -  sunt noţiuni exprimate vag, prezintă caracteristici neesenţiale;
3) noţiunea gen -  specie (exemplu: floare -  crin) ;
4) noţiuni independente -  pot exista numai singure (exemplu:_ soare, geantă);
Noţiuni corelative -  pot exista numai în perechi şi sunt opuse (exemplu: dragoste -  ură).
5) noţiuni logice -  cu statut de standard, etalon, produs al unei colectivităţi umane. Noţiuni 
psihologice -  ce reflectă înţelegerea obiectului dat de individul concret şi poate avea 
particularităţile sale individuale. La oamenii foarte dezvoltaţi noţiunile psihologice corespund 
celor de etalon.
Judecata -  este o formă a gândirii, prin care subiectul afirmă sau neagă ceva (despre ceva). 
Judecata este alcătuită din noţiuni.
Structura judecăţii:
-  subiectul logic;
-  predicatul logic.
Subiectul -  este acel ceva, despre care se afirmă sau se neagă un lucru.
Predicatul -  exprimă afirmaţia sau negaţia. (Predicatul logic afirmă sau neagă starea 
obiectului).
Diverse judecăţi:
I. După cum se neagă sau se afirmă ceva:
a) afirmative (exemplu: psihologia este o ştiinţă);
b) negative (exemplu: gândirea nu este o stare psihică);
c) nedefinite (exemplu: Marina este sora mea).
II. După raportul de adevăr:
a) adevărate (exemplu: Mingea are formă specifică);
b) false (exemplu: vara ninge).
III. Judecăţi de relaţie -  se stabileşte legătura dintre două sau mai multe obiecte.
IV. Judecăţi de apartenenţă -  se stabileşte dacă un lucru aparţine unui grup.
V. Judecăţi de valoare -  subiectului logic i se atribuie o valoare (exemplu: bun, frumos).
Raţionamentul este o formă logică a gândirii, prin care se obţin informaţii noi din
combinarea celor deja existente în memorie. Există două feluri de raţionamente:
1) inductive -  constituie modalitatea de producere a unei ipoteze generale pe baza unor date 
particulare (de la simplu la compus);
2) deductive -  prin care se urmăreşte obţinerea de noi informaţii pe baza unor premise date.
Raţionamentele deductive sunt de trei tipuri:
1) silogistic -  este compus din trei judecăţi -  două premise şi concluzia (exemplu: Toţi 
oamenii sunt muritori. Socrate este om = Socrate este muritor);

2) ipotetico-deductiv alcătuit din trei judecăţi, dintre care prima exprimă condiţionarea unui 
fenomen de alt fenomen, iar concluzia apare ca o consecinţă. De obicei, concluzia este o ipoteză, 
o presupunere (exemplu: Dacă e ziuă, atunci e lumină. E ziuă = deci e lumină)
3) liniar -  este alcătuit din două premise şi o concluzie. Premisele exprimă relaţia dintre 
două noţiuni, două obiecte, două fenomene etc., iar concluzia exprimă relaţia dintre obiectele 
neadiacente (exemplu: Ion este mai mare ca Victor. Nicu este mai mic ca Victor = Deci Ion este 
mai mare ca Nicu şi Victor).
2.4. Clasificarea gândirii. Criterii de clasificare
Gândirea omului nu este uniformă, nu funcţionează la fel la toţi oamenii sau la unul şi 
acelaşi om în momente şi în situaţii diferite. Există numeroase tipologii, ne vom referi însă doar 
la câteva criterii, şi anume:
I. După orientare:
a) gândirea direcţionată;
b) gândirea nedirecţionată.
Gândirea direcţionată sau directă este sistemică şi logică, deliberată şi intenţionată, ghidată 
de scop, cu ajutorul ei oamenii rezolvă probleme, formulează legi, îşi realizează obiectele 
propuse (drept exemplu tipic este sinectica, care se bazează pe respectarea unor reguli, pesupune 
critică şi discuţii contradictorii).
Gândirea nedirecţională sau nondirectivă se caracterizează prin mişcarea liberă spontană a 
gândurilor, fară a fi orientată de un scop sau de un plan. Ea este implicată de imaginaţie, fantezie, 
reverie, oamenii recurgând la ea pentru a se relaxa. Gândirea nedirecţionată are o mare 
importanţă în pregătirea momentului gândirii direcţionate, productive, creatoare, contribuind 
astfel indirect la soluţionarea problemelor (drept exemplu poate servi brainstormingul, ce 
favorizează imaginaţia liberă, chiar aberantă, asociaţia spontană a ideilor după principiul 
„cantitatea generează calitatea”, eliminarea criticii, duşman al imaginaţiei).
II. După tipul operaţiilor presupuse:
a) gândirea algoritmică;
b) gândirea euristică (redate în tabelul 4):
Tabelul 4
Gândirea algoritmică Gândirea euristică
-  rigidă -  flexibilă
-  strict determinantă -  în curs de determinare
maxim automatizată şi 
stereotipizată
-  implică analiza prealabilă
-  fixă şi reproductivă -  decizia este plastică şi 
inovatoare
-  grad mare de standardizare -  grad mare de flexibilizare
-  rutinieră, stăpânind teorii deja 
cucerite
-  evolutivă, descoperind teorii 
noi
-  presupune prudenţă, comoditate atitudini de iniţiativă, 
independenţă.
-  situaţii obişnuite -  condiţii incerte, noi

Gândirea algoritmică este bazată pe trecerea succesivă de la un „pas” la altul, ceea ce va 
conduce în mod cert la rezolvarea problemei, pe când gândirea euristică are caracter arborescent, 
din fiecare „nod” subiectul trebuind să aleagă o cale din mai multe posibile, este o „scurtătură”, 
care ajută la reducerea efortului mintal rezultat sigur (încercări şi erori).
III. După finalitate:
a) gândirea reproductivă;
b) gândirea productivă;
c) gândirea critică.
Distincţia dintre primele două tipuri de gândire a fost introdusă de către psihologul german 
Selz, care consideră că procesul gândirii trece treptat de la nivelul reproductiv al completării 
lacunelor dintr-o problemă la nivelul productiv al elaborării unor soluţii noi. Drept exemplu 
poate servi o întâmplare din viaţa celebrului matematician Gauss. Pe când acesta avea 6 ani, 
profesorul a dat elevilor să calculeze cât mai rapid suma numerelor de la 1 la 10. în timp ce 
colegii lui mai calculau încă, Gauss a sesizat o nouă legitate -  faptul că suma termenilor din 
poziţii extreme este 11, deci suma finală va fi 55.
1 2 3 4 5 6 7 8 9  10
Fig. 12. Exemplu de gândire productivă.
Primul mod de operare al gândirii este simplist, automatizat şi stereotipizat, pe când al 
doilea este creativ.
Gândirea critică se centrează pe testarea şi evaluarea soluţiilor şi exploatărilor posibile.
IV. După sensul de evoluţie există:
a) gândirea divergentă;
b) gândirea convergentă.
Gândirea divergentă manifestă tendinţa de diversificare şi multiplicare a soluţiilor în raport 
cu punctul iniţial de plecare, fiind semnul distinctiv al flexibilităţii şi mobilităţii intelectuale a 
individului (prezenţa unor capacităţi cum ar fi: generarea cât mai multor produse, combinarea 
elementelor pentru obţinerea cât mai multor variante etc).
Gândirea convergentă se mişcă în sens invers de la diversitate la unitate. Ea cuprinde 
capacităţi de tipul următor: de a comprima un număr variat de structuri semantice într-un număr 
relativ limitat, de a forma concepte pornind de la atributele obiectelor şi fenomenelor etc.
Guilford demonstrează că în gândirea convergentă relaţiile sunt extrase din informaţia dată. 
Spre deosebire de ea, în gândirea divergentă există o mai mare libertate în producerea 
informaţiei, dar nu totală. Gândirea divergentă a fost considerată caracteristica distinctivă a 
creativităţii, pe când gândirea convergentă, caracteristică distinctivă a inteligenţei.
V. După demersurile logice:
a) gândirea inductivă;
b) deductivă;
c) analogică (analoagă).
Gândirea inductivă facilitează extragerea şi formularea unei concluzii generale dintr-o 
multitudine de cazuri particulare. Ea surprinde regularitatea, ceea ce este comun, constant 
invariabil.
Gândirea deductivă reprezintă mişcarea cunoaşterii în sens invers celei inductive, deci de la 
general la particular; este un excelent mijloc de a controla conceptele, relaţiile şi legile obţinute 
prin gândirea inductivă.

Prin gândirea deductivă, pornind de la o serie de legităţi deja stabilite, omul tinde spre 
obţinerea unor noi informaţii şi ajunge întotdeauna la o anumită concluzie.
Gândirea analogică constă în stabilirea similitudinilor dintre diverse obiecte, fenomene, 
evenimente, idei etc., acolo unde ele par a nu exista, în transferul de informaţie de la un obiect 
cunoscut, asimilat, la altul necunoscut încă. Pornind de la asemănările constante, gândirea 
analoagă emite ipoteze, ce urmează a fi verificate. Dacă gândirea inductivă se bazează pe tratarea 
informaţiilor de aceeaşi natură, gândirea analoagă cercetează fenomene extrem de variate.
VI. După valoare:
a) gândirea pozitivă;
b) gândirea negativă.
Aflaţi în faţa unor situaţii neobişnuite, imprevizibile, frustrante sau stresante, oamenii se 
angajează diferit în analizarea şi soluţionarea lor: unii se implică activ şi constructiv, iar alţii 
pasiv, defensiv. Primii pun în funcţiune aşa-numita gândire pozitivă („se poate”; „e greu, dar 
posibil”, „să vedem cum putem ieşi din impas”), alţii dimpotrivă fac apel la gândirea negativă, 
care-1 pune întotdeauna în faţă pe („nu”, „nu se poate”, „nu am nici o scăpare”, „nu cred că voi fi 
în stare”).
Această tipologie a fost tratată de Norman Vincent Peale în „The Power of Positive 
Thinking”.
Gândirea pozitivă se caracterizează prin raţionalitate de orientare activă, constructivă pe 
direcţia depăşirii dificultăţilor, cea negativă prin pasivitate, neîncredere, lipsa angajării.
Iată câteva sfaturi menite de a contracara gândirea negativă (redate în tabelul 5):
Tabelul 5
1. Decât să spui „Nu ştiu” mai bine spune „ 0  să aflu”
2. In loc să declari „Asta nu-i 
treaba mea”
vezi ce trebuie făcut şi acţionează
3. Decât să faci promisiuni mai bine ţine-te de angajamente
4. In loc să spui „Nu sunt atât 
de ...”sau „ca alţii”
mai bine spune „Sunt bun, dar nu 
atât de bun pe cât pot fi”
5. Când sesizezi tendinţa de a 
utiliza etichetele negative
dă comanda „STOP” în limbaj 
interior
Persoanele, care gândesc negativ, sunt mai puţin eficiente, prezintă ostilitate, anxietate, 
nefericire, nu-şi fixează scopuri înalte, din frica de a nu le putea realiza. Anticiparea eşecului, 
sentimentele de inferioritate le împiedică să-şi valorifice posibilităţile. Deci educarea gândirii 
pozitive devine o necesitate atât la nivel individual, cât şi la nivel instituţional
VII. După eficienţă:
a) gândirea eficientă;
b) gândirea neeficientă.
Vor fi eficiente acele tipuri de gândire, care sunt adaptate situaţiilor şi cerinţelor acestora şi 
ineficiente -  cele, care nu corespund sau se opun situaţiilor problematice. Dacă un individ se află 
într-o situaţie relativ familiară pe care ar putea-o soluţiona apelând la câteva modalităţi 
algoritmice, însă el caută, încearcă strategii noi apelând la gândirea euristică, atunci gândirea sa 
va fi ineficientă. Aşadar, nu există tipuri de gândire exclusiv eficiente şi ineficiente, ci tipuri de 
gândire mai mult sau mai puţin eficiente sau ineficiente, în funcţie de modul lor de utilizare. Un 
alt exemplu al gândirii creatoare eficiente este cuplajul dintre gândirea creatoare şi cea critică 
(soluţiile formulate trebuie evaluate, testate).
Tabelul 6
Exemple de gândire ineficientă
Premise false Aspecte neglijate
1. Eroarea „omului de paie”: 
renunţarea la unele premise, când
1. Suprasimplificarea: 
descrierea unei situaţii ca şi când

există mai multe; găsirea unor 
contraargumente la premisele, care 
nu ne plac
ar avea câteva faţete, când în 
realitate are mai multe, cadrul de 
referinţă fiind limitat şi 
problema va fi simplificată.
2. Ignorarea argumentelor 
susţinerea unui punct de vedere, 
aducându-se ca argument lipsa 
argumentelor contrare
2. Eroarea „ alb sau negru”: se 
produce atunci, când considerăm 
că există doar două alternative 
opuse, în realitate existând nu 
doar extreme, ci un continuum; 
între extreme există şi 
intermediari (faptele nu sunt 
doar bune sau rele, ci şi neutre).
3. Ipoteze contrare faptelor: 
formularea unor ipoteze, ce se 
împotrivesc la ceea ce ştim despre 
realitate şi care conduc la 
presupuneri vagi despre 
consecinţele fenomenelor.
3. Argumentul „bărbii”: constă 
în folosirea poziţiei 
intermediare sau a 
continuumului prin neglijarea 
extremelor (provine de la un 
exemplu celebru: câte fire de păr 
are un om în barbă? Este greu de 
stabilit numărul de fire, dar asta 
nu înseamnă că omul cu barbă şi 
cel fără barbă nu există nici o 
diferenţă)
4. Concluzia irelevantă. Ignorarea 
subiectului, ratarea faptelor, 
trecerea pe alături.
4. Folosirea greşită a mediei: 
Constă în considerarea ca fiind 
corectă a unei poziţii aflată la 
centru.
5. Falsa analogie: se încearcă ana­
logia unor situaţii iniţial distincte
5. Adevăruri pe jumătate: se 
bazează pe omisiuni de fapte
6. Compoziţia: se presupune că 
întregul are caracteristicile părţilor
6. Decizia prin indecizie: se 
aşteaptă ca timpul sau 
evenimentele să decidă pentru 
individ.
7. Diviziunea: se presupune că 
ceea ce este adecvat pentru întreg 
este adecvat şi pentru parte
8. Argumentul circular: 
concluzia, la care dorim să 
ajungem este conţinută în premiză
9. Gândirea prin accident şi 
clişeu: o declaraţie generală este 
aplicată în circumstanţe speciale 
(accidentale); recurgerea la clişee 
(aforisme, maxime, proverbe), 
care suprasimplifică
10. Inconsistenţa: pornirea de la 
premise contradictorii sau cu 
anume grad de generalitate
Dacă vrem să gândim eficient, trebuie să fim atenţi la greşelile de limbaj, cu atât mai mult 
cu cât cuvintele şi frazele în utilizarea comună nu au acelaşi înţeles, mai mult, înţelesurile 
cuvintelor se schimbă constant, iar ideile sunt relative, depind de context.
Tabelul 7
Erori de limbaj, care afectează gândirea eficientă
Erori de limbaj__________ ______Momeli irelevante

1. Depăşirea contextului:
-  eroarea ambiguităţii (folosirea în 
acelaşi text a unor cuvinte în sensuri 
diferite)
1. Apelul de la sentimente la 
milă: în loc de argumente 
concrete, raţionale se folosesc 
argumente afective
-  eroarea scoaterii din context 
(extragerea unor cuvinte sau fraze din 
context, nemenţionînd contextul -  
citarea selectivă, adevărul pe 
jumătate
2. Echivocul: folosirea unui cuvânt al 
cărui sens e schimbat pe parcursul 
etapelor raţionamentului.
3. Amflbolia: acordarea mai multor 
înţelesuri unui termen, datorită 
construcţiei gramaticale ambigue („i- 
a spus tatălui că este nebun”, „să vii 
cu tata tuns la şcoală”)
4. Folosirea greşită a cuvintelor 
evaluative: cauzează o falsă evaluare 
şi conduce la etichetări eronate, 
jignire
5. Obfuscarea: folosirea limbajului 
pentru ascunderea adevărului (prin 
generalităţi vagi sau a jargonului de 
specialitate)
6. ,f)espicarea firului în patru”: 
încercarea de a distinge clase diferite 
când nu este posibil sau când 
distingerea este irelevantă
7. întrebarea complexă: presupune 
un răspuns la o întrebare iniţială, care 
nici n-a fost formulată, conectarea a 
două idei, care sunt sau ar trebui 
separate
2. Atacul la persoană: bazat 
pe presupunerea că orice dis­
creditează o persoană 
discreditează şi punctele sale 
de vedere
3 . „  Otrăvirea gândirii 
asemănătoare cu precedenta, 
dar nu se referă la un oponent 
anume, ci la oricine, asociat 
cu o anumită poziţie (dintr-o 
fântână nu bea doar o singură 
persoană, ci oricine, de aceea 
a otrăvi fântâna înseamnă a 
discredita toate punctele de 
vedere şi toate poziţiile 
asociate lor)
4. Apelul la forţă : când 
argumentele logice se 
termină, se apelează la „băţ”
5. Abuzul de autoritate: 
exagerarea încrederii în 
autoritatea unei persoane
6. Argumentul” vagonului 
cu călătorii considerarea 
corectă a unui punct de 
vedere pentru că şi alţii îl 
împărtăşesc
7. Diversiunea: derutarea 
adversarului, devierea 
direcţiei prin ridicarea altor 
probleme; apelul la umanitate
Important este faptul că stilul gândirii eficiente se formează în timp (ceea ce semeni aceea 
culegi). Formarea unei gândiri eficiente este cu atât mai necesară cu cât în ultimul timp problema 
eficienţei umane şi sociale a devenit prioritară. Eficienţa trebuie să fie o trăsătură esenţială nu 
doar a gândirii umane, ci a întregii personalităţi.
2.5. Procesele gândirii
1. învăţarea cognitivă se bazează pe înţelegere. în dezvoltarea psihică şi în constituirea 
personalităţii adulte activitatea de învăţare îndeplineşte un rol conducător şi decisiv. în linii 
generale prin învăţare se dobândesc noi comportamente. Copilul învaţă să meargă, să vorbească, 
să se raporteze la ceilalţi, să acţioneze în cele mai diverse moduri, să numere, să scrie, să 
citească, să se conducă după valorile adevărului, binelui şi frumosului, să participe la viaţa 
socială şi la activitatea profesională etc. Toate, inclusiv ştiinţa, cultura, profesia, se dobândesc 
prin învăţare.
între procesele psihice şi învăţare sunt raporturi de interdependenţă. Activitatea de învăţare 
antrenează şi implică toate procesele şi funcţiile psihice (percepţia, imaginaţia, cu deosebire 
gândirea şi memoria, motivaţia şi afectivitatea, şi în mod special limbajul, voinţa şi atenţia. în

consecinţă, este important pentru dezvoltarea proprie nu numai efortul de învăţare, ci şi modul 
cum înveţi.
învăţarea cognitivă contribuie şi se sprijină pe dezvoltarea analizei şi sintezei, abstractizării 
şi generalizării, a comparaţiei, clasificării, a sistematizării şi organizării logice a gândirii. Tocmai 
de aceea învăţarea cognitivă este solidară cu înţelegerea integrală şi aprofundată a materialului 
supus studiului şi propune cultivarea inteligenţei. Cea mai activă şi productivă strategie a 
învăţării cognitive este problematizarea şi activitatea de rezolvare a problemelor.
2. înţelegerea este acel proces al gândirii, care constă în suprapunerea sensului pe care îl
poartă un anumit simbol (semn) şi pe care îl exprimă:
• constituie un act intelectual, prin care se descoperă sensul cuvintelor, lucrurilor;
• este actul intelectual de surprindere a ideii exprimate într-un enunţ;
• descoperirea esenţei lucrurilor, care se află dincolo de perceptibil;
• stabilirea relaţiei dintre semnificant şi semnificaţie.
Prin urmare, a înţelege ceva ar însemna descoperirea sensurilor lucrurilor, care sunt latente, 
ascunse, imperceptibile; este un act de trecere de la sesizabil, insesizabil.
Obiectul înţelegerii ca proces este de obicei o problemă de tipul „Ce înseamnă aceasta?”, sau
„Ce s-a întâmplat?” şi elaborarea răspunsului.
Procesul înţelegerii are ca produs reuşita subiectului sau insuccesul lui. Ce înseamnă că 
cineva a înţeles? Manifestările subiectului:
-  acţiuni adecvate (Dă-mi jucăria -  şi copilul aduce);
-  el poate redefini termenul, lucrul etc. (poate reformula cu cuvintele sale);
-  poate explica altcuiva;
-  poate exemplifica, poate ilustra.
Felurile înţelegerii:
1. Adecvată -  când subiectul înţelege exact; 
neadecvată -  este o eroare a înţelegerii.
2. Complexă -  surprinderea tuturor caracteristicilor esenţiale ale obiectului;
parţială -  sau incompletă, deci surprinderea doar a unei părţi din caracteristicile
esenţiale.
3. Clară -  exactă, limpede; 
confuză -  imprecisă.
4. Profundă -  ce surprinde sensurile ascunse (exemplu: textul biblic are 7 trepte de 
adâncime);
superficială -  surprinde doar partea vizibilă a lucrurilor.
5. Lentă -  înceată („Ajunge ca la girafa”); 
promptă -  rapidă.
6. Discursivă -  o înţelegere desfăşurată pe etape; 
intuitivă -  iluminare rapidă + învăţare cognitivă (anterior).
3. Rezolvarea de probleme este acel proces al gândirii, care constă în depăşirea prin 
mijloace cognitive (nu acţiuni) a unui obstacol cognitiv şi transformarea necunoscutului în 
cunoscut.
-  procesul de elaborare a soluţiei problemei prin combinarea şi recombinarea datelor 
experienţei anterioare în funcţie de cerinţele problemei;
-  a rezolva o problemă înseamnă а-i găsi soluţia.
Elementele procesului de rezolvare a problemei:
a) Problema este o dificultate cognitivă, un obstacol, care implică una sau mai multe 
necunoscute şi faţă de care repertoriul de răspunsuri (de care dispune subiectul la momentul dat) 
este insuficient.
Problema apare atunci când subiectul îşi pune un scop şi nu ştie cum să ajungă la el. Apariţia 
problemei provoacă o stare de alertă, nelinişte, care până la urmă se cristalizează într-un motiv 
de a acţiona.

b) Situaţia de problemă este împrejurarea concretă, în care apare, se dezvoltă şi 
funcţionează problema. Este situaţia, în care apare conflictul cognitiv între „nu ştiu” şi „ trebuie 
să ştiu”.
c) Rezolvitorul -  subiectul, care îşi pune o problemă, caută şi-i găseşte soluţia.
d) Soluţia -  răspunsul la întrebarea problemei sau rezultatul obţinut.
Există 2 tipuri de probleme:
1) problemă bine definită, unde starea iniţială şi cea finală, operaţiile şi regulile sunt bine 
definite (exemplu: problema „Turnul din Hanoi”);
2) problemă insuficient definită, în care aceste date nu sunt clar şi complet descrise 
(exemplu: alegerea profesiei sau partenerului de viaţă).
Pentru ca o problemă insuficient definită să fie rezolvată cu succes, ea trebuie transformată 
în problemă bine definită.
Fazele rezolvării problemelor:
1) surprinderea şi perceperea problemei (problema furnizată de viaţă este sesizată, iar cea 
propusă de profesor este percepută);
2) analiza primară a problemei (ce este dat şi ce trebuie să se afle);
3) identificarea tipului de problemă pentru a şti ce strategii sunt binevenite;
4) elaborarea sau alegerea strategiei pozitive din cele deja existente;
5) elaborarea planului concret, detaliat al procesului de rezolvare a problemei (pas cu pas);
6) executarea planului (rezolvarea propriu-zisă);
7) verificarea soluţiei obţinute (dacă este justă sau falsă);
Strategia reprezintă principiul sau modul general de rezolvare a problemei. Tipurile de 
strategii:
1. După criteriul direcţiei mişcării:
-  strategii prospective, care se mişcă de la starea iniţială la cea finală (exemplu: 
„Turnul din Hanoi”);
-  strategii retrospective, care se mişcă înapoi de la starea finală la cea iniţială (exemplu: 
probleme din geometrie).
2. După criteriu certitudinii rezolvării:
-  algoritmică (exemplu: problemă matematică) asigură 100% în obţinerea soluţiei 
corecte, este o strategie sigură, ce garantează succesul;
-  euristică (exemplu: tabla de şah) nu asigură întotdeauna succesul în obţinerea 
rezultatului, ea doar uşurează accesul la soluţie.
4. Luarea deciziei este acel proces al gândirii, care constă în a selecta o alternativă din mai 
multe disponibile la un moment dat:
-  este procesul de alegere a unei linii anumite de conduită într-o situaţie nedeterminată, 
incertă, confuză;
-  înseamnă a face o opţiune pentru o anumită alternativă, utilizând unul sau mai multe
criterii.
Fazele actului decizional:
1) identificarea tuturor alternativelor de conduită („Ce voi face eu?”);
2) obţinerea de informaţii pertinente fiecărei alternative (informaţia necesară şi suficientă);
3) analiza comparativă a beneficiului şi utilităţii aşteptate (însemnătatea) în legătură cu 
fiecare alternativă şi întocmirea listei ierarhice, ordonate de alternative, conform semnificaţiei (I 
cea mai importantă, II mai puţin importantă etc.);
4) luarea efectivă a deciziei sau opţiunea, conform criteriilor puse la bază.
Strategii sau tehnici de luare a deciziilor
1. Raţionale -  decidentul cunoaşte toate alternativele de conduită în situaţia dată şi are timp 
suficient pentru a analiza şi evalua fiecare alternativă.

2. Intuitive (neraţionale) -  se folosesc în cazul deficitului de timp şi de cunoştinţe. Sunt 
potrivite în situaţiile când decizia trebuie luată la moment, prompt. Dacă strategiile raţionale fac 
apel exclusiv la judecată, atunci cele intuitive se bazează pe inconştient.
5. Creativitatea -  este o formaţiune psihologică, care, fiind pusă în funcţiune, produce ceva 
nou, original şi socialmente util.
Creativitatea se poate realiza, manifesta în prezenţa a două condiţii psihice:
1) conştiinţa de libertate a subiectului („Sunt liber”);
2) conştiinţa securităţii individuale („Nu mă ameninţă nimic”).
Factorii, care influenţează conştiinţa libertăţii şi securităţii, sunt de 2 tipuri:
a) interni (conştiinţa libertăţii ca valoare supremă a existenţei umane, curajul, 
nonconformi smul);
b) externi (familia, şcoala, societatea).
Specificul personalităţii creative:
< este performantă (realizează succese deosebite);
< simte nevoia de ordine cognitivă;
< este impulsionată de curiozitate;
< este imperativ (nu acceptă să fie condus);
< este mai puţin inhibat, mai puţin convenţional;
< este perseverent, autodisciplinat, îi place munca;
< este independent şi autonom;
< este critic în mod constructiv;
< este larg informat;
< este receptiv la sentimente şi emoţii;
< criteriul estetic este pentru ei unul de bază;
< poate adapta valorile la mediul său ambiant;
< poate manifesta interese feminine dacă este bărbat (gătitul) sau masculine dacă este 
femeie;
< nu se face dependent de poziţia socială, se conduce după propriile reguli;
< este implicat în dezvoltarea şi realizarea de sine.
Tema 3. IMAGINAŢIA
3.1. Caracteristica generală a imaginaţiei
Activitatea umană nu se limitează la captarea, înregistrarea şi prelucrarea informaţiilor 
actuale, prezente. Ea nu este eficientă prin simpla readucere a trecutului în prezent, chiar dacă o 
face în funcţie de condiţiile schimbate ale prezentului. Pentru a fi eficientă şi adaptată, activitatea 
trebuie să anticipe, să prefigureze viitorul obiectului, al situaţiei, al evenimentului. Acest lucru 
este posibil datorită intrării în funcţie a unui nou mecanism psihic, cu ajutorul căruia informaţiile 
actuale şi cele trecute sunt transformate, modificate, transfigurate, mai mult, sunt create altele 
noi. Acest nou mecanism psihic poartă numele de imaginaţie.
Imaginaţia se defineşte ca proces psihic cognitiv complex de elaborare a unor imagini şi 
proiecte noi, pe baza combinării şi transformării experienţei.
Imaginaţia este un proces psihic cognitiv, care constă în crearea imaginilor, obiectelor şi 
fenomenelor anterior nepercepute.
Imaginaţia este acel proces psihic, al cărui rezultat îl constituie obţinerea unor reacţii, 
fenomene psihice noi pe plan cognitiv, afectiv sau motor.
In procesul adaptare activă, transformativă şi creatoare, imaginaţia joacă un rol deosebit de 
important. Prin intermediul ei, câmpul cunoaşterii umane se lărgeşte foarte mult, omul fiind 
capabil de performanţă unică de a realiza unitatea între trecut, prezent şi viitor. Detaşându-se de

prezentul imediat, de „aici şi acum,” omul îşi organizează şi proiectează acţiunile anticipând atât 
drumul ce va fi parcurs, cât şi rezultatele, care vor fi obţinute. Dispunând de imaginaţie, omul 
poate să-şi elaboreze mental scopul acţiunii şi planul desfăşurării ei, iar pe baza acestora să o 
desfaşoare orientat şi permanent reglat cu minimum de erori şi cu mare eficienţă.
Imaginaţia interacţionează cu toate procesele şi funcţiile psihice şi îndeosebi cu memoria, 
gândirea, limbajul.
Motivele şi trăirile afective întreţin o receptivitate crescută pentru anumite elemente ale 
realului, permit aducerea acestora în prim plan, reliefarea lor după alte criterii decât cele ale 
gândirii, generează legături şi restructurări noi. Se ştie că momentele de intensă trăire afectivă 
sunt urmate de un maximum al productivităţii imaginative. S-a constatat că nivelul crescut al 
afectivităţii, chiar când are o tonalitate negativă, este mai favorabil combinărilor imaginative 
decât trăirile afective pozitive, dar slabe.
Totodată procesul de obţinere prin imaginaţie a noului implică interacţiuni cu toate 
componentele sistemului psihic uman, cum ar fi: dorinţele, aspiraţiile, profunzimea înţelegerii, 
orientările dominante, trăirile profunde ale evenimentelor, experienţa proprie de viaţă, dinamica 
temperamentală, într-un cuvânt, întreaga personalitate. Astfel produsul exprimă personalitatea, 
originalitatea acesteia şi el este însuşi original, fie în raport cu experienţa individuală, fie cu cea 
socială.
3.2. Funcţiile imaginaţiei
O investigare, fie şi sumară, a literaturii de specialitate evidenţiază acurateţea, cu care au 
fost conştientizate funcţiile imaginaţiei încă de multă vreme, chiar şi atunci când cunoaşterea 
psihologică stătea sub semnul precarităţii. Dugas vorbea încă în a. 1903 de „puterea de 
obiectivare” şi de „forţa combinatorie” a imaginaţiei.
Cele două funcţii ale imaginaţiei sunt foarte strâns corelate între ele. Practic, imaginaţia 
apare ca fiind puterea de a forma imagini sau reprezentări, dar şi puterea de a atribui viaţă 
reprezentărilor, de a le transforma în credinţe şi acte, într-un cuvânt, după cum demonstrează 
Dugas, de a le obiectiva. „Obiectivarea este inerentă imaginilor, se întâlneşte întotdeauna în ele 
anumite grade, este un element natural, constitutiv, nu întâmplător şi supraadăugat. ”
Combinarea imaginilor, de care vorbea Dugas, se prezintă sub două forme: cea a imaginaţiei 
reproductive (ca simplă restauratoare a trecutului, ca o imaginaţie evocatoare, fară invenţie, care 
aproape că nici nu merită numele de imaginaţie) şi imaginaţia productivă sau creatoare (ca 
reorganizatoare a reprezentărilor sau ca o „constructoare” a acestora). Surprinzător este faptul că 
încă de la începutul secolului Dugas nu numai că intuia funcţia constructivă sau creatoare a 
imaginaţiei, dar o şi explica şi o argumenta.
Meyerson creionează funcţiile imaginaţiei, pornind de la un caracter al imaginii: concret şi 
semnificativ. Pentru el imaginaţia este un tablou, dar şi un semn; în calitate de tablou ea 
ilustrează şi realizează, în calitate de semn ea indică şi semnifică.
Funcţia de ilustrare: imaginaţia ilustrează conţinuturile conştiinţei, care prin natura lor 
pretind figurarea concretă, intuitivă; imaginaţia ilustrează, dar şi rezumă, aşa încât ea este o 
figurare simbolică.
Funcţia de realizare: constă în materializarea abstractului; imaginaţia întoarce gândirea spre 
concretul, pe care conceptul îl demonstrează; funcţia dată presupune printre altele şi verificarea 
unei idei abstracte printr-un exemplu.
Funcţia de indicare: imaginaţia marchează un conţinut, îl delimitează, îl opune sau altuia 
sau altora, îl asociază cu altele; ea este un indiciu, o marcă, o etichetă, o aluzie.
Funcţia de semnificare: imaginaţia explică, rezumă, precizează, serveşte gândirii, care 
generalizează, marchează fluiditatea gândirii, continuitatea experienţei personale, ea este 
concomitent trecut şi viitor, evocă, anticipă, prelungeşte; totodată poate fi şi mai puţin activă; ca 
urmare, ea trenează, reţine, impiedică.

Biervliet menţionează că „се/ mai mare beneficiu al imaginaţiei îl reprezintă multiplicarea 
formelor sensibile, care nasc emoţii estetice; admirarea frumuseţii sub diversele ei aspecte 
contribuie la creşterea nivelului moral al umanităţii ” Sunt surprinse în aceste cuvinte funcţia 
multiplicatoare a imaginaţiei şi rolul ei în planul vieţii sociale.
Blazer din perspectiva psihanalitică se referă la următoarele funcţii ale imaginaţiei:
a) de descărcare tensională ( catharsis) prin regresiune la un nivel elementar, în 
situaţii critice;
b) de proiectare a conflictelor dintre tendinţele opuse;
c) de substituire, prin alte scopuri, a acţiunilor interzise sau imposibile;
d) de compensare, prin satisfacerea fantastică a dorinţelor, real nesatisfacute.
Psihologia contemporană reduce funcţiile imaginaţiei doar la trei:
a) de expresie a realului, simţit sau gândit;
b) de deformare a realului, fie pentru a-1 simula, fie pentru а-i explora posibilităţile;
c) de relevare a unui real ascuns.
Multitudinea şi varietatea funcţiilor imaginaţiei consacră nu doar locul şi rolul ei de excepţie 
în viaţa personală şi socială a omului, dar şi faptul că ea reprezintă una dintre cele mai înalte 
cuceriri ale psihicului uman.
3.3. Formele imaginaţiei
Fiind un proces foarte complex, imaginaţia se desfăşoară în forme variate. S-au folosit mai 
multe criterii de clasificare, însă unul s-a impus mai mult; este vorba de prezenţa intenţionalităţii 
în actele imaginative şi astfel s-au grupat următoarele forme:
a) imaginaţie involuntară: visul din timpul somnului şi reveria;
a) imaginaţia voluntară, reproductivă, creatoare şi visul de perspectivă.
1. Visul din timpul somnului presupune o înlănţuire de imagini, emoţii, reflecţii, care apar 
în starea de somn paradoxal şi faţă de care subiectul este mai mult spectator, neputndu-le dirija şi 
nici înţelege imediat şi care apar ca absurde şi haotice. în unele vise, imaginile se derulează cu o 
anumită coerenţă, ca scenele unei piese de teatru, de aceea se spune că au caracter scenic. De 
cele mai multe ori, acestea sunt legate de dorinţele şi aşteptările persoanei, care nu sunt 
satisfacute în stare de veghe sau sunt chiar inhibate conştient şi voluntar.
Visele au de asemenea un caracter simbolic şi pot fi descifrate. Această descifrare se face 
numai prin analiza acţiunilor, relaţiilor, preocupărilor persoanei în starea de veghe.
2. Reveria
Oricine se află într-o stare de relaxare tinde să-şi lase gândurile să-i vagabondeze. Pornind 
de la ceea ce vede sau de la o idee, care i-а rămas în minte, începe să se deruleze, în plan mintal, 
un şir nesfârşit de imagini şi idei propulsate de dorinţe şi aşteptări. Reveria este un fel de 
experiment mintal privind îndeplinirea dorinţelor şi tendinţelor şi poate reprezenta, într-o 
anumită măsură, un fel de satisfacere fictivă a acestora, reducând, astfel, tensiunea internă 
psihică, generată de ele.
Reveria poate ocaziona combinaţii noi şi originale, care pot apoi fi valorificate în formele 
superioare ale imaginaţiei. De aceea, unii autori recomandă reveria de scurtă durată ca o cale de 
stimulare a creativităţii. Dar reveria prelungită poate fi defavorabilă dezvoltării personalităţii, 
pentru că satisfacerea fictivă a dorinţelor poate anula activitatea reală, practică, eficientă.
3. Imaginaţia reproductivă este o formă activă, conştientă şi voluntară, constând în 
construirea mintală a imaginii unor realităţi existente în prezent sau în trecut, dar care nu pot fi 
percepute direct. Combinarea de imagini şi idei se realizează sub influenţa unor indicaţii 
concrete, a unor schiţe sau, cel mai frecvent, a indicaţiilor şi descrierilor verbale.
Imaginaţia reproductivă permite minţii umane să-şi lărgească foarte mult câmpul de acţiune. 
Imaginaţia reproductivă întreţine interesul şi starea optimă de atenţie în lectura unor cărţi etc.

4. Imaginaţia creatoare este cea mai complexă şi valoroasă formă a imaginaţiei voluntare şi 
active. Ea se deosebeşte de cea reproductivă, pentru că este orientată spre ceea ce este posibil, 
spre ceea ce ţine de viitor, spre ceea ce este nou.
Produsul imaginaţiei creatoare este un proiect mental, caracterizat prin noutate, originalitate 
şi ingeniozitate. Combinarea sa este complexă, desfăşurată în mai multe faze şi caracterizată 
prin: bogăţia procedeelor, ineditul utilizării lor, valorificarea combinaţiilor inconştiente, 
unificarea tuturor disponibilităţilor personalităţii, susţinere afectiv-emoţională valoroasă.
Imaginaţia creatoare este stimulată şi susţinută de motive şi atitudini creatoare: interesul 
pentru nou, trebuinţa de autorealizare, încrederea în posibilităţile proprii, curiozitatea, 
respingerea rutinei, tendinţa de a se aventura în necunoscut etc.
Imaginaţia creatoare este implicată în toate activităţile omului. Ea favorizează apariţia unor 
ipoteze, inventarea unor noi căi şi metode, a unor construcţii tehnice, producţii artistice etc.
5. Visul de perspectivă este o formă activă şi voluntară a imaginaţiei, constând în 
proiectarea mentală a drumului propriu de dezvoltare în acord cu posibilităţile personale şi cu 
condiţiile şi cerinţele sociale. El are o funcţie importantă în motivarea activităţilor curente, a 
opţiunilor profesionale, a acţiunilor de autoformare şi autoeducare.
3.4. însuşirile imaginaţiei
Imaginaţia presupune trei însuşiri: fluiditatea, plasticitatea, originalitatea.
a) fluiditatea este posibilitatea de a ne imagina în scurt timp un mare număr de imagini, idei, 
situaţii etc.; sunt oamenii, care ne surprind prin ceea ce numim în mod obişnuit „bogăţia” de idei, 
viziuni, unele complet năstruşnice, dar care nouă nu ne-ar putea trece prin minte;
b) plasticitatea constă în uşurinţa de a schimba punctul de vedere, modul de aprobare a unei 
probleme, când un procedeu se dovedeşte inoperat; sunt persoane „rigide”, care greu renunţă la o 
metodă, deşi se dovedeşte a fi ineficientă,
c) originalitatea este expresia noutăţii, a inovaţiei, ea se poate constata, când vrem să testăm 
posibilităţile cuiva, prin raritatea statistică a unui răspuns, a unei idei.
Fiecare dintre aceste trei însuşiri are însemnătatea ei; caracteristica principală rămâne 
originalitatea, ea garantând valoarea rezultatului muncii creatoare.
3.5. Procedeele fundamentale ale imaginaţiei
Imaginarea unor obiecte, simboluri, idei implică două procese (operaţii): analiza şi sinteza. 
Analiza realizează o dezmembrare a unor asociaţii, o discompunere a unor reprezentări, care 
apoi prin sinteză sunt reorganizate în alte structuri deosebite de cele percepute sau gândite 
anterior.
Sinteza are loc în diferite moduri, numite de obicei „procedeele imaginaţiei”.
Un procedeu imaginativ este un mod de operare mintală, presupunând o succesiune mai 
mult sau mai puţin riguroasă de compuneri, descompuneri şi recompuneri, de integrări şi 
dezintegrări, conducând la rezultate variabile, cantitativ şi calitativ.
Originalitatea combinatoricii imaginative se explică atât prin libertatea de organizare a 
desfăşurării procedeelor, cât şi prin sursele motivaţional-afective. Combinatorica imaginativă 
este atât de nouă, inedită, originală încât este considerată ca aflându-se într-o continuă naştere, 
într-o nelimitată generare de noi şi noi procedee şi de organizări ale acestora.
Cele mai cunoscute şi mai frecvent folosite sunt:
Aglutinarea constă într-o nouă organizare mentală a unor părţi uşor de indentificat şi care au 
aparţinut unor lucruri, fiinţe, fenomene etc.
Aglutinarea se produce când, părţi descompuse din diferite fiinţe (sau obiecte) sunt 
recombinate, recomandate altfel, dând naştere unor fiinţe sau obiecte cu aspect (caracter) 
eterogen. Acest procedeu a fost pe larg utilizat în mitologie, creându-se imaginea sirenei, 
centaurului etc.

Amplificarea şi diminuarea se referă la modificarea proporţiilor, a dimensiunilor unei 
structuri iniţiale, obţinându-se un nou efect.
Modificarea dimensiunilor umane a condus la imaginarea de uriaşi şi de pitici. A fost 
folosită în creaţiile literare pentru copii (de exemplu: Sătilă, Flămînzilă, cei 7 pitici etc.), în 
literatura ştiinţifico-fantastică (de exemplu: extratereştrii) şi în tehnică, mai ales în direcţia 
miniaturizării aparaturii electronice cu păstrarea calităţilor funcţionale (de exemplu, 
minitelevizor, minicalculator).
Multiplicarea sau omisiunea constă în modificarea numărului de elemente structurale, 
păstrându-se identitatea acestora. Efectul nou rezultă din schimbarea numărului. Un asemenea 
procedeu a stat la baza unor creaţii celebre ale lui Brâncuşi („Coloana Infinitului”, „Masa 
Tăcerii”). în basme, prin acest procedeu s-au creat personaje ca „balaurul cu şapte capete”. 
Omisiunea poate fi procedeu în crearea personajelor mitologice (cea a Ciclopului).
Diviziunea şi rearanjarea pot fi aplicate independent sau în corelare asupra aceloraşi 
elemente iniţiale. De multe ori se porneşte de la o realitate existentă, se caută criterii noi de 
grupare şi, pe această bază, se pot face diviziuni multiple, unele dintre acestea având 
corespondent în realitate, altele fiind un proiect nou. Rearanjarea presupune păstrarea 
elementelor unei structuri cunoscute, dar dispunerea lor în alte corelaţii. De exemplu: motorul 
maşinelor ( în spate sau în faţă).
Adaptatrea are aplicabilitate şi în artă şi în tehnică. Constă în aplicarea unui obiect, a unui 
element sau a unui principiu funcţional într-o nouă situaţie.
Substituţia constă în înlocuirea într-o structură existentă a unui element, a unei funcţii, a 
unei substanţe etc. în tehnica modernă se fac frecvente înlocuiri ale unor materiale tradiţionale cu 
altele cu calităţi superioare şi mai puţin costisitoare. în artă, substituirea personajelor creează 
situaţii inedite.
Modificarea presupune păstrarea unor elemente ale structurilor cunoscute şi schimbarea 
altora, obţinându-se efecte noi. în domeniul industriei bunurilor de larg consum se aplică 
frecvent schimbarea formei, volumului, culorii.
Schematizarea este foarte mult utilizată în proiectarea tehnică, în arhitectură, în grafică etc. 
Esenţa acestui procedeu constă în selecţia numai a unor însuşiri şi omiterea, cu bună ştiinţă, a 
celorlalte. Schiţa robot a unei persoane are la bază un astfel de procedeu. Desenul schematic al 
structurii unei plante este folosit, adesea, în orele de clasă, în vederea relevării deosebite a 
caracteristicilor structurale. Schematizarea feţei umane se realizează în caricatură, unde ies în 
relief trăsăturile dominante.
Tipizarea este folosită în creaţia literară cu deosebire şi presupune identificarea generalului 
şi apoi transpunerea lui într-un produs nou, care îmbină, în manieră autentică, generalul cu 
fenomenalul.
Analogia a stat la baza multor inovaţii şi invenţii în tehnică şi a multor descoperiri în ştiinţă. 
Pe baza unui astfel de procedeu a fost elaborat modelul cosmic al atomului, care a permis 
cunoaşterea multor aspecte ale relaţiilor dintre particulele sale elementare. Primele automobile 
semănau mult cu o trăsură fără cai. Analogiile stau şi la baza construirii maşinilor inteligente.
Tema 4. LIMBAJUL
4.1. Noţiuni generale despre limbaj
Comunicarea este un proces de transmitere a unor informaţii. Cea mai simplă schemă de 
comunicare între două persoane cuprinde următoarele:
1) emiţătorul;
2) codul;
3) canalul de comunicare;

4) mesajul;
5) receptorul sau destinatarul;
6) conexiunea inversă de la destinatar la emiţător.
într-un dialog, rolurile de emiţător şi de destinatar-receptor se schimbă alternativ.
în orice proces comunicaţional se recurge la coduri de diverse tipuri. Codul este un sistem 
de semne, prin care se semnifică ceva, deci se receptează sau se transmite un mesaj 
informaţional.
Limba este un produs al istoriei şi îndeplineşte funcţia de principal mijloc de comunicare în 
viaţa şi activitatea socială. Limba este un obiect de studiu pentru lingvistică, urmărindu-se 
inventarul lexical, normele gramaticale şi corelaţiile cu activitatea cognitivă şi cu practica.
Limba reprezintă un sistem de semne, ce funcţionează în calitate de mijloc de comunicare şi 
instrument al gândirii.
Limba şi limbajul nu sunt identice. Limba include cuvintele cu semnificaţia lor, sintaxa 
(regul), de asemenea fonemele (vorbirea orală) şi grafemele (vorbirea scrisă).
Limbajul este un sistem de comunicare, alcătuit din sunete articulate, specific oamenilor, 
prin care aceştia îşi exprimă gândurile, sentimentele şi dorinţele.
Limbajul unei comunităţi umane, istoric constituită, caracterizat prin structură gramaticală, 
lexicală şi fonetică proprie.
Limbajul, vorbirea este un proces de comunicare prin intermediul limbii.
Obiectul de studiu al psihologiei este limbajul ca activitate de comunicare interumană, 
realizat prin intermediul limbii şi al tuturor resurselor ei. Forma de bază, naturală şi concretă a 
limbajului este vorbirea (limbajul oral).
Vorbirea este o activitate comunicativă, ce se însuşeşte treptat, se învaţă şi sistematizează 
prin nenumărate exersări, experienţe, ce debutează în copilărie şi se extind pe parcursul întregii 
vieţi.
Psihologia urmăreşte procesul însuşirii limbii în condiţii concrete, relevă formele şi stadiile, 
la care se ajunge, şi semnalizează dificultăţile întâmpinate şi modul de depăşire a lor în 
perfecţionarea vorbirii şi în însuşirea scris-citit. în componenţa psihologiei intră şi fenomenul 
limbajului intern.
Vorbirea, asemenea altor fenomene psihice, este legată de creier şi are o bază fiziologică 
complexă. La baza vorbirii stă sistemul 2 de semnalizare. Stimulii nu sunt obiectele concrete, ci 
cuvintele. în calitate de stimul, cuvântul se prezintă în 3 forme:
• auzit (oral);
• văzut (scris);
• pronunţat.
Pentru fiecare din forme se efectuează o activitate nervoasă deosebită. Când omul vorbeşte, 
de la coardele vocale pornesc semnale spre zonele verbale ale scoarţei. Lezarea conduce la 
dispariţia capacităţii de a vorbi. Vorbirea este dirijată de scoarţă. Ascultând vorbirea altuia, 
coardele vocale de asemenea efectuează vibraţii, deoarece omul parcă pronunţă cuvântul auzit.
în scoarţă sunt evidenţiate sectoarele auditive ale analizatorului verbal, numit Vernike -  
lezarea lui, conduce la faptul că omul aude cuvântul, dar nu înţelege sensul lui. în scoarţă a fost 
evidenţiat şi un alt sector -  motor Broca -  lezarea lui face ca omul să înţeleagă cele auzite, dar 
singur nu poate vorbi.
Cu studierea profundă a mecanismului fiziologic ale vorbirii se ocupă neurolingvistica.
O problemă deosebită în psihologia gândirii o constituie legătura dintre acest proces şi 
limbaj. Deşi nu sunt fenomene identice, limbajul şi gândirea sunt strâns legate şi se 
intercondiţionează.
4.2. Funcţiile limbajului

1. Funcţia semnificativă (fiecare cuvânt este un semn al obiectului, fenomenului etc.) -  
această funcţie deosebeşte vorbirea umană de comunicarea animalelor, ce este legată de emoţii, 
de molipsire emoţională.
2. Funcţia comunicativă sau de transferare a unui conţinut de la o persoană la alta, care 
poate fi împărţită în:
-  informativă;
-  afectiv-expresivă;
-  imperativă.
3. Funcţia cognitivă, de integrare, conceptualizare şi în linii generale de elaborare a 
gândirii; permite explorarea şi investigarea realităţii, îmbogăţirea şi clasificarea cunoştinţelor.
4. Funcţia simbolic-reprezentativă, de substituire a unor obiecte, fenomene, relaţii prin 
formule verbale sau alte semne.
5. Funcţia expresivă, de manifestare complexă a unor idei, imagini nu doar prin cuvinte, 
dar şi prin intonaţie, mimică, pantomimică, gestică.
6. Funcţia persuasivă sau de convingere, de inducţie la o altă persoană a unor idei şi stări 
emoţionale.
7. Funcţia reglatoare sau de determinare, conducere a conduitei altei persoane şi a 
propriului comportament.
8. Funcţia ludică sau de joc, presupunând asociaţii verbale de efect, consonanţe, ritmică, 
ciocniri de sensuri etc., mergând până la construcţia artistică.
9. Funcţia dialectică sau de formulare şi rezolvare a contradicţiilor sau conflictelor 
problematice.
4.3. Formele limbajului
La om, „limbajul neverbal”, care constă din expresiile emoţionale, ce însoţesc 
comportamentul, joacă un rol auxiliar în raport cu limbajul propriu-zis, limbajul articulat, verbal.
Distingem mai întâi limbajul activ şi limbajul pasiv. în primul caz, ne referim la iniţiativa în 
comunicare la procesul de pronunţare a cuvintelor şi de fixare a lor în scris. în cazul limbajului 
pasiv se are în vedere recepţionarea, precum şi înţelegearea limbajului. Citirea este o variantă a 
limbajului pasiv.
De regulă, limbajul pasiv îl precede pe cel activ şi este mai bogat decât acesta. Limbajul 
activ presupune exersare şi cultivare sistematică.
a) Limbajul oral este cel mai important, de la el pornesc celelalte. Limbajul oral este forma 
fundamentală a limbajului. El este viu şi dotat cu un ansamblu de mijloace de expresivitate. în 
plus, comunicarea orală se desfăşoară totdeauna în anumite condiţii concrete, este dependentă de 
situaţii şi se serveşte de elementele situative. Astfel limbajul oral poate fi: colocvial, dialogat sau 
monologat.
în cazul când mai mulţi participă la comunicare, limbajul oral este mult susţinut prin 
stimulaţiile, pe care le implică cunoaşterea prin cooperare, aceasta intervinind datorită înserării 
de observaţii, adăugiri, corectări etc.
în condiţiile colocviului şi dialogului, exprimarea vorbirii fiecăruia are un caracter adresativ 
pregnant, ceea ce face să crească eficienţa comunicării. în plus, rolul de subiect iniţiator sau de 
obiect-receptor al comunicării alternează continuu, aceasta contribuind la activarea fiecăruia şi la 
îmbogăţirea conţinutului discuţiilor. Una şi aceeaşi idee „circulă” prin mintea mai multor 
persoane şi până la urmă se poate ajunge, prin congruienţă (reunirea) comunicărilor, la unele 
concluzii de origine şi valabilitate comună.
în limbajul dialogat pot interveni prescurtări, precum şi comutări de sens. Fondul de 
experienţă comună, asemenea datelor obiective ale situaţiei, permit oamenilor să comunice şi 
aluziv, deci indirect.
Limbajul monologat este ceva mai dificil decât limbajul dialogat. Vorbind în faţa unui 
auditoriu, trebuie să susţii singur firul expunerii, să ai cursivitate, să te organizezi bine şi să depui

un efort pentru a comunica lucruri valoroase într-o formă accesibilă. în monologul public trebuie 
să ai în vedere ecoul, pe care îl trezeşte în minţile altora spusele tale, să presupui ce înţeleg ei şi 
eventual ce întrebări îi frământă. în desfăşurarea expunerii monologate este necesar să te 
adresezi auditoriului şi să răspunzi operativ la eventualele lor întrebări şi nelămuriri, citite uneori 
şi după mimica şi gestica celor, ce te ascultă. Astfel, monologul beneficiază de schema 
conversaţiei, ceea ce face să câştige în conţinut şi efect comunicativ.
Monologul oral absolut (în absenţa oricărei persoane) constituie o raritate şi de multe ori 
iese în afara normalului. Mai degrabă se poate vorbi de un monolog interior. Acesta poartă 
caracteristicile unei conversaţii cu sine însuşi.
Concret şi maxim realizat la limbajul oral este expresivitatea. Variaţiile în intensitate şi 
îndeosebi în înălţimea sunetelor pronunţate au o uriaşă însemnătate în definirea concretă a 
sensurilor şi semnificaţiilor celor comunicate.
Diapazonul de intensităţi poate să indice o situaţie excepţională sau una comună, echilibru 
sau dezechilibru, energie sau oboseală, încredere sau neîncredere în om.
Variaţiile în intensităţi şi îndeosebi vârful de tărie a sunetelor în propoziţie -  accentul -  pun 
în evidenţă anumite idei sau relaţii.
Nu ne dăm seama întotdeauna de însemnătatea felului cum vorbim, de influenţa, pe care o 
are un accent asupra cursului gândirii şi simţirii celor ce ne ascultă. Intonaţia sau variaţiile în 
registrul de înălţimi al frazelor pronunţate este generatoare şi comunicativă de sensuri. Bernard 
Shaw spunea că există 100 de feluri de a spune „nu” şi 1000 de a spune „da.”
Ştim foarte bine că, după intonaţie, un „da” poate însemna „ nu” şi uneori un „nu” se 
apropie de un „da”. Prin diverse curbe ale intonaţiei se realizează mirarea, inteijecţia, 
constatarea, explicarea, încântarea, omagiul, încurajarea, îngrijorarea, siguranţa de sine, 
dispoziţia curentă etc. Fiecare din acestea poate apărea în diverse variante. Intonaţia face ca 
fraza să f ie  corectă, adaptată situaţiei şi intenţiei, sporeşte, reduce sau deviază sensul 
comunicării. Absenţa expresivităţii intonative face ca cele spuse fară relief, metalic, linear să fie 
greu percepute şi înţelese.
Expresivitatea verbală mai este dependentă de alegerea cuvintelor şi de modul de frazare. 
Comunicarea devine concretă tocmai prin folosirea cuvântului perfect adecvat relaţiilor, 
situaţiilor, acţiunii intenţionate sau îndeplinite.
Lungimea frazelor şi modul lor de structurare sunt, de asemenea, foarte importante. Frazele 
scurte, lapidare, cu epitete puţine, dar sugestive, imprimă comunicării ritm şi claritate. Frazele 
lungi, încărcate de epitete, sunt decorative, pot fi adecvate momentelor solemne sau devin 
necesare povestirii.
Limbajul oral dispune şi de mijloace extralingvistice de expresivitate: gesturile, mimica, 
postura etc. Vorbirea antrenează, în chip firesc, întreaga persoană în acţiune. Prin mimică şi 
gestică se pot sublinia, completiv, anumite sensuri şi atitudini.
Limbajul oral, dispunând de întreaga gamă de mijloace expresive şi condiţii auxiliare, îşi 
poate permite uneori să fie mai puţin organizat, să aibă în şirul verbal unele discontinuităţi şi 
lacune.
b) Limbajul scris este mai pretenţios, întrucât necesită o activitate de elaborare a frazelor în 
raport cu un plan prealabil şi nedispunând de un context situational, de o susţinere prin dialog, de 
posibilităţi de a reveni pentru corecturi şi completări. în scris, limbajul este reglamentat mai 
sever, nu-şi permite discontinuităţi, erori gramaticale sau licenţe de expresii. întrucât lectura 
reprezintă o operaţie mai dificilă decât audierea, limbajul scris trebuie să se conformeze la 
maximum normelor de sistematizare şi claritate şi de asemenea să respecte cerinţele de 
conciziune. Intonaţia, accentul şi mimica, gesticulaţia proprie limbajului oral sunt aici slab 
reprezentate prin semne ortografice. în cazul limbajului scris intervin eforturi deliberate de 
construire a fazelor şi dispunere a semnelor ortografice. Cele mai însemnate omisiuni sau erori 
de ortografie pot estompa sau schimba sensurile unor fraze.
Luând în considerare dificultăţile limbajului scris, trebuie însă să recunoaştem că prin 
elaborarea independentă de texte se pune mai bine în evidenţă capacitatea de gândire a omului

decât prin exprimarea orală, liberă. în acelaşi timp sunt de menţionat particularităţile distincte ale 
vorbirii şi scrisului şi necesitatea ca fiecare din acestea să fie respectate.
c) Limbajul intern este cel, care se desfăşoară în sfera lăuntrică, mintală, reprezentând chiar 
arhitectonica acestei lumi subiective. Este o vorbire cu sine însuşi şi pentru sine, uneori 
reproducând în această sferă intimă scrierea sau lectura. Faptul că este asonor, ascuns nu 
înseamnă că este lipsit de orice participare matrică. Cercetătorii au descoperit în coardele vocale, 
în întreg aparatul fonator, vibraţii, impulsuri foarte slabe, care conturează vorbirea 
(ideomotricitatea verbală). în timp ce vorbirea este desfăşurată pe mai multe faze succesive şi 
consumă timp, limbajul intern, asonor este centrat pe înţelesuri, pe idei şi imagini, prezentând un 
maximum de economicitate, uzând de prescurtări, condensări, substituind cuvintele cu imagini şi 
fixsându-se, îndeosebi, asupra acţiunilor şi calităţilor (predicativitate). Reducând succesivitatea 
la o relativă simultanietate, manifestă o extraordinară viteză de lucru, de sute de ori mai mare în 
raport cu cea a vorbirii.
Pe măsura constituirii sale, limbajul îndeplinşte funcţii de anticipare, proiectare, conducere 
din lăuntrul şi coordonare a limbajului oral şi a scrieii.
Limbajul intern prezintă mai multe forme:
a) forma automatizată ( desfăşurată în baza deprinderii);
b) forma pasivă, implicată în ascultare şi înţelegere;
c) forma anticipativă, prin care se planifică vorbirea orală sau scrierea;
d) vorbirea internă, ca modalitate relativ desfăşurată de limbaj intern.
4.4. Corelaţia dintre gândire şi limbaj
1. Raportul dintre gândire şi limbaj a fost subiect de controversă, existând puncte de 
vedere deosebite. Conform unei concepţii moniste, ar exista o singură realitate, limbajul fiind 
aspectul exterior al gândirii, iar gândirea fiind latura lui interioară. Mentalitatea dualistă conţine 
două poziţii: unii consideră gândirea şi limbajul ca fiind funcţii esenţial diferite, vorbirea 
folosindu-se doar pentru a exterioriza, a comunica rezultatele obţinute de gândire în mod 
independent, iar alţii argumentează că, deşi nu sunt activităţi identice, vorbirea şi raţionamentul 
sunt interdependente, în strânsă relaţie atât din punct de vedere genetic, cât şi structural. Datele 
ştiinţifice adunate în utimele decenii constitutie argumente temeinice în susţinerea celui din urmă 
punct de vedere. Mai întâi în ceea ce priveşte lipsa de identitate a gândirii cu limbajul, ne dăm 
seama că uneori avem o idee şi nu găsim cuvintele pentru a o exprima. Apoi, în timp ce vorbim, 
există un control al gândirii, care supraveghează ceea ce spunem, pentru a fi coerenţi şi logici. în 
schimb, demenţii vorbesc ore în şir, povestind lucruri absurde, ireale; la ei lipseşte stăpânirea 
limbajului de către raţiune. în fine, există gândire, se formează noţiuni şi la fiinţele lipsite de 
limbaj articulat (surdomuţii). Aceştia au greutăţi mai mari în înţelegere, dar raţionamentul este 
posibil şi eficient.
2. Rolul cuvântului în formarea gândirii.
La început, cuvintele nu spun nimic copilului, fiind simple sonorităţi. Asociindu-se mereu 
cu aceleaşi obiecte sau fiinţe, ele direcţionează atenţia şi înlesnesc operaţiile gândirii: analiza, 
sinteza, comparaţia. Treptat, fiecare termen devine punct de cristalizare, de fixare a 
semnificaţiilor, fiindcă spre deosebire de imagini, care sunt variabile, el este un complex de 
sunete stabil.
Semnificaţiile sunt în funcţie de experienţa individului, dar, încetul cu încetul, ele sunt 
corectate şi precizate de către societate, vocabularul condensând experienţa milenară a unei 
societăţi. învăţarea termenilor implică însuşirea unui vast bagaj de cunoştinţe variate.
Cu cât un cuvânt se află în relaţie cu mai multe fapte, imagini, noţiuni, cu atât mai bogat îi 
este înţelesul. Acelaşi cuvânt poate avea mai multe înţelesuri, în funcţie de context, de exemplu 
„masă”, ce înseamnă fie un obiect, fie o mulţime, fie o cantitate de materie a unui corp. Bogăţia

de termeni este în raport cu importanţa, pe care o au anumite obiecte şi fenomene în viaţa unei 
comunităţi.
3. Limbajul obligă la raţionalizarea şi socializarea gândirii. Pentru a ne face înţeleşi trebuie 
să eliminăm ceea ce e prea individual, afectiv, personal, exprimarea trebuie să fie clară, precisă.
Evoluţia limbajului de-a lungul mileniilor a fost solidară cu dezvoltarea gândirii. în mare 
parte, categoriile limbajului corespund cu cele ale intelectului. Substantivele indică în special 
substanţe, adjectivele şi numeralele vizează proprietăţi, verbele se referă la fenomene şi 
activităţi, iar prepoziţiile şi conjuncţiile desemnează relaţii.
Progresul învăţării limbajului se realizează concomitent cu progresul gândirii. Este evidentă 
strânsa legătură între gândire şi limbaj, între inteligibil şi comunicabil.
4.5. Activitatea comunicativă şi elementele ei
în ultimii ani se manifestă un interes deosebit faţă de problema comunicării ca fenomen 
social-psihologic. Atenţia sporită faţă de studierea acestei activităţi se datorează faptului că 
comunicarea este inseparabilă de oricare latură a evoluţiei personalităţii, a vieţii şi activităţii ei.
Printre abordările comunicării se evidenţiază prin originalitate, profunzime şi productivitate 
concepţia elaborată de către savanta din Rusia М.У. Лисина. Conform acestei concepţii, 
comunicarea este interacţiunea a două sau mai multe persoane, orientată spre coordonarea şi 
unirea eforturilor cu scopul de a stabili relaţii şi de a obţine un rezultat comun. în cadrul 
comunicării se stabilesc relaţii nu de subiect-obiect, ci de subiect-subiect; în comunicare are loc
o permanentă transformare a obiectului în subiect şi invers.
Trebuinţa este izvorul de energie, care alimentează şi propulsează activismul subiectului. 
Esenţa trebuinţei comunicative constă în tendinţa omului de a-1 cunoaşte şi aprecia pe altul ca 
obiect social, ca partener. în strânsă legătură cu necesitatea se prezintă scopul comunicării. El 
rezidă în trebuinţa, în năzuinţa de a-1 cunoaşte şi aprecia pe altul pentru a stabili cu el relaţii, a-şi 
coordona şi uni cu el eforturile pentru a obţine un rezultat comun. Realizarea scopului 
(stabilirea relaţiilor) şi satisfacerea trebuinţei îi oferă subiectului posibilitatea de a cunoaşte 
partenerul, de a avea închipuire despre el şi posibilităţile lui. Realizarea scopului comunicării 
completează trebuinţa comunicativă cu un nou aspect -  cu tendinţa de a se compara cu 
partenerul, iar prin el şi cu ajutorul lui -  de a se autocunoaşte şi autoaprecia. în rezultat, pe lângă 
imaginea altei persoane, la subiect se mai formează şi imaginea despre sine.
Stabilirea relaţiilor este precedată de un şir de interacţiuni, ce intervin pe parcursul vieţii şi 
activităţii comune a subiecţilor incluşi în comunicare.
Semnificativ este şi gândul că conţinuturile trebuinţei comunicative, odată apărute, ba chiar 
deseori satisfăcute, nu dispar, ci rămân specifice omului pe parcursul întregii vieţi, provocându-i 
în diverse situaţii, diverse acţiuni comunicative şi expectaţia acţiunilor de răspuns adecvat din 
partea partenerului. Prezenţa acestora din urmă în comunicare este obligatorie. Fără de feed-back 
comunicarea nu are loc.
Considerăm drept aptitudini comunicative acele însuşiri ale individului, care satisfac 
trebuinţele comunicative ale altor persoane, asigurându-i succes în comunicare.
Satisfacerea trebuinţei comunicative şi a conţinuturilor ei de către partener îi provoacă 
subiectului o stare afectivă pozitivă şi-i formează o atitudine respectivă faţă de cel, care i le 
satisface.
Atitudinea pozitivă a subiectului faţă de o persoană relevă că aceasta îl atrage; comunicarea 
cu ea îi produce plăcere, bucurie, satisfacţie.
H.B. Кузьмина vorbeşte despre abilităţi comunicative ca parte componentă a aptitudinilor 
pedagogice. Autoarea califică drept comunicative următoarele abilităţi: de a crea reciprocitate în 
relaţii, de a se include, a stabili şi a susţine un contact emoţional pozitiv, de a comunica spontan,

de a asculta şi înţelege partenerul de comunicare, de a percepe adecvat dispoziţia auditoriului, de 
a dirija atenţia lui.
Numai iniţiativa în comunicare încă nu vorbeşte despre un grad înalt de dezvoltare a 
aptitudinilor comunicative. Iniţiativa în comunicare este o latură importantă a acestora, dar 
insuficientă pentru a le considera cu adevărat evoluate. Atât extravertiţii, cât şi introvertiţii pot fi 
cu şi fără aptitudini comunicative.
Dacă sociabilitatea ţine de extraversiune -  introversiune, de temperament, atunci aptitudinile 
comunicative, am putea spune, că sunt dependente de experienţa şi de cultura comunicării, care 
se asimilează şi se formează pe parcursul activităţii respective.
Cultura comunicării se asimilează, se preia, iar activitatea comunicativă, ca şi alte feluri de 
activităţi, poate fi şi trebuie învăţată. Comunicarea este acel tip de activitate umană, care se 
formează primul în ontogeneză şi persistă până la finele vieţii individului.

COMPARTIMENTUL IV 
ACTIVITĂŢI ŞI PROCESE REGLATORII
1. ACTIVITATEA UMANĂ
1.1. Conceptul de activitate
Conştientizând obiectivul său de studii şi înţelegându-şi sarcinile sale, psihologia nicidecum 
nu se poate limita la studierea proceselor şi funcţiilor psihice; ea nu poate să nu introducă în 
câmpul său de studii comportamentul, activitatea.
învingerea contemplării pasive, care a dominat până acum în psihologia conştiinţei, 
reprezintă una din cele mai principale şi actuale sarcini ale psihologiei.
Psihicul, conştiinţa se formează în activitate, în comportament şi doar prin comportament, 
prin activitate noi le cunoaştem obiectiv. Astfel, activitatea, comportarea inevitabil se includ în 
cercul de cercetări psihologice. Aceasta însă nu înseamnă că comportamentul, activitatea omului 
în general este obiectul psihologiei.
Activitatea omului este un fenomen foarte complex. Diverse laturi ale ei sunt studiate de 
diferite ştiinţe: constituţia sa socială este obiectul de studiu al ştiinţelor sociale, mecanismele 
fiziologice -  obiectul fiziologiei; psihologia studiază latura psihologică a activităţii.
Omul nu este o fiinţă contemplatoare pasivă, dar o fiinţă activă şi de aceea ea trebuie 
studiată în cadrul activismului său caracteristic.
Activitatea exprimă atitudinea concretă a omului faţă de lumea existentă, în care se relevă 
real calităţile personalităţii, ce au un caracter mult mai complex decât funcţiile şi procesele 
analitic accentuate.
Procesele, care realizează existenţa umană, în realitatea înconjurătoare, prin diversitatea 
formelor ei este activitatea. Prin activitate omul acţionează asupra naturii, obiectelor, 
fenomenelor, cât şi asupra oamenilor. Astfel, prin atitudinea sa faţă de obiecte el se manifestă ca 
subiect, iar prin atitudinea sa faţă de oameni -  ca personalitate.
Activitatea nu este o reacţie sau o totalitate de reacţii, dar un sistem, care are structură, 
conţinut, modificări şi transferuri interne proprii, cât şi dezvoltare personală.
Omul, ca fiinţă prin excelenţă activă şi dinamică, iniţiază, organizează, planifică, explorează, 
se implică, participă, perfecţionează, asimilează informaţii, produce şi creează obiecte noi, se 
relaxează, depune efort, se autorealizează. Pentru realizarea corespunzătoare a tuturor acestor 
demersuri el se serveşte de o nouă categorie de instrumente psihice, cuprinse în noţiunea 
generală de activităţi psihice.
Noţiunea de activitate poate fi definită în două accepţiuni.
într-o accepţiune foarte largă, activitatea este un raport, o relaţie între organism şi mediu, în 
care are loc un consum energetic, cu o finalitate adaptativă.
într-un sens mai restrâns, prin activitate înţelegem totalitatea manifestărilor de conduită 
exterioară sau mintală, care conduc la rezultate adaptative.
Specificul activităţii umane constă în faptul că dispune de conştiinţa scopului că este 
profund motivată, că operează cu instrumente construite de om, că este perfectibilă şi creativă.
Importanţa activităţii în viaţa omului este enormă. Prin activitate, omul produce modificări 
în condiţiile obiective externe, în propriile lui stări interne, în relaţiile cu mediul; în activitate, 
omul îşi realizează ideile, îşi satisface aspiraţiile, îşi construieşte noi planuri, noi idealuri; prin 
activitate, omul se adaptează condiţiilor interne şi externe la un nivel din ce în ce mai înalt. Dat 
fiind faptul că activitatea este atât cauză, cât şi efect al dezvoltării biopsihosociale a omului, ea 
este resimţită de acesta ca o adevărată necesitate psihică, ca o cerinţă imperioasă a integrităţii 
fiinţei lui.
Activitatea umană diferă considerabil de comportarea animalelor, chiar dacă ea este destul 
de complicată. în primul rând, activitatea omului are un caracter conştient, în al doilea rând, este

legată de pregătirea, întrebuinţarea şi păstrarea uneltelor de muncă, în al treilea rând, 
activitatea omului poartă un caracter social.
Activitatea este determinată de condiţiile social-istorice. în funcţie de cerinţele societăţii 
diferă şi activitatea omului. Procesele psihice asigură omul cu condiţii necesare pentru activitate. 
Ele sunt o caracteristică obligatorie oricărei activităţi umane.
Activitatea este o stare de acţiuni eficace, orientată spre realizarea scopurilor puse conştient, 
legate de satisfacerea trebuinţelor şi intereselor lui, de îndeplinirea cerinţelor, ce stau în faţa lui şi 
care vin din partea societăţii şi a statului.
S.L. Rubinştein definea activitatea ca fiind „interacţiunea subiectului cu lumea, în cadrul 
căreia se realizează o atitudine sau alta a omului faţă de realitate, faţă de ceilalţi oameni” . Un alt 
psiholog, A.N. Leontiev, remarcă că activitatea este un „proces, ce realizează o anumită relaţie a 
omului faţă de lume şi corespunde unor trebuinţe specifice”. După cum observăm, accentul se 
pune de fiecare dată pe interacţiune, pe relaţia omului cu realitatea, a organismului cu mediul. O 
astfel de subliniere este cu atât mai necesară cu cât în istoria psihologiei au existat tendinţe de 
reducere a activităţii, fie numai la ceea ce se petrece în interior, în subiectivitatea individului 
(introspecţionismul), fie numai la reacţia externă, la comportamentul manifestat în exterior 
(behaviorismul). în realitate, numai corelaţia dintre interior şi exterior, filtrarea cauzelor externe, 
prin intermediul condiţiilor interne, poate exprima corect esenţa activităţii umane.
Problema activităţii organic este corelată cu problema personalităţii şi conştiinţei. 
Personalitatea se formează şi se manifestă în cadrul activităţii ei. Activitatea este procesul 
interacţiunii omului cu lumea, însă nu este un proces pasiv, dar activ şi reglat conştient.
Activitatea este condiţia dezvoltării personalităţii şi manifestării calităţilor ei, din alt punct 
de vedere, activitatea singură la rândul ei depinde de nivelul dezvoltării personalităţii, care apare 
ca subiect al acestei activităţi.
Caracteristica de bază a activităţii este obiectualitatea. în cazul dat obiectul activităţii se 
manifestă bilateral: în primul caz -  prin existenţa sa de sine stătătoare, ca supus sie şi 
transformator al activităţii subiectului; în al doilea caz -  ca imagine a obiectului, ca produs al 
reflectării psihice al însuşirilor lui, care se realizează în rezultatul activităţii subiectului.
Mecanismele, care „pornesc”, activitatea sunt necesităţile şi motivele.
Obiectul, asupra căruia este orientată necesitatea, poate fi material sau ideal, perceput 
senzorial sau oferit numai în reprezentări.
Obiectul necesităţii, ce stimulează activitatea şi determină orientarea ei, este numit motiv.
Motivele astfel devin cauzele, ce stimulează omul spre activitate, acordându-i orientare şi 
semnificaţie. Prin conceptul de „activitate” sunt însemnate numai acele procese, care realizează 
atitudinile omului faţă de lume şi răspund la necesităţile lui corespunzătoare deosebite.
1.2. Structura activitătii
Activitatea umană, ca realitate psihică complexă, conţine o serie de elemente structurale, 
organizate ierarhic, a căror funcţionalitate (structurare, subordonare, integrare) va permite 
satisfacerea unor necesităţi. Practic este vorba de un sistem funcţional ierarhic, complex.
Este important de subliniat faptul că în activitate are loc interacţiunea şi integrarea specifică 
şi naturală a proceselor psihice cognitive, afective, volitive. Activitatea pune în evidenţă două 
planuri -  global, supraordonat, care determină diferenţierea şi individualizarea formelor şi 
modalităţilor ei generice de fiinţare şi manifestare, altul -  operativ-situaţional, care asigură 
actualizarea şi desfăşurarea curentă, în situaţii şi sarcini concrete, a unei forme modale sau a 
alteia.
Integrarea la nivel global se realizează pe baza ierarhizării organizării şi (exprimării) 
funcţionale, după o schemă logică bine definită a claselor de entităţi psihice (cognitive, afective, 
motivaţionale) şi motorii (sisteme de mişcări, operaţii şi deprinderi).
în structura activităţii se includ următoarele componente:

■ Scopul este imaginea rezultatului scontat, deci acelui rezultat, ce urmează să fie obţinut în 
urma activităţii. Se are în vedere imaginea conştientă a rezultatului: aceasta este reţinută în 
conştiinţă tot timpul, în care se realizează acţiunea.
Asemenea faptului, cum noţiunea de motiv corelează cu noţiunea de „activitate”, noţiunea 
de scop este în raport cu acţiunea.
Scopul este ceea pentru ce omul acţionează. în calitate de scop al activităţii se proiectează 
produsul ei. El poate reprezenta prin sine obiectul fizic real, conştientizat de om, anumite 
cunoştinţe, priceperi şi deprinderi, dobândite pe parcursul activităţii, rezultatul creativ (ideea, 
găndul, teoria, opera de artă). Scopurile nu sunt trasate de subiect intenţionat. Ele sunt oferite de 
circumstanţe obiective.
Evidenţierea şi conştientizarea scopului -  acesta nu este un act automat, ci un proces relativ 
îndelungat de aprobare a scopurilor prin acţiune. După cum menţiona Hegel, individul „nu poate 
determina scopul acţiunii sale până când el nu a acţionat”. Scopul activităţii nu este echivalent cu 
motivul ei, chiar dacă uneori motivul şi scopul activităţii pot coincide. Diverse tipuri de
activităţi, care au unul şi acelaşi scop (rezultatul final), pot fi stimulate şi susţinute de diferite
motive. Dimpotrivă, la baza multor activităţi cu diverse finalităţi pot sta unele şi aceleaşi motive.
Momentele iniţiale în activitate sunt reprezentate de motiv, iar cele finale -  de scop.
■ Motivul este ceea de ce omul acţionează (accentul stimulator). Motivul este un sistem de 
acţiuni interne (idei, gânduri, reprezentări), ce servesc în calitate de stimul pentru realizarea 
activităţii.
Aşadar, motivul poate fi definit ca fiind mobilul, care declanşează, susţine energetic şi 
orientează acţiunea. Motivele pot fi foarte variate:
■ inferioare şi superioare;
■ conştiente şi inconştiente;
■ pozitive şi negative;
■ ambivalente;
■ minore şi majore;
■ unilaterale şi multilaterale;
■ egoiste şi altruiste, etc.
Ele nu acţionează independent unele de altele, ci interdependent, formând în structura 
personalităţii adevărate reţele, configuraţii sau „constelaţii” de motive. Acest fapt explică, de 
altfel, varietatea enormă a comportamentelor noastre.
în sensul real al termenului de activitate se poate vorbi numai atunci când verigile sale 
esenţiale -  motivul, scopul şi mijlocul -  se diferenţiază, se delimitează structural şi se 
individualizează, devenind fiecare obiect de analiză critică şi de evaluare, sau acest fapt devine 
posibil numai în cadrul organizării psihice de tip conştient.
Din punct de vedere structural, activitatea se cere a fi analizată sub două aspecte principale: 
primul, legat de conexiunea şi condiţionarea dintre cele trei verigi funcţionale bazate -  motivul, 
scopul şi mijlocul; cel de-al doilea, legat de modul de articulare şi implicare a diferitelor funcţii, 
procese şi trăsături psihice particulare (fig. 14)\
Fig. 14. Schema-bloc a structurii activităţii.
Primul aspect pune în evidenţă faptul că activitatea are întotdeauna o schemă sau o matrice 
logică, pe care se organizează şi se structurează. Această matrice presupune conectarea serial-

orientată a motivului, scopului şi mijlocului. Potrivit acestei scheme, orice formă de activitate 
izvorăşte şi corespunde unei anumite stări de necesitate -  care poate fi internă, proprie 
individului, sau externă, proprie grupului, comunităţii ori societăţii, căreia le aparţine individul.
Prezenţa ei este obligatorie şi indispensabilă pentru a putea efectiv vorbi de activitate.
■ Mijlocul reprezintă tot ceea ce trebuie făcut, întreprins şi tot ceea ce trebuie folosit în 
calitate de instrument sau unealtă (în sensul larg al termenului) pentru rezolvarea sarcinilor şi 
realizarea scopurilor. Mijlocul apare ca verigă intermediară între motiv şi scop, şi, structural, 
cuprinde două categorii de elemente: interne, subiective şi externe, obiective.
Mijloacele se aleg după formularea scopului şi în funcţie de natura activităţii şi de condiţiile 
de desfăşurare a ei. Ele pot fi divizate în acceptabile sau licite şi inacceptabile sau ilicite.
Pentru a se încadra în limitele moralităţii, realizarea scopurilor propuse trebuie să se bazeze 
pe mijloacele admise, licite. Dictonul „scopul scuză mijloacele” intră în contradicţie cu 
etaloanele morale şi nu poate fi luat drept far călăuzitor în activitate.
■ Mişcările sunt cele mai simple elemente constitutive ale activităţii, actele de răspuns la 
influenţele mediului, funcţia fiziologică a organismelor vii.
Mişcările sunt conduse de aparatul locomotor complex, de sistemul nervos superior 
organizat, de organele de simţ dezvoltate etc.
Prin funcţiile psihofiziologice în teoria activităţii se înţelege asigurarea fiziologică a 
proceselor psihice. Corespunzător se vorbeşte despre funcţiile sensoră, motoră şi mnezică.
Aşadar, funcţiile psihofiziologice formează fundamentul organic al proceselor activităţii.
■ Acţiunile sunt unităţile de bază în analiza activităţii.
Acţiunea este procesul, orientat spre realizarea scopului. Activitatea umană se manifestă în 
formă de acţiuni sau şiruri de acţiuni. Ele sunt subordonate întotdeauna activităţii şi nu dispun 
decât de o independenţă relativă în raport cu ea.
în plan psihologic, acţiunile se caracterizează prin necoincidenţa scopului şi motivului, în 
sensul că dispun de un scop propriu, dar şi de o motivaţie proprie, aceasta fiind „împrumutată” 
de la activitate.
Caracterizând conceptul de „acţiune” pot fi enunţate 4 momente:
1. Acţiunea include în calitate de component necesar pentru realizarea sa actul de conştiinţă 
în felul de formulare şi reţinere a scopului.
2. Spre deosebire de behaviorism teoria activităţii cercetează mişcările externe în unitate 
indisolubilă cu conştiinţa (mişcarea fară scop este mai curând un comportament nevalabil decât 
esenţa sa adevărată).
3. Prin termenul de acţiune, teoria activităţii confirmă principiul activismului.
4. Conceptul de „acţiune” scoate activitatea umană în lumea obiectuală şi socială.
„Rezultatul reprezentat” (scopul) poate fi oricare: crearea unui produs material, stabilirea
contactului social, obţinerea cunoştinţelor, etc.
Acţiunea este o totalitate de mişcări, orientate asupra obiectului, cu scopul de a-1 însuşi sau 
modifica.
Acţiunile pot fi:
• externe (realizate cu ajutorul aparatului motor extern);
• interne (mentale);
• obiective;
• voluntare;
• involuntare;
• congenitale (pe bază de reflexe necondiţionate);
• dobândite (pe bază de reflexe condiţionate);
• simple;
• complexe.
Acţiunile externe, obiectuale sunt orientate spre schimbarea stării sau însuşirilor obiectelor 
lumii exterioare.

Acţiunile mentale sunt acţiunile, realizate în planul interior al conştiinţei. Ele neapărat 
includ şi componentele motorii.
Acţiunile mentale se divizează în:
a  perceptive (formează imaginea integră a perceperii obiectelor şi fenomenelor); 
a  mnemice (asigurarea memorizării, păstrării şi reproducerii informaţiei); 
a  de gândire (asigură rezolvarea de probleme);
a  imaginative (datorită lor este posibilă imaginarea în procesul creativ).
■ Operaţiile sunt subordonate acţiunilor, reprezentând modul de realizare a acestora.
în efectuarea unei acţiuni pot fi folosite diferite operaţii (apucare, separare, eliminare, etc.). 
Operaţiile caracterizează partea tehnică de îndeplinire a acţiunii; ceea ce numim „tehnica” 
iscusinţei, abilităţii, dibăciei, se atribuie aproape exclusiv la nivelul operaţiilor. Caracterul 
operaţiilor folosite depinde de condiţiile, în care se realizează acţiunea.
Din punct de vedere psihologic, operaţiile nu dispun nici de scop, nici de motivaţie proprie, 
tocmai datorită subordonării lor acţiunilor. Elementele activităţii nu sunt statice, ci dimpotrivă, 
au un caracter dinamic, foarte mobil, pot trece unele în altele.
Succesul în activitate depinde de următoarele componente, care ar trebui formate la oameni, 
ele proiectând reuşita: cunoştinţele, priceperile, deprinderile şi obişnuinţele.
■ Cunoştinţele sunt elemente constitutive ale activităţii, întotdeauna orientate asupra unei 
sau altei activităţi practice şi sunt strâns corelate cu acţiunile. Cunoştinţele nu sunt nerelative. 
Forma primară a cunoştinţelor omului despre lume o constituie reprezentările senzaţiilor şi 
percepţiilor. Rezultatul transformării ulterioare a acestor reprezentări în conştiinţă este formarea 
imaginilor şi noţiunilor. Imaginile şi noţiunile determină organizarea şi conducerea întregii 
activităţi practice a personalităţii.
Cu toate acestea, activitatea practică în permanenţă necesită cunoştinţe vechi, acumulate 
anterior şi noi, şi însăşi este un izvor nesecat de cunoştinţe. Includerea permanentă a 
cunoştinţelor în acţiuni, considerabil măreşte nivelul acţiunilor, contribuie la sporirea eficacităţii 
lor. Fără cunoştinţe, activitatea conştientizată, cu scop bine determinat a personalităţii, nu este 
posibilă.
■ Priceperile sunt elementele activităţii, ce-i permit omului să realizeze ceva de calitate 
superioară, de exemplu să efectueze nişte acţiuni, operaţii exact şi corect.
Priceperile pot apărea în două niveluri diferite calitativ ale mijloacelor de acţiune: primul -  
elementar (mai inferior după nivel) şi al doilea -  superior, în comparaţie cu care deprinderea este 
mai simplă.
■ Obişnuinţele sunt componentele total automatizate, instinctiv asemănătoare cu 
priceperile, realizate la nivelul controlului inconştient. Dacă sub termenul de acţiune înţelegem o 
parte a activităţii, care are un scop conştientizat bine determinat, atunci obişnuinţa de asemenea o 
putem numi component automatizat al acţiunii. în acest sens în structura activităţii au loc o serie 
de transformări.
Baza fiziologică a automatizării componentelor activităţii, prezentate de la început în 
structura ei în formă de acţiuni şi operaţii şi apoi transformate în obişnuinţe, este, după cum a 
menţionat N.A. Bernştein, trecerea conducerii activităţii sau părţilor ei componente la nivelul 
subconştient al reglării şi inducerea lor la automatism.
■ Deprinderile sunt un element al activităţii, însuşite în procesul practicii vitale, acţiuni, ce 
devin necesitate.
Deprinderea diferă de priceperi şi obişnuinţe prin faptul că ea prezintă în sine aşa-numitul 
element neproductiv al activităţii. _
Principala deosebire a lor de obişnuinţe constă în faptul că dacă cele din urmă se formează 
pe calea exercitării special organizate, atunci deprinderile se organizează fară eforturi speciale 
din partea omului. Dacă priceperile şi obişnuinţele sunt destul de plastice (în structura 
priceperilor compuse), atunci deprinderile sunt părţi neflexibile (adesea iraţionale) ale activităţii, 
îndeplinite mecanic de om, şi nu are scop conştientizat sau finalizare productivă accentuată.

Spre deosebire de obişnuinţa simplă, deprinderea poate fi într-o măsură oarecare controlată 
conştient. însă de pricepere ea diferă prin faptul că nu întotdeauna este raţională şi utilă 
(obişnuinţe negative). Deprinderile ca elemente ale activităţii prezintă în sine părţile mai puţin 
flexibile ale ei.
Deprinderile pot fi atât negative, cât şi pozitive. Baza fiziologică a deprinderilor, cât şi a 
obişnuinţelor, sunt stereotipurile dinamice, deci sisteme de legături temporare puternic întărite 
(consolidate).
Deprinderile se formează prin diverse căi, uneori prin imitare, alteori în rezultatul acţiunilor 
conştiente, cu scop bine determinat.
Structura activităţii, fiind un sistem foarte complex, include şi asemenea elemente, cum ar fi:
• rezultatele;
• controlul şi autocontrolul;
• aprecierea şi autoaprecierea;
• determinarea liniilor de perspectivă (planurilor de viitor).
1.3. Formele de bază ale activitătii umane
Structurarea şi funcţionarea diferitelor elemente ale activităţii fac ca ea să apară în forme 
diverse, ce pot fi clasificate după mai multe criterii: 1) după natura produsului, activitatea poate 
fi predominant materială sau predominant spirituală; 2) după procesul psihic implicat în 
realizarea ei, poate fi: cognitivă, afectivă, volitivă; 3) după locul ocupat în sistemul relaţiilor 
individului, poate fi: principală (dominantă) şi secundară (subordonată); 4) după evoluţia sa 
ontogenetică, poate fi clasificată, în : joc, învăţare didactică, muncă productivă, creaţie; 5) după 
gradul de conştientizare a componentelor, poate fi: în întregime conştientă (cel mai adesea 
aceasta ia forma voinţei) şi cu componente automatizate (deprinderile).
Toate aceste forme nu sunt „pure”, ci doar predominant de un fel sau altul. Activitatea unui 
tâmplar, care după natura produsului este materială, conţine şi elemente ideale (proiectul, 
anticiparea mintală a rezultatului ei). La fel, activitatea unui poet, care este spirituală prin natura 
produsului, face apel la o serie de instrumente materiale (creion, hârtie). De asemenea, jocul 
conţine şi momente de învăţare (fie ea şi spontană), munca are momente de creaţie, iar creaţia, 
fără a se identifica totul cu munca, este în mare parte muncă. Diferite forme ale activităţii umane 
îşi schimbă de-a lungul vieţii individului locul, conţinutul şi ponderea. Fără a se confunda, dar şi 
fără a se opune total, între diversele forme ale activităţii umane există şi elemente comune (un 
fel de nucleu stabil) şi elemente proprii, specifice.
Cuprinzând în structura sa procese şi funcţii psihice, activitatea apare drept o expresie a 
aspiraţiilor, atitudinilor, aptitudinilor, trăsăturilor temperamentale şi caracteriale ale omului, o 
manifestare a întregii personalităţi umane, factor determinat, dar şi rezultantă a dezvoltării fiinţei 
umane.
Acum ne vom referi la delimitarea conceptelor, ce lămuresc formele fundamentale ale 
activităţii umane pe baza evoluţiei ontogenetice a personalităţii.
■ Jocul este o activitate importantă şi deosebită în viaţa copiilor de vârstă preşcolară şi 
şcolară, el fiind un mod specific de reflectare a vieţii umane.
Jocul este prima formă, sub care începe să se manifeste şi să se afirme într-o manieră 
structurată activismul intrinsec al fiinţei umane.
Trăsăturile definitorii ale jocului sunt:
a) caracterul integral intrinsec al motivaţiei, care-1 generează şi-l susţine (copilul simte în 
mod acut nevoia de a se juca);
b) corespondenţa permanentă a motivului cu scopul;
c) absenţa centrării pe obţinerea unui produs concret sau importanţa scăzută, minimă 
acordată rezultatului de către subiect (copil);
d) absenţa legăturii cu problemele asigurării existenţei, jocul neducând la satisfacerea nici a 
trebuinţei de foame, nici a celei de adăpost sau îmbrăcăminte;

e) absenţa coexerciţiilor şi constrângerilor privind angajarea în joc, aceasta fiind complet 
liberă şi benevolă;
f) absenţa relativă a obligaţiilor şi răspunderilor sociale.
■ învăţarea. Activitatea este, în ultima instanţă, modalitatea principală de adaptare a 
omului la mediu. Faza de acomodare a procesului adaptării, care presupune introducerea unor 
modificări mai mult sau mai puţin radicale în organizarea internă anterioară a personalităţii, se 
realizează pe baza învăţării. Proprie întregului regn animal, învăţarea devine o formă sistemică şi 
specifică de activitate la nivelul omului, în cadrul societăţii.
Genetic, creierul uman este dotat cu cea mai înaltă capacitate de condiţionare şi învăţare, 
aceasta impunându-se ca una dintre aptitudinile generale cele mai importante.
în acest larg, prin învăţare se înţelege trecerea unui sistem instruibil dintr-o stare iniţială, de 
neinstruire (slabă organizare, absenţa experienţei necesare pentru abordarea eficientă a 
„situaţiilor problematice”, absenţa unor informaţii, a unor operaţii, etc.), într-o stare finală, de 
instruire (pregătire), care permite realizarea unor obiective specifice de reglare.
în sens restrâns, prin învăţare înţelegem activitatea, pe care individul uman o desfaşoară 
sistemic, într-un cadru socialmente organizat, în vederea asimilării de informaţii în forma 
cunoştinţelor, a elaborării unor ansambluri de operaţii şi deprinderi, precum şi a unor capacităţi 
de înţelegere, interpretare şi explicare a fenomenelor din natură şi societate.
Toate acestea se constituie în ceea ce se numeşte fond sau tezaur de experienţă -  de ordin 
teoretic şi practic -  graţie căruia devine posibilă echilibrarea optimă, eficientă cu mulţimea 
situaţiilor şi solicitărilor externe. Ca urmare, învăţarea poate fi definită şi proces de achiziţie a 
unor experienţe noi.
Pentru omul contemporan din societăţile civilizate, învăţarea se desfaşoară într-un sistem 
instituţionalizat -  sistemul de învăţământ -  şi poartă denumirea de învăţare şcolară sau 
academică.
Fiind organizată gradual şi diferenţiat pe cicluri şi profiluri, învăţarea joacă rolul principal în 
formarea şi dezvoltarea personalităţii, mai ales în plan intelectual şi profesional.
■ Munca este o activitate de bază, cu scop bine determinat a omului, orientată spre 
schimbarea şi modificarea mediul extern pentru a-şi satisface necesităţile sale materiale şi 
spirituale.
Activitatea de muncă reprezintă, în plan evolutiv, ontogenetic, forma finală şi superioară de 
structurare şi desfăşurare a relaţiei dintre om şi natură. Ea se impune ca dominantă la vârsta 
adultă, devenind cadrul obiectiv principal, în care se probează şi se validează potenţele şi 
capacităţile reale ale indivizilor, prin raportarea la anumite exigenţe, criterii şi etaloane de 
performanţă stabilite social.
Astfel, într-o primă definiţie, putem spune că activitatea de muncă este un raport între om şi 
natură (mediul ambiant), determinat şi subordonat satisfacerii nevoilor biologice şi materiale 
vitale, de care depinde supravieţuirea şi perpetuarea speciei.
în etapa iniţială a existenţei umane, activitatea de muncă se reducea esenţialmente la a 
descoperi „bunurile” de consum şi a le utiliza în forma lor naturală. Treptat, pe măsura 
dezvoltării psihice, omul a început să-şi dea seama de capacităţile sale creatoare, pe baza cărora 
să treacă de la simpla descoperire a darurilor naturii la producerea activă a celor necesare 
traiului. Aceasta avea să-şi găsească mai întâi expresia în preocupări pentru crearea şi 
perfecţionarea uneltelor, iar, apoi, în cristalizarea înţelegerii necesităţilor de organizare a muncii, 
prin diviziunea şi specializarea sarcinilor şi rolurilor.
Munca şi-a adăugat o dimensiune nouă -  cea transformativă. Pe baza ei, omul întreprinde 
asupra „obiectelor” şi „datum-urilor” din natură anumite transformări, menite a le adapta şi a le 
face să corespundă mai bine necesităţilor şi dorinţelor sale.
Activitatea de muncă este o formă fundamentală de relaţionare a omului cu mediul ambiant, 
subordonată rezolvării problemelor existenţiale individuale şi colective şi concretizată în 
descoperirea în natură a bunurilor biologice necesare, transformarea “obiectelor” naturale în

concordanţă cu nevoile şi scopurile urmărite, crearea de noi obiecte şi bunuri, inexistente ca atare 
în natură.
Din punct de vedere structural, activitatea de muncă dezvăluie două laturi strâns corelate -  
obiectivă şi subiectivă.
■ Procesul de creaţie este angrenarea componentelor psihice şi psihofizice ale creativităţii 
în vederea realizării proiectului mental şi obţinerii produsului nou. El are o organizare complexă 
şi o desfăşurare fazică, în forma unei succesiuni de etape.
Există câteva verigi sau etape:
a) conştientizarea şi formularea problemei (a întrebării, a ipotezei);
b) pregătirea;
c) elaborarea montajului-creativ, care direcţionează, din interior, căutările, combinaţiile şi 
transformările;
d) gestaţia sau incubaţia (sedimentarea, filtrarea, decantarea datelor şi conexiunilor);
e) iluminarea (găsirea în minte a căii de urmat pentru finalizarea proiectului sau a soluţiei la 
problema formulată);
f) finalizarea (prin conectarea aparatului operaţional-executiv, în plan intern sau extern);
g) verificarea şi validarea.
Traiectoria procesului de creaţie dobândeşte un caracter individual, raporturile dintre fazele 
menţionate şi duratele lor variind semnificativ de la un subiect la altul.
Personalitatea creativă exprimă acea organizare psihică internă, care predispune şi 
favorizează performarea unui act de creaţie, într-un domeniu specific.
Indiferent de domeniul de afirmare, personalitatea creativă se caracterizează prin valori 
pozitive ale unor factori, precum: flexibilitate, fluiditate, combinativitate, imaginaţie, deschidere 
şi sensibilitate la nou, nonconformism, independenţă în gândire, spirit critic şi disponibilitate 
intelectuală constructivă, perspicacitate, inteligenţă.
Climatul creativ rezultă din particularităţile structurării şi funcţionării relaţiilor 
interpersonale în cadrul grupurilor profesionale şi din modul în care, la nivel social global, se 
preţuiesc şi se recompensează eforturile creatoare ale indivizilor şi grupurilor.
Tema 2. MOTIVATIA
2.1. Definirea şi funcţiile motivaţiei
Orientarea personalităţii este un sistem de imbolduri, care determină selectivitatea relaţiilor 
şi activitatea omului. Un component al orientării personalităţii este motivaţia.
Nici un act comportamental nu apare şi nu se manifestă în sine, fără o anumită direcţionare 
şi susţinere energetică. Chiar în cazul absenţei unui obiectiv sau scop, un comportament are la 
bază acţiunea unei cauze. Astfel, trebuie căutat răspunsul la întrebarea de ce?, de ce s-a produs? 
Anume motivaţia este cea, care conţine întrebarea de mai sus.
în sensul ei general, noţiunea de motivaţie, introdusă în psihologie la începutul secolului 
XX, desemnează aspectul uman. Ea este definită ca „o stare de tensiune, care pune organismul în 
mişcare până când ajunge la reducerea tensiunii şi regăsirea integrităţii sale”.
Motivaţia este totalitatea de mobiluri interne ale comportamentului, fie că sunt înnăscute sau 
dobândite, conştientizate sau neconştientizate, simple trebuinţe fiziologice sau idealuri abstracte.
Astfel definită, motivaţia stă în spatele tuturor deciziilor, atitudinilor şi acţiunilor umane, 
fiind de aceea denumită „cauzalitatea internă” a conduitei umane.
în acelaşi timp, motivaţia trebuie considerată şi drept o lege generală de organizare şi 
funcţionare a întregului sistem psihic uman, ea operând distincţia necesară între plăcut şi 
neplăcut, între util şi inutil, între bun şi rău.
Motivaţia este o pârghie importantă în procesul autoreglării individului, o forţă motrică a 
întregii sale dezvoltări psihice şi umane.

Motivaţia sensibilizează diferit persoana la influenţele externe, făcând-o mai mult sau mai 
puţin permeabilă la ea.
Motivaţia superioară specifică omului apare în condiţiile activităţii voluntare. Această formă 
a motivaţiei apare abia la vârsta preşcolară. Astfel motivaţia caracteristică omului presupune 
existenţa unei reflectări, care îndeplineşte un rol determinat în dirijarea acţiunilor, orientate spre 
satisfacerea trebuinţelor.
Este deosebit de important să se examineze factorii, ce declanşează activitatea subiectului, 
ce o orientează spre anumite scopuri, care permit prelungirea ei dacă scopurile nu sunt imediat 
atinse, ori care o opresc la un moment dat. Studiul motivaţiei înseamnă tocmai analiza acestor 
factori şi a mecanismelor, ce le explică efectele.
Comportamentul uman trebuie considerat o activitate dirijată şi nu o reacţie oarecare, scopul 
fiind cel, care, în mare parte, reglează această dirijare. Acceptând acest punct de vedere, 
motivaţia trebuie înţeleasă drept o structură cognitiv-dinamică, care dirijează acţiunea spre 
scopuri concrete, aspectul dinamic al intrării în relaţie a subiectului cu lumea, orientarea activă şi 
preferenţială a acestuia spre o categorie de situaţii şi obiecte.
Printre funcţiile motivaţiei enumerăm:
I. Funcţia de activare internă difuză şi de semnalizare a unui dezechilibru fiziologic sau 
psihologic.
în această fază starea de necesitate apare, dar nu declanşează încă acţiunea. De obicei, 
această funcţie este specifică trebuinţelor, ce posedă o dinamică deosebită: debutează cu o alertă 
internă, continuă cu o agitaţie crescândă, ajungând chiar la stări de mare încordare internă, pentru 
a se finaliza prin satisfacerea lor.
II. Funcţia de mobil sau de factor declanşator al acţiunilor efective.
Acesta este motivul, definit de psihologul francez H. Pieron drept „mobilul, ce alege dintre 
deprinderile existente pe cea, care va fi actualizată”. A identifica un motiv înseamnă a răspunde 
la întrebarea: de ce? Această funcţie constă în centrarea comportamentului şi activităţii pe un 
obiect anume -  satisfacerea stării de necesitate individualizate de către motiv.
în virtutea acestei funcţii, derularea proceselor mentale interne este subordonată găsirii 
mijloacelor adecvate pentru atingerea scopului.
III. Funcţia de autoreglare a conduitei, prin care se imprimă conduitei un caracter activ şi 
selectiv. Eficienţa reglatorie a motivaţiei este dependentă în egală măsură de energizare- 
direcţionare.
Esenţial pentru motivaţie este faptul că ea instigă, impulsionează, declanşează acţiunea, iar 
acţiunea, prin intermediul conexiunii inverse, influenţează însăşi baza motivaţională şi dinamica 
ei.
2.2. Structura sferei motivationale
Prin termenul de motivaţie definim o componentă structural-funcţională specifică a 
sistemului psihic uman, ce reflectă o stare de necesitate în sens larg.
în filogeneză şi ontogeneză se elaborează anumite stări de necesitate sau sensibilizări ale 
organismului pentru deferite obiecte.
Astfel se dezvoltă necesitatea de substanţe nutritive, de îmbrăcăminte, de oxigen, de anumite 
condiţii de temperatură, de semnale informaţionale, de mişcare, acţiune, relaxare, de comunicare 
cu alţii, de realizare de sine şi altele. Toate acestea nu sunt altceva decât trebuinţe, condiţii ale 
vieţii.
Deci, primul element din structura motivaţiei sunt trebuinţele. Alături de trebuinţe se 
dezvoltă şi motivele, interesele, impulsurile, valenţele, tendinţele, dorinţele, scopurile, 
idealurile şi convingerile omului.
Aceste stări se cer a fi satisfăcute şi ele îl determină pe om şi îl „împing” pentru a şi le 
satisface şi satisfăcute ele formează sfera motivaţională a acestuia.

Trebuinţele sunt structuri motivaţionale bazale şi fundamentale ale personalităţii, forţele ei 
motrice cele mai puternice, reflectând cel mai pregnant echilibru biopsihosocial al omului în 
condiţiile solicitărilor mediului extern. Ele semnalizează cerinţele de reechilibrare în forma unor 
stări şi imbolduri specifice.
Trebuinţele trezesc la om activismul, sunt sursa principală a acţiunii. Ea se naşte în urma 
apariţiei unui dezechilibru în funcţionarea organismului.
Trebuinţele influenţează emoţiile, gândirea şi voinţa omului. Aceasta este din cauza legăturii 
cu satisfacerea sau nesatisfacerea trebuinţelor. Influenţează emoţiile pentru că omul încearcă 
diferite emoţii de încordare sau linişte, satisfacţie sau nemulţumire. Gândirea o influenţează prin 
faptul că omul pentru a-şi satisface trebuinţele trebuie să găsească anumite mijloace. Gândirea 
este una din laturile activităţii psihice, ce asigură descoperirea mijloacelor pentru satisfacerea 
trebuinţelor.
în legătură cu voinţa, un filosof scria că „trebuinţele trec prin capul omului”, deci sunt 
conştientizate şi se manifestă sub formă de voinţă. Datorită voinţei, omul învinge greutăţile, 
rezolvă problemele, care sunt corelate cu satisfacerea trebuinţelor.
Dacă omul este însetat sau înfometat, el nu se poate gândi la nimic altceva decât la căutarea 
mijloacelor de a-şi potoli foamea sau setea. După cum vedem trebuinţele au tendinţa de a regla 
orientarea activităţii psihice a individului.
Trebuinţele omului sunt foarte variate. în funcţie de geneza şi conţinutul lor, pot fi 
clasificate în:
1 . Trebuinţe primare (înnăscute, cu rol de asigurare a integrităţii fizice a organismului).
2. Trebuinţe secundare (formate în decursul vieţii şi cu rol de asigurare a integrităţii psihice 
şi sociale a individului).
în categoria trebuinţelor primare se încadrează:
-  Trebuinţele biologice (sau organice) -  de foame, sete, sexuale.
-  Trebuinţele fiziologice (sau funcţionale) -  de mişcare, relaxare-descărcare.
Ele sunt comune pentru om şi animal, însă la om sunt modelate şi instrumentate 
sociocultural.
Cea de a doua categorie de clasificare se bazează pe principiul orientării personalităţii spre 
un anumit obiect:
a) trebuinţele materiale -  stau la baza activităţii vitale ale omului, cum ar fi trebuinţa de 
hrană, îmbrăcăminte, locuinţă, confort, de unelte şi instrumente. Ele s-au format în procesul 
dezvoltării filogenetice, social-istorice a omului şi constituie o însuşire generală a speciei umane;
b) trebuinţele spirituale -  sunt trebuinţe specific umane. La ele se referă trebuinţele 
cognitive şi de delectare estetică, cum ar fi trebuinţa de cunoaştere, estetice, etice, de realizare a 
propriei personalităţi.
Pe baza trebuinţei cognitive se formează trebuinţa independentă de creaţie ştiinţifică. în 
acest caz cunoaşterea devine nu scopul, ci mijlocul de satisfacere a trebuinţelor de creaţie. 
Datorită trebuinţei de delectare estetică omul caută şi se străduie să-şi facă traiul, odihna, într-un 
cuvânt să-şi facă viaţa frumoasă.
c) trebuinţele sociale -  includ trebuinţele de a atinge o anumită condiţie de dezvoltare, de a 
căpăta o apreciere socială, trebuinţa de a fi prieten cu cineva, de a iubi, de a participa la activităţi 
în comun, trebuinţa de comunicare, anturaj, de cooperare şi integrare socială etc.
O trebuinţă a omului este trebuinţa de a munci, iar dacă omul este lipsit de posibilitatea de a 
munci, el va avea o stare de încordare şi insatisfacţie. La omul multilateral dezvoltat se manifestă 
toate trebuinţele umane.
Maslow H., psiholog american, este unul dintre cei, care s-a ocupat cu studiul trebuinţelor. 
El stabileşte cinci categorii de trebuinţe, pe care le organizează şi le structurează într-o „piramidă 
a trebuinţelor”.
Maslow face câteva precizări în baza acestei piramide (fig. 15):

Trebuinţele de 
autorealizare
Trebuinţele de stimă şi 
respect
Trebuinţele de afeliere
Trebuinţele de securitate
Trebuinţele fiziologice şi biologice
Fig. 15. Piramida trebuinţelor (după H. Maslow).
-  trebuinţa este cu atât mai improbabilă, cu cât este mai continuu satisfăcută (ceea ce 
înseamnă că trebuinţa, care motivează comportamentul, este cea nesatisfăcută);
-  trebuinţa nu apare ca motivaţie, decât dacă cea anterioară ei a fost satisfăcută (ceea ce 
sugerează existenţa unei ordini, a unei succesiuni în satisfacerea lor);
-  apariţia unei trebuinţe noi după satisfacerea alteia anterioare nu se realizează brusc, ci 
treptat;
-  cu cât o trebuinţă se află spre vârful piramidei, cu atât ea este mai specific umană (acestea 
sunt mai puţin urgente din punct de vedere fericire, creşte eficienţa biologică a organismului).
Pe baza acestei piramide putem explica înlănţuirea trebuinţelor, trecerea de la unele la altele, 
înlocuirea unora cu altele, reuşind să înţelegem mai bine însăşi conduita individului.
Satisfacerea firească a trebuinţelor se asociază cu reducerea tensiunilor; nesatisfacerea lor 
conduce fie la dilatarea şi exacerbarea acestora, fie la stingerea lor prin saturaţie şi reacţie de 
apărare, însoţită de perturbări caracteriale; nesatisfacerea lor o perioadă mai îndelungată de timp 
pune în pericol existenţa fizică şi psihică a individului.
A. Maslow a elaborat clasificarea sa, pornind de la aprecierea locului şi importanţa 
conţinutului motivului în structura personalităţii.
Acum vom descrie „piramida”, care cuprinde 5 niveluri motivaţionale:
1. Trebuinţe biologice (fiziologice) -  necesitatea de hrană, de odihnă, de sexualitate, de 
păstrare a sănătăţii, de oxigen, anumite condiţii de temperatură.
2. Trebuinţe de securitate -  necesitatea de siguranţă existenţială, de securitate emoţională, 
profesională, socială, relaţională.
3. Trebuinţe de afeliere -  necesitatea de stimă şi respect din partea celor din jur.
4. Trebuinţe de status (sociale) -  necesitatea de apartenenţă şi adeziune, de identificare 
afectivă cu un grup sau categorie socială, de a fi membru al unei familii şi de a avea o familie, de 
a fi în consonanţă cognitivă şi afectivă cu membrii grupului.
5. Trebuinţe de autorealizare -  necesitatea de a-ţi atinge propriul tău potenţial creativ, de a 
obţine performanţe înalte, de a contribui în mod propriu şi original la atingerea unor obiective 
profesionale sau sociale.
Următorul element din structura motivaţiei este motivul. Motivul exprimă forma concretă 
actuală, în care se activează şi se manifestă starea de necesitate.
Când individul îşi dă seama de deficitul de substanţe nutritive din organism şi se orientează 
spre înlăturarea lui, trebuinţa s-a transformat deja în motiv. Nu toate motivele sunt însă 
conştiente. Există unele motive inconştiente a căror substrat nu este clar delimitat, dar care 
îndeplinesc un rol important în activitate.
Spre deosebire de trebuinţă, care nu întotdeauna reuşeşte să declanşeze o acţiune, motivul 
asigură efectuarea comportamentelor corespunzătoare de satisfacere.

Aşadar, motivul poate fi definit mobilul, ce declanşează, susţine energetic şi orientează 
acţiunea.
De aici decurg şi cele 2 segmente ale motivului: unul energizant şi dinamogen, altul 
orientativ şi direcţional. Intre aceste două segmente există o interacţiune şi o interdependenţă 
reciprocă.
Motivele sunt extrem de variate:
-  individuale şi sociale;
-  inferioare şi superioare;
-  minore şi majore;
-  egoiste şi altruiste.
Ele nu acţionează independent unele de altele, ci interdependent formând, în structura 
personalităţii, configuraţii sau constelaţii de motive.
Motivul este factor declanşator al acţiunii, în cadrul căruia este cuprinsă o cerinţă faţă de 
mediu, o preferinţă.
Interesele reprezintă orientări selective, relativ stabile şi active spre anumite domenii de 
activitate.
Dacă un individ începe multe activităţi şi nu finalizează corespunzător nici una dintre ele, 
înseamnă că el nu şi-a format încă interesele. Ele sunt tendinţe, preferinţe spirituale, atracţii 
irezistibile ale individului centrate pe un obiect fizic, o persoană sau o activitate, fără a viza 
materiale utile sau avantaje.
Tendinţa este expresia orientării. Impulsul orientat spre un anumit obiect, determinat în 
funcţie de anumite trebuinţe şi valenţe, devine tendinţă.
Tendinţa are un aspect funcţional, care constă într-o stare de tensiune. Acest fenomen 
motivaţional este determinat din interior prin trebuinţe şi impulsuri şi din exterior prin 
intensitatea şi calitatea valenţelor.
Interesele sunt formaţiuni motivaţionale mai complexe decât trebuinţele şi motivele, 
deoarece implică organizare, constanţă şi eficienţă.
In structura lor psihică intră elemente cognitive, afective şi volitive. Orientarea spre o 
activitate presupune prezenţa unor cunoştinţe, intrarea în funcţiune a activismului mintal, trăirea 
ei ca o stare agreabilă, care produce plăcere, dar care, totodată, împinge spre acţiune, spre 
control, spre punerea în disponibilitate a unor calităţi ale voinţei (hotărârea, perseverenţa etc.).
Există interese generale şi personale, pozitive şi negative, profesionale şi extraprofesionale 
(de timp liber).
Cea mai răspândită clasificare a intereselor este cea în funcţie de domeniul de activitate în 
care se manifestă (interese tehnice, interese ştiinţifice, interese sportive, interese literar-artistice). 
Foarte importante sunt interesele creative, caracterizate prin căutarea unor noi soluţii, a unor 
procedee inventive, a unor proiecte originale.
Un alt fenomen motivaţional este impulsul. Impulsul constă chiar în apariţia unei 
excitabilităţi accentuate al unor centre nervoase. Impulsurile sunt tendinţele, care constau într-o 
pornire spre mişcare, acţiune.
Datorită impulsului apar trebuinţele. Dacă termenul de trebuinţă indică aspectul de conţinut, 
apoi termenul de impuls desemnează aspectul procesual al trebuinţei. Aceşti doi termeni nu pot fi 
separaţi. Impulsul se naşte odată cu trebuinţa. _
Intenţia este următorul component al motivaţiei. Ea poate fi concepută ca punerea în 
mişcare cu ajutorul sistemului verbal, a unei structuri de acţiune, care este formată de asemenea 
cu ajutorul sistemului verbal în conformitate cu cerinţele faţă de sarcină, de satisfacerea 
trebuinţelor, de realizarea scopului propus.
Intenţia este un fenomen foarte important. Dacă scopul propus nu a fost atins, intenţia nu s- 
a realizat, dar tensiunea psihică nu scade, ci se menţine sub formă de impuls pentru continuarea 
preocupării de problemă. Intenţia este o tendinţă conştientizată.

Alt fenomen motivational este valenţa. Spre deosebire de celelalte fenomene motivaţionale, 
valenţa nu reprezintă o anumită funcţie interioară a organismului, ci o calitate a obiectelor, prin 
care se satisfac trebuinţele.
Trebuinţele pot fi satisfăcute în mai multe feluri. De exemplu, trebuinţa de hrană poate fi 
satisfăcută cu mai multe feluri de alimente, setea cu mai multe feluri de băuturi.
Valenţele reprezintă conţinutul trebuinţelor, iar ultimul poate fi modificat şi îmbogăţit în 
cursul experienţei individuale.
Valenţa poate fi pozitivă, dar şi negativă. Drept exemplu ar putea servi: pedeapsa, 
mustrarea, frustrarea, privarea de informaţii. Deci aceste fenomene au o valenţă negativă.
O valenţă negativă de asemenea are şi eşec. După cum e şi firesc omul tinde spre obiective 
cu valenţă pozitivă.
Dorinţa este o trebuinţă conştientizată. în timp ce trebuinţele sunt limitate, dorinţele sunt 
evident mai numeroase, pentru că fiecare trebuinţă poate fi satisfăcută de o gamă mai mare de 
obiecte, situaţii. Iar dorinţa marchează trecerea de la motive spre scopuri sau proiecte.
Scopul este o imagine mintală a rezultatului, a efectului dorit, un gând prezent a ceea ce 
urmează să fie realizat în viitor.
Aspiraţia reprezintă năzuinţa spre scopuri, ce depăşeşte condiţiile, la care a ajuns subiectul. 
Spectrul de aspiraţii ca şi modurile de satisfacere a dorinţelor şi aspiraţiilor sunt prefigurate 
social.
Convingerile sunt idei adânc implantate în structura personalităţii, puternic trăite afectiv, 
care „împinge”, impulsionează spre acţiune.
Nu orice idee este o convingere, ci doar cea, care reprezintă pentru individ o valoare, o 
certitudine subiectivă, care îl ajută să stabilească ceea ce este valabil, optim, necesar, să distingă 
între bine şi rău, frumos şi urât, adevăr şi minciună. Aşadar, sunt convingeri numai ideile- 
valoare, care se contopesc cu trebuinţele şi dorinţele individului, cu aspiraţiile şi năzuinţele lui, 
cu trăsăturile lui de personalitate.
Ele îşi au rădăcinile în afectivitatea persoanei, în emoţiile, sentimentele şi pasiunile ei. Mai 
mult decât atât, ele se impun în comportament, îl orientează permanent, de aceea sunt nu doar 
constant provocate, ci şi virulent apărate, mai ales când sunt contrazise şi atacate. în aceste 
împrejurări ele devin adevărate idei-forţă.
Convingerile intră în funcţiune în împrejurările de alegere sau conflict valoric.
Idealurile reprezintă proiecţii ale individului în sisteme de imagini şi idei, care îi ghidează 
întreagă existenţă.
Idealurile reflectă o stare sau o situaţie proiectată în viitor, spre care tinde subiectul în 
mişcarea ascendentă de devenire şi de autodesăvârşire. Ele reflectă şi transfigurează atât 
experienţa proprie, cât şi experienţa semenilor, devenind, în cele din urmă, anticipări,
generalizări şi optimizări ale proiectului existenţial.
Idealul nu reprezintă o simplă formulă cognitivă de viaţă, preluată necritic din afară, prin 
imitaţie, ci este plămădit de individ în funcţie de particularităţile lui proprii. Numai în felul
acesta el se integrează valorilor personalităţii, iar cu timpul devine o valoare personală, reuşind
să motiveze comportamentul.
Cercetările româneşti de psihologie au demonstrat că în structura psihologică a idealului se 
includ trei elemente fundamentale:
♦ sensul şi semnificaţia vieţii (direcţia, spre care se orientează o persoană, definită în 
funcţie de modul de existenţă socială, cultură spirituală, valoare morală);
♦ scopul vieţii (ca obiect al vieţii, ca valoare personală supremă, ce prefigurează destine, 
componentă intelectual-voluntară, dar şi axiologică a idealului);
♦ modelul de viaţă (ghidul propus a fi urmat şi atins, un fel de Eu ideal, care călăuzeşte 
viaţa).
Idealul (moral, fiziologic, estetic, politic, existenţial etc.), ca ceva ce nu există, dar ar putea 
fi, ca motiv central al existenţei, ca opţiune valorică şi programativă de viaţă, ca „stea 
călăuzitoare” reprezintă o adevărată forţă spirituală, decisivă pentru individ.

Concepţia despre lume şi viaţă constituie o formaţiune motivaţională cognitiv-valorică de 
maximă generalitate, ce cuprinde ansamblul părerilor, ideilor, teoriilor despre om, natură, 
societate. Ideile şi teoriile din cadrul ei nu au doar o valoare de fapte de cunoaştere, ci de 
convingeri. Formată sub incidenţa condiţiilor de viaţă, dar şi a culturii şi educaţiei, fiind 
rezultanta experienţelor personale trăite pe drumul sinuos al vieţii, ea reuneşte cognitivul cu 
valoricul şi se împlineşte în acţiune.
Intre convingeri, idealuri şi concepţia despre lume şi viaţă există o foarte strânsă 
interdependenţă, împreună constituind un complex motivaţional de prim ordin al personalităţii.
2.3. Formele (tipurile) motivaţiei
Există mai multe forme ale motivaţiei, ce se clasifică, de obicei, două câte două perechi 
opuse, contrare.
I. Motivaţia pozitivă şi negativă
Motivaţia pozitivă este produsă de stimulările, cum ar fi lauda, încurajarea şi se soldează cu 
efecte benefice asupra activităţii sau relaţiilor interumane, cum ar fi apropierea activităţilor, 
angajarea în ele, preferarea persoanelor etc.
Pozitive vor fi apreciate acele motive, a căror satisfacere, nu intră în conflict cu exigenţele şi 
etaloanele morale, care funcţionează la nivel social sau care, prin natura lor, generează 
comportamente şi activităţi orientate spre atingerea unor scopuri sociale.
Motivaţia negativă este produsă de folosirea unor stimulări, cum sunt ameninţarea, 
blamarea, pedepsirea şi se asociază cu efecte de abţinere, evitare, refuz.
Motivele negative se caracterizează prin faptul că satisfacerea lor, pe lângă un efect 
adaptativ de moment, asociat cu reducerea tensiunii iniţiale şi obţinerea unei doze de plăcere şi 
satisfacţii de moment, generează efecte perturbatoare, secundare, care, cumulându-se în timp, 
conduc la serioase dezechilibre şi disfuncţii în planul intern al sistemului personalităţii sau în 
planul relaţionării individului cu mediul social.
în cea mai mare parte, aceste motive se leagă şi se adresează primordial sferei biologicului şi 
fiziologicului. Din categoria lor fac parte, trebuinţa pentru alcool, pentru fumat, pentru droguri, 
pentru mâncăruri excesiv de condimentate sau excesiv de grase, trebuinţa de acumulare excesivă 
a bunurilor materiale, trebuinţa de aventură.
II. Motivaţia cognitivă şi afectivă
Motivaţia cognitivă îşi are originea în activitatea exploratorie, în nevoia de a şti, de a 
cunoaşte, de a fi stimulat senzorial, forma ei tipică pentru curiozitatea pentru nou, complex, 
pentru schimbare. Se numeşte cognitivă, deoarece acţionează dinlăutrul proceselor cognitive 
(percepţiei, gândirii, memoriei, imaginaţiei), stimulând activitatea intelectuală.
Astfel de explorare se trece la reproducere, de aici la înţelegere, apoi la interes ştiinţific, 
pentru ca în final să se ajungă la înclinaţia creativă. Ea îşi găseşte satisfacţia în nevoia de a 
înţelege, explica, rezolva cu un scop în sine.
Motivaţia afectivă este determinată de nevoia omului de a simţi bine în compania altora. 
Când copiii învaţă pentru a-şi satisface părinţii sau pentru a nu pierde aprobarea, dragostea lor, 
spunem că sunt animaţi de o motivaţie afectivă.
III. Motivaţia intrinsecă şi extrinsecă
Deşi activităţile noastre sunt motivate, nu în toate activităţile motivele ocupă aceeaşi poziţie. 
Dacă sursa generatoare este solidară cu activitatea desfăşurată de subiect, atunci vorbim de 
existenţa unei motivaţii directe sau intrinseci. Specificul acestei forme de motivaţie constă în 
satisfacerea ei prin însăşi îndeplinirea acţiunii adecvate ei.
Dacă sursa generatoare a motivaţiei sugerată acestuia sau chiar impusă de o altă persoană nu 
izvorăşte din specificul activităţii desfăşurate, atunci avem de a face cu o motivaţie indirectă sau 
extrinsecă.
Din punctul de vedere al eficienţei -  nivelul de performanţă şi consumul de efort (energie) şi 
timp -  activitatea intrinsec motivată este superioară celei extrinsec motivate.

Astfel, pe când activitatea intrinsec motivată, având sursa de satisfacţie în ea însăşi, se 
efectuează cu plăcere şi cu un efort de mobilizare relativ redus, cea extrinsec motivată se 
efectuează sub semnul unei solicitări şi condiţionări externe, fară o plăcere interioară şi cu un 
efort intens de mobilizare voluntară.
De acest lucru ne dăm seama dacă punem alături două situaţii legate, de pildă, de activitatea 
de învăţare: prima, în care studentul învaţă dintr-o atracţie interioară, încercând satisfacţie în 
cursul desfăşurării activităţii propriu-zise, întărirea venind din conştientizarea lărgirii şi 
îmbogăţirii orizontului de cunoaştere; cea de-a doua, în care studentul învaţă, fie pentru a fi 
lăudat şi a primi o recompensă, dar fără a avea imboldul interior către aceasta, fie că optează 
pentru o profesie datorită salariului mare, fie de frica şi controlul din partea părinţilor.
în raport cu mai multe tipuri de sarcini şi solicitări, activitatea începe pe suportul unei 
motivaţii extrinseci şi, apoi, treptat, se poate transforma în activitate intrinsec motivată.
Şi, sub acest aspect, ne putem referi tot la activitatea de învăţare. Un student, care, iniţial, nu 
are nici o atracţie pentru învăţătură, pe măsură, ce asimilează cunoştinţe şi pe baza lor 
dobândeşte capacităţi şi competenţe, pe care înainte nu le-ar fi putut bănui, va trece de la 
suportul motivaţiei extrinseci la cel al motivaţiei intrinseci -  satisfacţia rezultând din însăşi 
activitatea de învăţare.
O specie particulară a motivaţiei intrinseci este motivaţia cognitivă sau epistenică. Forma ei 
iniţială este curiozitatea, privită ca o trebuinţă de a obţine informaţie fară a avea nevoie de 
adaptare imediată.
Cum pot fi apreciate aceste forme ale motivaţiei din perspectiva productivităţii lor? Fără 
îndoială că ele sunt inegal productive. Motivaţia pozitivă, intrinsecă şi cea cognitivă sunt mult 
mai productive decât motivaţia negativă, extrinsecă, afectivă.
Productivitatea mai mare sau mai mică a formelor motivaţiei depinde de particularităţile 
concrete ale situaţiei, dar şi de factorii, cum ar fi: vârsta subiecţilor, temperamentul sau 
caracterul lor.
în explicarea motivaţiei poate fi folosit şi principiul homeostaziei. Prin homeostazie se 
înţelege tendinţa organismului de a menţine constanţi parametrii mediului intern, restabilindu-le 
nivelul, când acesta este perturbat de o influenţă externă.
Despre homeostazie s-a vorbit şi cu privire la relaţia dintre individ şi mediul social. Omul 
transformă mediul şi, totodată, se transformă pe sine. Deci, pe lângă motivaţia homeostatică 
apare şi motivaţia de dezvoltare, autorealizare, autodepăşire.
2.4. Motivaţie şi performanţă
Individul acţionează, de regulă, sub influenţa unei constelaţii: comportamentul este 
plurimotivat. Motivaţia conduce la obţinerea unor performanţe înalte.
Performanţa este un nivel superior de îndeplinire a scopului. Din perspectiva diverselor 
forme ale activităţii umane (joc, învăţare, muncă, creaţie) ceea ce interesează este valoarea 
motivaţiei şi eficienţa ei propulsivă. în acest context, problema relaţiei dintre motivaţie şi 
performanţă are nu doar o importanţă teoretică, ci şi una practică.
Relaţia dintre intensitatea motivaţiei şi nivelul performanţei este dependentă de 
complexitatea activităţii (sarcinii), pe care subiectul o are de îndeplinit.
Cercetările psihologice au demonstrat că în sarcinile simple (repetitive, rutiniere, cu 
componente automatizate, cu puţine alternative de soluţionare) pe măsură ce creşte intensitatea 
motivaţiei, creşte şi nivelul performanţei.
în sarcinile complexe însă (creative, bogate în conţinut şi în alternative de rezolvare) 
creşterea intensităţii motivaţiei se asociază, până la un punct, cu creşterea performanţei, după 
care aceasta din urmă scade.
Eficienţa activităţii depinde însă nu numai de relaţia dintre intensitatea motivaţiei şi 
complexitatea sarcinii (care poate fi o sarcină de învăţare, de muncă sau de creaţie), ci şi de

relaţia dintre intensitatea motivaţiei şi gradul de dificultate al sarcinii, cu care se confruntă 
individul.
Cu cât între mărimea intensităţii motivaţiei şi gradului de dificultate al sarcinii există o mai 
mare corespondenţă şi adecvare, cu atât şi eficienţa activităţii va fi asigurată.
în acest context, în psihologie a apărut ideea de optimum motivaţional, deci a unei intensităţi 
optime a motivaţiei, care să permită obţinerea unor performanţe înalte sau cel puţin a celor 
scontate.
De optimum motivaţional putem vorbi în două situaţii:
a) când dificultatea sarcinii este percepută (apreciată) corect de către subiect;
b) uneori dificultatea sarcinii este percepută incorect de către subiect.
Ca urmare, subiectul nu va fi capabil să-şi mobilizeze energiile şi eforturile corespunzătoare 
îndeplinirii sarcinii.
într-un caz el va fi submotivat, va activa în condiţiile unui deficit energetic, ceea ce va 
conduce în final la nerealizarea sarcinii.
în cel de-al doilea caz, subiectul va fi supramotivat, va activa în condiţiile unui surplus de 
energie, care l-ar putea dezorganiza, stresa, i-ar putea cheltui resursele energetice chiar înainte de 
a se confrunta cu sarcina.
Pentru a obţine un optimum motivaţional este necesară o uşoară dezechilibrare între 
intensitatea motivaţiei şi dificultatea sarcinii.
în cadrul activităţii trebuie să ne mulţumim nu cu orice fel de performanţă, ci cu 
performanţe cât mai bune, cât mai înalte, care să însemne nu doar o simplă realizare a 
personalităţii, ci o autodepăşire a posibilităţilor ei.
Stimulul motivaţional, care impulsionează spre realizarea unor progrese şi autodepăşiri 
evidente, poartă denumirea de nivel „de aspiraţie”. Acesta trebuie raportat la posibilităţile şi 
aptitudinile subiectului (un 7 va fi un nivel de aspiraţie crescut pentru un student slab, acceptabil, 
pentru unul mediocru, dar o decepţie, pentru unul bun). Este bine ca nivelul de aspiraţie -  pentru 
a avea un efect pozitiv -  să fie cu puţin peste posibilităţile de moment.
Tema 3. AFECTIVITATEA
3.1. Aspecte teoretice şi metodologice generale
Conceptul de afectivitate, în psihologia generală, a fost multă vreme greu de definit. I.M. 
Testus (1736-1865) acum două secole preciza că psihicul uman se compune din intelect, voinţă 
şi sentimente, fenomenele afective au continuat să fie identificate, când cu procesele senzoriale, 
când cu instinctele individului cu trebuinţele sau cu reflexul unor modificări vegetative-organice 
în sfera trăirilor psihice conştiente.
Datorită cercetărilor psihologice contemporane, afectivitatea a dobândit statut de aspect 
fundamental al personalităţii de componenţă bazală, infrastructurală a psihicului, dar şi de nota 
lui definitorie, deoarece pentru afectivitate omul se diferenţiază de roboţi şi calculatoare de 
inteligenţă artificială, fiind rezonanţa subiectivă generală a individului, intim şi relaţional trăită la 
schimbările de tot felul din mediul său intern sau extern.
Omul nu se raportează indiferent la realitate, dimpotrivă, obiectele, fenomenele, 
evenimentele, care acţionează asupra lui, au un ecou, o rezonanţă în conştiinţa sa, trezesc la viaţă 
anumite trebuinţe, corespund sau nu nevoilor lui, îi satisfac sau nu necesităţile, aspiraţiile, 
idealurile. între stimulii interni şi realitatea înconjurătoare au loc confruntări şi ciocniri, ale căror 
efecte sunt tocmai procesele afective. în timp ce aprobarea sau satisfacerea cerinţelor interne 
generează plăcere, mulţumire, entuziasm, bucurie, contrazicere sau nesatisfacerea lor conduce la 
neplăcere, nemulţumire, indignare, tristeţe etc. în cadrul proceselor afective pe prim plan se află

nu atât obiectul, cât valoarea şi semnificaţia, pe care acesta o are pentru subiect. Nu obiectul în 
sine este important, ci relaţia dintre el şi subiect, pentru că numai într-o asemenea relaţie obiectul 
capătă semnificaţii în funcţie de gradul şi durata satisfacerii trebuinţelor. Aceasta ne ajută să 
înţelegem de ce unul şi acelaşi obiect produce stări afective variate unor persoane diferite.
Afectivitatea este o componentă esenţială şi indispensabilă a sistemului psihic uman, la fel 
de necesară şi legic determinată ca şi oricare altă componentă -  cognitivă, motivaţională, volitivă 
etc.
Afectivitatea este acea componentă a vieţii psihice, care reflectă, în forma unei trăiri 
subiective de un anumit semn, de o anumită intensitate şi de o anumită durată, raportul dintre 
dinamica evenimentelor motivaţionale sau a stărilor proprii de necesitate şi dinamica 
evenimentelor din plan obiectiv extern.
Raportul respectiv poate fi nesemnificativ sau neutru (situaţia de statu-quo sau de zero 
emoţional, prin analogie cu zeroul fiziologic în cazul sensibilităţii termice) şi semnificativ, 
generând activare şi trăire emoţională: pozitivă, în cazul când este „consonant”, şi negativă, în 
cazul când el este „disonant”.
Afectivitatea este o trăire diferenţiată, ca stare faţă de situaţii, evenimente, persoane, 
conţinuturi de comunicări, la care se participă etc.
Afectivitatea se manifestă nu numai faţă de evenimente prezente, ci şi faţă de cele evocate 
din trecut, dar şi asociate de trăiri, ce se vor putea produce în viitor. Expresiile afectivităţii, dacă 
sunt legate de un moment sau situaţie, se numesc afecte şi emoţii. Dacă sunt latente (de fond), se 
numesc sentimente, iar când au o intensitate foarte puternică şi obsesivă, răscolitoare, cu efecte 
de reflux în întreaga viaţă psihică, se numesc pasiuni.
Afectivitatea sau emoţionalitatea poate fi activă sau pasivă.
Activă este când se participă prin implicaţie în situaţii şi evenimente, pasivă -  când 
evenimentele şi situaţiile se suportă doar sau se percep.
Exteriorizările prin comunicare verbală, tonalităţile acesteia, C.N.V. (comunicarea 
nonverbală) au toate laturile de afectivitate.
Afectivitatea pulsează tot timpul în viaţa momentului, de aceea poate fi considerată ca un fel 
de musculatură a activităţii psihice curente, dar şi a filmelor interioare, a reveriilor şi idealurilor 
traduse în scenarii interioare.
în acelaşi timp, afectivitatea este o permanentă alarmă în procesul de adaptare, dar şi o 
expresie a confortului sau disconfortului provocat de situaţii şi de starea generală psihică 
concomitent. Orice senzaţie sau percepţie are şi o încărcătură de confort sau disconfort psihic, 
adesea foarte complex, datorită implicaţiei afectivităţii. Afectivitatea este spontană şi încărcată 
de starea generală biologică şi psihologică şi chiar de încărcăturile inconştiente.
în concluzie putem menţiona că afectivitatea cuprinde totalitatea stărilor, fenomenelor şi 
trăirilor afective (emoţionale), ce reflectă atitudinea şi relaţiile subiective faţă de realitatea 
obiectivă.
3.2. Proprietăţile proceselor şi stărilor afective
■ Polaritatea proceselor afective constă în tendinţa acestora de a gravita, fie în jurul polului 
pozitiv, fie în jurul celui negativ, şi apare ca urmare a satisfacerii sau nesatisfacerii diferenţiate a 
trebuinţelor, aspiraţiilor (totale sau parţiale, de lungă sau de scurtă durată). De obicei procesele 
afective sunt cuplate două câte două în perechi, cu elemente contrare: bucurie-tristeţe, simpatie- 
antipatie, entuziasm-deprimare, iubire-ură etc.
Polaritatea se exprimă în caracterul plăcut sau neplăcut al stărilor afective, stenic sau 
astenic al acestora (unele mobilizând spre activitate, altele, dimpotrivă, demobilizând, întârziind 
sau inhibând activitatea), în fine, în caracterul lor încordat sau destins (unele fiind tensionale, 
altele relaxante).
în mod curent se consideră că stările afective plăcute sunt întotdeauna stenice, pe când cele 
neplăcute, astenice, fapt inexact. Succesul, de exemplu, ca stare afectivă plăcută poate fi stenică

pentru unii oameni, „împingându-i” spre activitate, dar astenică pentru alţii, făcându-i să se 
mulţumească cu ceea ce au obţinut. La fel de eronată este şi opinia că trăirile afective ar fi 
perfect, exclusiv sau absolut polare.
■ Intensitatea proceselor afective indică forţa, tăria, profunzimea, de care dispune la un 
moment dat trăirea afectivă. Din această perspectivă vom întâlni unele stări afective intense şi 
chiar foarte intense şi altele mai puţin intense. Ea este în funcţie atât de valoarea afectivă a 
obiectului, de semnificaţia lui în raport cu trebuinţele subiectului, cât şi de capacitatea afectivă a 
subiectului.
■ Durata proceselor afective constă în menţinerea, persistenţa în timp a acestora, indiferent 
dacă persoana sau obiectul, care le-a provocat, sunt sau nu prezente. Un sentiment poate dura un 
an, doi sau toată viaţa, o emoţie poate câteva ore sau câteva clipe; frica şi groaza în faţa unui 
accident persistă şi după ce pericolul a trecut; dragostea se păstrează, chiar dacă fiinţa iubită nu 
mai este.
Această proprietate are o foarte mare importanţă, deoarece, alimentând permanent 
semnificaţia afectogenă a unui stimul (obiect sau persoană), putem ţine mereu trează starea 
afectivă faţă de el.
■ Mobilitatea proceselor afective exprimă fie trecerea rapidă în interiorul aceleiaşi trăiri 
emoţionale de la o fază la alta, fie trecerea de la o stare afectivă la alta. Din acest considerent ea 
trebuie deosebită de fluctuaţia trăirilor afective, care presupune tot o trecere de la o stare la alta, 
însă fără nici un motiv, fară să fie cerută de o solicitare obiectivă sau de vreo necesitate 
subiectivă. Fluctuaţia trăirilor afective este un indiciu al slăbiciunii, imaturităţii sau chiar 
patologiei proceselor afective.
■ Expresivitatea proceselor afective constă în capacitatea acestora de a se exterioriza, de a 
putea fi „văzute”, „citite”, „simţite”. Exteriorizarea, manifestarea în afară se realizează prin 
intermediul unor semne exterioare, care poartă denumirea de expresii emoţionale.
Cele mai cunoscute expresii emoţionale sunt:
• Mimica -  ansamblul modificărilor expresive, la care participă elementele mobile ale 
feţei;
• Pantomimica -  ansamblul reacţiilor, la care participă tot corpul: ţinuta, mersul, gesturile;
• Modificările de natură vegetativă -  amplificarea sau diminuarea ritmului respiraţiei, 
vasoconstricţia, vasodilataţia, creşterea conductibilităţii electrice a părului, hiper- sau 
hipotonusul muscular, modificarea compoziţiei chimice a sângelui sau hormonilor etc., soldate 
cu paloare, înroşire, tremurători, lacrimi, transpiraţie, gol în stomac;
• Schimbarea vocii -  a intensităţii, ritmului vorbirii, intonaţiei, tembrului vocii etc.; după 
intonaţie; un „da” poate semnifica mai mult decât un „nu”.
Expresiile emoţionale nu sunt izolate de latele, ci se corelează şi se subordonează stărilor 
afective, dând naştere la ceea ce se numeşte conduita emoţional-expresivă.
De exemplu, conduita expresivă a tristeţii (atârnarea braţelor, aplecarea capului, pleoapelor 
şi colţul buzelor lăsate în jos, mişcări fară vigoare, ochii „stinşi”, faţa „pământie”) se deosebeşte 
de conduita expresivă a bucuriei (ţinuta dreaptă, ochii deschişi, strălucitori, mobilitatea braţelor 
în genere, a muşchilor etc.).
De menţionat că expresiile şi conduitele emoţionale se învaţă, se însuşesc în timpul vieţii, fie 
prin imitaţie, fie prin efort voluntar. Că aşa stau lucrurile o demonstrează faptul că la orbii din 
naştere, expresivitatea emoţională este foarte sărăcăcioasă, faţa este crispată, puţin expresivă, 
dacă şi lor li se aplică însă o serie de procedee speciale, li se vor putea forma unele conduite 
expresiv- emoţional e.
Pe lângă capacitatea de învăţare a expresiilor emoţionale, omul o are şi pe aceea de a le 
provoca şi dirija voluntar, conştient, de a le stimula şi folosi convenţional pentru a transmite o 
anumită stare afectivă, chiar dacă aceasta nu există. De aici, sunt posibile discrepanţe între 
trăirile afective şi expresiile emoţionale.

Expresiile emoţionale îndeplinesc roluri importante în comportamentul omului, dintre care 
mai semnificative sunt:
• rolul de comunicare;
• rolul de influenţare a conduitei altora în vederea săvârşirii unor acte;
• rolul de autoreglare în vederea adaptării mai bune la situaţiile, cu care ne confruntăm;
• rolul de contagiune (ele a se transmite şi de a trezi reacţii similare şi alte persoane, de a da 
naştere la stări afective colectiv-pozitive sau negative, prin aceasta întărindu-se forţa de coeziune 
sau de dezbinare a membrilor grupurilor^;
• rolul de accentuare sau de diminuare a stării afective (plângând ne putem „descărca”, 
elibera sau, dimpotrivă, „încărca” afectiv).
3.3. Clasificarea proceselor şi stărilor afective
Complexitatea şi diversitatea formelor, în care se manifestă şi se structurează în plan intern 
sfera vieţii afective a omului, fac necesară o operaţie de evaluare şi clasificare.
Stările afective se pot diviza în două mari grupe:
A. Stările afective statice, exprimând raportul dintre noi şi lume, au un slab efect 
dinamogen, nu sunt motive de activitate îndelungată, deşi pot provoca puternice reacţii 
momentane.
Ele se divid în:
X) stări afective elementare, care cuprind atât durerea şi plăcerea senzorială, cât şi 
agreabilul şi dezagreabilul;
2) dispoziţiile;
3) emoţiile.
B. Stările afective dinamice, constituind cele mai puternice şi durabile motive ale 
comportamentului uman. E vorba de sentimente şi pasiuni.
1. Stările afective elementare:
• Durerea senzorială este un fenomen uşor de înţeles: în majoritatea cazurilor e vorba 
de excitarea intensă a unor terminaţii nervoase. Von Frey a identificat (încă din a. 1894) puncte 
specifice de durere, declanşată de excitaţii mecanice sau termice ale pielii, în care s-au identificat 
numeroase terminaţii nervoase. Specificul acestora rezultă din faptul că substanţele anestezice 
pot suprima durerea, rămânând senzaţiile de contact. în ambele boli pot dispărea senzaţiile 
dureroase, rămânând cele de contact sau invers. Nu se cunosc organe senzoriale specifice durerii, 
ea fiind în funcţie de excitaţia terminaţiilor nervoase existente pretutindeni în organism. 
Excitanţii, care provoacă durerea, sunt de natură diferită, fizică sau chimică, în relaţie cu unele 
tulburări circulatorii, inflamatorii ş.a.
• Plăcerea senzorială. Plăcerea senzorială tactilă e pusă în relaţie cu instinctul sexual.
• Agreabilul şi dezagreabilul sunt reacţii afective globale de slabă intensitate, impresii 
produse de orice percepţie.
Vorbim de plăcut sau dezagreabil numai în cazurile, în care trăirea este de slabă 
intensitate. Când se produc stări mai complexe şi mai intense, atunci le denumim emoţii.
Agreabilul atrage după sine mişcări de apropiere, o creştere a energiei, a activităţii mintale, 
pe când dezagreabilul e însoţit de tendinţa îndepărtării de sursă şi diminuare a energiei, a 
activităţii.
Stările afective elementare au şi un important determinant de ordin calitativ. Sunt mirosuri 
dezagreabile (cum e cel de putrefacţie), oricât de vagi ar fi. Şi invers, chiar de intrăm într-un 
depozit de portocale, unde parfumul lor e foarte intens, senzaţia rămâne plăcută.
Preferinţele umane, ce îi place şi ce-i displace omului depind, în mare măsură, de experienţa 
socială. Fumatul ajunge să fie o plăcere deosebită pentru fumătorii pasionaţi, deşi el este 
dăunător sănătăţii. Viaţa socială imprimă individului trebuinţe şi tendinţe variate, chiar în ce

priveşte funcţiile fundamentale, cum este alimentaţia. Alimente agreate de europeni sunt 
considerate necomestibile de către unele popoare din Asia şi invers. Agreabilul e legat de 
concordanţe cu cerinţele persoanei, iar neplăcutul de contradicţia cu aceasta.
2. Dispoziţiile. Stările afective elementare, agreabilul, durerea, dezagreabilul sunt trăiri 
afective de slabă intensitate şi scurtă durată (cu excepţia durerii senzoriale, care se poate prelungi 
multă vreme, dar atunci se transformă în emoţie).
Dispoziţiile au şi ele o slabă intensitate, dar durează multă vreme, zile, poate chiar şi 
săptămâni, influenţându-ne trăirile afective, care apar în acest răstimp: când cineva e prost 
dispus, vede numai aspectele neplăcute ale existenţei, trăieşte emoţii negative, n-are chef de 
lucru. Invers, buna dispoziţie ne face să vedem totul în culori luminoase, să avem chef de glume 
şi să muncim cu spor.
Aceste stări de spirit, pe care le-am numit dispoziţii, au o dublă condiţionare. Cauzele de 
ordin intern sunt: oboseala, proasta funcţionare a unor organe interne, o boală incipientă ori, 
dimpotrivă, o sănătate înfloritoare, resurse energetice abundente. Cauzele exterioare sunt 
constituite de existenţa unor conflicte în familie sau la locul de muncă, stări de frustrare, apariţia 
unor pericole. Ele pot favoriza şi buna dispoziţie: aprecierile pozitive ale unor persoane 
importante pentru noi, perspective atrăgătoare etc.
Dispoziţiile nu constau numai în a fi bine dispus ori rău dispus, există şi stări îndelungate de 
nelinişte, anxietate. Uneori suntem foarte iritabili, orice fleac ne enervează.
3. Emoţiile sunt stări afective, de scurtă durată, care traduc un specific al relaţiilor noastre cu 
un obiect ori o situaţie, deci au un caracter situational. Ele pot fi declanşate de o împrejurare 
reală sau imaginară (gândul că poliţia poate fi pe urmele sale sperie tâlharul, care are banii furaţi 
în geamantan). Intensitatea lor e foarte variată: poate fi vagă, mijlocie, dar şi foarte mare, 
zguduind întregul organism. în acest caz, vorbim de emoţie-şoc (căreia mulţi psihologi îi spun 
afect).
Există patru emoţii-şoc, tipice: frica (frustrarea), furia, tristeţea în forma sa acută 
(disperarea) şi bucuria explosivă. Dar acestea pot apărea, în condiţii obişnuite, cu o intensitate 
mijlocie: cineva se teme să intre la dentist; altcineva se enervează că prietenul său întârzie la 
întâlnire; un tânăr se întristează, fiindcă logodnica i s-a îmbolnăvit de gripă etc. Dar indignarea, 
simpatia, speranţa, antipatia, mila, satisfacţia, nehotărârea, sfidarea etc. Există şi emoţii în relaţie 
cu munca intelectuală: mirarea, nesiguranţa, certitudinea, îndoiala, ...etc.
Emoţiile sunt frecvent identificate cu sentimente, cum ar fi dragostea şi ura (dar sunt multe 
tipuri de dragoste: de tată, soţie, prieten, dragoste de muncă, de patrie etc.: după cum există şi 
variate obiecte ale urii: faţă de un rival, duşman, hoţ, de o sectă, o ideologie ş.a.). într-adevăr, 
întorcându-ne la marii filosofi, care au analizat afectivitatea, constatăm o asemenea lipsă de 
diferenţiere.
Astfel, Rene Descartes în lucrarea sa „Les passions de l'âme” (Pasiunile sufletului) descrie 
40 de „pasiuni”, printre care figurează, pe lângă emoţii, sentimente, dorinţe şi chiar trăsături de 
caracter. Dar marele filosof francez consideră că toate îşi au originea în numai şase pasiuni 
primitive: mirarea, iubirea, ura, dorinţa, bucuria şi tristeţea. Toate celelalte n-ar fi decât varietăţi 
ale acestora sau rezultatul unor combinări ale lor. Cum se vede, trei din pasiunile fundamentale 
sunt emoţii, două -  sentimente, iar una, dorinţa, constituie o denumire generică, în care pot 
figura nenumărate aspiraţii.
Dorinţa este o stare afectivă elementară, o trebuinţă conştientă de obiectul ei, care poate fi 
de scurtă durată. Dar ea e folosită adesea în locul termenului de aspiraţie, dorinţa durabilă de a 
realiza un anume progres, ceea ce presupune existenţa unui sentiment, acesta fiind o structură 
bine cristalizată, tainică.
Nu au fost deosebite net (şi nici azi nu sunt) pentru motivul că ele -  dorinţa, aspiraţia, 
emoţia, sentimentul -  toate sunt trăiri afective foarte strâns legate, interdependente şi pot avea 
acelaşi obiect, pot exprima calitatea aceleeaşi relaţii dintre obiect şi subiect.

Sentimentele se deosebesc de emoţii şi de simplele dorinţe prin amploarea, prin existenţa 
lor. Ele sunt transsituaţionale, persistând în variate împrejurări şi chiar în absenţa obiectului 
principal.
•  Emoţiile-şoc sunt o categorie aparte de stări afective datorită intensităţii lor deosebite şi a 
exteriorizării lor puternice prin diferite expresii emoţionale, modificări fiziologice şi reacţii slab 
controlate.
•  Furia este declanşată când cineva ne ofensează în chip jignitor, de multă vreme, ori ne-a 
cauzat un rău notabil şi apoi se amuză, intervenind momentul „paharului plin”. Accesul de furie 
se manifestă prin înroşirea feţei, vinele feţei şi gâtului se îngroaşă, ochii ies din orbite şi se 
injectează, pulsul se accelerează, persoana gâfîie, începe să urle, se agită, gesticulează, uneori 
aruncă diferite obiecte din cale. Cazurile de „mânie palidă” se manifestă oarecum opus.
•  Frica, teroarea sunt provocate de apariţia bruscă a unui mare pericol, cum ar fi un 
cutremur, când totul se clatină, se prăbuşeşte, sau apariţia unui urs agresiv în pădure. Tabloul 
expresiilor e relativ opus furiei: totdeauna apare o paloare cadaverică, ochii larg deschişi cu 
pupilele lărgite, fixând dezastrul sau pericolul iminent, părul se face măciucă, pe faţă apar 
broboane de transpiraţie, se declanşează un tremur, muşchii devin rigizi ori se contractă 
convulsiv, se fac gesturi de îndepărtare, izbucneşte un strigăt ascuţit de teroare. Persoana fie 
înlemneşte, fie porneşte într-o fugă disperată. Sunt cazuri când frica provoacă un stop cardiac 
fatal.
•  Disperarea poate fi cauzată de moartea neaşteptată a unei persoane dragi sau incendierea 
locuinţei. Şi aici intervine paloarea feţei: sprâncenele devin oblice, faţa se alungeşte, colţurile 
gurii se lasă în jos, apar cute pe frunte, privirea devine ştearsă, inexpresivă, inima şi respiraţia îşi 
încetinesc ritmul, persoana suspină, uneori plânge cu hohote, i se înmoaie picioarele, apar 
tremurători şi senzaţia de frig.
•  Bucuria explosivă survine când aflăm, pe neaşteptate, despre un eveniment fericit, mult 
dorit: candidatul, care se crede respins la un examen foarte important, află că totuşi a reuşit. 
Bucuria implică manifestări dinamice: unii sar în sus, dansează, bat din palme, râd din toată 
inima, bătăile inimii se accelerează, statura se îndreaptă, faţa se îmbujorează, ochii sticlesc, 
trăsăturile feţei capătă o alură ascendentă.
Există situaţii, când persoana reacţionează invers, paradoxal. Datorită epuizării, cineva, 
aflând o veste minunată, începe să plângă. Deşi, fiecare dintre emoţiile-şoc prezintă un tablou 
destul de specific, există şi excepţii: se poate păli şi de frică, şi de mânie, se plânge la tristeţe, dar 
şi la bucurie, se tremură de frică, dar şi într-un acces de disperare. în toate cazurile emoţiile-şoc 
sunt însoţite de puternice modificări fiziologice şi expresive.
Acum ne vom referi mai detaliat la stările afective dinamice, cum sunt sentimentele şi 
pasiunile.
■ Sentimentele sunt ample structuri de tendinţe şi aspiraţii, relativ stabile, care
orientează, organizează, declanşează şi reglează conduita. La om sentimentele au acelaşi rol cu 
cel al instinctelor la animale. Acestea cu cât sunt mai primitive, cu atât sunt dirijate mai exact de 
către instinct.
Comportamentul uman este subordonat, în mare măsură, reglementărilor sociale, totuşi, cel 
puţin în timpul său liber omul acţionează potrivit intereselor, ce corespund orientării 
sentimentelor sale. în limbajul curent, termenul de sentiment nu este utilizat frecvent: se 
aminteşte de „interese”, „aspiraţii” sau „pasiuni” (pasiunile sunt într-adevăr nişte sentimente 
foarte intense, dar termenul e folosit şi atunci când e vorba doar de interese mai stabile). De 
exemplu, nu se vorbeşte de sentimentul dragostei pentru ştiinţă, ci se spune interes ori pasiunea 
pentru cercetare. Interesele, aspiraţiile, ca şi emoţiile izvorăsc la adult din orientările 
sentimentelor cristalizate. Apariţia sentimentelor e precedată de formarea unor dorinţe, atitudini 
şi emoţii. Odată constituite, ele devin permanente virtualităţi, posibilităţi de aspiraţii, atitudini şi 
emoţii.

Sintetizând numeroase structuri de tendinţe, sentimentele devin puternice forţe 
dinamizatoare, puternice motive de activitate. Sentimentele sunt transsituaţionale, vizând şi 
viitorul.
Termenul de sentiment este frecvent alăturat celui de atitudine afectivă. între aceste 
fenomene există strânse relaţii. Dar, în unele cazuri, se merge până la a subordona sentimentul 
atitudinii, afirmându-se: „Atitudinea afectivă, odată formată, asigură constanţa sentimentului” . 
Totul e în funcţie de cum sunt definite noţiunile. Unii cercetători caracterizează atitudinea 
afectivă ca fiind „o predispoziţie subiectivă de a aprecia pozitiv sau negativ o situaţie, persoană 
ori simplă afirmaţie”.
Sentimentele sunt izvorul unor atitudini, ca şi ale multor emoţii. Numai aşa putem înţelege 
stările de spirit, atitudini, aparent contradictorii.
Sentimentele cunosc diferite grade de intensitate şi de complexitate. Doi tineri pot simţi unul 
pentru altul o atracţie puternică, dar care să fie pur senzuală. Cunoscîndu-se mai bine, ea poate 
cristaliza multe atitudini, aspiraţii asemănătoare, devenind un profund sentiment de iubire, foarte 
durabil, dirijând existenţa lor de-a lungul unei vieţi.
Există o strânsă legătură între sentiment şi procesele cognitive. Ele sunt mult influenţate şi, 
totodată, influenţează imaginaţia. Dar sunt prezente şi în memorie, percepţie, gândire. Se poate 
găsi o asemănare între sentimente şi noţiuni. Ambele sunt virtualităţi. Noţiunea constituie o 
posibilitate de judecăţi, de acţiuni pe plan verbal, iar un sentiment asigură posibilitatea unor 
variate acţiuni afective, în planul obiectiv.
Oricare proces cognitiv poate deveni, în unele circumstanţe, sursa unei emoţii şi chiar a unui 
sentiment. De exemplu, descoperirea unei disonanţe cognitive neaşteptate ne poate trezi o emoţie 
de surpriză, şi, în acelaşi timp, un asemenea fenomen poate fi izvorul unei probleme, menită să 
canalizeze efortul unui savant ani de zile. Aceasta nu înseamnă să amestecăm terminologia, 
confundând fenomene mult diferite.
Varietatea sentimentelor este extrem de mare. Avea dreptate Spinoza când scria: „Sunt 
atâtea feluri de afecte, de câte feluri sunt obiectele, de care suntem afectaţi”. Sentimentele sunt 
structuri complexe de tendinţe. Tendinţele sunt începuturi de mişcări în raport cu acţiunile dorite, 
care şi ele depind de obiecte, persoane, situaţii şi de relaţiile existente între ele şi noi.
De aceea, clasificarea sentimentelor e foarte dificilă. Se pot face câteva mari diviziuni. Se 
pot distinge sentimentele inferioare de cele superioare; împărţirea nu se referă la vre-un criteriu 
moral, ci mai mult la gradul de complexitate.
Sentimentele inferioare sunt considerate cele aflate în relaţie cu trebuinţe de ordin biologic 
sau strict personal.
Sentimentele superioare sunt cele în relaţie strânsă cu valori sociale, cu aspiraţii colective, 
benefice din punct de vedere social. Ele pot fi împărţite în trei mari grupe: morale, estetice şi 
intelectuale.
Sentimentele morale sunt în raport direct cu viaţa socială: sentimentul dreptăţii, dragostea de 
om, dragostea de muncă, patriotismul etc.
Sentimentele estetice sunt legate de trăirea frumosului din natură şi artă, de creaţie artistică.
Sentimentele intelectuale constau în aspiraţia de a cunoaşte. în cadrul lor s-ar putea distinge 
două categorii -  aspiraţia de a şti cât mai mult, de a culege cât mai variate informaţii 
(caracteristică „eruditului”) şi aceea de a soluţiona o problemă ştiinţifică, de a descoperi ceva 
nou (caracterizând pe cercetător).
Sentimentele superioare au un rol esenţial pentru progresul social, ele dinamizează indivizii, 
favorizează înţelegerea şi colaborarea în muncă, furnizează energia necesară creatorului, atât în 
ştiinţă, cât şi în artă. Ele au importanţă şi pentru fericirea personală, pentru menţinerea 
echilibrului psihic. Sentimentele inferioare n-au stabilitatea şi trăinicia celor superioare. 
Satisfacţiile de ordin alimentar sau erotic sunt de scurtă durată şi se transformă uşor în contrariul 
lor. Cu confortul omul se obişnuieşte repede. Ambiţiile materiale dau satisfacţii limitate, 
deoarece nu putem toţi fi milionari.

Pasiunile. Nu sunt deosebiri mari între pasiuni şi sentimente. E o chestiune mai 
mult de intensitate, pasiunile fiind înrobitoare, acoperind sau subordonându-se toate 
preocupările, dominând puternic întreaga viaţă afectivă. Există iubirea-pasiune, avariţia, 
pasiunea social-politică, pasiunea artistică, ştiinţifică, sportivă etc. Trebuie însă să facem o 
delimitare între pasiunile pozitive şi cele negative. Primele îmbogăţesc viaţa psihică cel puţin 
dintr-un domeniu şi permit realizări importante, mai ales când se îmbină armonios şi cu un talent 
autentic. Dintre acestea fac parte cele menţionate, cu excepţia zgârceniei, care este una negativă. 
Şi mai dăunătoare sunt aşa-numitele „patimi”', beţia, goana continuă după alcool, cu obsesia 
aerului de cârciumă; apoi dependenţa de drog sau pasiunea jocurilor de noroc, toate au distrus 
vieţi, familii. Pasiunile negative conduc la o sărăcie accentuată a vieţii psihice, la degradarea 
morală şi fizică. Deşi similară sentimentelor, în pasiune apare o evidenţă unilateralitate. Chiar 
omul de ştiinţă, dacă e pasionat, îşi neglijează viaţa de familie, uită de îndatoririle sale sociale, 
nu e sensibil la suferinţele altora, fiind receptiv numai la ceea ce are o legătură directă cu 
problemele disciplinei sale. Se instaurează o dominantă afectivă, care poate deforma totul prin 
prisma ei.
în orice sentiment intervine subiectivitatea, dar nu ajunge la cote mari de denaturare. 
Unilateralitatea pasiunii favorizează în unele cazuri obţinerea de importante realizări, mai ales 
dacă ea se sprijină pe un real talent, deşi ea nu e o condiţie indispensabilă.
Cercetarea ştiinţifică solicită o deplină obiectivitate, greu compatibilă cu o abordare 
pasională.
3.4. Teorii asupra naturii emoţiilor
■ Teoria intelectualistă a fost elaborată la începutul secolului trecut şi îi aparţine lui 
Herbart şi Nahlowski. Ei erau adepţii unei psihologii asociaţioniste, care dădea o mare 
importanţă reprezentărilor şi asocierii lor. încât aceşti filosofi au explicat emoţiile prin dinamica 
reprezentărilor. O stare afectivă ar lua naştere din interacţiunea imaginilor.
De exemplu, când o reprezentare este prinsă între cele, care o stopează, şi altele, care o 
împing, apare emoţia întristării. Astfel, vestea morţii unui bun prieten îmi aduce imaginea lui în 
minte, care îmi evocă numeroase amintiri fericite, petreceri tinereşti, glume, discuţii, dar acestea 
sunt stăvilite de noua reprezentare a trupului său neînsufleţit, imobil şi rece. Ciocnirea lor brutală 
constituie ceea ce noi resimţim ca fiind o adâncă tristeţe, durere. Acest punct de vedere era totuşi 
mai puţin naiv decât pare astăzi, deoarece reprezentările erau privite ca fiind legate de anume 
tendinţe; sau, acestea, constituind începuturi de mişcări, au rol cert în viaţa afectivă.
■ Teoria fiziologică-periferică e legată şi ea de două nume: James şi Lange; între ei au fost 
unele deosebiri, dar W. James, cunoscut filosof, este acela, care a contribuit la răspândirea 
punctului său de vedere -  o viziune paradoxală. Noi raţionăm greşit, spunea el. Considerăm că, 
văzând un urs în pădure, mă sperii şi atunci devin palid, mi se zbârleşte părul, tremur etc., de 
fapt, ordinea ar fi inversă: văd ursul, încep să tremur, pălesc etc. şi conştiinţa acestor modificări 
fiziologice este ceea ce eu numesc frică. Deci percepţia atrage după sine modificările fiziologice, 
iar conştiinţa acestora constituie ceea ce eu numesc emoţie. Nu fiindcă sunt trist plâng, ci, invers, 
fiindcă plâng mă simt trist.
Teoria lui James-Lange are meritul că a subliniat importanţa modificărilor fiziologice -  mai 
ales în cazul emoţiilor-şoc, care fusese neglijate de teoriile intelectualiste, încolo sunt multe 
argumente împotriva punctului lor de vedere. Mai întâi, fiziologii, înregistrând precis diferitele 
transformări fiziologice produse în emoţii, n-au reuşit să stabilească un profil absolut specific 
pentru fiecare emoţie, întrucât există manifestări, care apar în două-trei emoţii distincte, apoi 
chiar aceeaşi emoţie se poate exterioriza în moduri diferite, aproape contrarii.
Apoi, intensitatea unei trăiri afective nu e deloc proporţională cu cea a exteriorizărilor şi a 
manifestărilor corporale.
■ Teoriile fiziologice centrale. Cea mai importantă este acea cunoscută sub numele de 
teoria lui Cannon-Bard, formulată de primul şi dezvoltată de al doilea. W. Cannon, efectuând

numeroase studii experimentale asupra creierului pisicii, a demonstrat rolul important, pe care îl 
are talamusul, în declanşarea expresiilor emoţionale, cât şi influenţa inhibitoare a cortexului 
asupra acestei formaţii subcorticale. Ca urmare, el a formulat o teorie după care rolul esenţial în 
emoţii îl are talamusul (de aceea a fost numită şi teoria talamică a emoţiei).
în concepţia lui W. James, talamusul nu joacă nici un rol, cortexul declanşând reacţiile 
periferice, iar perceperea lor constituind emoţia. După Cannon-Bard, excitaţiile senzoriale ajung 
în talamus, care le transmite la cortex: talamusul, dezinhibat de cortex, declanşează modificările 
musculare şi viscerale, simultan informând şi cortexul. Deci sursa trăirii afective o constituie 
procesele talamice. Modificările organice apar aproape instantaneu cu trăirea emoţională şi nu 
ele sunt cauza emoţiei. Emoţia rezultă dintr-o excitare concomitentă a talamusului şi cortexului.
în deceniile următoare (studiile lui Cannon-Bard datând din perioada 1920-1950), 
neurofiziologii au pus în lumină şi rolul, pe care-1 au în emoţii şi alte formaţii din creier, 
îndeosebi sistemul limbic. Ca şi Cannon, nu s-a mai negat rolul cortexului, dar atenţia lor a avut 
în centru formaţiile subcorticale.
■ Teorii cognitive (Teoria excitatorie). E vorba de acei psihologi, care au scos în 
evidenţă rolul important al scoarţei cerebrale. Magda Arnold (în a. 1950) a subliniat rolul 
evaluării stimulilor, situaţiei. în primul rând, aprecierea se face prin prisma impresiilor de plăcut- 
neplăcut, dar survine şi memoria, dând un conţinut specific trăirii emoţionale. Cortexul se 
manifestă şi activ, el dă un impuls, care iniţiază reacţia organismului. Desigur, talamusul rămâne 
iniţiatorul principalelor expresii emoţionale, însă în urma unei excitaţii specifice recepţionate de 
la formaţiile superioare. Iar modificările periferice, printr-un feed-back, sunt sesizate de cortex, 
ceea ce intensifică, de obicei, emoţia. Deci succesiunea fenomenelor ar fi următoarea: stimularea 
de origine senzorială, percepţia, evaluarea, impulsul către acţiune, expresiile emoţionale (cu 
modificările vegetative însoţitoare) perceperea acestor reacţii organice şi reevaluarea emoţională.
în experimentul realizat de R. Lazarus, o serie de persoane au fost puse să asiste la un film, 
în care se înfăţişă un groaznic accident şi o operaţie chirurgicală efectuată pe viu. într-un caz, 
aceste situaţii erau însoţite de un comentariu subliniind daunele, necazurile, în alt caz 
comentariul era o descriere obiectivă, ştiinţifică şi, într-un al treilea, proiecţia s-a efectuat fară 
nici o verbalizare. înregistrări obiective (reflexul electrodermal şi ritmul cardiac) au indicat o 
emoţie evidentă în prima situaţie -  absentă în celelalte două. R. Lazaur a subliniat, în concluzie, 
rolul hotărâtor al factorului cognitiv.
■ Teorii motivaţionale. Deşi existau mai multe formulări în legătură cu reacţiile 
intime între emoţie şi motivaţie şi cu sferele lor de suprapunere, abia Bindra (1969, 1970) 
promovează clar, concret, o schemă comună pentru cele două concepte. Atât emoţia, cât şi 
motivaţia, după el, pot fi studiate şi interpretate din punct de vedere neuropsihologic, într-o 
singură formulă. Se ajunge astfel, pur şi simplu, la o substituţie a termenilor.
După autor datele problemei pentru un asemenea curs ar fi următoarele: structurile neurale 
implicate în emoţie nu sunt altele decât acelea, pe care le utilizează acţiunile motivaţionale. 
Interferenţa dintre cele două fenomene este mare, aşa încât emoţiile devin (pentru unii) factori 
perturbatori ai comportamentului motivat, iar motivele acţiunilor individului, factori, care 
contribuie la apariţia şi desfăşurarea răspunsurilor emoţionale. Altfel spus, o emoţie cum e mânia 
se poate întâlni cu un motiv al acţiunii, cum e foamea, într-un acelaşi comportament, mobilizând 
aceleaşi structuri neuropsihologice, indiferent că unii denumesc ansamblurile acestor structuri 
creier „motivational”, „visceral” sau „emoţional”. Conceptual, deci, n-ar exista premise pentru 
acceptarea a doi termeni nediferenţiabili, ci ar fi vorba de procese de natură motivaţional- 
emoţională deopotrivă, în care noţiunea de bază ar fi cea de „stare motivaţională centrală” 
(central motive state -  CMS).
Astfel s-a ajuns la o teorie motivaţională a emoţiei. Toate teoriile, care menţionează legătura 
mai mult sau mai puţin profundă dintre emoţie şi motivaţie, se înscriu în planul surprinderii unei 
relaţii, care trebuie acceptată cu necesitate.
■ Teorii biologice. Ne vom referi în primul rând la teoria lui McDougall (a. 1928), 
elaborată şi explicată în decursul a două decenii aproape. Concepţia sa despre emoţie, bazată pe
118
factori biologici, în primul rând evolutivi şi genetici, este modelată în conformitate cu experienţa 
şi comportamentul uman. Teza de bază a lui McDougall este aceea că modalitatea de a trăi 
subiectiv (ca o conştiinţă a unei atitudini) un eveniment reprezintă diferite sentimente complexe 
(cum ar fi speranţa, anxietatea etc.), o specie comună cu emoţia, deşi în legătură cu aceasta ar fi 
mai bine ca să nu fie utilizat termenul generic de „emoţie”. Aceste sentimente sunt direct legate 
de eforturile adaptative ale organismului, de activitatea sa conativă direcţionată către un scop, 
activitate, care nu este altceva decât o formă de manifestare a instinctului. Diferitelor forme de 
instinct li se atribuie echivalenţi afectivi. La animale principalele comportamente instinctive 
includ căutarea hranei (căreia îi corespunde apetitul), lupta pentru obţinerea ei (agresivitatea) şi 
fuga de pericol (frica).
Conform concepţiei autorului, se poate spune că întinsa gamă a modurilor de trăire 
subiectivă (sentiment şi emoţie), care sunt un fel de accesorii ale acestor procese 
(comportamentale) de bază au evoluat şi s-au diversificat în două forme primitive de sentimente: 
plăcerea şi durerea. La om apare o complexitate mult evoluată datorită dezvoltării structurilor 
mintale şi deci a capacităţii cognitive, care pot determina dorinţe şi sentimente de-a lungul unei 
scale perpetue, pe coordonatele plăcerii-neplăcerii.
■ Tot ca o teorie de tip biologic este şi acea a lui Plutchik (1962), care, asemenea lui 
McDougall, leagă afectivul de activitatea conativă a tipurilor comportamentale, în spatele cărora 
stau factorii instinctivi.
Comportamentele emoţionale sunt la el pattern-uri de răspuns moştenite, la care s-au 
adăugat modificările de rigoare în decursul evoluţiei. Deoarece, după cum consideră, emoţia este 
întâlnită pe întreaga scală a evoluţiei animale (primate, vertebrate) reiese că ea nu poate apărea şi 
nici nu poate fi înţeleasă decât legată de procesele biologice de bază.
Pentru Plutchik definitoriu pentru emoţie este reactivitatea comportamentală, emoţia fiind 
mai curând recunoscută prin ceea ce face individul decât prin felul, în care trăieşte şi apreciază 
el, introspectiv, emoţia respectivă.
Diferenţierea tipului de comportament emoţional faţă de alte tipuri de comportament ar 
rezulta din legătura, pe care aceste comportamente o stabilesc cu procesele biologice adaptative 
de bază (ex.: comportamentul alimentar, de căutare, adăpostire, sexual etc.).
Modelul structural al emoţiilor, aproximat de Plutchik, este axat pe natura bipolară a 
emoţiilor primare, în care dimensiunea intensităţii (sau nivelul de activare) reprezintă o scală cu 
nenumărate trepte.
Esenţialmente biologică, deşi exprimată în termeni comportamentali, teoria lui Plutchik pare 
de uz limitat, deoarece componentele emoţiei nu sunt analizate, toate, la importanţa lor reală.
■ O caracteristică biologică asemănătoare poate fi atribuită şi teoriei lui Pradines (1958) 
asupra afectelor, privite ca nişte forme elementare senzoriale. Ele nu sunt mai subiective decât 
senzaţiile, dimpotrivă, sunt nişte circumstanţe obiective, pentru care produc impresii ca urmare a 
stimulărilor senzoriale sau percepţiei.
3.5. Agresivitate -  toleranţă
Structura sistemului afectiv al personalităţii se poate realiza la niveluri diferite de activare 
(de prag) pentru cele două segmente polare -  pozitiv şi negativ. De asemenea, întinderea celor 
două segmente poate fi diferită, ceea ce conduce la formarea în plan individual a unor profiluri 
emoţionale semnificativ deosebite.
Drept coordonate fundamentale de integrare a acestor profiluri, din punct de vedere 
relaţional, interpersonal, se disting agresivitatea şi toleranţa.
Agresivitatea presupune integrarea emoţiilor de semn negativ (de discordanţă sau de 
respingere a obiectului) într-un pattern de acţiune distructivă. în plan filogenetic, agresivitatea se 
constituie într-un montaj instinctual, care împinge la atac.
La om, sub influenţa normelor şi limitelor de ordin cultural, moral, agresivitatea este 
împinsă în plan secundar şi exprimarea ei devine condiţionată. Totuşi, ca impuls primar, de

natură instinctual-inconştientă, ea intră în sfera afectivă a oricărei persoane. Gradul de intensitate 
şi pragurile ei de activare diferă însă, în limite foarte largi, de la un individ la altul. Se 
delimitează, astfel, tipul agresiv de personalitate, caracterizat prin atitudinea emoţională 
rejectivă, irascibilitate, tendinţa de a riposta la prezenţa şi manifestările celorlalţi cu duritate şi 
prin încercarea de a-şi satisface interesele prin forţă. Agresivitatea este o stare afectivă reactivă, 
prin care se exarcerbează propriile interese şi valoarea propriului Eu, asociindu-se cu 
egocentrismul, cu egoismul şi cu convertirea influenţelor sau acţiunilor celor din jur în 
ameninţări la adresa propriei persoane. Ea este activă şi susţinută adesea de răutate şi ură.
Agresivitatea nu se manifestă numai în plan acţionai-comportamental, ci şi verbal, limbajul 
oral, în acest caz, al persoanei agresive abundând în expresii ameninţătoare, provocatoare, 
jignitoare.
în sfera intensităţii emoţiilor acţionează legea sumaţiei: din intensităţi individuale iniţial 
scăzute se ajunge la o emoţie colectivă de intensitate sporită (ceea ce nu se întâmplă în cazul 
inteligenţei, de pildă).
Pe lângă îngrădiri, societatea a creat şi modalităţi specifice de canalizare şi manifestare 
controlată a agresivităţii. Cel mai obişnuit asemenea cadru îl constituie întrecerile sportive. în 
unele genuri de sport -  lupte, box, agresivitatea atinge cote înalte de exteriorizare, apropiindu-se 
de natura ei primară, instinctuală.
Fenomenele sociale cu caracter global, în care agresivitatea se dezlănţuie destructiv, sunt 
răscoalele, revoluţiile şi războaiele.
Opusă agresivităţii este coordonata toleranţei. Toleranţa rezultă tot dintr-o relaţionare 
internă între cele două segmente polare ale afectivităţii, însă în cazul său predomină întinderea 
segmentului de semn pozitiv. Aceasta are drept efect în plan psihocomportamental o deschidere 
largă spre lume, cu o extindere corespunzătoare a fâşiei de acceptanţă a influenţelor şi acţiunilor 
celor din jur. în plan comportamental, aceste influenţe şi acţiuni generează trăiri pozitive de 
securitate, de reciprocitate, de cooperare, de empatie etc.
Modalităţile caracteristice de satisfacere a propriilor stări de motivaţie vor fi preponderent 
paşnice -  persuasiunea, negocierea, cooperarea etc. Montajele interne stabile, prin care persoana 
se relaţionează cu cei din jur, vor fi întotdeauna de consonanţă, de atenuare/reducere a 
tensiunilor şi de creare a unei stări de echilibru.
Trăsătura toleranţei acţionează în direcţia reducerii şi atenuării acelor sentimente de semn 
negativ mărunte şi conflictogene, precum invidia, suspiciunea şi ura, generatoare de tensiune, 
conflict şi insecuritate socială.
3.6. Stresul, anxietatea şi angoasa
în dinamica sferei afective, se individualizează trei stări cu implicaţii majore pentru viaţa şi 
activitatea curentă a persoanei umane. Acestea sunt stresul (componenta sa afectivă), anxietatea 
şi angoasa.
Noţiunea de stres a fost elaborată de către Hans Selye, în perioada 1936-1950. în 
accepţiunea sa iniţială, termenul desemna o stare de tensiune, de încordare. Selye i-а dat un 
conţinut şi un sens nou, exprimând prin el aşa-numitul sindrom general de adaptare (General 
adaptation sindrom).
La început, acest sindrom avea un conţinut pur fiziologic -  cuprinzând doar ansamblul 
reacţiilor vegetative şi biochimice, pe care organismul, ca tot, le manifestă la acţiunea unui agent 
stresor (fizic, mecanic, chimic). Ulterior, pe lângă stresul fiziologic, a fost recunoscut şi stresul 
psihic şi psihosocial.
Caracterul de sindrom de adaptare este dat de faptul că el conţine o gamă variată şi relativ 
întinsă de reacţii şi că precede orice comportament specific, finalist. După Selye, acest sindrom 
are o desfăşurare fazică, în dinamica lui evidenţiindu-se următoarele etape sau verigi: a) reacţia 
de alarmă, care conduce la activarea generală a organismului; b) reacţia de rezistenţă, prin care 
organismul îşi mobilizează resursele energice pentru a contracara efectele dezorganizatoare ale

acţiunii stresorului; с) faza de epuizare, în care se acumulează efecte entropice, ce
îndepărtează posibilitatea obţinerii echilibrului.
Cercetările ulterioare au demonstrat că, întrucât sindromul de adaptare se impune ca 
premisă obligatorie a pregătirii şi incitării răspunsurilor specifice, termenul de stres trebuie 
asociat cu două tipuri de efecte: pozitive sau adaptative şi, în acest caz, avem de a face cu 
eustresul, şi dezadaptative, dezorganizatoare, caz, în care avem de a face cu distresul.
Trăirea afectivă, manifestată în forme variate -  încordări, tensiuni, disconfort, agitaţie, 
insatisfacţie, furie etc. -  reprezintă principalul indicator subiectiv al stării de stres.
Efectul negativ al unui episod particular de stres, dacă nu a fost rezolvat complet în urma 
intervenţiei mecanismelor de adaptare de tip eustres, se poate păstra în timp, sporind 
vulnerabilitatea echilibrului sistemului organismului la acţiunea ulterioară a factorilor stresanţi. 
Tocmai sub acest aspect stresul dobândeşte o conotaţie negativă, care impune menţinerea lui sub 
control.
Stresul psihic se delimitează (relativ) de cel fiziologic prin faptul că el se produce pe fondul 
interacţiunii Eului, a persoanei conştiente de sine şi cu o anumită preţuire de sine, cu 
evenimentele existenţiale. O nemulţumire de sine, sentimentul unei neîmpliniri, o discrepanţă 
între aspiraţie şi realizare, o apreciere nedreaptă la adresa competenţei sau activităţii personale, 
un diferend sau conflict interpersonal, o neînţelegere în familie, pierderea unei fiinţe apropiate 
etc., toate acestea pot acţiona ca stresori, determinând o anumită bulversare a echilibrului vieţii 
interioare. Ca şi în cazul stresului fiziologic, dacă acest afect nu este înlăturat prin mecanismele 
de apărare a Eului, atunci el se perpetuează şi se cumulează în timp, transformându-se în „focar” 
generator de tulburări neurotice.
Trăirile, ce însoţesc sau se dezvoltă pe fondul stresului psihic, îmbracă forma unei suferinţe 
existenţiale sau morale (a unei insatisfacţii de sine sau de lume, a unei neplăceri de a trăi, a unei 
disperări, a unei depresii).
Anxietatea este o stare afectivă generalizată, difuză, caracterizată prin trăiri -  de tulburare, 
de insecuritate şi teamă -  pe care subiectul nu le poate explica şi relaţiona obiectual.
Spre deosebire de emoţiile obiectuale, anxietatea nu antrenează, de regulă modificări 
fiziologice. Diferitele orientări doctrinare îi găsesc origini diferite. Astfel, pentru reprezentaţii 
teoriei învăţării, anxietatea este rezultatul perpetuării prin condiţionare a reacţiei de teamă, fiind 
nemijlocit determinată de raportul subunitar dintre reuşite şi eşecuri; dimpotrivă, pentru 
psihanalişti, ea este un efect al frustrării repetate a pornirilor şi tendinţelor libidoului şi al 
interdicţiilor impuse de Supraeu; anxietatea este considerată un semnal de alarmă adresat Eului -  
conştiinţei de sine a personalităţii -  singurul în măsură să întreprindă acţiuni de redresare sau să- 
şi mobilizeze mecanisme specifice de apărare. Persoana anxioasă manifestă întotdeauna reţinere 
şi teamă în raport cu viitorul, cu activităţile, pe care urmează să le efectueze, sau cu situaţiile, cu 
care urmează să se confrunte.
Angoasa s-ar putea defini o agravare şi intensificare a anxietăţii, ea caracterizându-se, din 
punct de vedere psihologic, printr-o nelinişte dusă la extrem, printr-o frică iraţională acutizată. în 
planul trăirii conştientizabile, ea se concretizează printr-o senzaţie apăsătoare de indispoziţie 
profundă, legată de presimţirea unui pericol nedefinit, dar iminent, în faţa căruia rămâi total 
descoperit, dezarmat.
în majoritatea cazurilor, starea respectivă se asociază cu modificări neurovegetative 
manifestate prin şocurile emoţionale: palpitaţii, transpiraţie, tremurături, înţeţoşarea privirii, 
hiperpnee, agitaţie motorie etc.
Angoasa bulversează profund echilibrul personalităţii, ducând la o regresie atât în sfera 
gândirii, cât şi a celei afective. Cauzele, ce provoacă pot fi diferite: un conflict interior, o 
activitate sexuală nesatisfăcătoare sau o pierdere în dragoste (doliu, respingerea din partea 
persoanei iubite), un eşec profesional etc.; asemenea cauze determină reactivarea unui vechi 
sentiment de abandon datorat precedentelor experienţe dureroase (N. Sillamy, 1996).
în unele cazuri, angoasa este generată, nu de situaţia reală, ci de fantasmele, reprezentările 
imaginare ale unei situaţii conflictuale inconştiente.

Luată în sine, angoasa nu este un fenomen patologic, fiind legată, generic, de condiţia 
umană, de raportul dintre întăririle pozitive şi cele negative ale manifestărilor de conduită în 
copilărie ori de raportul dintre dorinţe şi împliniri la vârstele adulte.
La vârsta adultă, când apar momente cruciale de viaţă, şi se impune o nouă adaptare, 
individul poate intra, temporar, în angoasă. Dacă el se dovedeşte incapabil să-şi creeze condiţii 
propice de adaptare, sentimentul de insecuritate va continua să persiste, ducând la neuroză sau la 
psihoză. Angoasa patologică, descrisă de nomenclatura medicală americană (DSM III, 1988) sub 
termenul de „tulburare, panică”, este simptomul clinic cel mai frecvent întâlnit în practica 
psihiatrică.
Tema 4. VOINŢA
4.1. Definirea şi caracterizarea generală a voinţei
Voinţa este unul din fenomenele cele mai complexe ale psihologiei omului, care este destul 
de dificil a fi determinată. în continuare se face o încercare de a clarifica starea contemporană şi 
problemele de bază ale cercetărilor psihologice ale voinţei.
încă din antichitate şi până în zilele noastre problema voinţei atrăgea atenţia savanţilor şi 
cercetătorilor din diferite direcţii ale psihologiei. Punctele de vedere exprimate diferă unele de 
altele, şi nu de puţine ori se situează chiar la poli opuşi.
în legătură cu renaşterea generală a interesului faţă de problemele umanitare, general-umane 
ale psihologiei în ultimile decenii s-a observat o atenţie sporită faţă de fenomenul de voinţă.
Cândva, încă în secolele XVIII-XIX, această problemă era una dintre cele centrale în 
studiile psihologice. La începutul sec. XX, în legătură cu situaţia generală critică în această 
ştiinţă, voinţa a fost trecută pe planul doi. Ea s-a dovedit a fi cea mai complicată din acea 
mulţime de probleme, care era necesar de a le înainta şi soluţiona pe o bază metodologică nouă. 
însă ignorarea sau neobservarea ei era imposibilă, deoarece ea face parte din acele fenomene 
psihice, existenţa şi rolul important al cărora în viaţa omului nu necesită o demonstrare 
deosebită.
Din această cauză la începutul sec. XX şi în următoarele decenii cercetătorii voinţei au 
continuat, ce-i drept nu atât de activ, cu folosirea autoobservării în calitate de metodă de bază a 
dezvoltării fenomenelor legate de ea.
însă, ca urmare a stării nesatisfacătoare a cercetărilor voinţei, mulţi savanţi renunţau la 
această noţiune ca la ceva ştiinţific, căutau să o schimbe cu caracteristici de purtare sau de alt 
mod, operaţionale şi verificaţionale, deci cu acele, ce se pot observa şi aprecia. Astfel, în 
psihologia americană (behaviorismul în locul noţiunii de „voinţă” a început să utilizeze noţiunea 
„fermitatea comportării” -  perseverenţa omului în înfaptuirea actelor comportării, înfruntarea 
obstacolelor corespunzătoare. Această perseverenţă, la rândul său, cercetătorii o determinau cu 
asemenea caracteristici ale personalităţii cum sunt scopul precis, răbdarea, îngrijirea, 
consecutivitatea, rezistenţa etc.
Cercetările psihologice ale voinţei ţin de diferite direcţii ştiinţifice. Acum mulţi savanţi 
întreprind măsuri, orientate spre a renaşte ştiinţa despre voinţă ca ceva unic, spre а-i atribui un 
caracter integrativ.
Unul din acei cercetători din Rusia, care a acordat o atenţie deosebită acestei probleme, V. A. 
Ivannikov corelează soarta cercetărilor psihologice ale voinţei cu lupta a două concepţii de 
reglare a comportării umane:
• reactivă;
• activă.

Conform I concepţii toată comportarea omului reprezintă reacţiile la diferiţi stimuli interni şi 
externi şi sarcina studierii ei ştiinţifice se reduce la faptul de a găsi aceşti stimuli, de a determina 
legătura lor cu reacţiile. Pentru o atare interpretare a comportării umane noţiunea de voinţă nu 
este necesară.
Conform concepţiei a II-a, care în ultimele decenii a căpătat forţă şi-şi găseşte tot mai mulţi 
părtaşi, comportamentul omului se concepe ca ceva activ, iar el însuşi e perceput ca fiind 
înzestrat cu capacitatea pentru alegerea conştientă a formelor sale. Pentru o asemenea percepere 
a comportării, voinţa şi reglarea volitivă sunt necesare. Ea impune o atenţie deosebită privind 
problema voinţei, cercetărilor ştiinţifice ale comportamentului uman.
în prezent se poate consemna o deosebire de ordin mai general între orientările psihologice 
de origine americană şi cele de origine europeană: în cadrul celor dintâi, voinţa nu este prezentă 
ca problemă distinctă de cercetare şi analiză şi nu figurează în nici un manual sau tratat modern 
de psihologie generală; în schimb, psihologia europeană afirmă existenţa voinţei ca entitate 
psihică distinctă şi o abordează în individualitatea ei specifică.
în psihologia românească este precumpănitor punctul de vedere, potrivit căruia voinţa 
trebuie să fie identificată, recunoscută şi tratată ca entitate psihică ireductibilă.
Abordarea problemei voinţei în psihologie a fost influenţată semnificativ de tendinţele şi 
curentele manifestate în cadrul filosofiei. Astfel, voinţa ca atare a fost considerată fie ca o forţă 
divină, ce situează omul deasupra şi în afara influenţelor situaţiilor externe concrete, fie ca o 
tendinţă internă de opunere activă la aceste influenţe, de contracarare a lor, de autodelimitare şi 
autodeterminare. De aici s-a născut şi contradicţia sau opoziţia dintre determinism şi libertate în 
interpretarea vieţii şi activităţii omului în general.
Determinismul postula subordonarea necondiţionată a traiectoriei comportamentale unor 
cauze independente de individ, iar când aceste cauze erau localizate în însăşi structura profundă 
internă a individului în forma aşa-numitului destin, se ajungea la fatalism : în tot ceea ce face şi 
spre ce se îndreaptă omul, el se supune implacabil forţei destinului.
Libertatea, dimpotrivă, exprimă posibilitatea ca omul să se „mişte” independent în spaţiul 
existenţial, potrivit dorinţelor sale. Acest atribut este întruchipat cel mai pregnant în voinţă. Ca 
atare, voinţa apare ca o „forţă individuală”, care permite omului să se manifeste liber. 
Absolutizarea acestei forţe a condus la aşa-numita concepţie a liberului arbitru, potrivit căreia 
comportamentul uman este determinat exclusiv de voinţă şi prin aceasta el devine independent 
de condiţiile externe .
S-a ajuns până acolo încât să se afirme că întreaga filosofie a vieţii se concentrează într-un 
singur cuvânt -  „vreau”. Cele două concepţii -  fatalismul şi liberul arbitru -  sunt la fel de 
inadecvate pentru o înţelegere şi explicare obiectiv-ştiinţifică a organizării psihicului şi 
comportamentului uman.
Este evident că problema voinţei se circumscrie în aria mai largă a determinismului şi 
modului de organizare-desfaşurare a comportamentului. Dar voinţa apare în acest context nu în 
calitate de factor cauzal primar, ci ca mecanism de filtrare şi raţionalizare (optimizare). Cauzele 
primare ale comportamentului se află fie în acţiunea declanşatoare a unor stimuli şi situaţii 
externe, fie în incitarea din interior, din partea diferitelor pulsiuni, tendinţe şi motive.
în psihologie, voinţa a fost derivată, fie de gândire (Herbart o definea un act elaborat prin 
intermediul gândirii şi centrat pe efectuarea de alegeri şi luarea de hotărâri), fie din afectivitate 
(Wundt o definea drept formă de organizare şi stăpânire -  gestionare raţională a afectivităţii).
încercând să ajungă la o formulare mai operaţională, J. Piaget demonstra că putem vorbi de 
existenţa voinţei în cazul când sunt prezente două condiţii:
a) un conflict între două tendinţe (o singură tendinţă nu generează un act voluntar);
b) când cele două tendinţe dispun de forţe inegale, cedând una celeilalte, iar prin actul de 
voinţă are loc o inversare, ceea ce era mai slab devine mai puternic, iar ceea ce era iniţial mai 
puternic este învins de ceea ce era mai slab.
H. Pieron atribuie calificativul de „voluntar” numai conduitelor organizate la nivelurile cele 
mai înalte şi raportate la situaţiile cele mai dificile. El afirma că o conduită are un caracter

voluntar cu atât mai pronunţat, cu cât ea rezultă din predominarea mai pregnantă a tendinţelor 
intelectuale.
P. Janet, creatorul psihologiei acţionale şi a conduitei, susţine ideea că voinţa este o 
caracteristică a acţiunilor complicate social, care necesită un mare grad de mobilizare şi se 
execută cu dificultate. în acest context, voinţa raportează acţiunea la tendinţele sociale şi morale, 
reţinând-o prin amânare şi pregătind-o mental prin intermediul limbajului intern.
în „Dicţionarul de psihologie” al lui N. Sillamy (1996), voinţa este definită ca aptitudine de 
actualizare şi realizare a intenţiilor proprii. Actul voluntar, precedat de o idee şi determinat de ea, 
presupune o reflecţie şi o angajare. Conduitele, care nu răspund acestui criteriu, nu depind de 
voinţă.
Cele de mai sus sunt suficiente pentru a demonstra complexitatea problemei voinţei şi lipsa 
de unitate metodologico-teoretică în abordarea şi rezolvarea ei. Se consideră că cel mai adecvat 
este să situeze voinţa în sistemul formelor şi mecanismelor de reglare /  autoreglare, al căror rol 
principal rezidă în optimizarea comportamentelor orientate spre atingerea unui anumit scop cu 
valoare adaptativă.
O caracteristică generală a vieţii este activismul -  stare activă a organismelor vii, ca condiţie 
de existenţă a lor.
Voinţa are funcţia şi rolul de organizare conştientă şi autoreglatoare a activismului, orientată 
spre lichidarea dificultăţilor şi obstacolelor atât interne, cât şi externe.
Trebuie atrasă atenţia asupra faptului că voinţa, pe de o parte, orientează acţiunile omului 
sau le frânează, pe de altă parte, -  organizează activitatea psihică, pornind de la sarcinile 
existente, de asemenea şi de la faptul că pentru apariţia reglării volitive e nevoie de anumite 
condiţii, de prezenţa anumitor dificultăţi interne şi externe
Voinţa se defineşte drept un proces psihic complex de reglaj superior, realizat prin mijloace 
verbale şi constând în acţiuni de mobilizare şi concentrare a energiei psihonervoase în vederea 
învingerii anumitor greutăţi sau obstacole în activitate şi atingerii scopurilor conştient stabilite.
Voinţa este numită de către psihologi „reglajul reglajelor”. Ea reglează raţiunea, activitatea 
cognitivă şi practică a omului, precum şi sentimentele. La om mecanismele interne de 
autoreglare se structurează şi se integrează la două niveluri funcţionale calitativ diferite: nivelul 
involuntar şi nivelul voluntar.
Nivelul involuntar se caracterizează prin absenţa intenţionalităţii, a analizei prealabile a 
condiţiilor, a comparării -  alegerii şi a deliberării. El asigură declanşarea automată a acţiunilor 
de răspuns şi centrarea ei directă pe obiectiv (efectul adaptiv final). Exemplul tipic al reglării 
involuntare îl constituie actele reflexive, ce stau la baza homeostazei fiziologice a organismului, 
reflexele de orientare-explorare-ţintire în cadrul activităţii perceptive, reflexele de apărare. De 
nivelul involuntar se apropie actele comportamentale puternic automatizate, de genul 
deprinderilor şi mai ales al obişnuinţelor, a căror derulare nu mai reclamă un control conştient 
susţinut şi nici o concentrare specială.
Nivelul voluntar se subordonează, din punct de vedere structural, funcţiei reglatoare a 
conştiinţei (deci el implică obligatoriu atributul conştiinţei), iar din punct de vedere instrumental, 
se conectează la subsistemul motivational, favorizând şi optimizând finalizarea motivului în 
scop.
Elementele sale definitorii vor fi: intenţionalitatea (acţiunea este intenţionată), analiza 
prealabilă a condiţiilor, a raportului dintre scop şi mijloc (acţiunea va fi mediată de un model 
mental), deliberarea şi decizia (acţiunea este rezultatul unei evaluări a raportului dintre avantaje 
şi dezavantaje, dintre câştiguri şi pierderi), efortul (acţiunea implică un anumit grad de 
mobilizare energetică, relativ direct proporţională cu dificultatea obstacolului).
„Obstacolul” devine pilonul central, în lucrul căruia se structurează şi se dezvoltă 
mecanismul reglării de tip voluntar şi voinţa ca dimensiune psihică. Acesta nu are însă un sens 
fizic, obiectual, ci unul psihologic, relaţional, desprinzându-se şi individualizîndu-se pe fondul 
interacţiunii subiectului -  cu capacităţile şi disponibilităţile lui -  cu situaţiile, pe care trebuie să 
le rezolve, în vederea satisfacerii unor stări proprii de motivaţie sau îndeplinirii unor obligaţii

(profesionale, sociale). Activitatea nu are o organizare uniformă şi o desfăşurare întotdeauna pe 
aceleaşi trasee şi coordonate. Ea variază semnificativ atât în funcţie de tabloul stărilor 
psihofiziologice interne ale persoanei, cât şi de caracteristicile situaţiilor obiective -  grad de 
complexitate, nivel de dificultate, noutate etc.
Voinţa este un fenomen subiectiv, care nu are, în comparaţie cu alte fenomene psihice, 
anumite manifestări specifice externe sau indici fiziologici, pe baza cărora s-ar putea de studiat şi 
apreciat. Afirmând aceasta, nu negăm posibilitatea studierii ştiinţifice, în parte, experimentale a 
voinţei umane.
Asemenea tip de cercetări au fost realizate încă de la începutul sec. XX, în ele se folosesc 
anumite semne obiective de manifestare a voinţei, precum şi metoda de măsurare a ei. însă în 
aceste cercetări voinţa umană este analizată indirect.
Fiziologii ruşi I.M. Secenov şi I.P. Pavlov au desfăşurat natura reală a acţiunilor voluntare şi 
mecanismele fiziologice, reieşind din legităţile obiective ale activităţii nervoase superioare 
(ANS). Ei au încercat să demonstreze natura reflector-condiţională a acţiunilor voluntare şi 
determinarea lor în condiţiile mediului extern.
Baza fiziologică a acţiunilor voluntare este sistemul doi de semnalizare.
în acţiunile voluntare omul conştientizează atât acţiunile sale, cât şi condiţiile, în care 
trebuie să acţioneze, însă aceasta este posibil numai cu ajutorul limbajului.
Semnificaţia voinţei în viaţa omului, în dezvoltarea societăţii este greu de supraapreciat: 
toate realizările importante, schimbările, transformările istorice în relaţiile social-umane ale 
omului.
Efortul volitiv este o formă deosebită de trăire emoţională, de încordare neuro-psihică, ce 
mobilizează resursele interne ale omului (fizice, intelectuale şi morale), creează motive 
suplimentare pentru acţiuni, care lipsesc sau sunt insuficiente, pentru stările emoţionale, de o 
tensiune accentuată. în rezultat, efortul volitiv ne ajută să frânăm acţiunea unor şi să intensificăm 
acţiunea altor motive.
Există două funcţii corelative de bază: funcţia stimulatoare şi de inhibiţie.
Voinţa se manifestă prin încrederea omului în puterile proprii, prin hotărârea de a face acea 
faptă, pe care el singur o crede raţională, rezonabilă şi necesară în situaţia concretă.
Voinţa presupune efortul, acesta fiind cu atât mai intens, cu cât sunt mai mari greutăţile de 
înfruntat pentru realizarea scopului propus.
Fiind în interacţiune cu procesele psihice cognitive şi afective, actele de voinţă reprezintă 
manifestarea unor gânduri şi sentimente ale omului în acţiunile şi faptele sale, de aceea voinţa 
este implicată în motivaţiile conduitei.
4.2. Actele voluntare. Structura şi fazele lor
în oricare acţiune întotdeauna se include voinţa, controlul volitiv. însă în funcţie de 
caracterul acţiunii acest control poate să se manifeste în mod diferit.
Dacă acţiunea este nouă, dificilă, ea necesită eforturi voluntare considerabile, controlul 
voluntar se manifestă accentuat. în cazul acţiunilor simple automatizate, voinţa se manifestă slab.
în stările afective acţiunile pot complet să excludă controlul volitiv. Ca formă şi expresie a 
nivelului conştient al psihicului, activitatea voluntară se caracterizează prin două atribute 
esenţiale:
a) diferenţierea şi determinarea pregnantă a verigilor componente -  motivul, mijlocul şi 
scopul -  cu posibilitatea transformării, la nevoie, a fiecăruia dintre ele în „obiect” de analiză 
specială şi de evaluare;
b) prezenţa condiţionării, atât în declanşarea acţiunii, cât şi în modul de desfăşurare a ei, 
condiţionare, ce constă în corelarea şi aprecierea permanentă a raportului dintre dorinţe, scopuri, 
pe de o parte, şi posibilităţi (subiective şi obiective), pe de altă parte, între efortul întreprins şi 
rezultatele înregistrate.

De aici decurge şi caracterul serial-discursiv şi multifazic al structurii şi desfăşurării actului 
voluntar.
Acţiunile voluntare sau actele pot fi divizate în simple şi complexe. Actele voluntare simple 
de obicei constau din două faze -  formularea scopului şi realizarea ( executarea) lui. Astfel de 
acţiuni nu caracterizează voinţa omului. în condiţiile vieţii cotidiene, a repetărilor multiple ele se 
automatizează şi se transformă în acte neintenţionate (nepremeditate).
Nivelul formării voinţei umane caracterizează acţiunile voluntare complexe şi faptele.
Scopul şi tendinţa de realizare a lui
Conştientizarea diverselor posibilităţi de atingere a 
______ ___________scopului_____________________
Apariţia motivelor şi alegerea
^  Lupta motivelor şi alegerea
Prim ir^ uneia din posibilităţi în calitate de versiune 
_______ Realizarea (executarea) deciziei luate_______
Schema 1. Etapele actului voluntar.
în acţiunile voluntare complexe sau de durată pot fi cu uşurinţă desprinse anumite momente 
sau faze în care reglajul voluntar se confruntă cu un anume specific şi în mod diferit.
Fazele acţiunilor voluntare complexe:
I fază: actualizarea unor motive, care generează anumite scopuri şi orientarea preliminară 
spre ele.
în primul moment al acestei faze, reglajul voluntar este abia la început şi se manifestă doar 
ca orientare făcută pe baza legăturii dintre motiv şi scop. Dacă se parcurge doar acest moment, se 
rămâne numai la o dorinţă. Trebuie să apară apoi şi intenţia de a realiza acel scop, care este, de 
obicei, formulată verbal, prin mecanismele limbajului interior şi care este susţinută de cercetarea 
modalităţilor concrete de desfăşurare a acţiunilor.
A D-a fază: lupta motivelor, apariţia mai multor motive şi aferente lor, mai multe scopuri. 
Unele pot fi atrăgătoare pentru că realizarea lor aduce satisfacţii imediate, dar de fapt, nu sunt 
prea valoroase pentru persoană. Altele sunt mai puţin tentante, prin rezultatele lor imediate, dar 
sunt importante pentru viitor. în aceste condiţii reglajul voluntar se manifestă, cu precădere, 
drept deliberare în vederea alegerii -  analiza fiecărei alternative şi a consecinţelor neglijării ei.
A III-a fază: luarea hotărârii, ce reprezintă urmarea unei decizii. Aceasta înseamnă 
alegerea unui motiv şi scop şi inhibarea, amânarea celorlalte. Momentul deciziei poate fi uneori 
dramatic. Decizia depinde de nivelul de aspiraţii, particularităţile temperamentale, dorinţa de a 
avea succes sau teama de eşec.
Prin reglajul voluntar se va realiza o permanentă confruntare între ceea ce se obţine şi ce s-a 
proiectat.
A IV-a fază: executarea hotărârii luate, deci realizarea efectivă a planului şi atingerea reală 
a scopului.
Acum omul foloseşte o serie de mijloace materiale şi mintale, cum sunt cunoştinţele, 
deprinderile, priceperile etc. Desfăşurarea secvenţială a acţiunii este controlată prin confruntarea 
permanentă cu planul mintal şi cu condiţiile practice de desfăşurare, realizându-se şi modificări 
ale planului, dacă împrejurările o impun.
A V-a fază: verificarea rezultatului obţinut şi formularea unor concluzii valoroase pentru 
activitatea viitoare.

Unii dintre psihologii moderni, influenţaţi de tezele existenţialiste (J.P. Sartre) psihanalitice, 
contestă valoarea schemei clasice şi mai ales importanţa deliberării. Ei susţin că majoritatea 
actelor noastre sunt determinate de inconştient; ca urmare, deliberarea nu este decât o comedie, o 
raţionalizare a posteriorităţii.
Ar fi corect să considerăm voinţa ca fiind expresia „Eu-lui”, dar şi a personalităţii totale, a 
motivaţiilor inconştiente, dar şi a inteligenţei, a învăţării, a educaţiei sociale.
4.3. Calitătile voinţei9 9
Ca formă superioară de autoreglare, voinţa exprimă un mod de organizare funcţională a 
întregului sistem al personalităţii şi, ca urmare, pune în evidenţă o serie de atribute sau calităţi 
specifice, a căror influenţă se exercită asupra întregii vieţi psihice, nu numai de nivel conştient, 
ci şi inconştient. Aceste calităţi pot fi evaluate şi exprimate în unităţi de măsură obiective: de 
forţă, de timp, de frecvenţă.
Principalele criterii după care apreciem voinţa, sunt: 1) forţa; 2) perseverenţa; 3) 
consecvenţa; 4) fermitatea; 5) independenţa.
Forţa exprimă capacitatea mecanismelor de autoreglare, de a mobiliza şi concentra energia 
neuropsihică şi musculară în vederea asigurării rezistenţei şi ripostei necesare la presiunea 
pulsiunilor interne sau a situaţiilor şi stimulilor din afară. Se poate afirma că o persoană posedă 
o voinţă cu atât mai puternică, cu cât ea poate să-şi stăpânească, temperând, amânând sau 
frânând, trebuinţe sau stări interne bulversate, de intensitate mai ridicată; în acelaşi timp, forţa 
voinţei este cu atât mai mare, cu cât amplitudinea obstacolului surmontat este mai mare.
Perseverenţa constă în menţinerea efortului voluntar la nivel optim atât timp, cât este 
necesar pentru atingerea scopului, în pofida diverselor piedici şi dificultăţi, ce se pot ivi în cale. 
Opusul ei este renunţarea sau delăsarea, conduc la deconectarea mecanismelor de mobilizare 
energetică, pe măsură ce atingerea scopului întârzie şi pe traiectoria spre scop apar obstacole noi 
sau eşecuri. Perseverenţa se poate măsura după numărul tentativelor, pe care un subiect le face 
întru rezolvarea unei probleme mai dificile sau întru a realiza ceea ce şi-a propus, în condiţiile 
apariţiei unor piedici neprevăzute. Pe lângă factorul educaţional şi exerciţiu, ea depinde şi de 
„rezerva energetică” a individului, exprimată în forţa sistemului nervos şi în echilibrul 
emoţional, tipul puternic şi echilibrat fiind favorizat în raport cu tipul slab sau cu cel puternic 
neechilibrat. Fatigabilitatea şi saturaţia rapide sunt stările, care, atunci când devin stabile 
(cronice), subminează din interior perseverenţa şi fragmentează continuitatea efortului voluntar. 
Astfel, în surmenaj şi în neuroză, subiecţii manifestă frecvent lipsă de perseverenţă, renunţarea 
rapidă la continuarea efortului dacă rezultatul scontat întârzie să apară, evitarea de a se confrunta 
cu greutăţi şi obstacole cât de mici.
Consecvenţa se exprimă în stabilitatea scopului şi a liniei de conduită, în concordanţa dintre 
convingeri şi acţiune, dintre vorbă şi faptă. Ea se integrează în structura caracterului şi devine o 
trăsătură axiologică (valorică) a personalităţii. Opusul consecvenţei este inconsecvenţa, care 
constă în instabilitatea şi fluctuaţia deciziilor, a hotărârilor şi scopurilor, în discrepanţa dintre 
convingeri şi acţiune (duplicitate), dintre vorbă şi faptă. Nivelul de elaborare şi funcţionare a 
consecvenţei depinde de forţa Eu-lui, de gradul de dezvoltare a motivaţiei, de rol şi de statut, de 
nivelul conştiinţei demnităţii şi mândriei personale. în plan executiv, consecvenţa este cea, care 
ne determină să trecem la îndeplinirea deciziilor luate şi a promisiunilor făcute, asigură astfel 
unitatea dintre latura subiectivă internă (ideatică) şi cea obiectivă externă (acţională) voinţei.
Fermitatea reflectă stabilitatea operaţional-instrumentală a deciziilor şi hotărârilor luate în 
diferite situaţii, în pofida tentativelor potrivnice ale celor din jur, de a ne determina să revenim 
asupra lor, spre a le modifica sau anula. Atunci când hotărârile sunt obiectiv justificate, 
fermitatea favorizează instaurarea în relaţiile interpersonale a unor repere clare şi sigure, 
eliberate de echivoc şi subiectivism. în acest context, persoana, care posedă o asemenea calitate, 
îşi va impune autoritatea şi va câştiga respectul celorlalţi. Opusul fermităţii sunt influenţabilitatea
127
şi oscilaţia. Comportamentul devine ezitant şi fluctuant, el fiind până la urmă ghidat, nu atât de 
propriile convingeri şi decizii, cât de influenţele celor din jur. Dar atunci când un punct de 
vedere sau o hotărâre se menţin în ciuda netemeiniciei lor evidente, dintr-o trăsătură pozitivă, 
fermitatea se transformă în una negativă
Independenţa exprimă capacitatea unei persoane de a-şi organiza şi duce viaţa pe cont 
propriu, pe baza iniţiativelor, hotărârilor şi scopurilor proprii. Opusul ei este dependenţa, ce 
constă în absenţa unui orizont şi a unor repere existenţiale clare, în dificultatea sau 
imposibilitatea de a lua o hotărâre sau de a trece la acţiune fără un sprijin din partea altcuiva. 
Deşi presupune şi anumite predispoziţii înnăscute, de genul potenţialului energic şi activismului, 
independenţa este în cea mai mare parte rezultatul regimului educaţional din copilărie. Un regim 
educaţional echilibrat, bazat pe un raport optim între permisivitate şi interdicţie, între protecţie şi 
frustraţie (severitate), este de natură să asigure modelarea în limite normale a independenţei.
Independenţa, în sensul pozitiv al termenului, dă măsura autodeterminării persoanei în 
relaţiile sale cu situaţiile sociale externe, cu ceilalţi semeni. Ea devine sursă de iniţiativă şi de 
acţiune, prin asumarea conştientă a răspunderilor şi riscurilor corespunzătoare.
Calităţile voinţei prezentate mai sus se află într-o permanentă relaţie de interdependenţă şi 
condiţionare reciprocă. Statistic, între ele se constată existenţa unei corelaţii pozitive 
semnificative, astfel că dacă una are valori ridicate şi celelalte vor tinde să ia valori proporţional 
mari, şi invers.
Se pare că trăsătura bazală, în jurul căreia gravitează celelalte, este forţa sau tăria voinţei. 
Când forţa este slab structurată, devine puţin probabil ca perseverenţa, fermitatea sau 
independenţa să o compenseze, astfel încât să menţină voinţa la un nivel superior. De aici rezultă 
că educarea voinţei trebuie să înceapă şi să aibă în centrul obiectivelor sale forţa. O voinţă 
puternică poate mai uşor dobândită şi trăsăturile perseverenţei, consecvenţei, fermităţii şi 
independenţei. O voinţă slabă îşi subliniază din start dobândirea acestor trăsături.
4.4. Voinţa socială
5
Dintr-o dimensiune individuală, voinţa, ca formă conştientă şi intenţionantă de autoreglare, 
poate fi ridicată la rangul de dimensiune socială; ea caracterizează modul de relaţionare a 
indivizilor în cadrul grupurilor şi comunităţilor, determinând, în final, orientarea şi gradul de 
coeziune al acestora. Astfel, de existenţa unei voinţe sociale se poate vorbi atunci când vectorii 
voinţelor individuale converg în proporţie de cel puţin 50% spre un obiectiv cu semnificaţie 
generală.
Esenţa adaptivă a voinţei sociale rezidă în conjugarea eforturilor şi energiilor creatoare ale 
membrilor unei comunităţi pentru rezolvarea unor probleme specifice de dezvoltare -  în plan 
economic, tehnologic, cultural, juridic-instituţional, relaţional-moral etc. -  şi pentru afirmarea şi 
integrarea în planul atitudinilor, mentalităţilor şi comportamentelor individuale a unui anumit 
sistem de valori. Fără o asemenea voinţă, ar fi de neconceput existenţa unei vieţi sociale normale 
şi desfăşurarea activităţilor integrate (economice, culturale, educaţionale, militare), care stau la 
baza progresului social general.
Mecanismul psihologic, care permite articularea vrerilor proprii la vrerile celorlalţi, constă 
în conştientizarea la nivel individual a dependenţei satisfacerii motivaţiei personale de mijlocirea 
sau medierea socială (din partea semenilor), a existenţei unor interese generale supraordonate şi 
a unor obligaţii, pe care fiecare trebuie să şi le asume pentru a se integra şi trăi în securitate în 
cadrul societăţii.
Cel, care a ridicat voinţa socială la rangul de factor esenţial al dinamicii vieţii sociale, a fost 
marele sociolog român D. Guşti. El considera că voinţa este o determinaţie funcţional-calitativă a 
societăţii ca ansamblu (sistem) organizat.
„Socialul este activitate, faptă; societatea este realitate vie, ea trăieşte, întrucât se manifestă. 
Tocmai voinţa are uimitoarea calitate de a crea unitatea în cadrul comunităţilor, îndeplinind prin 
aceasta o funcţie morală primordială (Guşti). Este temeinic argumentată prin strânsa legătură

dintre voinţă şi conştiinţă, din care derivă modul specific uman de articulare a motivelor, 
scopurilor şi mijloacelor. Impulsurile determină voinţa în mod nemijlocit, prin declanşarea şi 
desfăşurarea sentimentelor, acestea din urmă generează, cât şi direcţia voinţei; o conştiinţă săracă 
în sentimente rămâne ineficace, potenţială, pe când o conştiinţă cu o puternică încărcătură 
afectivă este caracterizată prin eficienţă şi actualitate.
Sunt desprinse trei aspecte fundamentale specifice, care exprimă motivarea raţională a ei. Ca 
principale structuri afective direcţionatoare ale voinţei sociale se specifică iubirea de sine şi 
simpatia, ca sentimente primare, şi conştiinţa subordonării, ca o sinteză creatoare a celor două. 
Dezvoltarea afectelor tipice este însoţită de apariţia succesivă a mobilurilor tipice -  reprezentări 
ale scopului şi mijloacelor pentru atingerea lui. Caracterul social al voinţei este derivat din 
determinarea ei de către scop şi din faptul că ea se manifestă ca intenţie, deliberare şi acţiune 
teleonomică.
Iar scopul nu este niciodată izolat, ci întotdeauna condiţionat în contextul social-naţional, 
religios, economic, el integrându-se în constelaţia altor scopuri şi valori, care se raportează la 
familie, comunitate socială, epoci istorice la umanitatea însăşi.
După raportul dintre scop şi mijloc, Guşti a stabilit trei trepte de evoluţie a voinţei sociale: 
mobilurile percepţiei, mobilurile intelectului şi mobilurile raţiunii.
Motivele percepţiei ţin de o voinţă neevoluntară, instinctivă, scopul nu atinge nivelul unei 
reprezentări clare, individul recurgând la mijloacele, pe care le are la îndemână; acest stadiu 
caracterizezeă omul natural, lipsit de griji. Motivele intelectului şi raţiunii sunt dirijate de 
conştiinţa scopului. Astfel, inteligenţa apare ca o capacitate de a căuta cu perspicacitate 
mijloacele cele mai potrivite scopului, de a cuprinde cu mintea şi de a stăpâni scopurile, 
asigurând posibilitatea evaluării şi alegerii lor. în funcţie de reprezentarea scopurilor şi 
mijloacelor se schimbă şi caracterul voinţei sociale.
Tema 5. ATENTIA
5.1. Definiţie şi caracterizare psihologică generală
Atenţia prezintă în sine un fenomen psihologic, în privinţa căruia până în prezent nu există o 
opinie unică. Dintr-o parte, în literatura psihologică se cercetează întrebarea despre existenţa 
atenţiei ca fenomen psihic de sine stătător. Astfel, unii autori susţin că atenţia nu poate fi studiată 
ca fenomen independent, deoarece ea într-o măsură sau alta se găseşte în oricare alt proces 
psihic.
Alţi cercetători, dimpotrivă, susţin independenţa atenţiei ca proces psihic. Din altă parte, 
există divergenţe în faptul, cărei grupe de fenomene psihice trebuie să atribuim atenţia. Unii 
consideră că atenţia este un proces psihic cognitiv.
Alţii corelează atenţia cu voinţa şi activitatea omului, bazându-se pe faptul că orice 
activitate, inclusiv cognitivă, nu poate fi posibilă fară manifestarea anumitor eforturi volitive.
Atenţia nu e proces psihic separat, ci un fenomen psihologic, o latură a vieţii psihice, cu 
ajutorul căreia se dirijează toată viaţa psihică umană. Ea e acea latură a vieţii psihice, prin 
intermediul căreia are loc orientarea şi concentrarea activităţii psihice asupra fenomenelor şi 
obiectelor cu sustragerea concomitentă de la toate celelalte.
Atenţia este o stare psihologică, ce caracterizează intensitatea activităţii cognitive şi se 
materializează în concentrarea ei pe un sector relativ îngust, (o acţiune, un obiect, un proces, un 
fenomen), care devine conştientizabil şi concentrează asupra sa eforturile psihologice şi fizice ale 
omului pe parcursul unei anumite perioade de timp.
Atenţia ca atare nu reprezintă un proces psihic cognitiv, însă caracterizează condiţiile 
evoluţiei oricărui proces cognitiv.

Prin orientarea activităţii psihice trebuie de subînţeles caracterul ei selectiv, deci separarea 
din împrejurime a obiectivelor concrete şi fenomenelor sau alegerea unui anumit tip de activitate 
psihică.
în noţiunea de orientare se mai include de asemenea şi păstrarea activităţii pentru o perioadă 
anumită de timp. Nu este îndeajuns numai să alegi o activitate sau altă, ca să fii atent -  trebuie 
reţinută această alegere, păstrată.
Atenţia îndeplineşte următoarele funcţii-.
X) activează procesele necesare în momentul dat şi le înhibă pe cele, care nu sunt necesare;
2) contribuie la selectarea bine orientată, organizată a informaţiei, ce vine din sursele 
solicitate;
3) asigură concentrarea de lungă durată a activismului la unul şi acelaşi obiect.
Atenţia ocupă un loc aparte în structura şi dinamica sistemului psihocomportamental al 
omului. Ea nu este un proces cu conţinut reflectoriu-informaţional propriu şi distinct -  precum 
percepţia, reprezentarea, gândirea sau procesele afective şi motivaţionale. Mai mult decât atât, ea 
nici nu are o existenţă şi o desfăşurare independentă, în sine, ci numai sau eminamente în 
contextul altor procese şi activităţi psihice cu conţinut şi finalitate specifice.
Putem spune deci că atenţia nu face parte din categoria proceselor psihice reflectorii, ci din 
cea a condiţiilor şi funcţiilor psihofiziologice mediatoare-reglatorii. Implicit, ea nu poate fi 
încadrată în categoria proceselor nespecifice, deoarece este implicată în toate tipurile de situaţii 
şi sarcini, care, prin ele însele, generează o activitate preferenţială sau în care subiectul este 
interesat, realizând astfel prin „mijloace proprii” (mobilizarea voluntară, de pildă) o asemenea 
activare.
Ca atare, atenţia poate fi definită drept un proces psihofiziologic de orientare, concentrare şi 
potenţare selectică a funcţiilor şi activităţilor psihice şi psihocomportamentale modale specifice 
în raport cu obiectul şi finalitatea lor proprii, asigurându-le atingerea unui nivel optim de 
eficienţă adaptivă.
Ea este, înainte de toate, o condiţie primară, de fond, o stare de pregătire psihofiziologică 
generală, ce se conturează în cadrul stării de veghe difuze şi care face posibilă, principal, 
declanşarea unui proces psihic-conştient de percepţie, de memorare, de reproducere, de gândire
-  sau efectuarea unei acţiuni instrumentale motorii (în plan extern).
Putem spune că atenţia este un operator comutativ, care trece o activitate din starea 
potenţială în starea actuală şi dintr-o zonă de echipotenţialitate într-o zonă de preferenţialitate 
exclusivă (impunerea legii exclusivităţii).
în opinia multor cercetători prin imperativul „fii atent!” se înţelege modul de a ne mobiliza 
şi canaliza, în modul cel mai adecvat, toate potenţele şi capacităţile în direcţia ieşirii cu bine 
dintr-o situaţie dificilă sau a realizării obiectivului propus.
5.2. Mecanismele fiziologice ale atenţiei
Atenţia, asemenea oricărui proces psihic, este corelată cu anumite fenomene fiziologice .
Baza fiziologică a selectării anumitor excitanţi şi decurgerea proceselor într-o anumită 
direcţie formează excitaţia unor centre nervoase şi inhibiţia altora. Excitantul, care acţionează 
asupra omului, provoacă activizarea creierului, cu ajutorul formaţiunii reticulare.
Excitarea părţii ascendente a formaţiunii reticulare provoacă apariţia oscilaţiilor electrice 
rapide în scoarţa creierului, conduce la creşterea mobilităţii proceselor nervoase, micşorează 
pragurile sensibilităţii.
în afară de aceasta, în activizarea creierului sunt puse în funcţiune sistemul talamic difuz, 
structurile hipotalamice etc.
Printre mecanismele „de pornire” a formaţiunii reticulare trebuie de menţionat reflexul de 
orientare. El prezintă în sine o reacţie înăscută a organismului la oricare schimbare a mediului 
înconjurător la oameni şi la animale.
130
însă atenţia nu poate fi lămurită doar cu ajutorul reflexului orientativ. Mecanismele 
fiziologice ale atenţiei sunt mult mai complicate. în literatura psihologică, de obicei, sunt 
cercetate două grupe fundamentale de mecanisme, ce realizează filtrarea excitanţilor: periferice 
şi centrale.
Mecanismelor periferice le poate fi atribuită reglarea organelor senzoriale. După D.E. 
Brodbent, atenţia -  este filtrul, ce alege informaţia anume la intrări, deci la periferie. U. Neiser a 
denumit aceste mecanisme „preatenţie”, corelându-le cu prelucrarea relativ aspră (gravă) a 
informaţiei.
Mecanismele centrale ale atenţiei sunt legate de excitarea unor centre nervoase şi inhibarea 
altora. Anume la acest nivel are loc accentuarea acţiunilor externe, ce este legată de puterea 
excitaţiei nervoase provocate de ele. La rândul său, puterea excitaţiei nervoase depinde de 
puterea excitaţiei exterioare. Excitaţia cea mai puternică reprimă (domină) excitaţia mai slabă, 
care a apărut odată cu ea şi determină decurgerea activităţii psihice în direcţia corespunzătoare, 
însă este posibilă contopirea (confluenţa) a doi sau mai mulţi excitanţi, care acţionează în acelaşi 
timp şi se intensifică reciproc.
Vorbind despre bazele fiziologice ale atenţiei, nu putem să nu menţionăm două fenomene 
foarte importante: iradierea proceselor nervoase şi dominanta.
Legea inducţiei proceselor nervoase, determinată de Şerrington şi larg utilizată de I. P. 
Pavlov, într-un anumit mod lămureşte dinamica proceselor fiziologice, care asigură atenţia. 
Conform acestei legi, excitaţia, ce apare într-o regiune a scoarţei emisferelor cerebrale, provoacă 
inhibiţia în alte regiuni ale ei (aşa-numita inducţie reciprocă) sau se transformă în inhibiţie în 
regiunea dată a creierului (inducţia consecventă (succesivă)). însă activitatea altor regiuni ale 
creierului este în acest timp legată de ceea, ce de obicei o numim activitate automatizată, 
inconştientă a omului.
Conform principiului dominantei, propus de A.A. Uhtomschi, flziolog rus, în creier 
totdeauna există un focar de excitaţie temporar dominant, ce determină acţiunea centrelor 
nervoase în momentul dat şi oferă prin aceasta o orientare anumită comportamentului omului.
Datorită însuşirilor dominantei are loc sumarea şi colectarea impulsurilor, care vin spre 
sistemul nervos, cu reprimarea activismului altor centre în acelaşi timp, din cauza căreia 
excitarea se intensifică mai mult.
Dominanta este un focar dominant stabil, datorită acestor particularităţi, care, la rândul ei 
permite să fie lămurit mecanismul nervos de susţinere a intensivităţii atenţiei. Aici o importanţă 
deosebită are nu numai puterea excitaţiei, ci şi starea internă a sistemului nervoas, determinată de 
influenţele anterioare şi de legăturile nervoase, ce au fost întărite deja.
însă nici legea inducţiei proceselor nervoase, nici concepţia dominantei nu lămuresc până la 
sfârşit mecanismele atenţiei, mai ales voluntare.
în comparaţie cu animalele oamenii conduc bine determinat cu atenţia sa. De aceea 
dezvoltarea ştiinţei contemporane a condus la apariţia unui şir de concepţii, care au încercat să 
lămurească mecanismele fiziologice ale atenţiei.
Cercetătorii contemporani au atras atenţia mărită asupra căutării mecanismelor fenomenului 
de atenţie, cercetând procesele neurofiziologice.
5.3. Formele fundamentale ale atentiei
în ştiinţa psihologică contemporană se accentuează câteva tipuri de bază ale atenţiei.
Tabelul 8
Tipurile atenţiei şi caracteristicile sale comparative

Tipurile
atentiei
Condiţiile
apariţiei
Caracteristicile 
de bază Mecanismele
Involuntară Acţiunea 
excitantului 
puternic, de 
contrast sau de 
importanţă şi 
care provoacă o 
reacţie 
emoţională
Involuntaritate, 
uşurinţa apariţiei 
şi comutării
Reflexul de orientare 
sau dominanta, care 
caracterizează 
interesul mai mult 
sau mai puţin stabil 
al personalităţii.
Voluntară Formularea şi 
adaptarea 
conştientă a 
problemei
Orientarea în 
raport cu 
problema. Cere 
eforturi volitive, 
oboseşte 
(extenuează)
Rolul conducător al 
sistemului doi de 
semnalizare; inducţia 
reciproc-negativă
Postvoluntară Pătrunderea în 
activitate şi 
apariţia
interesului în 
legătură cu 
aceasta
Se păstrează 
orientarea spre 
scop, se înlătură 
încordarea 
(tensiunea)
Dominanta, care 
caracterizează 
interesul apărut în 
procesul activităţii 
date
în studierea clasificării atenţiei este necesar să fie clar determinate criteriile de clasificare.
Primul criteriu este bazat pe prezenta sau absenţa scopului şi efortului voluntar, pe baza 
aceasta deosebim:
1) atenţie involuntară (lipsesc scopul şi efortul volitiv);
2) atenţie voluntară (sunt prezente atât scopul, cât şi efortul volitiv);
3) atenţie postvoluntară (este prezent scopul, însă efortul se poate micşora sau dispare 
complet).
Al doilea criteriu se bazează pe orientarea conştiinţei asupra mediului uman extern sau 
intern, aici deosebim:
1) atenţie internă;
2) atenţie externă.
Atenţia internă se concentrează, prin dedublare, asupra vieţii interioare, asupra propriilor 
imagini, gânduri, sentimente. Este atenţia angrenată în actul de introspecţie.
Atenţia externă este orientarea conştiinţei asupra mediului uman extern, ea este prezentă 
atunci când urmărim obiecte, fenomene din mediul ambiant ori mişcările sau acţiunile noastre 
externe.
Dat fiind faptul că atenţia nu este omogenă şi unidimensională, ci prezintă un tablou 
complex, eterogen, vom analiza mai detaliat şi distinct fiecare din formele de bază ale atenţiei.
Atenţia involuntară este forma elementară şi naturală a atenţiei umane, care se declanşează 
şi se menţine spontan, fără intenţie şi fară vre-un efort voluntar special din partea subiectului. Ea 
se realizează pe baza reflexului de orientare, determinat de noutatea stimulilor şi de modificările 
intempestive în ambianţa familiară.
Mecanismul său direct îl constituie interacţiunea fazică dintre cele două verigi ale sistemului 
reticular activator ascendent (SRAA); veriga bulbară (a lui Magoun), care susţine activarea 
difuză, respectiv, reflexul generalizat de orientare, şi veriga diencefalică (a lui Jaspers), care 
susţine activarea focalizată, respectiv, reflexul de orientare localizat.
Atenţia involuntară intră frecvent în competiţie şi cu atenţia voluntară. Dacă în timp ce ne 
concentrăm asupra unui obiect sau asupra rezolvării unei sarcini apare în câmpul nostru 
perceptiv un stimul nou puternic, brusc se întrerupe acţiunea în curs şi locul atenţiei voluntare 
este luat de atenţia involuntară (susţinută de reflexul necondiţionat de orientare).

în fine am putea spune că funcţia principală a atenţiei involuntare este cea de explorare -  
investigare a noului şi imprevizibilului şi de pregătire a intrării în scenă a atenţiei voluntare, 
pentru performarea activităţilor adaptive specifice.
Atenţia voluntară este forma superioară şi specific umană de realizare a controlului 
conştient asupra evenimentelor din mediul extern şi asupra propriilor acte 
psihocomportamentale. Ea constă în orientarea selectivă şi în focalizarea deliberată a focusului 
conştiinţei asupra unui obiect, sarcini sau activităţi şi în menţinerea acestei focalizări cât timp 
este necesar pentru finalizare sau pentru atingerea scopului propus. Nu se poate vorbi de 
conectarea acestei forme a atenţiei fără existenţa şi formularea prealabilă a unui obiectiv sau 
scop: „vreau să-mi propun să ...”, „vreau să stabilesc ...” etc.
Atenţia voluntară nu se menţine fixată într-un punct; de regulă, ea urmează logica 
desfăşurării evenimentelor şi secvenţelor activităţii, precum şi pe cea a succesiunii situaţiilor şi 
solicitărilor obiective. Ea trebuie, deci, să nu fie nu numai concentrată, ci şi mobilă, comutativă, 
distributivă.
Pentru situarea ei în limitele optime reclamate de activitatea curentă, recurgem permanent şi 
la funcţia reglatoare a limbajului, folosind instructaje anticipative de inducere a securilor 
pregătitoare şi comenzi secvenţiale („să fiu atent acum”, „să iau seama mai bine”, „să mă 
concentrez mai bine” etc.).
Atunci când sarcina de rezolvat prezintă o semnificaţie deosebită pentru noi, energia 
necesară concentrării atenţiei va fi furnizată nu numai de mobilizarea voluntară, ci şi de 
motivaţie.
Pentru rezolvarea unei sarcini sau desfăşurarea unei activităţi eficiente este necesar ca 
atenţia voluntară să fie egal distribuită pe toate cele trei verigi componente de bază: veriga 
aferentă (intrarea), veriga intermediară (prelucrarea-interpretarea) şi veriga eferentă (elaborarea, 
selecţia şi emiterea răspunsurilor sau rezultatelor corespunzătoare).
După criteriul rangului, atenţia perceptivă şi motorie este mai simplă şi mai uşor de reglat, în 
vreme ce atenţia voluntară intelectivă este mult mai complexă şi mai dificil de susţinut.
Sub raportul eficienţei este evident că atenţia voluntară e net superioară celei involuntare, 
care permite doar „ constatare”, nu şi elaborare - interpretare conceptual-teoretică.
Atenţia voluntară intelectivă este implicată în soluţionarea problemelor teoretice, în 
formularea şi testarea ipotezelor, în elaborarea şi testarea veridicităţii judecăţilor şi 
raţionamentelor.
Atenţia postvoluntară. Pe măsura structurării, consolidării şi automatizării schemelor 
operatorii ale proceselor cognitive şi activităţii, efortul voluntar iniţial -  necesar concentrării şi 
stabilităţii atenţiei -  se reduce, coborând sub pragul de conştientizare la nivel optim. Pe lângă 
factorul consolidare-automatizare operatorie, trecerea atenţiei voluntare în atenţie postvoluntară 
este facilitată de factori afectiv-motivaţionali, care potenţează şi susţin prin energie proprie 
desfăşurarea finalistă a comportamentului şi activităţii.
Atenţia postvoluntară este mult mai frecvent întâlnită în activităţile Intrinsec motivate decât 
în cele bazate pe motivaţie extrinsecă. Ea capătă astfel valenţe atitudinale, fiind corelată şi 
reflectând selecţiile, orientările operate de subiect după criteriile sale valorice.
Nu trebuie să credem că o activitate se fixează şi se desfăşoară permanent şi exclusiv pe 
fondul atenţiei postvoluntare. Apariţia pe parcursul ei a unor obstacole sau sarcini noi, pentru 
care subiectul nu are pregătire sau elaborate schemele de răspuns, conduce automat la conectarea 
atenţiei voluntare, trecând prin atenţia involuntară.
în concluzie, cele trei forme ale atenţiei nu sunt izolate şi independente una de cealaltă, ci 
alcătuiesc o unitate dinamică de tip ciclic, atenţie involuntară -  atenţie voluntară -  atenţie 
postvoluntară -  atenţie involuntară.
5.4. Dimensiunile (atributele) atenţiei

Indiferent de forma, în care se manifestă, involuntară sau postvoluntară, atenţia pune în 
evidenţă un ansamblu de dimensiuni pregnant comparată şi evaluată. Printre cele mai importante 
dimensiuni vom menţiona următoarele: volumul, concentrarea, stabilitatea, mobilitatea şi 
distributivitatea.
Volumul exprimă numărul „elementelor” sau „entităţilor” distincte (litere, cifre, silabe, 
cuvinte, figuri geometrice, imagini, obiecte), pe care un subiect le poate cuprinde simultan cu 
maximă şi relativ egală claritate (în plan perceptiv sau în plan mental -  reprezentare, imaginaţie).
Pentru cercetarea şi evaluarea acestei dimensiuni, cel mai la îndemână este experimentul în 
sfera percepţiei vizuale, bazat pe tehnica tahistoscopului. Datele obţinute printr-un astfel de 
experiment au demonstrat că atunci când elementele sunt independente, fară legătură între ele, 
volumul atenţiei (perceptive) este cuprins în limitele numărului magic al lui Miller 7-+ (±) 2, deci 
5 şi 9. Valoarea concretă a acestui număr variază în funcţie de subiect şi de caracteristicile 
elementelor prezentate ca stimuli (cifrele se percep mai uşor decât literile, formele pătratice mai 
uşor decât cele triunghiulare, formele rotunde mai uşor decât cele alungite etc). Când trecem de 
la litere izolate la cuvinte, care devin stimuli principali, numărul literilor în câmpul atenţiei 
devine considerabil mai mare, dar al cuvintelor propriu-zise rămâne mai mic decât al literilor 
prezentate separat.
O altă variabilă, care influenţează mărimea volumului atenţiei, este gradul de familiaritate al 
stimulilor: în raport cu stimulii familiali, valoarea volumului atenţiei va fi mai mare, iar în raport 
cu cei nefamiliali aceasta va fi semnificativ mai mică.
Concentrarea este, posibil, dimensiunea cea mai importantă a atenţiei, ea exprimând gradul 
de activare selectă şi intensitatea focarelor dominante la nivelul structurilor şi zonelor cerebrale 
implicate în realizarea procesului sau activităţii psihice specifice. Ea poate lua astfel valori 
diferite atât de la un subiect la altul, cât şi la unul şi acelaşi subiect, de starea sa internă 
(motivaţională, afectivă, odihnă -  oboseală etc).
Continuumul ei valoric, în plan funcţional, se întinde între extremele cunoscute în patologie
-  fixitatea, care se întâlneşte în schizofrenie, şi difuzitatea, care apare în sindromul frontal şi în 
oliogofrenie. In stare normală se poate vorbi de niveluri de concentrare -  slab, mediu, înalt. 
Calitativ, concentrarea va fi exprimată în corectitudinea răspunsurilor la probele specifice de tip 
Bourdon, Anfimov, Kraepelin, probe de tip cod. Iar corectitudinea se evaluează prin raportarea 
numărului de răspunsuri corecte (Nc) la numărul de erori (bifări, greşeli+omisiuni). Dacă 
Nc=Nc’[Nc= nr.absolut de răspunsuri corecte; Nc’ -  valoarea raportului Nc/(0+E)] 
corectitudinea este maximă şi ea indică o concentrare puternică; atunci când Nc=(E+0)* avem 
de-a face cu o concentrare medie; când Nc<(E+0), avem de-a face cu o concentrare slabă.
Profunzimea (intensitatea) concentrării poate fi apreciată şi după rezistenţa la acţiunea 
factorilor perturbatori, distractivi: cu cât frecvenţa şi intensitatea acestora, la care atenţia poate 
rezista, sunt mai mari, cu atât concentrarea este mai profundă. Scăderea concentrării atenţiei 
poate fi luată ca indicator psihofiziologic obiectiv al oboselii.
Stabilitatea exprimă durata, în decursul căreia atenţia se poate menţine aproximativ la 
acelaşi nivel. întrucât, în mod obişnuit, rezolvarea sarcinilor, cu care suntem confruntaţi, reclamă 
un timp relativ îndelungat, de la câteva minute până la câteva ore, nu e suficient simplul fapt de a 
atinge nivelul cerut de concentrare a atenţiei, dar şi menţinerea acestui nivel cât timp este necesar 
pentru finalizarea activităţii începute. Performanţele mari în orice gen de profesie sunt facilitate, 
printre altele, şi de stabilitatea atenţiei.
Stabilitatea, ca şi concentrarea, se poate educa şi dezvolta prin exerciţiu, subiectului 
cerându-i-se să rezolve sarcini cu durate din ce în ce mai mari, şi prin întăriri adecvate. Ea este 
însă condiţionată şi de anumite premise naturale, cum ar fi forţa, mobilitatea şi echilibrul 
proceselor nervoase fundamentale.
Mobilitatea (comutarea) reprezintă calitatea atenţiei de a se transfera rapid, la nivel optim 
de concentrare, de la o situaţie la alta, de la o secvenţă sau verigă a activităţii la alta, menţinând 
totodată controlul (prin programul comportamentului conştient) asupra ansamblului. Graţie

acestei calităţi, elementele şi secvenţele particulare se leagă într-o organizare spaţio-temporală 
unitară. Prin aceasta, mobilitatea se deosebeşte şi se opune simplei fluctuaţii sau oscilaţii, care 
reprezintă, în genere, o trăsătură negativă.
în timp ce mobilitatea este solicitată de desfăşurarea normală a activităţii şi se bazează pe ea, 
oscilaţia (fluctuaţia) se produce spontan şi împotriva cerinţelor obiective ale activităţii; dacă 
mobilitatea presupune menţirea nivelului optim al concentrării, oscilaţia afectează, în primul 
rând, concentrarea şi se traduce ca scădere semnificativă a acesteia.
Distribuirea se referă la posibilitatea atenţiei de a permite realizarea simultană a două sau 
mai multor activităţi diferite. Aceasta este discutabilă. Unele date par a pleda în favoarea 
existenţei reale a distributivităţii, altele împotrivă. în formularea răspunsului se cere, aşadar, 
prudenţă şi să ţinem seama de legea neurofiziologică obiectivă a exclusivităţii, potrivit căreia, 
într-un moment dat de timp, nu putem efectua decât o singură activitate principală. Acolo, unde 
se vorbeşte de distributivitate şi de simultanietate, avem de-a face cu o comutare foarte rapidă.
Ca şi celelalte dimensiuni ale atenţiei, şi distribuirea poate fi educată, iar modelarea ei cea 
mai semnificativă se realizează în cadrul pofesiei. Există profesii, cum sunt cele executiv- 
motorii, de pilotare a autovehiculelor, de conducere, pedagogică etc., care solicită din plin 
distributivitatea sau cel puţin comutarea rapidă între mai multe acţiuni sau verigi diferite.
în plan neurofiziologic bazai, distributivitatea este favorizată de mobilitatea şi echilibrul 
proceselor nervoase şi îngrădită de inerţie şi dezechilibru.

COMPARTIMENTUL У 
SISTEMUL DE PERSONALITATE
Tema 1. PERSONALITATEA
1.1. Conceptul de personalitate. Aspecte teoretice şi metodologice
Studiul efectuat asupra diferitelor procese, activităţi, structuri şi stări psihice ale individului 
nu prezintă un scop în sine, ci urmăreşte obţinerea unei imagini integrale, dinamice, cât mai 
comprehensive -  sub aspect psihologic -  asupra fiinţei umane.
în accepţiunea sa cea mai largă, termenul de personalitate denumeşte fiinţa umană 
considerată în existenţa ei socială şi înzestrarea ei culturală.
Personalitatea integrează în sine (ca sistem) organismul individual, structurile psihice 
umane, şi, totodată, relaţiile sociale, în care omul se încadrează, şi mijloacele culturale, de care 
dispune.
în cadrul ştiinţelor sociale, şi mai ales, în viaţa de toate zilele sunt deseori utilizate noţiunile 
de om, individ, individualitate, persoană, personalitate. însă deseori nu e concretizat sensul 
acestor cuvinte, ele fiind întrebuinţate identice ca sens sau diametral opuse. în ambele cazuri se 
comite o greşeală. Pentru a evidenţia deosebirea dintre aceste noţiuni trebuie explicate sensul lor.
în psihologie noţiunea de „om” semnifică următoarele:
1. „Om” -  fiinţă biologică, pentru că este programat prin ereditate şi aşa cum spune un 
gânditor: „omul devine om pentru că se naşte om”. Noţiunea de „om “ semnifică apartenenţa la 
specia biologică „hommo sapiens” (om cu raţiune), făcând parte din clasa mamiferelor 
superioare. Particularităţile omului, ce-1 deosebesc de alte specii, sunt:
-  mersul vertical;
-  mâinile adaptate la muncă;
-  creierul înalt dezvoltat, ce e capabil să reflecte realitatea în noţiuni şi s-o transforme 
conform trebuinţelor, intereselor şi idealurilor sale.
2. „Om” -  fiinţă psihologică, deoarece posedă cel mai înalt nivel de reflectare -  conştiinţa 
explicită (reflexivă). Omul, fiinţa psihologică, posedă funcţii psihice superioare, posedă limbajul 
şi capacitatea de a cunoaşte lumea înconjurătoare, este dotat cu gândire, memorie şi voinţă.
3. „Om” -  fiinţă socială, este cea mai esenţială particularitate. Omul, în plan ontologic, fiind 
influenţat de mediul social, acumulează o experienţă socială, ce-1 transformă şi-l influenţează 
mereu. Anume viaţa şi relaţiile sociale în care se încadrează omul, îl fac să devină tot mai mult 
un participant activ la activităţile sociale.
4. „Om” -  fiinţă culturală, deoarece este un purtător şi generator al valorilor culturale, al 
valorilor adevărului, binelui şi frumosului, călăuzindu-se după semnificaţii, credinţe şi idealuri, 
conferind un sens superior propriei vieţi.
Generalizând, menţionăm că „omul” este un sistem bio-psiho-socio-cultural, ce se 
constituie fundamental în condiţiile existenţei şi activităţii din primele etape ale dezvoltării 
individuale în societate.
Omul este şi poate fi privit ca o entitate, un tot unitar şi relativ autonom.
Termenul de individ desemnează „acea totalitate a elementelor şi însuşirilor fizice, 
biochimice, biologice şi psihofiziologice -  înnăscute sau dobândite -  care se integrează într-un 
sistem pe baza mecanismului adaptării la mediu”. Desemnând unitatea integrativă indivizibilă 
rezultată în virtutea procesului vieţii şi a acţiunii legilor evoluţiei biologice, termenul individ se 
aplică tuturor organismelor vii. Fiind o entitate biologică şi o unitate structural şi funcţional 
indivizibilă, omul este primordial, un individ.
Individul este privit ca un purtător al însuşirilor genotipe generale distincte speciei, din care 
face parte, exemplar dintr-o categorie.

Individualitatea se referă, în schimb, la o realitate psihologică specială; la structurarea în 
interiorul individului a proceselor sale conştiente, a trăsăturilor psiho-fizice, a diferitelor însuşiri 
personale într-o formă unică, irepetabilă la ceilalţi.
în acest sens, fiecare om este o individualitate distinctă. Individualitatea omului se poate 
exprima în orice sferă a activităţii psihice: intelectuală, emotivă, volitivă, atitudinală. 
Originalitatea intelectului constă în modul deosebit de a percepe şi a înţelege, de a înainta şi a 
rezolva probleme. Individualitatea ca structură interioară caracterizează personalitatea mai 
amplu, mai concret şi totodată are loc deosebirea şi diferenţierea unei personalităţi de alta.
Persoana desemnează specificarea umană, deoarece numai oamenii pot fi numiţi astfel. 
Persoana, fiind o faţetă a personalităţii, o atitudine exterioară, care constă dintr-o totalitate de 
însuşiri, relaţii şi calităţi exterioare, indicând identitatea socială a individului.
„Persoana” este manifestarea actuală a omului într-o situaţie socială dată, manifestare, care 
se subordonează unui anumit rol, purtând un nume, o stare civilă şi fiind investită cu funcţii, 
datorii şi drepturi în grupul, în care activează.
Omul, ca persoană, îndeplineşte roluri şi dispune de statusuri sociale, deci el apare ca un 
personaj. Actor pe scena vieţii, fiecare îşi modelează structurile profunde de persoană după 
împrejurările, în care se află, şi dezvoltă comportamente conforme cu rolul / statutul său de 
părinte sau copil, profesor sau student, şef sau subordonat, producător sau consumator, şofer sau 
pieton, gazdă sau oaspete, profesionist sau nespecialist etc., de fiecare dată apărând ca un 
personaj mai mult sau mai puţin original.
O noţiune mult mai integră decât cele definite anterior este noţiunea de personalitate. 
Termenul de personalitate cuprinde întreg sistemul atributelor, structurilor şi valorilor, de care 
dispune o persoană. De aceea, personalitatea implică şi evaluări privind calităţile personale, 
rolurile şi statuturile, de care dispune respectiva persoană. Trebuie luat în consideraee şi nivelul 
suficient de maturitate socială. în acest caz, copilul mic (până la 3 ani) sau omul cu psihicul 
bolnav, bunăoară, nu pot fi consideraţi personalităţi.
Somitate este un mare specialist într-un anumit domeniu al ştiinţei; o personalitate 
extraordinară.
1.2. Personalitatea ca obiect de studiu psihologic
Termenul personalitate -  cu rădăcina în persona -  în pofida faptului că are un caracter 
foarte abstract, a intrat în circuitul comunicării din cele mai vechi timpuri.
în latina clasică se folosea numai cuvântul persona, care, iniţial, însemna mască, aparenţă. 
Treptat, sensul termenului s-a întregit, conferindu-i-se o funcţie distinctivă nouă -  acea de a 
reprezenta şi actorul din spatele măştii. Astfel, persona a ajuns să exprime reunirea trăsăturilor 
psihomorale interne şi psihofizice externe.
Termenul a fost apoi asociat şi cu aspectele diferenţiale, folosindu-se pentru a desemna un 
om important (personaj, paroh).
în zilele noastre se vorbeşte tot mai mult despre personalitatea unui om şi impactul acesteia 
asupra societăţii. „Personalitatea umană” este un subiect vast, căruia i s-au dat numeroase 
interpretări şi definiţii.
în a. 1931, G.W. Allport enumera peste 50 de definiţii, iar astăzi McClelland găseşte peste 
100 de definiţii ale termenului. Cu toate acestea, subiectul rămâne încă foarte puţin cunoscut.
Termenul ca atare de personalitate se foloseşte în accepţiuni foarte diferite, dobândind astfel 
un caracter înalt polisemantic. Deosebirile semantice se evidenţiază în cadrul principalelor 
discipline socio-umane, care şi-l includ în sistemul lor conceptual: sociologia, politologia, etica, 
istoria, pedagogia, psihologia. Să luăm, de pildă, sociologia şi politologia: prima foloseşte 
termenul respectiv în sens diferenţial-restrictiv, atribuindu-1 indivizilor, care, prin contribuţia 
adusă într-un sector sau altul al culturii materiale şi spirituale, se ridică deasupra celorlalţi; cea 
de-a doua, dimpotrivă, foloseşte acest termen în sens larg, pentru a desemna orice om normal ca

membru al unei comunităţi sociale (personalitatea exprimând, în acest caz, modul specific de 
organizare psihocomportamentală a omului în contextul vieţii sociale, al culturii şi istoriei).
Reţinem, aşadar, că psihologia operează cu termenul de personalitate în referirea sa la orice 
om normal: fiecăruia dintre noi, ea ne atribuie calificativul „personalitate”. în „Dicţionar de 
psihologie” de Norbert Sillamy personalitatea este definită astfel: „...element stabil al 
conduitei unei persoane, ceea ce o caracterizează şi o diferenţiază de o altă persoană”. Pentru 
sociologie personalitatea este „expresia socioculturală a individualităţii umane”. („Dicţionar de 
Sociologie” -  coord. C. Zamfir, L. Vlasceanu).
După A T. Asmolov personalitatea este totalitatea, sistemul însuşirilor individual-specifice 
ale omului, create în decursul vieţii, cu care se apreciază specificul în mentalitatea şi 
comportamentul omului concret. Ea se formează în primul rând prin rolul său social, pe care-1 
îndeplineşte.
O definiţie mai structurală este cea propusă de H.C. Warren: „Personalitatea este întreaga 
organizare mintală a fiinţei umane în orice stadiu al dezvoltării sale. Ea îmbrăţişează fiecare 
aspect al caracterului uman: intelect, temperament, abilitate, moralitate şi fiecare atitudine, care 
s-a format în cursul vieţii cuiva”.
De aceeaşi factură poate fi considerată definiţia lui R. Lintom ...Personalitatea este 
ansamblul organizat al proceselor şi stărilor psihofiziologice aparţinând individului.
Menţionăm şi definiţia propusă de P. Lecky, care subliniază rolul factorului cognitiv 
subiectiv în organizarea internă: „Personalitatea este o schemă unificată a experienţei, o 
organizare de valori, care sunt compatibile între ele”.
încheiem seria definiţiilor prin structura internă cu formularea, pe care ne-o propune însuşi 
G. Allport. „Personalitatea este organizarea dinamică în cadrul individului a acelor sisteme 
psihofizice, care determină gândirea şi comportamentul său”.
Pentru a înţelege mai bine, vom explica în continuare conceptele din această definiţie:
a) organizarea dinamică -  formarea structurilor sau ierarhiilor de idei şi deprinderi, care 
ghidează şi organizează în mod dinamic activitatea;
b )psihofizic -  personalitatea nu este nici pur psihică (mentală), nici pur biologică 
(nervoasă), ci o unitate complexă psihofizică;
c) sisteme -  orice sistem este un complex de elemente într-o interacţiune reciprocă. O 
deprindere este un sistem, la fel şi un sentiment, o trăsătură, un concept, un stil de comportare. 
Aceste sisteme există în mod latent în organism chiar când nu acţionează. Sistemele sunt 
„potenţialul nostru de activitate”;
d) determină -  personalitatea este ceva şi face ceva. Sistemele psihofizice latente motivează 
sau direcţionează o activitate şi o gândire specifică atunci când intră în acţiune. Toate sistemele, 
care compun personalitatea, trebuie considerate ca tendinţe determinate. Ele exercită o influenţă 
directoare asupra tuturor actelor expresive, prin care personalitatea ajunge să fie cunoscută.
e) caracteristic -  „orice comportament şi orice gândire sunt caracteristice persoanei şi (....) 
sunt unice pentru aceasta”;
f) comportament şi gândire -  „personalitatea se manifestă, se dezvoltă în ceea ce gândeşte, 
simte şi face omul. Aceşti doi termeni constituie o etichetă pentru a desemna tot ceea ce poate un 
individ să facă”.
în concluzie menţionăm că personalitatea constituie un bloc din 3 determinanţi: biologic, 
psihic şi socio-cultural.

Personalitatea
Fig. 16. Schema-bloc a sistemului personalităţii.
Din această schemă observăm că personalitatea este o realitate complexă, care nu poate fi 
studiată de o singură ştiinţă. E evident faptul că ea trebuie să facă obiectul a cel puţin trei grupe 
de ştiinţe: biologice, psihologice şi socio-culturologice.
Ca urmare, Personologia sau ştiinţă a personalităţii nu poate fi decât o construcţie 
interdisciplinară integrată, în care să se articuleze, într-o structură teoretico-explicativă unitară, 
datele celor 3 grupe de discipline.
Din cele de mai sus rezultă că psihologia nu-şi poate revendica dreptul de monopol sau de 
exclusivitate în studiul personalităţii. Domeniul său de competenţă îl reprezintă doar componenţa 
psihică. Luată sub aspect psihologic, personalitatea se identifică, în linii mari, cu programele şi 
structurile sistemului psihic uman (SPU), G. Kelly a introdus termenul sugestiv de „ constructe 
personale ”, care se elaborează în baza experienţei proprii şi sunt implicate în decizii.
Caracteristicile „constructelor personale”
1. Constructed personale (trăsături, structuri, factori de personalitate) -  sunt formaţiuni 
integrate, sintetice, care reunesc diferite funcţiuni şi procese psihice.
De exemplu: Dispoziţia spre comunicare implică nu numai limbaj, dar şi motivaţia, trebuinţa 
de a comunica şi totodată un mod de a gândi şi simţi.
2. Constructed personale dispun de o relativă stabilitate, se manifestă constant în conduită, 
neputând fi radical modificaţi în situaţii accidentale.
De exemplu: Cine este înzestrat cu răbdare, cu stăpânire de sine şi calm, de cele mai multe 
ori dovedeşte aceste calităţi şi numai excepţional abdică de la ele.
3. Constructed personale tind spre generalitate şi caracterizează pe om în ansamblul său şi 
nu numai într-un anumit raport concret.
De exemplu: Inteligenţa generală, modalitatea temperamentală, fermitatea în atitudini se 
manifestă în cele mai diverse situaţii şi independent de acestea.
4. Constructed personale dispun totuşi de o oarecare plasticitate, nu sunt total rigizi, 
putându-se restructura şi perfecţiona sub presiunea condiţiilor de mediu.
De exemplu: mentalitatea conservatoare trebuie să cedeze în faţa forţei transformărilor 
revoluţionare.
5. Constructed dominante în sistemul de personalitate al subiectului sunt defenitorii pentru 
el, îl exprimă în ce are el esenţial ca om cuminte sau turbulent, talentat sau incapabil, respectuos 
sau insolent etc.
Totalitatea structurată a factorilor de personalitate, la care prin dezvoltarea sa subiectul a 
ajuns, reprezintă o stare de fapt, este însăşi „substanţa” personalităţii, ce se confruntă cu lumea.
De aceea, pe baza cunoaşterii structurilor de personalitate se pot face previziuni asupra 
reacţiilor şi conduitei subiectului într-o situaţie dată sau în faţa unei sarcini, ce i se încredinţează.
însuşi subiectul, care se observă şi se compară cu alţii ajunge să-şi constate capacităţile şi 
trăsăturile sale. Uneori, se laudă cu ele, alteori se resemnează fatalist: „aşa sunt eu şi n-am ce 
face”. Dar omul nu este, totuşi, un automat orb; el se cunoaşte şi poate decide asupra ce să facă şi 
cum; el, fiind conştient de sine, încearcă mereu să-şi ia în stăpânire propria fiinţă cu tot ce are ea, 
inclusiv structurile personale.
O lege fundamentală a sistemului de personalitate este autodepăşirea şi realizarea de sine.

1.3. Structura integră a personalităţii
Personalitatea se caracterizează prin două trăsături fundamentale:
-  prin stabilitate, ceea ce înseamnă o modalitate de exteriorizare şi de trăire interioară 
relativ neschimbată în timp. Cu toată plasticitatea şi modificarea manifestărilor psihice ale 
personalităţii, totuşi, foarte limpede rezultă o relativă constanţă a structurii sale psihice, ceea ce, 
în special, permite să se prevadă comportarea unei anumite personalităţi într-o situaţie dată.
-  prin integrare (unitate), deci prin formarea unei unităţi şi totalităţi psihice. Personalitatea 
omului e un tot întreg, unde fiecare trăsătură este indisolubil corelată cu altele şi se poate 
schimba complet dacă acest lucru îl cer raporturile cu alte trăsături ale personalităţii.
în descrierea ştiinţifică a personalităţii, psihologia apelează la conceptele de structură. 
Personalitatea ne apare ca un ansamblu de structuri.
Structura personalităţii după Rubinştein I.L. poate fi prezentată astfel:
1. Orientarea personalităţii -  se manifestă în trebuinţe, necesităţi, interese, idealuri, 
convingeri, motive dominante ale activităţii, în comportament, concepţia despre lume.
2. Procese psihice şi activitatea cognitivă:
-  cognitive (senzaţii, percepţii, memoria, gândirea, limbajul, imaginaţia);
-  volitive (voinţa);
-  afective (emoţiile şi sentimentele).
3. Particularităţile individual-tipologice se manifestă în temperament, caracter şi 
aptitudini.
4. Particularităţile morfofiziologice -  includ particularităţile anatomo-fiziologice şi de 
vârstă, care sunt direct dependente de particularităţile funcţionale ale creierului.
Tabelul 9
Structura personalităţii după Platonov К.
Substructura orientării personalităţii Substructura experienţei sociale
Uneşte atitudinile şi calităţile 
morale ale personalităţii. Trebuie 
evidenţiate nivelul, largheţea, 
perseverenţa, rezistenţa, şi 
activismul
In formele orientării personalităţii 
se manifestă atât atitudinile, cât şi 
calitătile morale
Include cunoştinţele, priceperile, 
deprinderile şi abilităţile 
acumulate în experienţa proprie, 
prin învăţare
Substructura formelor de reflectare 
(psihologică) Substructura biologic condiţionată
Cuprinde particularităţile 
individuale ale unor procese 
psihice, care se formează în 
procesul vieţii sociale
întruneşte particularităţile 
tipologice ale personalităţii, 
particularităţile genitale, de vârstă 
şi transformările ei patologice, 
care în mare măsură sunt 
dependente de particularităţile 
morfofiziologice ale creierului

Structura personalităţii (după Rubiştein S.L.)
Tabelul 10
STRUCTURA
PERSONALITĂŢII9
Orientarea
personalităţii
Procesele psihice şî 
activitatea
Se manifestă în trebuinţe, necesităţi, 
interese, idealuri, motive ale
activităţii, în comportament,
concepţia despre lume
Cognitive (senzaţii, percepţii,
memoria, gândirea, vorbirea,
imaginaţia)
Volitive (voinţa). Afective (emoţiile şi
senzaţiile)
Particularităţile
individuale
tipologice
Se manifestă în temperament, 
caracter şi aptitudini
Particularităţile
morfofiziologice
Aici se includ particularităţile 
anatomo-fiziologice şi de vârstă, care 
sunt direct dependente de 
particularităţile funcţionale ale 
creierului
1.4. Tipologia personalităţii
Personalitatea poate fi abordată din perspective şi din direcţii variate. Există numeroase 
teorii şi concepţii privind tipologiile personalităţii.
C. Enăchescu, de exemplu, referindu-se la tipurile de personalitate, enumeră următoarele 
concepţii principale:
1) tipologii morfo-fiziologice;
2) tipologii fiziologice;
3) tipologii psihologice pu re .
Teoriile personalităţii au izvorât din clinică şi au fost sugerate de practica medicală. 
Teoriile personalităţii bazate pe elemente tipologice au fost realizate în special de către medici, 
fapt pentru care s-au folosit drept criterii aspectele morfologice ale corpului, factorii fiziologici 
sau psihologici, precum şi aspectele clinice sau chiar predilecţia pentru o anumită boală somatică 
sau psihică. Prezentăm în continuare câteva dintre tipologiile cel mai des utilizate.
Bazându-se pe analiza cazurilor din clinica psihiatrică, E. Kretschmer edifică o
tipologie morfo-psihică, înfăţişând trei tipuri principale şi unul secundar:
-  Tipul picnic sau ciclotim -  se caracterizează prin cap rotund, faţă rotundă, gât scurt, 
trunchi plin şi rotund, membre subţiri. Din punct de vedere psihiatric, picnicii reacţionează ca

persoană unitară, sunt sociabili. Ei sunt preocupaţi mai curund de aspectele concrete ale realităţii, 
sunt mai curând „empirişti”. Viaţa lor sufletească se desfăşoară prin oscilaţii între euforie şi 
depresiune.
-  Tipul leptosom sau schizotim -  se caracterizează prin faţa uscăţivă, gât lung, corp subţire, 
torace lung şi plat. Ei sunt (sau par) închişi, timizi, nesociabili, singuratici, enigmatici, reci, 
indiferenţi la lumea din jur sau chiar ostili faţă de mediu. Conduita lor este frecvent neadecvată. 
Gândirea lor este abstractă, cu capacitatea de a sesiza detaliile. Dintre leptosomi se recrutează 
mulţi teoreticieni, formalişti, fanatici.
-  Tipul atletic -  se caracterizează prin corp înalt, de construcţie solidă, capul este adesea 
rotund, corpul este bine proporţionat. Atleticul este liniştit în mişcări, mai curând greoi, 
imaginaţia este redusă, dar perseverenţa este remarcabilă. Tipul atletic este caracterizat psihic 
prin vâscozitate şi explozivitate.
-  Tipul displastic -  (tip net „anormal”, submorbid sau chiar morbid) -  se caracterizează în 
special prin dismorfie.
Fundamentându-şi tipologia pe un criteriu embriologic, W.H. Sheldon realizează o 
sistematică morfologică în funcţie de predominenţa ţesuturilor derivate din cele trei foiţe 
embrionare: endoderm, mezoderm şi ectoderm. Tipurile somatice realizate sunt corelate cu o 
dimensiune psihologică, la rândul ei ilustrată prin aproximativ 20 de trăsături particulare. Se 
descriu astfel:
-  Tipul endomorf -  amabil, iubitor de comodităţi, de spectacole şi de tovărăşie, curios şi 
tolerant, satisfăcut de sine însuşi, ataşat de familie şi de trecut. Dimensiunea psihologică a 
acestui tip ar fi ilustrată prin: atitudine relaxată, latenţă crescută în declanşarea reacţiilor, mică 
amplitudine emoţională, toleranţă, extraversie.
-  Tipul mezomorf- are sistemul muscular şi cardiovascular bine dezvoltate: puternic, plin 
de energie, foarte dur, curajos, combativ şi chiar agresiv, iubitor de aventură şi de exerciţii, cu 
tendinţe dominatoare, trăind mai ales în prezent, caracter energic, cu gust al riscului şi 
hazardului.
-  Tipul ectomorf -  are sistemul nervos dezvoltat şi sensibil. Este, de obicei, slăbănog şi 
fragil, cu mişcări dizarmonice, dar cu reacţii fiziologice vii. Este foarte sensibil la durere. Iubitor 
de singurătate, nesigur pe sine, introvertit, egoist.
Teoria psihoanalitică a personalităţii
Teoria psihoanalitică a personalităţii este elaborată de Sigmund Freud, se atribuie la tipul 
celor psihodinamice, neexperimentale şi structural dinamice, care cuprind toată viaţa omului şi 
folosesc însuşirile psihologice interne la descrierea lui ca personalitate, în primul rând, 
necesităţile lui şi motivele. Este una din cele mai răspândite teorii în psihologia personalităţii.
Sigmund Freud (1856-1939) -  psiholog din Austria, preocupat de psihoterapie. Un timp
S.Freud a lucrat cu Iosif Breier, care a pus baza teoriei psihoanalitice. Breier pe larg folosea 
hipnoza. Pacienţii lor mai des erau femeile, care sufereau de isterie. Boala se manifesta în 
diferite simptome: fobii, pierderea sensibilităţii, dedublarea personalităţii. Pacienţii erau rugaţi de 
către Freud şi Breier să povestească despre toate împrejurările, care au însoţit apariţia 
simptomelor bolii. S-a observat că în cazurile când bolnavii reuşeau să-şi amintească despre 
aceasta, simptomele dispăreau, cel puţin pe un timp. Breier a numit acest efect „catarsis”, ceea ce 
înseamnă curăţire. în aceste experimente clinice a apărut ideea, la care nu o dată a revenit Freud. 
Pe prim plan au apărut relaţiile conflictuale dintre conştient şi inconştient, care dereglează cursul 
normal al conduitei stărilor psihice. Noile gânduri ale lui Freud şi Breier erau legate de 
rezistenţa, care este opusă de către conştient-inconştient, în rezultatul cărui fapt şi apar bolile 
organelor de simţ. Apelarea la început la hipnoză, mai târziu la „asociaţiile libere”, permiteau 
atenuarea acestei rezistenţe. Hipnoza slăbea controlul conştiinţei, iar câte odată aducea la

dispariţia lui. Aceasta uşura rezolvarea problemei pacientului, atunci când el era rugat să 
povestească despre retrăirile refulate din conştiinţă.
Un alt moment important, descoperit de aceşti doi savanţi, a fost transferul -  cazurile, când 
pacientul îşi transfera retrăirile vieţii sale asupra personalităţii psihoterapeutului. Transferul, 
asemenea hipnozei, a devenit un procedeu de a pătrunde în sfera pulsiunilor înăbuşite, refulate. 
Mai târziu Freud a considerat că nu e nevoie de hipnoză şi a exclus-o.
Freud considera autoconştiinţa omului comparabilă cu vârful unui aisberg, era de părere că 
numai o parte neînsemnată din ceea ce se petrece în sufletul omului îl caracterizează ca 
personalitate şi el e conştient de aceasta. Numai o parte mică a faptelor omul e în stare să le 
lămurească, să le descrie, să le înţeleagă.
Partea principală se află în sfera inconştientului, şi numai metodele speciale, elaborate în 
psihoanaliză, permit de a pătrunde în ea.
Concepţia lui Freud cuprinde 2 domenii: o doctrină psihologică şi o terapeutică a bolilor 
psihice. Doctrina sa psihologică se bazează pe trei noţiuni principale:
1. Ideea de înnăbuşire de către conştiinţă a unor tendinţe sau
reprezentări, împinse într-o regiune psihică în afara conştiinţei -  numită refulare.
2. Noţiunea de inconştient -  viaţa spirituală nu se limitează la
conştiinţă, alături de aceasta există o realitate psihică inconştientă, ce influenţează viaţa psihică 
conştientă.
3. Noţiunea de libido-tendinţă sexuală, care ar fi la baza
impulsurilor şi tendinţelor, pe care conştiinţa le împinge în inconştient. Lucrurile se complică
când aceste reprezentări au un potenţial afectiv şi nu sunt indiferente.
Freud evidenţiază două trebuinţe, care determină activitatea psihică a omului: libidoul şi 
agresivitatea. însă din cauza că satisfacerea acestor necesităţi este împiedicată de obstacole din 
mediul înconjurător, ele sunt refulate şi formează sfera inconştientului. Câte odată ele iese din 
inconştient, ocolind „cenzura” conştiinţei şi se exprimă în simboluri. Psihoanaliza lui Freud nu s- 
a limitat la sfera psihologică, dar s-a răspândit asupra întregii istorii a culturii umane.
Toate acţiunile omului prezintă simboluri ale necesităţilor, refulate în inconştient, ele se pot 
manifesta în scriere, în vorbire. în mituri, obicee Freud de asemenea vedea o simbolizare a 
necesităţilor biologice refulate.
în structura personalităţii, elaborate de Freud, sunt incluşi 3 componenţi de bază:
1. Id (şinele);
2. Ego (eu);
3. Super-ego (supra-eu).
Id  -  este sfera inconştientului, aici domină instinctele incoştiente refulate, acţionează după 
principiul plăcerii.
Ego -  pe de o parte urmează instinctele inconştiente, pe de altă parte, se supune normelor şi 
cerinţelor realităţii.
Super-egoul este totalitatea normelor morale ale societăţii, ea îndeplineşte rolul de 
„cenzură”. în aşa fel, Ego se află în situaţie de conflict, căci Id şi Super-ego sunt incompatibile. 
Din această cauză Egoul (eu-1) mereu recurge la mecanisme de apărare: refulare, sublimare, 
însăşi refularea se efectuează inconştient. însă motivele, retrăirile, sentimentele, care se transferă 
în inconştient, continuă să acţioneze, manifestându-se prin simboluri, printr-o activitate, care e 
potrivită pentru cenzură.
Pentru înfăptuirea variatelor funcţii ale formelor activităţii, Freud a evidenţiat un întreg 
sistem de mecanisme speciale (sublimarea, proiecţia, transferul, refularea, regresia, etc.). 
Organismul e privit ca un sistem energetic complicat, condus de legea păstrării energiei. De 
aceea, dacă libidoul e stopat într-o manifestare a sa, el neapărat trebuie să producă oarecare alte 
efecte. Super-egoul asigură acceptarea socială a acestor mecanisme. însă dacă aceasta nu-i 
reuşeşte, conflictul dintre Id şi Super-ego se acutizează, funcţionarea normală a sistemului este 
dereglată, libidoul blocat îşi găseşte expresia în simptomele bolii -  nevroza.

La mijlocul secolului trecut a început o reformare a învăţăturii lui Freud -  a apărut o nouă 
tratare a inconştientului -  neofreudismul. O tendinţă de a ignora baza învăţăturii lui Freud găsim 
în psihologia analitică a lui K. lung, în psihologia individuală al lui A. Adler, în psihologia
epigenetică al lui E. Erixon, în teoriile lui G. Sulliven.
Critica lui Freud era orientată asupra tendinţelor biologizatoare ale concepţiei sale, 
neofreudiştii au încercat să socializeze învăţătura lui.
Karl Jung (1875-1961) -  psihiatru, psiholog elveţian, fondatorul psihologiei analitice, fiind 
un adept al lui Freud, a elaborat una din metodicile experimentului asociativ, a introdus noţiunea 
de „complex” . Mai târziu lung s-a îndepărtat de Freud şi freudism, înaintând părerea că în afară 
de subconştientul individual mai există şi inconştientul colectiv. Prima pricină a contradicţiei 
dintre ei e ideea pansexualismului, elaborată de Freud.
Sistemul său Jung l-a numit „psihologie analitică” . Jung considera că baza vieţii spirituale o
constituie experienţa ereditară a generaţiilor precedente, care e alcătuit din totalitatea
arhitipurilor.
Analiza visurilor de noapte şi devierilor psihicului în învăţătura lui Jung e strâns legată de 
studierea principalilor componenţi ai culturii, miturilor, religiei, folclorului. Jung e convins de 
faptul că omul include trei niveluri: conştiinţa, inconştientul personal şi inconştientul colectiv, 
format din urmele memoriei, lăsate de trecutul omenirii. Inconştientul colectiv exercită influenţă 
asupra personalităţii omului, determină comportamentul lui din momentul naşterii.
Jung a elaborat o structură a personalităţii (foarte complicată şi nerecunoscută de toţi), care 
include:
-  eu;
-  „umbra” -  totalitatea închipuirilor refulate despre sine însuşi;
-  autocunoaşterea sensului vieţii;
-  „anima” -  izvorul pulsiunilor şi mângâierii;
-  „animus” -  izvorul judecăţilor, opiniilor indiscutabile.
Jung a propus tipologia caracterelor în corespundere cu predominarea funcţiilor (gândirea, 
simţul, intuiţia), şi orientarea personalităţii spre lumea interioară sau exterioară (introversiunea 
sau extraversiunea).
Adler Alfred (1870-1937) -  psiholog din Austria, reprezentant al curentului psihoanalitic în 
psihologie. A creat şcoala ştiinţifică a „psihologiei individuale”.
După părerea lui Adler personalitatea e un produs mai puţin al eredităţii decât al mediului, şi 
anume al modelului de viaţă fixat într-o persoană sau alta din lumea înconjurătoare. Adler e de 
părerea că educaţia, înţeleasă în sensul larg de exerciţii şi contact cu lumea externă, este singurul 
factor determinant în formarea personalităţii. Mai mult decât atât, personalitatea individului nu 
se formează în direcţia dispoziţiilor şi talentelor înnăscute, ci în direcţia insuficienţelor organice.
în lupta pentru viaţă şi adaptare la mediu punem mai întâi în activitate dispoziţiile înnăscute 
şi organele bine dezvoltate, mai ales aptitudinile slabe şi organele deficiente.
Tratamentul nevrozelor este psihanalitic, ca şi la Freud. Adler a numit psihologia sa 
„psihologie individuală” şi a studiat problema în legătură cu pedagogia, în care teoria 
compensării îndeplinite de funcţiile psihice şi determinarea personalităţii în mod exclusiv de 
mediul social au putut furniza unele concluzii practice.
Critica principală, care s-a adus concepţiei lui Freud, este valabilă şi împotriva doctrinei lui 
Adler, ce are ca punct de plecare acelaşi determinism psihic rupt de substratul fiziologic al 
fenomenelor spirituale.
Conciliind sexualismul lui Freud cu instinctul de dominaţie al lui Adler, K. Jung a ajuns la о 
sinteză-compromis între aceste două opinii extreme.
Jung respinge, ca şi Adler, extensiunea nejustificată dată de Freud noţiunii de libido. 
Noţiunea de libido capătă la Jung o nouă definiţie apropiată de sensul ei propriu -  dorinţa 
personală.
Instinctul sexual este o astfel de dorinţă, dar nu e singură. Alături de acest instinct mai sunt 
cuprinse în libido şi alte dorinţe, instincte, trebuinţe.

Manifestarea acestui libido au două direcţii fundamentale: a conservării şi a reproducerii 
(instinctele vitale cele mai vechi).
Cât priveşte nevrozele, Jung observă că nu orice nevroză e de origine sexuală (deşi 
nevrozele sexuale sunt cele mai numeroase). Nevrozele sunt datorite unei insuficienţe de energie 
vitală, unei căderi de tensiune nervoasă. Eşecul unei conduite superioare îl face pe bolnav să se 
retragă într-o conduită inferioară, părăsită din timpul copilăriei, nevroza e un proces de 
regresiune.
în ce priveşte inconştientul, Jung respinge refularea, oricât de mare ar fi rolul ei ca principiu 
de explicaţie a inconştientului. El ajunge la concluzia că inconştientul e format nu numai din 
tendinţele refulate, care au fost la un moment dat conştiente, ci şi dintr-o serie de tendinţe, ce nu 
au fost niciodată în conştiinţă, rămânând într-o stare latentă, cât şi prin multe alte deprinderi, care 
fără de faptul să fie refulate sau automatizate, exercitându-se fară controlul conştiinţei.
lung destinge în inconştient mai multe straturi: un inconştient personal (cuprinde diversele 
manifestări individuale specifice) şi un inconştient apersonal, ce cuprinde o serie de elemente 
comune tuturor indivizilor.
Aportul cel mai important al psihologiei lui Karl lung constă în problema tipurilor. Pentru 
lung există două tipuri: tipul introvertit şi tipul extravertit. lung e de părerea că pe baza tipologiei 
sale se poate încerca şi o sinteză între teoria lui Freud şi teoria lui Adler: teoria lui S.Freud s-ar 
aplica mai ales la tipul extravertit şi cea al lui A. Adler -  la tipul introvertit.
Tipul extrovertit -  este orientat spre exterior, spre cunoaşterea lumii externe, evită 
singurătatea, este sociabil şi agregat de comunitate, animator şi eventual conducător de grup. Nu 
se cunoaşte pe sine suficient, nu ştie care este Şinele său autentic;
Tipul introvertit -  este inapt pentru dezvoltarea unor relaţii sociabile, slab adaptat la 
realitate; evită lumea, se complace în singurătate. Găseşte în sine ceea ce extravertitul găseşte în 
ceilalţi; solitar, iar uneori bizar şi egoist.
Menţionăm, însă, faptul că cele două modele, polar opuse, situate pe extreme, 
contrazicându-se, nu sunt niciodată pure; introvertitul conţine întotdeauna elemente de 
extraversie şi invers.
Teoriile umanistice ale personalităţii
Printre direcţiile psihologice, ce se exprimau împotriva psihologiei atomiste, sunt teoriile 
umaniste. Esenţa acestor teorii constă în faptul că personalitatea e privită ca o formaţiune 
psihologică, ce ia naştere în procesul vieţii în societate, ca un produs al dezvoltării experienţei 
umane, însuşirii formelor sociale de conduită. Pentru psihologii direcţiei umanistice 
personalitatea este o formaţiune psihologică, care se referă nu numai la realitatea înconjurătoare, 
dar şi la propria persoană. Se înainta părerea despre faptul că sunt baza conduitei omului.
Acest curent şi-a început dezvoltarea în anii ’30, s-a dezvoltat apoi în anii ’50-’60, a 
exercitat o mare influenţă asupra dezvoltării psihologiei sociale. Reprezentanţii acestei teorii 
protestau împotriva părerii că conduita omului e condiţionată sau de tendinţa spre plăcere, sau de 
tendinţa spre agresie, sau spre apărarea de societate. Ei au negat părerea că impulsurile naturale 
neapărat sunt duşmănoase societăţii, dimpotrivă, psihologia umanistă înaintează în calitate de 
mecanism motivele înnăscute altruiste. Cu alte cuvinte, psihologii umanişti insistau pe punctul 
de vedere antropologic. Anume condiţiile social-istorice formează sfera afectiv-motivaţională a 
omului, necesităţile lui specific umane. Pentru umanişti nucleul central al omului e închipuirea 
lui despre sine, autoaprecierea: „Eu-sistemul”, „Eu-chipul” .
Teoria lui Karl Rogers
Unul dintre primii reprezentanţi ai acestui curent este Karl Rogers (1900). Metoda sa de 
terapie Rogers a numit-o indirectivă sau concentrată la pacient. Conform metodei lui Rogers 
medicul nu trebuie să-i sugereze pacientului careva gânduri, contactul dintre medic şi pacient

trebuie să se bazeze pe stimă, încredere, egalitate în drepturi. Pacientul a fost numit de către 
Rogers “client”. Funcţia terapeutului constă în crearea unei astfel de situaţii, în care medicul este 
al doilea „Eu” al pacientului. Unica regulă a terapiei -  stima adâncă faţă de poziţia individuală a 
personalităţii. Metoda terapeutică a lui Rogers coincide cu închipuirile lui despre formarea 
personalităţii şi mecanismele dezvoltării ei. Ulterior ideea lui Rogers despre terapia indirectă a 
devenit o teorie psihologică a purtării indirective. Comunicarea între oameni trebuie să fie 
indirectivă, bazată pe stima faţă de oameni. Această teorie e utilizabilă mai ales în psihologia 
copiilor, psihopatologia copiilor, în special în terapia nervozelor, unde într-adevăr există un 
câmp larg pentru comunicarea indirectivă.
Veriga principală în teoria personalităţii al lui Karl Rogers e categoria autoaprecierii. 
Formarea autoaprecierii nu are loc fără conflicte, adesea autoaprecierea nu corespunde cu 
aprecierea altor oameni. Are loc un proces complicat: negarea ori părerii proprii, ori părerii 
oamenilor, care ne înconjoară, -  „procesul organic de apreciere”. Copilul începe să aibă o 
atitudine de neîncredere faţă de propriile senzaţii, orientându-se la aprecierea altor oameni, astfel 
omul se îndepărtează tot mai mult de la autoapreciere. Anume această contradicţie despre 
aprecierea greşită, dar conştientizată şi mecanismul de apreciere la nivelul neconştientizat 
interior caracterizează personalitatea nematură, ce suferă de incapacitatea de autoactualizare. 
(Rogers evită termenul „nevroză”).
Omul tinde să păstreze valorile „proprii” şi închipuirea despre sine bazată pe ele, deci omul 
construieşte un sistem de apărare împotriva experienţei periculoase, incompatibile cu „Eu- 
concepţia”. Sunt necesare tot mai multe reacţii de apărare pentru a păstra părerea greşită despre 
sine.
Terapia lui Rogers e menită să lichideze contradicţia dintre “Eu-concepţia” conştientizată şi 
experienţa reală, pe care omul o neagă, de a-1 apropia pe om de experienţa proprie interioară (e 
posibil doar în situaţiile, când nu este pusă în pericol personalitatea). în rezultat, se formează o 
„Eu-concepţie” nouă, plastică, orientată la procesele interioare de apreciere. Schimbarea 
comportamentului se produce automat.
Ca şi în neopsihanaliză, la Rogers dezvoltarea personalităţii este determinată de tendinţa 
înnăscută, mediul e doar o influenţă din exterior străină omului. Ca şi la Freud, psihicul se 
determină pe sine, relaţiile lui cu mediul au forma unui conflict principal. Rogers cere ca 
psihanalistul niciodată să nu se apropie de pacient cu schema de acum gata. Rogers e de părerea 
că autoaprecierea omului exercită influenţă asupra sănătăţii lui.
Adesea oamenii au o închipuire greşită despre sine. Dorind să evite schimbarea închipuirii 
sale, ei denaturează realitatea, în care trăiesc. Sunt cazuri când omul schimonoseşte nu realitatea 
sau părerea altor oameni, ci autoaprecierea: „Eu sunt rău”. Rogers accentuează că omul nu 
întotdeauna îşi menţine autoaprecierea înaltă, el ignorează experienţa sa de viaţă. Acest fenomen 
de schimonosire a realităţii este o măsură neconştientizată de apărare şi conduce la conflict 
intern, de aceea scopul psihoterapeutului (şi al oamenilor înconjurători) este de a ajuta la 
formarea unei autoaprecieri plastice. Plasticitatea, conform părerii lui Rogers, este cea mai 
necesară condiţie mereu schimbătoare a vieţii.
Spre deosebire de psihanalitici, Rogers susţine că chiar trebuinţele primare, cele mai 
necesare pot acţiona la om numai cu condiţia că ele sunt susţinute de normativele 
corespunzătoare.
Meritul lui Karl Rogers constă în faptul că obiectul analizei şi studiului său empiric a fost 
structura psihologică interioară a personalităţii. El şi-a concentrat atenţia asupra fenomenelor 
importante pentru formarea psihologiei umane, cum sunt autoconştientizarea şi autoaprecierea, la 
funcţiile lor în dezvoltarea şi comportamentul subiectului.
Teoria lui Gordon Allport (1897-1967)
Gordon Allport în trecut a fost psihoterapeut, apoi a început să se ocupe de psihologie. 
Allport se deosebeşte de ceilalţi psihologi prin faptul că el pleca nu de la clinică spre omul 
sănătos, nu de la omul bolnav psihic la cel sănătos, ci invers. El a înaintat părerea, despre aceea,
146
că psihologii trebuie să treacă de la studierea oamenilor bolnavi la cei sănătoşi. Prin aceasta 
Allport se deosebeşte de neofreudişti şi K. Rogers, care transferau legităţile dezvoltării psihicului 
nevroticului asupra personalităţii sănătoase. După Allport, omul prezintă un „sistem deschis”, 
aceasta înseamnă că dezvoltarea omului se petrece întotdeauna în relaţii reciproce cu alţi oameni, 
în aceasta constă prima încercare de a prezenta lumea ca neantagonistă, dimpotrivă, aceste relaţii 
îl dezvoltă pe om ca personalitate şi dă posibilitate dezvoltării lumii microsociale şi 
macrosociale. De aici rezultă că nu există un echilibru dintre om şi lume.
încă o teză importantă: tratarea personalităţii ca „sistem deschis” nu înseamnă acceptarea 
parametrilor ei stabili, anume consolidarea lor neîntreruptă este forma principală de existenţă a 
personalităţii. Anume relaţiile sociale constituie personalitatea. Personalitatea, după părerea lui 
Allport, e un model de categorizare a relaţiilor. Dezvoltarea personalităţii e determinată de 
nivelul de autonomie a motivelor ei, dezlegarea ei de la necesităţile biologice. In această privinţă 
Allport e în contradicţie cu freudismul.
în calitate de mecanism de dezvoltare a personalităţii Allport a declarat trăsăturile. Noţiunea 
de „trăsătură” este diferită de trăsătura caracterului, este o „trăsătură-motiv” sau „trăsătură- 
interes”. Trăsăturile, în opinia lui Allport, sunt motivele, ce acţionează în momentul dat. Allport 
accentuează că trăsăturile unui om matur diferă radical de cele ale copilului. Trăsăturile nu sunt 
biologice, dar nici nu se reduc la începutul spiritual. Trăsătura se prezintă ca motiv al 
comportamentului uman. Dar de unde apare motivul? De aici începe neconsecutivitatea lui 
Allport: pe de o parte, el consideră că trăsătura-motiv nu e factor biologic, dar, pe de altă parte, 
consideră că fiecare om se naşte cu o mulţime de trăsături (motive), ce se transformă pe 
parcursul vieţii, dar totuşi ele sunt înnăscute. Omul are două clase de trăsături:
-  de bază;
-  instrumentale.
Trăsăturile de bază sunt acele trăsături, ce stimulează comportarea, instrumentele -  ce 
conturează purtarea omului (politeţea, reţinerea, etc.). „Armonizarea trăsăturilor de bază şi 
instrumentale este baza formării noilor motive”. G.Allport spune că stabilitatea, permanenţa 
trăsăturilor mărturiseşte despre maturitatea personalităţii. Uneori trăsătura devine factorul de 
bază în viaţa omului, ea merită să fie dominantă, cardinală. Această trăsătură nu poate rămâne 
ascultată mult timp -  ea numaidecât se exprimă în actele de comportament.
Allport accentuează următoarele trăsături caracteristice personalităţii sănătoase:
• poziţia activă referitor la realitate;
• experienţa trebuie să fie accesibilă pentru conştiinţă (posibilitatea de a vedea fenomenele 
propriei vieţi aşa cum sunt ele, dar nu prin intermediul „apărării psihologice”);
• autocunoaşterea;
• aptitudinea de abstractizare;
• procesul continuu de individualizare;
• autonomia funcţională a trăsăturilor;
• rezistenţa la frustraţii.
în calitate de condiţie principală în dezvoltarea personalităţii Allport înaintează posibilitatea 
“împotrivirii echilibrului”, tensiunea trebuie să se păstreze, dar să nu se înlăture (este contrariul 
teoriei lui K. Levin).
Trăsăturile, ce caracterizează personalitatea nevrotică:
■ poziţia pasivă faţă de lumea înconjurătoare;
■ diverse „măsuri de apărare” (sublimarea, substituirea, refularea);
■ schimonosirea stării reale a lucrurilor;
■ limita în gândire;
■ înpotmolirea, înţepenirea dezvoltării.
Motiv al comportamentul lui poate fi nu numai obiectul real, în afara omului, dar şi 
imaginaţia, închipuirea despre faptul, ce se poate întâmpla. Allport ajunge la concluzia că

trăsăturile pot fi observate studiind omul, viaţa lui individuală, actele de comportament. 
Trăsăturile nu se caută prin metoda deducţiei.
Teoria autoactualizării a lui Abraham Maslow
A. Maslow (1907-1970) este unul din cei mai străluciţi reprezentanţi ai direcţiei umanistice. 
Maslow este împotriva teoriei homeostazei (echilibrului dintre om şi lumea înconjurătoare). 
Maslow accentuează părerea că nu trebuie de studiat psihologia personalităţii omului pe baza 
studierii nevroticilor. Maslow vede la baza activităţii, comportamentului individului tendinţa 
continuă spre autoactualizare, autoexpresivitate. El se contrazice cu Darvin în privinţa 
supravieţuirii animalelor puternice şi agresive, spunând că agresia şi cruzimea nu e instinctul 
principal al animalelor. Maslow spune despre instinctul, ce îi face să se ajute unul pe altul. 
Dezvoltarea acestui instinct umanoid este transferată de către Maslow şi asupra omului.
A doua teză că omul e dator să fie ceea, ce poate deveni, e dator să-şi îndeplinească 
misiunea, utilizând toate posibilităţile sale.
Maslow a ajuns la concluziile sale pe cale neexperimentală. El a studiat biografiile 
oamenilor celebri. Maslow consideră că necesitatea de „autoactualizare”, această necesitate 
umanoidă superioară apare numaidecât la oamenii sănătoşi, nevroticii sunt lipsiţi de această 
necesitate, şi însăşi nevroza, susţine Maslow, apare la acei oameni, care din anumite cauze nu au 
necesitatea de „autoactualizare”. Cu alte cuvinte, omul trebuie să realizeze ceea ce e “depus” în 
el, ce el poate realiza. Dacă în individ sunt depuse aptitudinile de actor, el va tinde să devină 
actor. Dacă condiţiile vieţii împiedică realizarea acestei tendinţe, începe conflictul, care constă în 
faptul că omul nu are posibilitatea de „autoactualizare”, de a deveni ceea ce poate fi. Această 
nesatisfacere dă naştere nevrozelor.
Ce este personalitatea după părerea lui A. Maslow? în ce constă sensul „autoactualizării”?
După Maslow „autoactualizarea” este un fenomen înnăscut, el se conţine în natura omului. 
Copilul se naşte cu necesităţile umane -  bunăvoinţă, moralitate, ele constituie nucleul omului, 
dar omul trebuie să fie în stare să realizeze aceste posibilităţi (condiţiile trebuie să permită 
aceasta). Maslow spune că necesităţile umanoide sunt înnăscute, instinctuale. Susţine că însăşi în 
noţiunea de „autoactualizare” e depus ceva social. Aceasta înseamnă nu înăbuşirea instinctelor, 
agresiei omului, ci natura omului, în ce constă ea, A. Maslow a încercat să analizeze conţinutul 
necesităţii, trebuinţei, n-a putut, rămânând pe poziţie antropologică să dezvăluie latura socială a 
trebuinţei.
Teoria rolurilor
Reprezentanţi ai acestei teorii sunt Dj. Mid, I. Blumer, M. Kun, fiind concomitent
reprezentanţi ai psihologiei sociale americane.
Dj. Mid consideră că omul se află în relaţie reciprocă permanentă cu societatea, de aceea nu 
putem presupune comportarea personalităţii. Dj. Mid, şi adeptul său M. Kun consideră că 
mecanismul de bază şi structură a personalităţii este esenţa de rol a ei. M. Kun accentuează că 
individul formează planurile sale de conduită în corespundere cu rolurile şi locurile sale în 
grupurile referente. Atitudinea sa faţă de sine ca faţă de obiect este cel mai bun indiciu al acestor 
planuri de conduită. Apariţia teoriei rolurilor e legată de lupta împotriva behaviorismului. 
Reprezentanţii teoriei rolurilor îşi închipuie că omul acţionează în viaţa sa ca „cineva” sau ca 
membru al colectivului: ca „fiu”, ca „tată”, ca „lector”, etc. Omul nu e o personalitate abstractă, 
el e întotdeauna purtătorul unor anumite norme, drepturi, îndatoriri. Aceasta însă nu înseamnă că 
omul conştient joacă un rol, că omul e în calitate de actor.
Dezvoltarea psihicului uman, al activităţii psihice are loc numai în procesul jucării unui 
careva rol. Rolul se formează în procesul vieţii. După părerea lui Dj. Mid şi M. Cun rolul este 
funcţia comunicării între oameni. Adesea teoria rolurilor e numită teorie a aşteptărilor (nu poţi 
juca rolul, neştiind ce poziţie să ocupi în viaţă). Rolul poate fi jucat într-un plan, nereal,

imaginat, verbal, de aceea teoria rolurilor e strâns legată de problema psiholingvisticii. 
Reprezentanţii teoriei rolurilor acordă o mare atenţie situaţiilor de joc la copii, anume cazurile 
când ei în joc interpretează careva roluri. Acceptând un rol în joc, copilul se dezvoltă, se învaţă 
să cunoască lumea, relaţiile interumane. Personalitatea copilului se formează în situaţiile de joc. 
Este foarte amplu utilizată terapia prin joc.
Căutarea sensului vieţii în teoria lui Victor Franci
Victor Franci (1905) este psiholog şi psihiatru austriac. Autorul concepţiei logoterapiei, 
conform căreia un factor important în conduita omului este tendinţa de a găsi şi realiza sensul 
vieţii, care există în lumea exterioară. Omul nu-şi pune această întrebare, ci răspunde la ea prin 
faptele şi acţiunile sale reale. Rolul sensului îl îndeplinesc valorile -  nişte noţiuni universale de 
sens, ce generalizează experienţa umană.
Franci descrie trei tipuri de valori, care pot face viaţa omului conştientă, cu sens: 
a  valorile de creaţie (munca); 
a  valorile de retrăire (dragoste);
a  valorile relaţiilor (poziţia omului formată conştient în situaţii critice de viaţă, care nu pot 
fi schimbate).
Realizând scopul, omul se realizează în primul rând pe sine, autoactualizarea este doar un 
product colateral, accesoriu al înfăptuirii scopului.
Conştiinţa este organul, care-1 ajută pe om să diferenţieze, care din sensurile unei situaţii 
concrete este pentru om veridic.
Franci evidenţia trei dimensiuni (parametri) ontologice (sau niveluri ale existenţei): 
a  biologic; 
a  psihologic; 
a  poetic (spiritual).
Anume în ultimul sunt localizate sensurile şi valorile, ce joacă un rol determinat în 
direcţionarea conduitei.
Libertatea voinţei (după părerea lui V. Franci) este nedespărţită de resposabilitatea pentru 
alegerile efectuate, fară de care libertatea voinţei se transformă în samovolnicie.
Logoterapia este bazată pe conştientizarea de către pacient a responsabilităţii faţă de 
căutarea şi realizarea scopului vieţii sale în orice situaţii (inclusiv în situaţii critice de viaţă).
Teoriile umanistice pot fi atribuite la cele psihodinamice, şi totodată interacţioniste, 
neexperimentale, structural-dinamice, care cuprind toată perioada de viaţă a omului şi care-1 
descriu pe om ca personalitate -  ba în termenii însuşirilor interne şi ale particularităţilor, ba în 
termeni de conduită. Un merit al acestui curent este faptul că reprezentanţii lui au avut drept 
obiectiv de cercetări -  personalitatea omului, sfera lui motivaţională, ei au înaintat pe prim plan 
problema autoaprecierii omului, scopurile lui, relaţiile reciproce cu lumea.
Teoria personalităţii în psihologia existenţialistă
Un curent important în psihologia contemporană în ţările de peste hotare este 
existenţialismul. Existenţialismul este un curent filosofic, o ştiinţă despre existenţă.
Principalele teze ale teoriei existenţialiste sunt următoarele:
1) psihicul uman, conştiinţa nu pot fi reduse la mecanismele fiziologice;
2) orice acţiune omenească întotdeauna posedă însemnătate (sau stimul), în care îşi găseşte 
reflectare atitudinea omului faţă de mediu;
3) conştiinţa “reflectoare” este specific umană, prin intermediul căreia omul se eliberează de 
situaţii şi opune rezistenţă ei;
4) omul nu poate fi privit izolat de la lumea înconjurătoare, cu care el se află mereu în 
contact.
„Psihologia înţelegătoare ” a lui E. Sprangher
Fondată de către Diltei, a fost dezvoltată ulterior de către E. Sprangher.
Tezele cele mai importante se reduc la următoarele:
1) psihicul se dezvoltă din psihic;

2) psihicul se reduce la înţelegerea intuitivă a „modulilor realităţi vieţii”;
3) nu trebuie să căutăm careva cauze, obiective ale dezvoltării personalităţii omului, e 
necesar de a comporta structurile unei personalităţi aparte cu valorile spirituale, cu cultura 
societăţii.
Sprangher considera principal în personalitate orientarea valorică, prin intermediul căreia ea 
cunoaşte lumea. A evidenţiat 6 forme de cunoaştere a lumii („formele vieţii”). în închipuirea lui 
Sprangher „înţelegerea” echivalează cu cunoaşterea. E. Sprangher a evidenţiat şase tipuri de 
înţelegere a vieţii sau şase tipuri de oameni'.
1) omul teoretic -  acela, care tinde spre cunoaştere (a legităţilor, a esenţei lumii,
a relaţiilor omeneşti);
2) omul economic -  se caracterizează ca om, care caută folos în cunoaştere;
3) omul estetic -  omul, care tinde să cunoască lumea prin impresia formată, prin 
autoexprimare;
4) omul social -  omul, care doreşte să se găsească pe sine în altul (dorinţa, capacitatea de a 
trăi pentru altul);
5) omul politic -  omul, care are putere, forţe de a urma cerinţele superioare (însă nu omul, 
care tinde spre putere administrativă);
6) omul religios -  tipul de om, orientarea valorică, a căruia constă în căutarea sensului vieţii.
Tipurile evidenţiate de E. Sprangher nu reprezintă o clasificare a oamenilor. Sprangher a
dorit să demonstreze că oamenii se deosebesc nu prin temperament, constituţie sau 
comportament, dar prin valorile orientării spirituale.
Tezele „psihologiei înţelegătoare” la fel ca şi tezele psihologiei existenţialiste sunt strict 
idealiste, ele nu şi-au găsit nici o întrebuinţare în practică, doar au pregătit terenul pentru 
dezvoltarea multor teorii ale psihologiei idealiste, pentru apariţia diferitor direcţii mistice.
Teoria personalităţii în şcoala sociologică din Franţa
Este un curent, reprezentanţii căruia consideră că personalitatea trebuie privită ca un product 
al dezvoltării sociale. Ultima direcţie al acestui curent a dezvoltat două puncte de vedere:
1. La sfârşitul sec. XIX şi prima jumătate a sec. XX -  biologic -  evoluţionist, la baza căruia 
se găsesc ideile lui Kant şi Spenser.
2. Sociologic, care a declarat că psihicul omului este mijlocit, condiţionat de societate.
Fondator al acestui curent e considerat E. Diurcheim. Aflându-se în contradicţii cu
behavioriştii, cu psihologia atomistică al lui Tarde şi psihologia asociativă, el a înaintat teza 
despre natura biosocială a omului. A accentuat că procesele psihice superioare sunt determinate 
de societate, dar recunoştea că un şir de fenomene psihice se dezvoltă ca mijlocite biologic.
Anume concepţiile colective (conştiinţa colectivă) formează psihicul omului. E. Diurcheim 
şi urmaşii săi n-au putut să se apropie de această problemă constructiv. La acest curent 
sociologic aderă şi teoria lui Pierre Janet, care a intrat în istoria psihologiei ca „psihologia 
modului de acţiune”.
Pierre Janet (1859-1947) după specialitate este medic, a fost preocupat de problemele 
psihologiei (în special nevrozele isterice şi psihastenia). Cele mai importante lucrări ale lui P. 
Janet sunt: „Evoluţia personalităţii”, „Evoluţia memoriei în corespundere cu timpul”.
A înaintat părerea că diferite procese psihice sunt fenomene, ce pregătesc acţiunea. 
Sentimentele, gândirea sunt procese, ce înfăptuiesc reglarea acţiunii. La baza teoriei sale stă 
învăţătura despre comportament, dar aici aceasta e inversă behaviorismului. Conduita omului e 
analizată nu numai ca activitate privită din afară de către individ, dar şi având un conţinut psihic, 
care e o parte indispensabilă a conduitei, -  conţinutul psihic reglează conduita.
Vorbeşte despre faptul că gândirea este metoda de pregătire a acţiunii, o probă, efectuată în 
mod specific, iar în sentimente de acum e inclusă reglarea viitorului comportament.
Pe teza lui Janet despre faptul că în structura proceselor psihice este inclus procesul de 
reglare, s-au bazat şi au dezvoltat-o mai târziu L.S. Vâgotschi, S.L. Rubinştein, A.N. Leontiev, 
L.I. Blonschi. Transformarea individului în om e determinată de posibilitatea reglării şi

autoreglării. După părerea lui Janet, dezvoltarea personalităţii umane are loc nu numai pe baza
chipului sau modelului (gestaltpsihologie), nu numai pe baza motivului (Kurt Levin), dar şi pe
baza comunicării. A evidenţiat trei etape în structura actului de comportare:
1) pregătirea interioară de a acţiona;
2) apariţia efortului orientat spre efectuarea acţiunii;
3) etapa de determinare.
Janet a înaintat problema reglării în analiza conţinutului psihic, însă modelul „acţiunii” nu e 
privit de către Janet ca product al procesului de statornicire a obiectivelor sociale, însăşi noţiunea 
de model al acţiunii nu coincide cu noţiunea de activitate, determinată de practica social-publică.
în pofida acestor greşeli, teza lui P. Janet despre legătura psihicului cu conştiinţa, despre 
faptul că diferite procese psihice înfăptuiesc funcţia de reglare, a îmbogăţit considerabil 
psihologia personalităţii.
Pierre Janet a evidenţiat diferite niveluri de conduită a omului:
1) actele reflectorii (cel mai inferior nivel al conduitei);
2) acţiunile perceptive amânate (la acest nivel conduita are o structură mijlocită-pregătirea şi 
terminarea acţiunii);
3) acest nivel include în sine actele de imitare (acte sociale elementare);
4) actele elementare intelectuale;
5) la acest nivel manipularea cu obiecte reale conduce la formarea aşa-numitelor obiecte 
intelectuale;
6) nivelul activităţii gândirii;
7) nivelul superior -  activitatea de lucru şi creaţie.
Ca criteriu superior al dezvoltării personalităţii Janet consideră aptitudinea de autoreglare, 
mijlocire a propriei conduite. în reglarea comportamentului atribuie un rol important limbajului, 
consideră că trecerea de la nivelul inferior la cel superior are loc prin intermediul limbajului.
Limbajul este condiţia principală şi mijloc de transformare a acţiunilor practice în acţiuni 
mintale. Janet a dorit să lichideze ruptura dintre psihic şi conduită.
Janet n-a putut crea o teorie integră a dezvoltării personalităţii. Descriind nivelurile de 
conduită, trecerea de la unul la altul, Janet n-a descris mecanismele interioare ale lor. în 
concepţiile lui nu sunt reflectate motivaţia, scopurile conştiente, fară care reglarea conduitei nu 
se înfăptuieşte. O părere greşită al lui Janet este faptul că în cazul stărilor patologice are loc o 
regresie la un nivel mai inferior, că disfuncţiile activităţii psihice nu sunt un moment negativ în 
dezvoltare, ele prezintă doar o nouă calitate.
Teoria lui J. Newtten
Teoria personalităţii a psihologului contemporan din Belgia J.Newtten e cunoscută ca 
concepţia „omului spiritual” . Această denumire e legată de închipuirea sa filosofică despre 
conştiinţă, ce s-a format sub influenţa filosofiei subiectiv-idealiste.
în teoria lui Newtten sunt două teze:
1. Relaţia reciprocă individ -  mediu şi dominarea individului în această relaţie.
2. Personalitatea este un sistem integru.
Principalul mecanism al dezvoltării personalităţii este latura de cunoaştere a trebuinţei -  
posibilitatea alcătuirii şi preluării planurilor acţiunii.
Personalitatea este un mijloc de funcţionare, ce cuprinde două poluri: „Eu şi lumea”, „Eu” 
reprezintă totalitatea funcţiilor psihice şi posibilităţilor individului, „lumea” este obiectul nostru. 
O mare atenţie Newtten acordă motivaţiei. Motivaţia, după părerea lui, este selectivitatea activă, 
continuă, care determină stabilitatea, direcţionează conduita şi asigură înfăptuirea scopului. 
Spune că trebuinţele spirituale superioare (filosofice, morale, religioase) nu se reduc la tendinţele 
biologice. Newtten critică concepţia freudiană despre sublimare, cu ajutorul căreia Freud 
lămureşte procesul transformării energiei sexuale în forme superioare ale activităţii. După 
părerea lui formele superioare ale conduitei omului au un izvor specific -  necesităţile cu caracter 
social şi cognitiv, care sunt înnăscute, dar posedă o specifică „prelucrare cognitivă”. Newtten a

demonstrat diferenţa dintre om şi animal. Activitatea umană, spune el, e caracterizată prin 
dezvoltare progresivă, ceea ce lipseşte la animale. Recunoaşte esenţa legăturii, relaţiei reciproce 
dintre necesităţile fiziologice şi cele superioare. Sexualitatea sau alte procese fiziologice se 
exprimă în nenumăratele forme superioare ale activităţii omeneşti într-o formă mascată. însă 
aceasta nu e procesul sublimării.
Newtten critică tendinţele psihologice ale căutării motivelor acţiunii în conţinuturile 
dinamice ale trecutului individului. Motivul actual nu e altceva decât forma, posedată de 
trebuinţă în condiţiile date ca rezultat al procesului de învăţare.
Postulează 3 niveluri ale vieţii psihice:
■ nivelul psihologic;
■ psihosocial;
■ spiritual sau existenţial.
Introduce trei necesităţi principale:
-  îndemnul spre desfăşurarea vieţii şi necesitatea contactului biologic;
-  desfăşurarea personalităţii şi necesitatea contactului psihosocial;
-  necesitatea susţinerii existenţiale şi integrării universale (ceea ce se exprimă în tendinţa 
spre autorealizare).
J. Newtten înaintează „teoria relativă a trebuinţelor”, ea este orientată împotriva teoriei 
despre localizarea trebuinţelor în organism. Trebuinţele nu sunt o stare a organismului, ci 
„paterne” relaţiilor subiectului cu lumea înconjurătoare.
Newtten include în sistemul necesităţilor tendinţa spre realizarea motivelor, ce este legată de 
funcţia de cunoaştere. Teoria lui Newtten este o încercare de analiză a structurii şi conţinutului 
personalităţii. Newtten creează concepţia eclectică despre om.
Un moment pozitiv în teoria lui Newtten îl constituie închipuirea sa sistemică despre 
personalitatea, în care se evidenţiază trebuinţele sociale şi spirituale ale omului, nereducându-le 
la tendinţe biologice. Pozitiv în teoria lui Newtten e faptul că el a accentuat legătura, relaţia 
reciprocă dintre psihic şi conduită, a apelat la conţinutul psihologic al acţiunii. Teoria lui 
J.Newtten în totalitate suferă de eclectici laie, ceea ce rezultă din nerecunoaşterea funcţiei active 
a conştiinţei ca reflectare a lumii obiective.
Personalitatea în viziunea psihoanalitică structurală a lui Jan Lacan
Jan Lacan este un teoretician francez şi practicianul aşa-numitei „Structuri psihoanalitice”. 
Este fondatorul şi conducătorul şcolii freudiste din Paris (din anii 1964-1980). îşi pune ca scop 
principal în faţa sa „Revenire la Freud”. Lacan folosea opinia lui Freud despre importanţa 
deosebită a limbii pentru caracterizarea inconştientului şi a produselor lui, concretizând şi 
dezvăluind această idee în legătură cu noua experienţă a lingvisticii structurale şi cu practica 
avangardei literare. Opiniile lui Lacan au suferit o evoluţie semnificativă. în anii 30-40 el se 
găsea sub influenţa tradiţiei existent-fenomenologice. Principalele noţiuni în lucrările lui din 
această perioadă sunt: „imaginea”, „închipuirea”, „subiectul”, „istoricitatea”.
în anii 50-60 problema centrală în activitatea lui Lacan devine anume rolul limbajului şi 
simbolului în structura inconştientului. Deşi unele lucrări demonstrează prezenţa la fel şi a altor 
interese, numele lui Lacan tradiţional se leagă cu concepţia „psihoanalizei structurale”.
în această concepţie al lui Lacan putem evidenţia câteva teze mai importante, ele sunt 
prezente în lucrările de bază: „Texte” (1966), care reprezintă o culegere a diferitor articole şi 
cuvântări ale autorilor la congrese, seminare, „Funcţia şi câmpul de vorbire şi al limbii în 
psihoanaliză” (1953).
Lacan recunoaşte că inconştientul este compus, structurat ca şi limbajul. Toate dorinţele 
omeneşti se înscriu de acum în ordinea simbolică existentă, unde forma principală, este limbajul.
Nouă nu ne este dat inconştientul curat înainte de limbaj, a judeca despre el se poate numai 
pe baza povestirii pacientului despre visurile şi dorinţele sale, dintr-o parte, şi analiza vorbirii 
pacientului de către medic -  din altă parte. Inconştientul -  aceasta-i vorbirea „altuia”. Noţiunea 
despre „altul” la Lacan e variată:

-  prima variantă „altul” -  tata, numele căruia pentru copil se integrează cu legea şi 
ordinea.
-  „altul” -  la fel este şi locul cultural, în care se descurcă toate aventurile dorinţelor 
individuale.
Triada noţiunilor principale ale lui Lacan -  „realul”, „imaginativul”, „simbolicul” 
aproximativ corespunde triadei freudiste: Ego, super-ego, id-ul. „Simbolicul” la Lacan este 
puterea structurală, dumnezeiască şi asupra „realului” şi asupra „imaginativului”.
„Realul” -  Lacan îl consideră concomitent ca ceva de neuitat şi imposibil, un haos, ce nu 
poate fi denumit.
„Imaginativul” -  aceasta-i variaţia individului a ordinului simbolic, construită pe tinderea 
iluzorie spre unitate.
„Simbolicul” -  obiectiv şi material e demonstrat în „reprezentare”. „Reprezentarea” sunt 
formele materiale ale limbii, ce neapărat domină asupra reprezentării, deci asupra sensurilor sau 
asupra raţiunilor.
Lanţul „reprezentărilor” semnifică soarta omenească. Legătura atitudinii dintre „însemnat” 
la fel şi dintre „imaginativ” şi „simbolic” în concepţiile lui Lacan este „subiectul descentrat”.
El neagă intuiţia, care purta caracter superlimbaj, aşa şi având tip de instincte înainte de 
vorbire.
Inconştientul, după Lacan, e înscris în cultură şi-i raţionalizat până la cel mai înalt grad. Spre 
deosebire de ceilalţi psihologi el nu tinde să adapteze bolnavul la mediul social, scopul lui era 
aprofundarea (prelucrarea) limbajului, a experienţei spirituale, ruperea de la vorbirea „deşartă” la 
cea „plină”, deci cuplarea individului la ordinea simbolică, realizarea descoperirii lui a formelor 
limbajului, în rezultatul cărora ceva în interiorul subiectului poate fi însemnat.
în toată creaţia lui Lacan a jucat rol nerezolvarea problemei lui centrale -  inconştientul ca 
limbaj. Pentru soluţionarea ei el a folosit metodele structurii lingvistice, antropologice, 
topologice şi matematice.
însă cele mai adecvate însuşiri au fost cele nelingvistice, deci cele matematice. Alcătuind 
textele sale pe baza celor elemente, care au loc înăuntrul inconştientului verbal, dar a şi introdus 
pentru privire generală un şir de lucrări „cugetătoare”, nivelul greu obţinut al funcţionării 
psihicului uman. Rezultatul obţinut nu putea fi numit strict „ştiinţific”, ceea ce înţelegea şi singur 
Lacan.
El a văzut condiţiile obiective de cunoaştere a inconştientului într-o formalizare de realizare 
destul de departe a acestui fel de domenii ale experienţei umane ca acţiune reciprocă şi tipul 
lăuntric al subiectului.
Apropierea lui J. Lacan de inconştient este mai întâi de toate un fenomen cultural, dar nu pur 
şi simplu practic -  terapeutic, în ceea ce constă unul din principalele obstacole din partea 
colegilor lui -  psihanalişti.
Lacan considera că „psihanaliza structurală” nu poate fi numită ca tratament în sensul 
direct al cuvântului, aşa cum nu vindecarea, nu izbăvirea de suferinţe, ci numai prelucrarea 
vorbirii, a descoperirilor discursive ai vieţii omului poate fi scopul lui.
Dintre cei mai de vază adepţi ai lui Lacan sunt: Z. Laplaniş, J. Pontalis, S. Lecler, M. 
Manoni etc. în prezent există şi funcţionează câteva şcoli active după ideile lui Lacan.

Tema 2. TEMPERAMENTUL
2.1. Temperamentul -  latura dinamico-energetică a personalităţii
După cum nu există doi oameni cu amprente digitale identice, nici două frunze absolut 
echivalente pe acelaşi pom, tot astfel în natură nu există nici personalităţi umane absolut 
asemănătoare -  personalitatea fiecărui om este irepetabilă.
Experienţa milenară a omenirii, ca şi cea a fiecăruia dintre noi, demonstrează că oamenii 
diferă unii de alţii nu numai prin însuşirile exterioare, ci şi prin cele interioare, psihice, prin 
modul, în care reacţionează la întâmplările obişnuite şi la evenimentele neprevăzute, prin modul, 
în care se comportă cu semenii lor.
Oamenii au o anumită „viteză de reacţie”, „viteză de apărare”, care-i deosebesc între ei. S-a 
constatat deci că deosebirile interioare ale oamenilor se datoresc însuşirilor temperamentale.
Integrarea însuşirilor şi trăsăturilor de ordin dinamico-energetic ale proceselor psihice şi 
actelor motorii, precum intensitatea, pregnanţa, acuitatea, modalitatea, echilibrul etc., dă 
structura temperamentală a personalităţii.
Dacă însuşirile dinamico-energetice ca atare sunt înnăscute, determinate genetic, integrarea 
lor în plan psihocomportamental, deci în dinamica proceselor psihice şi a actelor motorii, se 
realizează în ontogeneză.
întrucât aceste însuşiri bioenergetice se imprimă ca atare pe tabloul comportamental, ce se 
elaborează stadiul în cursul vieţii individului, structura temperamentală şi, respectiv, tipul 
temperamental este înnăscut, reprezentând astfel, alături de predispoziţii, „elementul” ereditar în 
organizarea internă a personalităţii.
Astfel, de pildă, N. Sillamy, în al său „Dicţionar de psihologie”(1996) defineşte 
temperamentul ca „un ansamblu de elemente biologice, care, împreună cu factorii psihologici, 
constituie personalitatea”.
Probabil, cel mai corect este să considerăm că temperamentul reprezintă modul, în care 
variabilele bioconstituţionale şi bioenergetice se psihizează (deci, se implică în organizarea şi 
desfăşurarea proceselor psihice -  percepţie, memorie, gândire, afectivitate) şi se reflectă în 
comportament.
Deci când vorbim de temperament în plan psihologic, noi nu ne gândim direct la constituţia 
fizică sau la procesele metabolice, care au loc în organism, ci la modul cum reacţionează şi se 
manifestă individul, sub aspect dinamico-energetic, în diferite situaţii externe: rapiditatea 
percepţiei, a răspunsurilor verbale la întrebări, a reacţiilor motorii; intensitatea trăirilor 
emoţionale şi durata lor; intensitatea sau forţa acţiunilor voluntare; direcţia orientării dominate 
spre lumea externă (extraversie) sau spre lumea interioară (intr over sie); capacitatea generală 
de lucru şi rezistenţa la solicitări puternice şi de lungă durată; rezistenţa la frustraţii, la stres, la 
situaţii afectogene şi conflictuale.
Toate aceste trăsături se exprimă şi se concentrează numai la persoana, care se manifestă, se 
comportă şi acţionează într-o împrejurare de viaţă sau alta; ele nu pot fi observate în stare pasivă, 
în somn sau în comă. De aceea, temperamentul, deşi are o condiţionare biologică directă şi 
ereditară, dobândeşte valenţe şi sens real numai în plan psihocomportamental.
Temperamentul reprezintă, astfel, pecetea şi dimensiunea dinamico-energetică a oricărei 
unităţi psihocomportamentale. Temperamentul se regăseşte şi începe să-şi dezvăluie trăsăturile 
sale specifice îndată ce omul începe să deschidă gura, să ridice mână, să gesticuleze. De aceea, 
spunem, că temperamentul se manifestă în orice situaţie, în orice împrejurare, fiind prima 
determinare a personalităţii, care se impune nemijlocit observaţiei.
154
Aşa se explică faptul că primele descrieri şi clasificări ale lui datează încă din antichitate 
(Hipocrate, Gallenus). în istoria ştiinţei au fost multe încercări de a explica aceste deosebiri 
individuale între oameni.
Cea mai veche este teoria medicului grec Hipocrate (sec. V î. Hr.), care explica deosebirile 
individuale dintre oameni prin proporţia din organism a patru substanţe: sânge, fierea galbenă, 
flegma şi fierea neagră. Proporţia, în care sunt amestecate cele patru sucuri în organism, medicii 
greci au însemnat-o prin cuvântul „crasis”. în limba latină pentru a însemna această noţiune de 
amestec se folosea cuvântul „temperament” („tempera” -  amestec de proporţii).
Temperamentul, ce se caracteriza prin predominarea sângelui, a primit denumirea de 
sanguin; temperamentul, la care predomină flegma -  flegmatic; oamenii la care în organism 
predomină mai mult fierea galbenă, erau consideraţi de temperament coleric. în sfârşit, oamenii, 
la care în organism predomină mai multă fiere neagră, se raportau la temperamentul melancolic.
Astfel a apărut ştiinţa teoriei despre temperament, care a fost acceptată de filosofia şi 
medicina veche şi s-a păstrat în ştiinţă peste 200 de ani. în ea se tratează ideea legăturii dinamicii 
comportării personalităţii cu particularităţile biologice ale organismului.
La început medicii greci credeau că proporţia acestor 4 lichide determină numai
sănătatea omului, iar apoi au folosit teoria lui Hipocrate şi la elucidarea particularităţilor 
individuale ale oamenilor.
în sec. II Î.Hr. medicul român Claudiu Galen a făcut prima clasificare a temperamentelor, pe 
care a expus-o în renumitul tratat „De temperamentis”. El deosebea 13 tipuri de temperamente, 
pe care le-a descris foarte minuţios, dar numai 4 din ele au fost cunoscute mai deosebit.
Acestea sunt: sanguinic, flegmatic, coleric şi melancolic.
Aceste concepţii referitoare la temperamente create de Hipocrate şi Galenus, care aveau la 
baza lor ideea predominării unui lichid iniţiau fundamentul fiziologic al anumitor forme de 
comportare şi a obţinut o recunoştinţă parţială în cercetările psihofarmacologice şi 
endocrinologice. De aici rezultă că unele calităţi, care se referă la temperament (reactivitate, 
sensibilitate etc.) într-o măsură oarecare depinde de diferenţierile individuale în funcţionarea 
sistemului hormonal.
Au fost şi alte încercări de a explica natura ştiinţifică a temperamentului în acea perioadă. 
Mai târziu Wundt, creatorul psihologiei experimentale, înţelegea temperamentul ca o 
predispoziţie la emoţie, iritare. El evidenţiază 2 calităţi temperamentale bipolare şi anume: viteza 
şi puterea schimbării emoţiei, subliniind însemnătatea caracteristicii energetice a individului.
Un mare merit ştiinţific îl are I P.Pavlov, care a descoperit însuşirile activităţii nervoase 
superioare. El a demonstrat că anume îmbinarea înnăscută a acestor însuşiri caracterizează ceea 
ce numim temperament.
Pavlov a luat pentru cercetare organismul ca unitate şi a evidenţiat în cadrul lui creierul ca 
componentă, care reglează activitatea tuturor organelor şi ţesuturilor; uneşte şi coordonează 
activitatea diverselor părţi ale sistemului; suportă influenţa tuturor organelor şi sub influenţa 
impulsurilor trimise de ele se restructurează funcţional, asigurând menţinerea vieţii în organe şi 
ţesuturi.
Cu ajutorul metodei reflexului condiţionat, I. Pavlov a dezvăluit legităţile ANS (activităţii 
nervoase superioare şi însuşirile de bază ale proceselor nervoase). Teoria despre însuşirile 
proceselor nervoase, ce decurge din ea, despre tipurile activităţii nervoase dezvăluie formele 
primare de comportare a animalelor superioare, cât şi a omului. Deci temperamentul depinde 
direct de structura biologică şi este propriu nu numai omului, ci şi animalelor.
Am putea spune că temperamentul ţine de latura formală, de suprafaţă, a personalităţii, ci nu 
de cea internă, de conţinut. Temperamentul nu are o semnificaţie axiologică, nereclamând o 
împărţire a oamenilor în buni sau răi, în superiori sau inferiori.
întrebarea, la care ne răspunde temperamentul, este una de ordin pur fenomenologic 
dinamico-energetic: cum se exteriorizează şi se manifestă o persoană, într-o situaţie concretă sau 
alta, sub aspectul intensităţii sau forţei, al mobilităţii şi echilibrului diferitelor tendinţe, pulsuri şi

procese biologice de semn contrar (forţă-slăbiciune, labilitate-inerţie, excitaţie-inhibiţie, control- 
impulsivitate, impresionabilitate etc.).
Din punct de vedere biomedical, se poate afirma doar că o formulă temperamentală este mai 
avantajoasă decât alta în ceea ce priveşte rezistenţa la stresuri şi gradul de predispunere la 
anumite tulburări de ordin psihiatric-nevrotic sau psihotic. Dar, din punct de vedere educaţional, 
nu se poate evidenţia un temperament ca fiind absolut favorabil sau superior, iar altul ca fiind 
total nefavorabil, inferior.
Din cele de mai sus, decurge concluzia că temperamentul nu este o variabilă neutră din 
punct de vedere adaptativ. Dimpotrivă, aşa cum am menţionat, structura temperamentală este o 
interfaţă între persoană şi lume şi îndeplineşte rolul de mediator între intensitatea, durata şi 
semnificaţia influenţelor externe şi efectele în sfera psihocomportamentală.
O importanţă specială capătă trăsăturile temperamentale în cadrul relaţiilor interpersonale, 
atracţiile şi respingerile, simpatiile şi antipatiile dintre membrii unui grup fiind condiţionate de 
ele.
2.2. Mecanismele fiziologice ale temperamentului
Explicaţia ştiinţifică a temperamentelor îi aparţine fiziologului rus I.P. Pavlov.
Conform învăţăturii lui I.P. Pavlov, deosebirile individuale ale comportării, dinamica 
activităţii psihice depinde de deosebirile individuale în activitatea sistemului nervos.
Pavlov a pornit de la principiul nervismului, potrivit căruia rolul principal în reglarea 
raporturilor organismului cu mediul extern şi a funcţionării organelor interne, inclusiv a 
sistemului endocrin, îl joacă creierul, precum şi de la teza de bază a neuropsihologiei şi 
psihologiei ştiinţifice, potrivit căreia psihicul, în toate componentele şi laturile sale, inclusiv cea 
temperamentală, dinamico-energetică, este funcţie a creierului.
în lumina acestor consideraţii, devine logic să se presupună că funcţionarea creierului, 
respectiv, proprietăţile naturale înnăscute ale celor două procese nervoase fundamentale -  
excitaţia şi inhibiţia -  reprezintă principalii factori, care condiţionează tipul temperamental.
Pe baza datelor experimentale de laborator, obţinute prin metoda reflexelor condiţionate, 
Pavlov a reuşit să desprindă şi să evalueze trei proprietăţi naturale, care împreună alcătuiesc ceea 
ce el a numit tip de sistem nervos sau tip de activitate nervoasă superioară. Acestea sunt:
-  forţa;
-  mobilitatea;
-  echilibrul.
Forţa (puterea, intensitatea) este considerată proprietatea primordială şi determinată, ea 
reflectând capacitatea de muncă a celulelor nervoase şi rezistenţa lor la acţiunile stimulenţilor 
externi.
Aceasta este determinată genetic şi defineşte atât excitaţia, cât şi inhibiţia.
Indicatorii comportamentali, după care putem evalua forţa sistemului nervos, sunt:
-  capacitatea generală de lucru, exprimată ca funcţie de durată şi de gradul de dificultate şi 
complexitate a sarcinilor;
-  rezistenţa la acţiunea factorilor stresanţi şi afectogeni;
-  rezistenţa obiectivă la experienţele dure şi dramatice ale vieţii;
-  nivel ridicat al pragurilor senzoriale (sensibilitate scăzută);
-  rezistenţă la acţiunea alcoolului şi substanţelor farmacodinamice.
în funcţie de valorile, pe care le iau aceşti indicatori, se delimitează două tipuri generale de 
sistem nervos: tipul puternic şi tipul slab.
Proprietatea opusă e slăbiciunea proceselor nervoase şi se caracterizează prin lipsa de 
capacitate a celulelor nervoase să suporte o excitaţie sau o inhibiţie de lungă durată şi 
concentrată.

Mobilitatea defineşte dinamica proceselor nervoase fundamentale, respectiv viteza şi durata 
instalării lor, rapiditatea trecerii de la unul la celălalt. Ca atare, cantitativ, ea se va exprima în 
unităţi de timp şi va fi evaluată pe baza unor indicatori, precum:
-  rapiditatea formării noilor legături temporare;
-  rapiditatea formării frânelor condiţionate;
-  rapiditatea trecerii de la o activitate la alta;
-  rapiditatea restructurării vechilor sisteme de legături temporare şi stereotipii;
-  rapiditatea şi uşurinţa adaptării la schimbări.
După valorile acestor indicatori, au fost delimitate două tipuri de sistem nervos: mobil şi 
inert.
Echilibrul este proprietatea, care rezultă din raportul de faţă dintre excitaţie şi inhibiţie şi se 
obiectivează în trei tendinţe:
-  tendinţa spre impulsivitate (predominarea forţei excitaţiei asupra forţei inhibiţiei);
-  tendinţa spre inhibare (predominarea forţei inhibiţiei asupra forţei excitaţiei);
-  tendinţa spre echilibru (forţa excitaţiei aproximativ egală cu cea a excitaţiei, şi invers).
La unii oameni aceste 2 procese (excitaţie şi inhibiţie) se echilibrează reciproc, iar la alţii nu
există echilibrul. Echilibrul sistemului nervos poate fi determinat prin studierea decurgerii 
reacţiilor organismului la stimulenţi pozitivi şi negativi.
După cum a remarcat I.P.Pavlov, echilibrul este cea dintâi însuşire, care ni se impune 
observaţiei în plan comportamental, impulsivitatea sau calmul punându-şi amprenta pe orice 
răspuns motor, verbomotor sau emoţional.
Pe baza acestei însuşiri, au fost delimitate două tipuri de sistem nervos: echilibrat şi 
neechilibrat; în cadrul celui neechilibrat, există 2 subtipuri: neechilibrat excitabil şi neechilibrat 
inhibat (inert).
TSN este o însuşire naturală a SN, care se poate întrucâtva schimba sub influenţa condiţiilor 
vieţii şi a activităţii.
Fig. 16. Tipul de sistem nervos.
Pavlov a pus în corespondenţă tipurile generale de sistem nervos, comune omului şi 
animalelor, cu cele 4 temperamente stabilite în antichitate. Astfel:
a) Tipul puternic-echilibrat-mobil are drept corespondent temperamentul sanguinic: 
vioi, sociabil, comunicativ, adaptabil, controlat.
b) Tipul puternic-echilibrat-inert are corespondent temperamentul flegmatic: calm, tăcut, 
nesociabil, lent, greu adaptabil la situaţii noi, puţin impresionabil, rezistent la stres şi frustraţii.
c) Tipul puternic-neechilibrat-excitabil are corespondent temperamentul coleric: 
rezistent, hiperactiv, vioi, irascibil, impulsiv, imprudent, trăiri emoţionale explozive, instabilitate 
comportamentală, tendinţă de dominare în relaţiile interpersonale, saturaţie şi plictiseală rapidă la 
monotonie.

d) Tipul slab are drept corespondent temperamentul melancolic: interiorizat, retras, 
sensibil, delicat.
Pavlov a demonstrat că cele 4 tipuri considerate „pure” se combină între ele, dând 16 tipuri 
mixte, singurele, care se întâlnesc în realitate, „tipul pur” fiind o entitate mai mult teoretică.
O trăsătură esenţială a temperamentului constă în faptul că însuşirile lui se manifestă 
frecvent; sunt tipice în diferite situaţii cotidiene, chiar atunci când vorbim cu alţi oameni, lucrăm, 
exprimăm bucuria sau tristeţea.
însuşirile temperamentului nu se unesc între ele întâmplător, ci natural formează un anumit 
sistem -  structură, ce caracterizează tipul de temperament; noţiune, prin care se înţelege un 
ansamblu al însuşirilor psihice, legate între ele şi comune pentru un anumit subiect.
Caracteristica fundamentală a tipurilor de temperament este determinată de următoarele 
însuşiri psihice de bază:
1. Senzitivitatea -  este cea mai mică forţă a influenţelor exterioare necesară pentru apariţia 
unei reacţii psihice. La această însuşire se referă şi forţa cea mai mică necesară pentru apariţia 
excitantului şi viteza apariţiei reacţiei.
2. Reactivitatea -  relevă gradul impulsivităţii reacţiilor involuntare la influenţele externe şi 
interne de aceeaşi putere.
De exemplu: reacţionarea oamenilor la observaţii critice, ameninţări, zgomote puternice şi 
neaşteptate.
3. Activismul -  se manifestă prin energia, cu care omul acţionează asupra lumii 
înconjurătoare, înfruntând şi învingând obstacolele şi greutăţile, ce se află în calea realizării 
scopurilor, sarcinilor propuse.
La această însuşire se referă consecvenţa, concentrarea atenţiei, gândirea logică asupra 
sarcinii propuse.
4. Tempoul (ritmul) reacţiei -  se apreciază după viteza decurgerii reacţiilor şi proceselor 
psihice, viteza mişcărilor, tempoul vorbirii, viteza memorării, rapiditatea gândirii, ingeniozitatea 
şi viteza îndeplinirii acţiunilor şi activităţilor.
5. Plasticitatea şi rigiditatea -  se judecă după faptul cât de uşor se acomodează omul la 
influenţele exterioare, la condiţiile schimbătoare ale circumstanţelor -  aceasta este caracteristic 
pentru plasticitate.
Rigiditatea este o însuşire opusă plasticităţii, omul, dimpotrivă, nu poate să se adapteze uşor, 
comportarea lui este inertă, la fel şi deprinderile, sentimentele sunt inerte.
6. Extraversiunea şi intraversiunea -  sunt însuşiri, care relevă faptul de ce depinde în mod 
predominant activitatea şi reacţiile omului: de impresiile exterioare, apărute la momentul dat 
(extraversiunea) sau de imaginile, reprezentările, gândurile, legate de prezent şi viitor 
(intraversiunea).
7. Excitabilitatea emotivă -  denotă faptul că o excitaţie slabă e în stare să trezească o 
reacţie emotivă expresivă, precum şi viteza apariţiei acestei reacţii emotive, pozitive.
Toate aceste însuşiri fundamentale determină caracteristica de bază a tipurilor de 
temperament. însuşirile temperamentului sunt corelate între ele, formând o structură, ce 
caracterizează tipul temperamentului.
2.3. Portrete temperamentale. Caracteristica psihologică
Din punct de vedere al lui Pavlov, temperamentul este caracteristica cea mai generală a 
conduitei omului, care exprimă însuşirile activităţii lui nervoase superioare. Temperamentele sub

formă pură se întâlnesc relativ rar în viaţă. Caracteristica integrală a temperamentului, cât şi 
însuşirile lui depinde de tipul de sistem nervos.
Pentru prima dată caracteristica psihologică a temperamentelor a fost schiţată de Immanuel 
Kant, care identifica temperamentul cu caracterul. Vom descrie în continuare fiecare tip de 
temperament:
Sanguinicul -  corespunde tipului de sistem nervos puternic, echilibrat şi mobil. Oamenii cu 
temperamentul sanguinic sunt activi, vioi, mobili, reacţionează repede la situaţii noi: posedă o 
mare capacitate de muncă; sunt rezistenţi la împrejurările dificile; sunt sociabili şi comunicabili; 
stările emotive sunt des exteriorizate; trece uşor de la o activitate la alta; manifestă activitate 
ritmică, echilibrată în mişcări şi vorbire; este înclinat spre trăiri afective predilect stenice, leagă 
uşor prietenii, dar tot uşor şi se desprinde de oamenii, care nu sunt convenabili sub aspect moral.
în activitate şi comportare manifestă reactivitate sporită, mişcări expresive, sensibilitate 
redusă, spirit activ, mobilitate mare, plasticitate şi extroversiune.
La subiecţii cu temperamentul sanguinic se observă o concentrare puternică a atenţiei. I.P. 
Pavlov a menţionat că sanguinicul este un activist productiv, numai în cazul când desfăşoară o 
muncă interesantă, dar în cazul contrar el începe să se plictisească.
Sanguinicul îşi însuşeşte repede limbajul, are un vocabular bogat, vocea este puternică, 
rapidă, clară, curgătoare, echilibrată, cu accente şi intonaţii corecte, însoţită de o mimică şi 
pantomimică expresivă, sunt perseverenţi, uşor suportă insuccesele.
Este temperamentul bunei dispoziţii, al adaptabilităţii promte şi economicoase. De obicei e 
vesel şi plin de viaţă.
Colericul -  corespunde cu tipul de sistem nervos puternic, neechilibrat şi mobil. Colericul 
este un om vioi, impetuos, agitat, inegal, impulsiv, nestăpânit, capabil de iniţiative. Se distinge 
printr-o mare capacitate de muncă şi rezistenţă la oboseală. Pentru că dispun de multă energie 
nervoasă, colericii acţionează puternic, dar neeconomic, făcând mare risipă de energie.
Efectuează activităţile în asalt, în interval minim de timp. în plan motric, colericul se 
caracterizează prin permanent neastâmpăr, prin caracterul neregulat, abrupt al mişcărilor.
Colericii sunt oameni mereu neliniştiţi, agitaţi, alarmanţi, nerăbdători, irascibili, impulsivi, 
combativi, agresivi. Vorbirea este explozivă, rapidă, inegală, cu intonaţii oscilante.
Capacitatea lor de muncă este mare, uşor înfruntă greutăţile pentru a-şi atinge scopul şi sunt 
„nereţinuţi în stări negative, în comportare, comunicare”. Oamenii colerici manifestă 
extroversiune şi reacţii de orientare rapidă.
Colericii îşi formează rapid deprinderile profesionale, adresează multe întrebări la problema, 
care-i interesează. în activitatea nouă acţionează repede la schimbarea situaţiei, comit greşeli din 
cauza caracterului impulsiv al acţiunilor.
Sunt predispuşi la furie, violenţă, dar şi la afecţiuni neobişnuite. Extravertiţi, foarte 
comunicativi, sunt orientaţi spre prezent şi viitor.
Flegmaticul corespunde tipului de sistem nervos puternic, echilibrat şi inert. Oamenii de 
acest tip nervos sunt calmi, liniştiţi, înceţi, rapizi în acţiune.
La flegmatici predomină rigiditatea, sensibilitatea e mică, emotivitate slabă, mişcări 
neexpresive, tempoul lent al mişcărilor, introversiune. Acţiunile, mişcările, vorbirea, gesturile, 
mimica sunt calculate, gândite şi stăpânite.
în activitate şi în conduită este disciplinat şi ordonat. Reactivitatea emoţională este 
moderată, desfăşurarea emoţiilor este lentă, sentimentele sunt însă foarte profunde şi stabile. în 
acest sens leagă greu prietenii, dar odată închegate, acestea devin foarte statornice. Vorbirea este 
lentă, egală, fără emoţii vii exprimate, fără gesticulaţii şi mimică. Din cauza inerţiei proceselor 
nervoase asemenea oameni nu iubesc să-şi schimbe locul său de serviciu, locul de trai. 
Flegmaticii nu irosesc în zadar forţele sale, ci se adaptează foarte greu la situaţii noi, nu doresc să 
consume în zadar forţele, au nevoie de “imbold” în muncă, cu greu trec de la o activitate la alta şi 
exprimă o stare liniştită, calmă chiar în situaţii critice.
Despre flegmatic, I.P. Pavlov scria: „Este muncitor, perseverent, insistent, liniştit şi 
întotdeauna echilibrat”.

Flegmaticul nu se grăbeşte în lucru, auto controlează şi autoanalizează rezultatele lucrului 
său. De obicei sunt închişi în sine, puţin comunicativi şi orientaţi mai mult spre trecut.
Melancolicul corespunde tipului de sistem nervos slab. Asemenea oameni posedă o energie 
nervoasă redusă. Melancolicii sunt nehotărâţi, retraşi, timizi, emoţionali, sensibili, imaginativi. 
Melancolicii manifestă neîncredere în vorbire, obosesc repede, distribuirea atenţiei e scăzută, dar 
în condiţii bune şi favorabile de lucru şi activitate atenţia se măreşte.
în situaţii noi adesea se închid în sine, devin timizi, dar în condiţii obişnuite melancolicii 
sunt sociabili. Flexibilitatea atenţiei şi reacţia de orientare la stimulenţi noi se manifestă încet.
Melancolicul este puţin rezistent, nervos, prezintă, în linii generale, o scăzută rezistenţă la 
efort, mai ales la eforturile intelectuale. Are nevoie de multe repetiţii pentru înţelegerea şi fixarea 
materialului învăţat. Melancolicul este sensibil, analitic, orientat spre interiorizare, romantism, 
sentimentalism, spre preocupări artistice.
Viaţa afectivă este slab exteriorizată, mimica inexpresivă. Vocabularul este sărac, vocea 
monotonă, propoziţiile sunt scurte şi cu o construcţie gramaticală simplă. Volumul atenţiei este 
redus, capacitatea de concentrare este scăzută. Retrăirile melancolicului sunt profunde, stabile şi 
în unele cazuri au un caracter astenic.
I.P. Pavlov a menţionat că „melancolicul nu crede în nimic, nu are speranţă în nimic, în toate 
vede şi aşteaptă numai rău şi pericol”.
Se mai semnalizează şi dificultăţi în adaptarea socială, aceasta şi datorită unor exagerate 
exigenţe faţă de sine şi a redusei încrederi în forţele proprii.
Sunt predispuşi spre dispoziţii statornice şi îndelungate, însă sentimentele lor sunt puţin 
exteriorizate, nu sunt scoase în vileag. Melancolicul e predispus spre izolare, evită comunicarea 
cu oamenii puţin cunoscuţi, deseori se sfieşte, manifestând incomoditate în situaţii noi, e retras, 
ocoleşte munca în grup.
încercând o corelare între cele patru temperamente şi modalităţi de relaţionare cu lumea, 
propuse de C.G. Jung, M. Eysenck, constată că pe când colericul şi sanguini cui sunt
extravertiţi, flegmaticul şi melancolicul sunt introvertiţi.
V. Merlin a demonstrat însă că orientarea comunicaţională a persoanei spre lume sau spre 
sine este dependentă nu numai de unele predispoziţii, ci şi de împrejurările de viaţă, existând 
suficiente cazuri, care contrazic corelaţiile lui Eysenck.
Analiza psihologică a temperamentelor evidenţiază bivalenţa trăsăturilor acestora, nici un 
temperament nu poate fi considerat ca privelegiat pentru că, din punct de vedere al adaptării la 
cerinţele vieţii; fiecare are felul său atât manifestări avantajoase, cât şi dezavantajoase. Pe de altă 
parte, modalităţile de manifestare ale celor doi poli depind afectiv şi de celelalte trăsături ale 
personalităţii: motivaţie, interese, aptitudini, caracter, de starea internă sau de anumite 
particularităţi ale mediului exterior, în care se găseşte omul.
Acum vom prezenta într-o formă succintă, care sunt trăsăturile pozitive şi cele negative ale 
fiecărui temperament.
Tipul sangvinic
Trăsăturile pozitive: optimism, sociabilitate, curaj, veselie, buna dispoziţie, reactivitate 
accentuată, caracter deschis, impresionabilitate, sensibilitate, adaptabilitate, amabilitate, 
rapiditatea acţiunilor, capacitate de a se angaja uşor în activitate, bogăţia expresiei, capacitate de 
a se decide, activism, energie etc.
Aspecte negative: atitudini uşuratice, lipsa de probleme, mulţumire de sine, slăbiciunea şi 
instabilitatea sentimentelor, plenitudinea trăirilor, fluctuaţia şi inegalitatea trăirilor, 
influenţabilitate, uşor de deviat de la o hotărâre, nestatornicie, expresivitate exagerată, 
superficialitate, lipsa de concentrare, lipsa de aprofundare, neponderat, vorbăreţ, guraliv.
Tipul melancolic
Aspecte pozitive: seriozitate, simţul datoriei şi al responsabilităţii. Procese afective intense 
şi durabile, profunzimea sentimentelor, sensibilitate, interiorizare, dependenţa, supunere, 
autenticitate, sârguinţa, perseverenţa, conştiinciozitate etc.

Aspecte negative: neîncredere, pesimism, nesociabil, predispoziţie pentru anxietate, 
înclinare de a fi retras, nesiguranţa, tristeţe, sentimentul inferiorităţii, adaptabilitate şi mobilitate 
mai redusă, reactivitate mai slabă.
Tipul coleric
Aspecte pozitive: reactivitate accentuată, procese afective intense, bogăţia şi intensitatea 
reacţiilor, plăcerea de a depune rezistenţă, de a înfrunta greutăţi, trăsături volitive accentuate, 
înclinaţie de a fi pasionat.
Aspecte negative: excitabilitate, iritabilitate, agresivitate, nemulţumire, furie, indirijare, 
inegalitatea trăirilor, înclinaţia de a fi părtinitor, nerăbdător, tendinţa de dominare, încăpăţânare, 
tendinţa de a se opune.
Tipul flegmatic
Aspecte pozitive: echilibrare, tendinţa de a fi mulţumit, calm, prietenos, sânge rece, buna 
dispoziţie, toleranţă, răbdare, a fi de încredere, perseverenţa, trăsături volitive accentuate, 
ataşament, înclinaţie de a fi cugetat.
Aspecte negative: reactivitate redusă, procese afective mai slabe şi mai sărăcăcioase, 
adaptabilitate mai scăzută la situaţii variabile, înclinaţie de a fi calculat (uneori peste măsură), 
fără pasiuni, monotonie, tendinţa de steriotipizare, pendanterie, comoditate etc.
Conform manualului „Introducere în psihologia contemporană” de I. Radu şi al manualului 
„Psihologia generală” după A. Roşea am sistematizat o caracteristică de analiză a 
comportamentului, unele caracteristici ale temperamentelor şi ale forţei proceselor nervoase.
Tema 3. CARACTERUL
3.1. Caracterul -  latura relaţional-valorică a personalităţii
Cuvântul „caracter” este de uz general. Utilizăm acest cuvânt în primul rând, când vrem să 
apreciem comportarea omului, care exprimă personalitatea omului, atitudinea lui faţă de lume.
Oamenii au atitudini diferite faţă de lumea înconjurătoare, faţă de alţi oameni, de muncă şi 
faţă de sine însăşi. Această atitudine se exprimă în comportare, în faptele omului. Dacă 
atitudinile faţă de realitate, formele de comportare ale unei persoane nu sunt întâmplătoare, ci 
sunt stabile şi permanente, înseamnă că ele au devenit proprietăţile personalităţii ei.
Cuvântul „caracter” e de origine greacă şi în traducere înseamnă tipar, amprentă, pecete, 
semn, iar cu aplicare la om semnifică fizionomia (înfăţişarea) individului dat, nu atât sub raportul 
chipului său fizic, cât sub cel al structurilor sale psihice, spirituale, pe care le deducem din 
modelul său propriu de a se comporta în activitate şi relaţii sociale.
Deci, caracterul este o fizionomie spirituală, prin care subiectul se prezintă ca 
individualitate irepetabilă şi prin care se deosebeşte de alţii, aşa cum se deosebeşte prin 
înfăţişarea sa fizică.
Cuvântul „caracteristică” a fost utilizat pentru prima dată de către filosoful grec Teofrast 
(sec. IV-III Î.Hr.) în descrierea particularităţilor individuale ale omului. Caracterele lui însă 
includeau doar descoperirea tipului moral al omului.
în biologie termenul „caracter” este folosit în sens de însuşire sau trăsătură diferenţiatoare 
sau asemănătoare, ereditară sau dobândită, care permite descrierea şi clasificarea indivizilor. 
Culoarea pielii, culoarea ochilor, talia , conformaţia fizică etc. sunt considerate caractere.
în psihologie, se întâlnesc două curente: unul, care include în sfera noţiunii de caracter atât 
însuşirile genotipe determinate biologic, cât şi pe cele fenoli pice, dobândite sub influenţa 
mediului natural şi social.

într-o primă aproximare, caracterul reprezintă o dimensiune (structură) esenţială, care, pe de 
o parte, defineşte orice personalitate individuală în contextul relaţiilor sociale, iar, pe de altă 
parte, diferenţiază mai mult sau mai puţin semnificativ personalităţile individuale între ele.
în definirea caracterului, se impune operarea cu o accepţiune lărgită şi una restrânsă.
în accepţiunea extinsă, caracterul exprimă schema logică de organizare a profilului psiho­
social al personalităţii, considerat din perspectiva unor norme şi criterii valorice. în acest caz, el 
include:
a) concepţia generală despre lume şi viaţă a subiectului;
b) sfera convingerilor şi sentimentelor socio-morale;
c) conţinutul şi scopurile activităţilor;
d) conţinutul aspiraţiilor şi idealurilor.
Toate aceste „elemente” sunt corelate şi integrate într-o structură funcţională unitară, prin 
intermediul unui mecanism de selecţie, apreciere şi valorizare.
Luată în sens restrâns, noţiunea de caracter desemnează un ansamblu închegat de atitudini, 
care determină un mod relativ stabil de orientare şi raportare a omului la ceilalţi semeni, la 
societate în ansamblu şi la sine însuşi.
Spre deosebire de temperament, care se implică şi se manifestă în orice situaţie -  naturală 
sau socială -  caracterul se implică şi se manifestă numai în situaţiile sociale. Astfel, putem spune 
că el se structurează numai în interacţiunea individului cu mediul socio-cultural, ca mecanism 
specific de relaţionare şi adaptare la particularităţile şi exigenţele acestui mediu.
Din punct de vedere psihologic, orice individ cât de cât normal, născut şi crescut într-un 
mediu social, în comunicare şi interacţiune cu alţi semeni -  cu membrii familiei, cu colegii de 
şcoală, cu dascălii, cu cercul de prieteni etc. -  îşi structurează pe baza unor complexe 
transformări în plan cognitiv, afectiv, motivational, un anumit mod de raportare şi reacţie la 
situaţiile sociale, deci un anumit profil caracterial. Este cu totul altceva, acum dacă acest profil 
va fi etichetat ca „bun” sau „rău’\  ca „pozitiv” sau „negativ”.
în sistemul de personalitate, caracterul reprezintă latura relaţională şi valorică, este în 
principal un ansamblu de atitudini-valori. Deci caracterul se defineşte prin valorile, după care 
subiectul se călăuzeşte, prin raporturile, pe care le întreţine cu lumea şi cu propria fiinţă.
Un rol important le revine modelelor culturale de comportament, pe care se constituie un 
fond de deprinderi socio-morale, şi totodată tabelele de valori, pe care le impune şi cultivă 
colectivitatea.
Rezultă, aşadar, că modalitatea cea mai eficientă de cunoaştere şi evaluare a caracterului o 
reprezintă analiza actelor de conduită în situaţii sociale înalt semnificative pentru individ.
în sens psihologic, caracterul înseamnă particularitate specifică, prin care o persoană se 
deosebeşte de alta, semn caracteristic al unei individualităţi, care-i determinată modul de 
manifestare sau conduită, stilul de reacţie faţă de evenimentele trăite.
Prin caracter se subînţelege totalitatea celor mai esenţiale trăsături psihice individuale, 
manifestate prin modalităţi specifice de comportare în împrejurări tipice de activitate şi care sunt 
determinate de atitudinea personalităţii faţă de aceste circumstanţe.
3.2. Mecanismele fiziologice ale caracterului
Esenţa fiziologică a caracterului a fost elucidată pe bază ştiinţifică prin învăţătura lui I.P. 
Pavlov despre activitatea nervoasă superioară, în care s-a pus problema studierii integrale a 
organismului în interacţiunea sa cu mediul extern. Sistemul nervos şi în special scoarţa cerebrală 
asigură legătura organismului cu lumea reală, care constituie substratul material al tuturor 
însuşirilor individuale ale omului. Emisferele mari se consideră organul funcţional al atitudinilor 
compuse ale omului faţă de mediul social.
Din punctul de vedere fiziologic, caracterul reprezintă un sistem complex de legături reflex- 
condiţionate, ce s-au format şi stabilizat pe parcursul dezvoltării individuale, sub influenţa 
învăţării şi educării. Dar formarea acestor legături este influenţată într-o anumită măsură şi de

particularităţile individual-tipologice ale activităţii nervoase superioare (genotipul) cu 
transformările şi acumulările dobândite ca efect al interacţiunii individului cu mediul socio­
cultural.
Pe plan fiziologic, sistemele de legături temporare dobândite stau la baza formelor 
stabilizate (obişnuite) de comportare a omului şi ele joacă un rol deosebit de important în acel 
„aliaj”, pe care îl reprezintă caracterul. Această problemă impune examinarea relaţiei dintre 
aspectele conţinut şi formă în caracterul uman.
Conţinutul caracterului îl constituie întreaga experienţă de viaţă a omului. Din punct de 
vedere fiziologic, acest conţinut reprezintă întregul sistem de legături temporare, iar din punct de 
vedere psihologic -  orientarea personalităţii, atitudinile dominante, trebuinţele sentimentele, 
convingerile, interesele etc.
Aspectul de formă a caracterului rezidă, pe de o parte, în particularităţile tipologice ale 
activităţii corticale, care conferă trăsăturilor caracteriale o anumită dinamică proprie, iar pe de 
altă parte în calităţile volitive dobândite, prin care este asigurată reglarea conştientă a faptelor de 
conduită.
Cele 2 aspecte:
-  conţinutul (ceea ce face omul);
-  forma (cum face), se află într-o strânsă unitate dialectică.
Deci persoana se caracterizează nu numai prin ceea ce face, ci şi prin felul cum o face.
Sub aspectul echilibrului şi mobilităţii proceselor nervoase fundamentale, tipul exercită o 
influenţă variabilă asupra formării sistemului de legături temporare, asupra relaţiilor complexe 
ale individului cu mediul social.
Prin învăţătura sa despre reflexele condiţionate, I.P. Pavlov a demonstrat „secretul” 
activităţii nervoase superioare, ce asigură echilibrul organismului cu ambianţa.
Remarcabilul fiziolog a menţionat că modul de comportare a omului depinde nu numai de 
proprietăţile înnăscute ale sistemului nervos, ci şi de influenţele externe. Se ştie că scoarţa 
cerebrală e solicitată de o mulţime de stimulenţi externi şi interni, ce provoacă în ea diverse 
focare de excitaţie, care se unesc între ele, formând sisteme de legături temporare, stereotipuri 
dinamice funcţionale — baza fiziologică a atitudinilor organismului faţă de realitate, deci a 
caracterului.
Stereotipul dinamic se caracterizează prin stabilitate şi variabilitate, care se exprimă şi în 
dinamica caracterului.
Stabilitatea lui permite să ne păstrăm legăturile temporare formate, tipice de comportare, pe 
când variabilitatea stereotipului deschide posibilităţi nemărginite pentru dezvoltarea şi educarea 
caracterului personalităţii.
Restructurarea stereotipului dinamic depinde de condiţiile vieţii, de însuşirile individuale ale 
tipului de activitate nervoasă superioară şi, în sfârşit, de starea psihică, funcţională a 
organismului.
Tipul de sistem nervos exercită influenţă asupra caracterului în două aspecte:
1) accelerează sau frânează formarea trăsăturilor de caracter;
2) determină mijloacele de acţiune, ce exprimă atitudini formate ale omului, consolidate în 
anumite condiţii sociale.
în fine, caracterul şi trăsăturile lui componente nu pot fi explicate fără a lua în considerare 
funcţiile de generalizare şi abstractizare ale celui de-al doilea sistem de semnalizare.
Cu ajutorul semnalelor verbale, omul îşi însuşeşte normele de conduită şi îşi autoreglează 
activitatea voluntară în conformitate cu împrejurările vieţii. Concepţia despre lume şi viaţă, 
atitudinile, convingerile, aspiraţiile şi idealurile omului, ca aspect de conţinut ale caracterului 
uman, nu sunt de conceput fără generalizarea prin cuvânt a experienţei individuale şi sociale. 
Toate relaţiile stabile ale individului cu alţi oameni, cu activitate se fixează în sisteme complexe 
de legături temporare la nivelul celui de-al II sistem de semnalizare şi devin atitudini, aspiraţii, 
idealuri, conferind un înalt înţeles existenţei omului.

Totodată, prin legăturile generalizate ale celui de-al doilea sistem de semnalizare, conduita 
omului dobândeşte un caracter programat, anticipat, electiv şi de perspectivă; de asemenea se 
conştientizează şi se asimilează relaţiile omului cu grupul de muncă şi cu propria persoană.
3.3. Structura caracterului şi complexul însuşirilor lui
Caracterul trebuie considerat rezultatul unui şir de integrări a funcţiilor şi proceselor psihice 
particulare din perspectiva relaţionării omului cu semenii şi adaptării sale la mediul socio­
cultural, în care trăieşte. în diferitele perioade ale evoluţiei ontogenetice, integrările respective 
angajează în măsură diferită afectivitatea, motivaţia, cogniţia şi voinţa.
Putem afirma că în structura caracterului se regăsesc „elemente” de ordin:
■ afectiv (emoţii şi sentimente);
■ motivational (interese, trebuinţe, idealuri);
■ cognitiv (reprezentări, concepte, judecăţi);
■ volitiv (însuşiri, trăsături), care ţin de existenţa socială a individului şi mediază 
raporturile lui cu ceilalţi semeni şi cu societatea în ansamblu.
Ponderea celor patru tipuri de componente în structura caracterului este diferită la diferiţi 
indivizi.
Structura caracterului reprezintă o totalitate de particularităţi umane, ce se găsesc în 
diferite raporturi una faţă de alta.
Prin definiţie, structura presupune o anumită stabilitate şi durabilitate. Şi într-adevăr, în 
măsura, în care reuşim să-l cunoaştem, putem să prevedem modul, în care se va comporta o 
persoană în diferite situaţii sociale.
Mediind şi reglând raporturile persoanei cu cei din jur şi cu situaţiile sociale, puternic 
variabile, structura caracterială trebuie să posede şi un anumit coeficient de flexibilitate, care să-i 
permită „perfecţionarea”, „corelaţia”, „reorganizarea”.
în principiu, caracterul este modelabil pe toată durata vieţii individului, dintr-unul iniţial 
negativ, poate deveni unul pozitiv (dacă situaţiile şi experienţele sunt suficient de semnificative).
în plan social, se apreciază atât stabilitatea /  constanţa caracterului, cât şi flexibilitatea, 
maleabilitatea lui în funcţie de criteriile şi etaloanele valorice, care se aplică unei situaţii sau 
alteia, unui context relaţional sau altuia.
Din cele menţionate se poate constata că, spre deosebire de temperament, caracterul reflectă 
şi ne trimite întotdeauna la latura de conţinut, de esenţă a personalităţii ca subiect social şi ne 
impune valorizarea etică a comportamentului.
Din punct de vedere funcţional, structura caracterială include două „blocuri”:
a) blocul de comandă, în care intră scopurile mari ale activităţii, drumul de viaţă ales, 
valorile alese şi recunoscute de individ, şi
b) blocul de execuţie, care cuprinde mecanismele voluntare de pregătire, conectate şi reglare 
a conduitei în situaţia concretă dată (Levitov, 1962; I. Radu, 1991; M. Golu, 1993; M. Zlate, 
1999).
în cadrul blocului de comandă, trebuie să admitem existenţa următoarelor elemente 
esenţiale:
a) o structură cognitivă de receptare, filtrare, identificare şi evaluare a situaţiilor sociale;
b) o structură motivaţională de testare, prin care se stabileşte concordanţa sau discordanţa 
dintre valenţele situaţiei şi starea de necesitate actuală sau de perspectivă a subiectului;
c) o structură afectivă, care generează trăirea pozitivă sau negativă a modelului „cognitiv” şi 
„motivational” al situaţiei şi, potrivit acesteia, „starea de set” faţă de situaţie.
Toate aceste elemente, strâns interdependente, formează latura internă (invizibilă) a 
caracterului. Ea este absolut necesară, dar insuficientă pentru realizarea caracterului, dar 
insuficientă pentru realizarea caracterului în act, pentru atingerea unui efect adaptativ concret în 
diferite situaţii sociale.

în mod obiectiv, activitatea blocului de comandă se impune a fi corelată cu activitatea 
blocului de execuţie. Din punct de vedere psihologic, acest bloc include:
a) operatori de conectare, care primesc şi proiectează „starea de set” pe „repertoriul 
comportamental”;
b) operatori de activare, care realizează stabilirea atitudinii faţă de situaţie;
c) operatori de declanşare, care actualizează şi pun în funcţiune aparatele de răspuns 
(verbale şi morale);
d) operatorii conexiunii inverse, care extrag şi retransmit blocului de comandă informaţia 
despre efectele comportamentului sau acţiunii.
Structura internă, profundă a caracterului şi conduita manifestă, alcătuiesc subsistemul 
atitudinal.
Atitudinea este poziţia internă adoptată de o persoană faţă de situaţia socială, în care este 
pusă. Ea constituie prin organizarea selectivă, relativ durabilă, a unor componente psihice 
diferite -  cognitive, motivaţionale afective -  şi determină modul, în care va răspunde şi acţiona o 
persoană într-o situaţie sau alta.
După T.M. Newcomb, de pildă, atitudinea reflectă fidel forma în care experienţa anterioară 
este acumulată, conservată şi organizată la individ, când acesta abordează o situaţie nouă. 
Atitudinea ne apare ca verigă de legătură între starea psihologică internă dominantă a unei 
persoane şi mulţimea situaţiilor, la care se raportează în contextul vieţii sociale.
Acum vom descrie cele mai esenţiale însuşiri sintetice ale caracterului:
• unitatea caracterului înseamnă a nu modifica în mod esenţial conduita de la o etapă la 
alta din motive de circumstanţe, contrare principiilor declarate;
• expresivitatea caracterului se referă la dezvoltarea precumpănitoare a uneia sau a câtorva 
trăsături, care dau o notă specifică întregului. Caracterele expresive sunt cele clar definite, uşor 
de relevat şi dominate în raport cu situaţia în care se află;
• originalitatea caracterului presupune autenticitatea în însuşirea şi realizarea anumitor 
valori, coerenţa lăutrică a acestora, forţa lor morală, gradul lor diferit de dezvoltare şi îmbinare la 
fiecare individ, cu alte cuvinte, nota distinctivă a persoanei în raport cu alte persoane;
• bogăţia caracterului rezultă din multitudinea relaţiilor, pe care persoana le stabileşte cu 
viaţa socială, cu munca, cu semenii. Cei, care au preocupări şi relaţii înguste, rămân indiferenţi 
în raport cu o serie de fapte şi evenimente, nu se angajează, nu participă, rămân izolaţi etc;
• statornicia caracterului se realizează dacă atitudinile şi trăsăturile caracteriale au o 
semnificaţie de o mare valoare morală, aceasta fundamentând constanta manifestare în 
comportament;
• plasticitatea caracterului apare ca o condiţie a restructurării unor elemente ale 
caracterului în raport cu noile cerinţe impuse de necesitatea slujirii aceloraşi principii. Se asigură, 
astfel, evoluţia caracterului şi, totodată, autoreglajul eficient în funcţie de diverse împrejurări;
• tăria de caracter se exprimă în rezistenţa la acţiuni şi influenţe contrare scopurilor 
fundamentale, convigerilor, sentimentelor de mare valoare morală etc., pe care persoana le-a 
transformat în linii de orientare fundamentală şi de perspectivă. Datorită forţei caracteriale, omul 
atinge nivelul suprem al eroismului.
însuşirile principale ale caracterului indicat, se află într-o corelare, uneori contradictorie.
Structura caracterului, modul de comportare al personalităţii depind nu doar de adevăratele 
influenţe ale vieţii din prezent, de condiţiile de activitate, ci şi de influenţele din trecut, de 
întreaga istorie a vieţii, ce condiţionează caracterul omului.
însuşirile caracteriale reprezintă o poziţie a subiectului faţă de cele din jur, un mod de a se 
raporta la evenimentele existenţei sale în lume. A cunoaşte pe cineva, înseamnă а-i determina 
trăsăturile caracteriale, despre care vom vorbi în continuare.
3.4. Formarea trăsăturilor de caracter
Cuvântul „trăsătură” semnifică o componentă sau un detaliu al portretului sau fizionomiei.

Trăsătura caracterială poate fi definită drept structură psihică internă, care conferă 
constanţa modului de comportare a unui individ în situaţii sociale semnificative pentru el (spre 
deosebire de trăsătura temperamentală, care determină parametrii dinamico-energetici ai 
comportamentului în orice fel de situaţii).
Identificabile în desfăşurarea comportamentelor sociale, trăsăturile caracteriale se evaluează 
numai printr-o operaţie de comparaţie a unei persoane cu altele.
Trăsăturile caracteriale, asemenea celor temperamentale, au o dinamică polară, ele formând, 
de regulă, perechi antagonice (ex.: egoist -  altruist, avar -  cheltuitor, respectuos -  nepoliticos, 
muncitor -  leneş, curajos -  laş etc.). Este important de subliniat faptul că la fiecare persoană se 
întâlneşte întreaga gamă de perechi, dar cu grade diferite de dezvoltare a fiecărei trăsături.
Astfel, în evoluţia sa, profilul caracterial va integra trăsături, care tind preponderent spre 
polul pozitiv sau preponderent spre cel negativ, luând aspectul unei balanţe cu 2 talere.
Modelul balanţei prezintă, după M. Zlate (1999), o întreită importanţă:
a) „indică şi explică mecanismul psihologic al formării caracterului, forţa motrică a 
dezvoltării acestuia, care constă în principal în opoziţia dintre contrarii, în ciocnirea şi lupta lor”;
b) „sugerează interpretarea caracterului nu doar ca formându-se (din afară), nu doar ca 
rezultat automat şi exclusiv al determinărilor sociale, ci şi ca autoformându-se (din interior) cu 
participarea activă a individului.”
c) „conduce spre stabilirea unei tipologii caracteriale”.
G.W. Allport (1981) împarte trăsăturile de personalitate în:
-  comune, care îi apropie pe oameni şi după care pot fi găsite comparaţii intermediare;
-  individuale, care diferenţiază o persoană de alta.
Trăsăturile individuale sunt la rândul lor:
-  cardinale, dominante, cu semnificaţie majoră pentru individ, punându-şi amprenta pe 
fiecare act de conduită;
-  centrale, numeric mai multe, care controlează o gamă întinsă de situaţii obişnuite, 
cotidiene;
-  secundare, periferice, mai puţin active, exprimând aspecte mai puţin esenţiale ale 
activităţii şi conduitei individului.
Trăsăturile ca atare se formează şi se individualizează pe fondul interacţiunii conţinuturilor 
proprii diferitelor procese psihice -  cognitive, afective, motivaţionale şi volitiv-valorizate de 
subiect şi implicate în determinarea atitudinii lui faţă de „obiectele sociale”.
Trăsături de natură:
• cognitivă (reflexivitatea, obiectivitatea, spiritul critic);
• afectivă (timiditatea, sentimentalismul);
• motivaţională (lăcomia, avariţia);
• inter subiectivă (solicitudinea, spiritul de cooperare, spiritul de ajutorare, altruismul şi 
opusele lor);
• morală (bunătatea, cinstea, corectitudinea, demnitatea, modestia);
• voliţională (curajul, independenţa, perseverenţa, fermitatea, hotărârea, consecvenţa, 
autocontrolul).
Lista trăsăturilor este în realitate mai lungă, apreciindu-se că numărul lor depăşeşte cu mult 
zece mii. în continuare se explică faptul cum se formează trăsăturile de caracter, de ce nu există 
doi oameni cu caractere absolut identice?
Caracterul este o particularitate sau însuşire a personalităţii umane, care nu este înnăscută, 
ci dobândită în cursul vieţii, pe baza experienţelor sociale.
Nimeni nu se naşte harnic, sociabil, perseverent, modest etc., ci toate aceste trăsături se 
formează în cadrul relaţiilor sociale, în activitatea, pe care omul o desfăşoară în cadrul grupului 
social, ţinând seama de normele de convieţuire stabilite de acesta.
De aceea trăsăturile de caracter sunt supuse evoluţiei, având un conţinut mai sărac la vârstele 
mai mici şi mai bogat pe măsură ce omul înaintează în vârstă, iar experienţa sa dobândeşte 
dimensiuni mai ample.

La vârsta preşcolară se formează primele reprezentări, noţiuni, sentimente şi obişnuinţe de 
comportare civilizată, fapt care reprezintă premisele psihologice ale formării ulterioare a 
trăsăturilor de caracter.
în acest mod, se pun bazele unor trăsături incipiente de caracter: disciplina, prietenia, 
cinstea, spiritul de ajutor reciproc.
Vârsta şcolară mică este perioada, în care începe structurarea caracterului, organizarea şi 
conturarea următoarelor trăsături de caracter: dragostea faţă de muncă, umanismul, 
sociabilitatea, punctualitatea, perseverenţa, modestia.
în preadolescentă, caracterul este în plin proces de dezvoltare. Preadolescentul manifestă 
mult spirit de iniţiativă, nu lucrează la întâmplare, ci încep să-şi propună scopuri precise, 
concrete.
în adolescenţă trăsăturile de caracter ajung la o stabilitate şi o constanţă mai mare, deoarece 
tânărul a dobândit o experienţă de viaţă mai amplă, şi-a însuşit o serie de cunoştinţe, priceperi şi 
deprinderi, care îi influenţează substanţial conduita, făcând posibilă prevederea cu destulă 
siguranţă a modului său de comportare în diferitele situaţii create de mediul social.
Printre trăsăturile voluntare de caracter, care acum se dezvoltă rapid şi intens, cităm: 
orientarea spre scop, independenţa, spiritul de hotărâre, perseverenţă.
O mare importanţă în formarea caracterului o au acţiunile şi faptele în situaţiile de conflict, 
în funcţie de accesibilitatea conflictului psihologic. Cum arată cercetările acestor conflicte, 
schimbările caracterului în aceste momente sunt foarte adânci şi stabile.
Dar situaţiile critice se repetă pe parcursul întregii vieţi a omului. Noi pierdem prietenii cei 
mai buni, apropiaţii, suntem obijduiţi pe nedreptate, avem situaţii complicate la facultate, la 
serviciu etc. în fiecare caz, în funcţie de faptul cum şi la ce fel de faptă se va hotărî omul, rezultă 
cum se va forma caracterului lui de mai de departe. Noi singuri ne formăm caracterul cu faptele 
noastre pe parcursul vieţii.
3.5. Tipurile accentuate de caracter
O importanţă deosebită pentru practica medicală o poate avea cunoaşterea celor, pe care 
Leonhard Karl i-а numit personalităţi accentuate.
Printre însuşirile „firii” omeneşti, Leonhard diferenţiază cele, care conduc la simple variaţii 
ale individualităţii, de cele propriu-zis accentuate, cele, care manifestă tendinţa de a aluneca spre 
anormal.
Prin personalităţi anormale se înţelege acei oameni, care, chiar în lipsa unor împrejurări 
exterioare nefavorabile, au dificultăţi în adaptarea la cerinţele vieţii.
Fireşte că personalităţile accentuate manifestă un mare interes pentru clinica psihiatrică, 
variaţii puternice, într-un sens sau altul intrând în domeniul nevrozelor, al psihopatiilor şi chiar al 
psihozelor. Dar ele au interes tot mai mare pentru clinicianul de orice specialitate, deoarece 
prezintă dificultăţi în adaptarea la boală, formează obstacole în interacţiunea medic-pacient şi în 
calea tratamentului, favorizează apariţia unor stări morbide (nu numai psihosomatice, ci şi 
somatice).
Cercetările efectuate în clinica berlineză a lui Leonhard au demonstrat că cca 50% din 
populaţie poate fi considerată ca „neieşind din comun”, iar cealaltă jumătate ca „accentuată”. 
Deci, Karl Leonhard, psihiatru german, a efectuat emperimente şi a ajuns la concluzia că mulţi 
oameni posedă accentuări de caracter.
Accentuarea de caracter este o exprimare excesivă a anumitor trăsături de caracter şi a 
combinaţiilor lor, prezentând variante ale normei, mărginite cu patologiile.
Accentuările de caracter diferă de psihopatii prin faptul că lipseşte manifestarea celor trei 
simptome proprii psihopatiilor, prezente concomitent:
1) caracterul stabil în timp;
2) manifestarea simptomelor în orice situaţie;
3) dezadaptarea situaţiilor.

Accentuările de caracter pot trece unele în altele sub influenţa:
■ climatului psihologic în familie;
■ mediului social;
■ activităţii de bază a subiectului;
■ sănătăţii fizice.
K. Leonhard deosebeşte următoarele accentuări de caracter:
■ tipul hipertimic;
■ tipul cicloid;
■ tipul epileptoid;
■ tipul isteroid (demonstrativ);
■ tipul schizoid;
■ tipul psihoastenic;
■ tipul paranoic;
■ tipul senzitiv;
■ tipul instabil;
■ tipul conformist;
■ tipul labil;
■ tipul astenic.
Tipul hipertimic caracterizează oamenii egoişti, ambiţioşi, mobili, comunicabili, gălăgioşi.
La aceste persoane predomină dispoziţia bună cu tendinţe de euforie sau disforie, bunătatea 
sufletească. Ei sunt optimişti, cu iniţiativă, nu duc lucrul până la capăt în cazul emoţiilor, 
incapacitatea de a se concentra la o anumită activitate, neurotici, merg la risc, sunt brutali şi 
amabili.
în linii generale, hiperticii nu suportă lucrul migălos, singurătatea, tind spre fapte amorale, 
neprevăzute. Sunt lideri ai companiilor, dacă nu au prieteni cad în depresie, nu se răzbună, dacă 
au jignit, nu-şi cer scuze. Poate avea succes, dar prevalează infantilismul, nu-şi pot concentra 
atenţia, întârzie. Dacă are necesitatea de ceva, hipertinicul se linguşeşte, în procesul activităţii se 
distrage uşor, are lacune în cunoştinţe, nu învaţă sistematic, dar timp de 1-2 zile poate compensa 
cunoştinţele. E necesar de exclus din activitate monotonia, este nevoie de stimulare. Relaţiile 
sexuale superficiale. Partenerul este un obiect de schimb; activitatea sexuală e considerată drept 
o distracţie. Sunt predispuşi spre alcoolizare.
Se recomandă ca aceste persoane să fie implicate în activităţi ce necesită multă comunicare: 
sport, teatru.
Tipul cicloid se deosebeşte prin schimbarea frecventă a dispoziţiei pe o anumită perioadă 
de timp (5-7 zile). La etapa dispoziţiei bune este vesel, cu iniţiativă, îndeplinesc uşor activităţi. 
La etapa indispoziţiei devine pasiv, îngândurat, irascibil, indiferent, supărăcios, mohărât.
în linii generale, cicloidul este foarte ataşat de familie, însă deseori se îndepărtează de 
persoanele apropiate şi sunt iniţiatorii conflictelor. Calităţile, ce atrag atenţia altor persoane, sunt: 
seriozitatea, simţul datoriei şi al dreptăţii.
Activităţile, în care ei ar trebui implicaţi, necesită condiţii, în care nu se schimbă radical 
situaţiile. în relaţiile sexuale are probleme, are nevoie de stimulare. Simte nevoia de a fi dirijat, 
de a „fi ţinut în mâini”.
Tipul epileptoid. De mici copii sunt responsabili spre acurateţe deosebită, păstrează 
îmbrăcămintea, ocroteşte tot ceea ce-i aparţine. Prevalează tendinţa de a păstra ordinea, nu 
acceptă observaţiile altora.
Sunt observatori, agresivi, răutăcioşi, energetici, explozibili, cruzi, păstrează jignirea cu 
dorinţa de a se răzbuna. Nu are grijă de părinţi, e orientat spre amorul propriu. Nu vor să se 
supună, se răzbună, dacă sunt ştirbite interesele proprii.
în relaţiile cu alte persoane sunt reţinuţi, îşi fac greu prieteni, dar îi păstrează un timp 
îndelungat. Se deosebesc prin felul de a-şi pune anumit scop, astfel fiind punctuali, pedanţi şi 
foarte atenţi faţă de propria personalitate.

Pentru a evita conflictele e necesar de a feri aceste persoane să fie conducători, responsabili 
de activitate. Ele nu se străduie să înţeleagă nenorocirea altora. Sunt foarte exacte şi raţionale.
în relaţii intime sunt reci, cruzi sexuali, agresivi, sadişti, mazohişti, migăloşi, suspicioşi, 
încordaţi, geloşi.
în familie tind să fie lideri, să fie stimaţi, nu recunoaşte greşeala, nu-şi cere scuze. 
Apropiaţilor li se cere să fie răbdători, tacticoşi, să nu atragă atenţie la acurateţea exagerată.
Tipul isteroid se străduie să fie mereu în centrul atenţiei. Nu se sfieşte, nu ştie ce este 
timiditatea, îi place măsurile artistice, în copilărie iubeşte să recite poezii, să cânte, să danseze. 
Doreşte să se evidenţieze din masa de oameni, le place să fie lăudat şi înalt apreciat.
Se caracterizează prin egocentrism, egoism, este orientat spre atingerea scopului, ager, activ, 
energic, minciunos, demagog, îi place să rişte, activitatea se aseamănă cu jocul de teatru, este 
orientat spre satisfacerea dorinţelor, supraapreciere proprie, mereu în centrul atenţiei. Are nevoie 
de mulţi prieteni, care-1 susţin, are nevoie mereu de sfat. Primeşte satisfacere de la comunicare. 
Nu suportă să fie demascat, se răzbună pe aceste persoane.
Au succese în viaţă. Dacă nu li se acordă atenţie, reacţionează nervos. Calităţile, ce pot 
provoca conflict: lăudăroşie, capacitatea „de a se îmbolnăvi” în situaţii responsabile, poate fi un 
intrigant. Este bine să fie lideri. Viaţa sexuală o joacă ca un teatru. Pentru a evita conflictul nu 
trebuie să lezăm amorul propriu, talentul, aptitudinile, care are dorinţa de a le arăta.
Tipul schizoid se caracterizează prin orientarea spre propriul Eu. Persoanele de acest tip 
preferă singurătatea, omit jocurile gălăgioase şi activitatea în comun. îşi aleg prietenii mai în 
vârste.
La vârsta pubertară se închide în sine, nu vorbeşte cu mama, cu tata; sunt visători. La orice 
fenomen se străduiesc să dea o lămurire filosofică, cu termeni complicaţi, calmi, serioşi, vorbesc 
puţin, au interese şi ocupaţii stabile. La prima vedere sunt deştepţi în activitatea creatoare, au o 
productivitate sporită de muncă, se străduiesc în atingerea scopului, dar nu este atins, deoarece 
cunoştinţele sunt unilaterale. Complică faptele, obosesc foarte repede, scade energia, sunt reci, 
nu au emoţii profunde.
Dacă e impus să îndeplinească ceva, insuccesul îl duce la tulburări neurotice, uşor se 
îmbolnăveşte. Sunt neîncrezuţi, sunt capabili de a avea sentimente profunde, anticipat faţă de alt 
sex, tendinţa spre anonism, se căsătoresc târziu, relaţii reci.
Nu suportă tensiunea nervoasă, supraîncordarea. Sfera emoţională este slab dezvoltată. Pot fi 
traumaţi, influenţaţi foarte uşor şi obida o ţin un timp îndelungat şi devin opsedaţi de ea. Au un 
număr mic de prieteni, la care înaintează cerinţe exagerate. Ei nu pot stabili relaţii de prietenie, 
nu se pot deschide altor persoane, intră uşor în conflicte. Nu sunt buni conducători. Este necesar 
să-i atragem în discuţie, să fie orientaţi la exprimarea părerilor despre prieteni, relaţia cu alt sex. 
Ei trebuie să fie implicaţi în activităţi ce presupun un cerc mic de comunicare, joc de şah. E 
necesar ca subiectul să fie orientat la cercetările ştiinţifice.

Tipul psihoastenic încă din copilărie este timid, fricos, suspicios. Apar interese mature în 
perioada timpurie 6-7 ani. De asemenea evoluează diferite fobii faţă de oameni necunoscuţi, 
obiecte, frica de a rămâne singur în întuneric, în casă.
Trăsăturile dominante ale acestui tip sunt: neîncredere în forţele proprii, anxietate sporită, 
stare de ipohondrie (depresie). Se caracterizează prin seriozitate, acurateţe, sunt sârguincioşi, 
raţionali, autocritici, nehotărâţi, lipsiţi de iniţiativă, cu tendinţa de a pune totul la îndoială. Sunt 
foarte superstiţioşi şi cred în lucruri inventate.
în orice activitate se includ atent şi sunt sârguincioşi. Rezultatele obţinute le verifică 
îndelungat după enciclopedii, dicţionare. Preferă lucrul liniştit, curat, monoton. Mereu se 
îndoiesc, au frică sporită de responsabilitate faţă de activitate, preferă lucruri migăloase, liniştite. 
Sunt orientaţi spre profesia de contabil, croitor, unde e necesar lucru manual.
în relaţiile intime sunt retraşi, neîncrezuţi în sine, au probleme sexuale. Nu face dedicaţie de 
dragoste, nu se poate apropia de persoana iubită. Pentru înlăturarea inferiorităţii e necesar de 
organizat psihoterapia cognitiv-comportamentală. Se analizează situaţiile, care au avut insucces, 
se compară şi se evidenţiază esenţialul să-şi dea singur părerea de cel dezavantaj al neîncrederii, 
care a condus la insucces.
Tipul paranoic. E sporită orientarea spre un scop chiar din copilărie. Sunt serioşi, anxioşi, 
îngrijoraţi, visători.
în cadrul activităţii sunt energici, individuali, acţionează cu siguranţă, colaborează cu alte 
persoane, care au scopuri similare. Dacă este ofensat de cineva, îl înlătură complet din viaţa 
personală şi chiar poate să-i pricinuiască ceva rău.
Sunt irascibili, agresivi, supărăcioşi, mai ales când cineva le creează probleme în atingerea 
scopurilor. Emoţional sunt reci şi nu se pot apropia spiritual de alte persoane.
Sunt conflictuali, puţin comunicabili, nesentimentali. Li se pare că lucrul, care-1 fac, e cel 
mai important, e necesar de a-1 orienta spre activitatea, din care va avea profit.
în relaţiile cu alte persoane sunt cruzi, se străduiesc să domine, să asuprească. Sunt foarte 
categorici în concepţiile lor. Prietenia cu sexul opus determină o continuă prelungire a atingerii 
scopului propus. Sunt brutali, reci, lipsiţi de gingăşie. Nu suportă să fie lezat amorul propriu.
Activează mai mult singuri, fiindcă le vine greu să găsească parteneri să lucreze în grup. 
Sunt înfumuraţi şi răzbunători. E necesar să organizăm cu ei discuţii de suflet, să le formăm 
convingerea în aceste discuţii.
Tipul senzitiv. De mic este fricos, orientat spre lumea internă. Este o fire sfioasă, se teme de 
singurătate, întuneric, animale, evită locurile gălăgioase. Se ataşează de persoanele, cu care se 
deprinde.
în copilărie sunt nişte copii casnici. Nu le place să plece în companii, să-şi schimbe 
colectivul, prietenii.
Sunt timizi, le este propriu sentimentul de inferioritate. Sunt autocritici, se subapreciază, 
sunt liniştiţi, buni la inimă, atenţi faţă de alţi oameni, cu sentimentul datoriei; sunt disciplinaţi, 
responsabili, cinstiţi, cu cerinţe sporite faţă de sine, suspicioşi, închişi în sine, uşor se supără şi 
retrăiesc adânc insuccesele. Se străduiesc să aibă puţini prieteni, însă se ataşează foarte strâns de 
ei; sunt gingaşi şi supuşi.
Ca parteneri în dragoste sunt aleşi de alte persoane. Au probleme în dragoste, din motivul 
timidităţii şi neîncrederii în sine.
Orice activitate se străduie s-o îndeplinească la nivel superior, ca să nu jignească partenerii 
de lucru, profesorii. Activităţile lor preferate: arta, medicina, îngrijirea plantelor şi animalelor, 
educaţia copiilor.
Au nevoie să fie încurajaţi. Şcoala pentru ei este o povară. E necesar să-i creăm condiţii 
pentru a obţine succes. Nu trebuie incluşi în competiţii şi activităţi responsabile.
Tipul instabil. Din fragedă copilărie este o fire instabilă, are probleme comportamentale, 
sunt neascultători, hipermobili.

Se caracterizează prin sociabilitate scăzută, sunt buni la inimă, deschişi, serviabili, 
emoţionali. Se adaptează uşor la condiţii noi de viaţă. Sunt nişte persoane nestatornice; în 
procesul activităţii pot să uite de scopul final şi să se ocupe de lucruri străine.
Specific este că uşor cad sub influenţă, atenţia este instabilă, se distrag de la lucru. Nu învaţă 
sistematic, au nevoie de ajutor de la adulţi pentru а-i atrage în micromediul, în care persoanele 
sunt sârguincioase.
Dacă nu sunt controlaţi, sunt leneşi, evită conflictele, mint pentru a ieşi din situaţii, trăiesc 
cu ziua de azi, abandonează activităţile, care necesită încordare intelectuală.
Sunt lipsiţi de forţe de voinţă şi au tendinţa de a-şi petrece timpul liber în distracţii şi 
companii. Se laudă, atribuindu-şi calităţi, pe care nu le au. Sunt fricoşi, faţarnici, iresponsabili.
în relaţiile cu alţi oameni sunt nestatornici, nu pot avea încredere în ei. Relaţiile de prietenie 
sunt de scurtă durată. îşi schimbă repede prietenii şi uşor se acomodează cu alţii noi. Relaţiile 
sexuale prezintă pentru ei o distracţie.
Aceste persoane au un regim foarte strict de activitate, control riguros, în copilărie tutelare 
strictă. Imită persoanele, care îi susţin, deci dacă are un prieten cu familie trainică şi el va fi aşa.
Tipul conformist acceptă tot ceea ce i se propune. Dacă nimereşte sub influenţă, imediat 
neagă ce a acceptat anterior şi îşi formează o altă părere.
El nu-şi expune propria părere niciodată, ci acceptă părerea liderului, a autorităţii, a tradiţiei, 
a majorităţii. Viaţa lui decurge sub deviza „Să fiu ca toţi, să gândesc ca toţi”. Este specifică 
acomodarea la orice mediu sau grup de oameni.
Se caracterizează prin faptul că sunt persoane prietenoase, bune la inimă, blânde, 
îngăduitoare, sunt buni executori, nu intră în conflict, nu critică pe nimeni. Sunt ascultători, dar 
lipsiţi de voinţă, au o autocritică scăzută.
Principala slăbiciune este că îşi schimbă uşor părerea, distruge uşor stereotipurile formate şi 
frecvent evoluează psihozele reactive, psihopatiile.
în comunicare cu alte persoane uşor contactează şi îşi fac prieteni, stimează liderii, îi emit în 
comportare, pretind la prietenii, însă prietenii nu prezintă mare interes pentru tipul conform. 
Relaţiile intime nu au importanţă pentru acest tip. Ei au nevoie din partea partenerului de 
gingăşie şi tutelă paternă.
în procesul activităţii e nevoie de stimulat permanent, de menţionat succesul şi activitatea, 
pe care o manifestă. De obicei sunt muncitori, inovatori, creatori, dacă sunt sub conducerea unui 
adult cu autoritate.
Pentru evitarea relaţiilor conflictuale e necesar să atragem această persoană într-o educaţie 
conformă. Este necesar de a orienta acest tip spre acţiuni, unde ar putea lua decizia de unul 
singur.
Tipul labil. Din copilărie se caracterizează prin labilitatea (schimbarea) dispoziţiei sub 
influenţa unui cuvânt, gest sau privire. Dispoziţia lui se poate schimba de câteva ori pe zi. Este 
bun la inimă, sociabil, sensibil, mărinimos. Se deosebeşte de ceilalţi prin sentimente adânci, 
relaţii sincere cu cei, care îl iubesc. în caz de dispoziţie rea, este irascibil, nervos, conflictual.
Comunicarea cu alte persoane depinde de dispoziţie. Dacă are dispoziţie bună, atunci 
comunică cu mare plăcere, povesteşte mai mult despre sine, însă la o observaţie netacticoasă 
cade în depresie sau chiar stopează prietenia.
Tipul labil este capabil de o prietenie sinceră, devotată. Uşor se ataşează de alte persoane, 
sentimente adânci după ataşare, relaţii sincere, este cinstit cu persoana, care o iubeşte, indiferent 
de dispoziţie. La el este dezvoltat simţul compătimirii şi altruismul.
Anxietate sporită, uşor plângăreţi, pentru autoapreciere poate să brutalizeze persoana, care îi 
face observaţii şi netacticoşii. Cel mai mult retrăieşte pentru trădarea din partea persoanei iubite, 
în caz de psihotraumă, se dezorientează în viaţă.
Intuiţie bună, uşor se pot modifica la condiţii. Dacă se îndrăgostesc cu adevărat, sunt foarte 
sinceri. în relaţii cu partenerii sunt capabili să iubească din inimă, cu o durată lungă de timp. 
Partenerii trebuie să le susţină dispoziţia bună.

Pentru dezvoltarea normală e necesar de înlăturat situaţia, în care labilul are concurenţă, 
aceste situaţii, care i-ar putea leza amorul propriu. Să nu-1 impunem, când n-are dispoziţie, să-i 
înlăturăm situaţia, care n-are succes ca să nu se descurajeze, să-i acordăm atenţie. Să înlăturăm 
situaţia, în care prevalează neîncrederea, unde sunt întâmplări neplăcute, situaţii critice, pedeapsa 
s-o înlăturăm.
Activităţile recomandate acestui tip: artă, sport, profesii de tip om-natură, om-om.
Tipul astenic se caracterizează prin sensibilitate sporită, neurotism. Aceste persoane dorm 
rău, n-au poftă de mâncare, sunt capricioşi, fricoşi şi plângăreţi.
Sunt sensibili la sunetele puternice, la lumină puternică, este irascibil şi oboseşte uşor. Nu 
suportă gălăgia, companiile; specific pentru ei prevalează frica de a se îmbolnăvi. în colectiv ei 
sunt disciplinaţi, liniştiţi, ordonaţi, modeşti, prietenoşi, blânzi, îngăduitori.
în procesul activităţii şi în comunicare cu alte persoane sunt timizi, ruşinoşi, anxioşi, se 
subapreciază, se adaptează greu la condiţiile noi de viaţă.
în caz de insucces, devin irascibili, manifestă explozii afective, devin apatici, capricioşi, 
neîncrezuţi în sine. Astenia generală se răsfrânge asupra asteniei psihice, şi, în rezultat aceste 
persoane au atenţie instabilă, memorie scăzută, nu pot ţine un discurs în faţa auditoriului, nu pot 
să-şi organizeze ziua de muncă. în relaţiile intime sunt retraşi şi reţinuţi. în discuţii cu alte 
persoane se înroşesc, se pierd cu firea, nu pot răspunde promt la întrebări, apoi nu uită un timp 
îndelungat aceste momente şi le retrăiesc profund.
Munca fizică îl oboseşte, îl irită, de aceea e necesar să fie atras în munca manuală: împletit, 
cusut. Au nevoie de o formă de activitate uşoară, fără multă încordare. Să nu-şi schimbe frecvent 
activitatea, e necesar să fie încurajat, să dezvolte curajul, încrederea în sine, la orice succes să fie 
analizat verbal. Să-i acordăm ajutor, atitudine tacticoasă din partea adultului şi să-l 
supraapreciem.
E necesar să-i planificăm activitatea, să-i prezentăm un exemplu sau model, pentru 
executarea unui lucru. E recomandabil controlul permanent din partea adultului şi un ajutor 
tacticos.
Tema 4. APTITUDINILE
4.1. Aptitudinea -  latura instrumental-operaţională a personalităţii
Oamenii se deosebesc între ei după posibilităţile lor de acţiune. Ştim cu toţii că aceleaşi 
acţiuni (practice, intelectuale, artistice, sportive etc.) sunt executate de diverşi indivizi la diferite 
niveluri calitative, cu o eficienţă mai mare sau mai mică, uneori foarte redusă.
Desigur, toţi oamenii normali pot executa diverse şi numeroase activităţi, depinde însă de ce 
calitate. Toţi pot să cânte, dar unii sunt deplorabilii, iar alţii trezesc admiraţie şi impresionează. 
De unde şi calificările fixate în limbă de „apt pentru...”, „apt de”, prelungire prin termenii de 
aptitudine, capacitate.
Aptitudinea este o însuşire sau un complex de însuşiri psihice şi fizice, care asigură 
succesul, reuşita într-o activitate sau alta.
Definiţia subliniază aspectul de eficienţă, de randament. Orice însuşire sau proces psihic 
privit sub unghiul eficienţii devine aptitudine (de exemplu: memoria este aptitudinea de a 
memora; spiritul de observaţie este aptitudinea de a percepe).
Aptitudinea ne dă măsura gradului de organizare a sistemului personalităţii sub aspect 
adaptativ-instrumental concret.
Ea ne răspunde la întrebarea: „Ce poate şi ce face efectiv un anumit individ în cadrul 
activităţii pe care o desfăşoară?” şi se leagă întotdeauna de performanţă şi eficienţă, în dublu său 
înţeles: cantitativ şi calitativ.
în evaluarea laturii cantitative a performanţei, apelăm la indicatorii precum:

a  volumul total al sarcinilor rezolvate şi, corespunzător, volumul „produselor finite” 
obţinute;
a  timpul necesar rezolvării unei sarcini individuale; 
a  timpul necesar obţinerii unui „produs finit”; 
a  intensitatea efortului depus.
Pentru evaluarea laturii calitative ne folosim de următorii indicatori: 
a  gradul de dificultate şi complexitate a „sarcinii” rezolvate; 
a  noutatea şi originalitatea „produsului final”; 
a  valoarea în sine a „produsului final” în domeniul dat; 
a  procedeul folosit în rezolvarea sarcinii; 
a  diversitatea modală a sarcinilor accesibile rezolvării.
Cu cât cele 2 laturi ale performanţei iau valori mai sporite, cu atât aptitudinea este mai bine 
structurată, şi invers.
Aptitudinile constituie latura instrumentală şi operaţională a personalităţii. Orice activitate 
se efectuează cu ajutorul unor mijloace sau instrumente, mai ales în cazul acţiunilor practice. 
Una este un bisturiu în mâna unui om neîndemânatic şi alta în cea a unui chirurg talentat. Tot 
aşa putem vorbi despre pensula pictorului, condeiul poetului şi ferestrăul tâmplarului. Prin 
urmare, în joc intră şi mijloace sau instrumente psihomotorii, structuri intelectuale, funcţii şi 
subprocese psihice.
Cuvintele au fost considerate drept instrumente spirituale, după cum şi regulile gramaticale 
şi schemele logice sau funcţiile memoriei şi procedeele imaginaţiei.
Aptitudinile sunt sisteme operaţionale, superioare dezvoltate. Prin intermediul unor 
operatori (operaţii) şi condiţii logice, omul realizează modelul intern (mental) al produsului, ce 
se propune a fi obţinut.
Aptitudinile nu se reduc la suma cunoştinţelor, priceperilor şi deprinderilor reclamate de o 
anumită activitate. Poţi să ai deprinderi şi cunoştinţe de muzică, poţi să ai deprinderi şi 
priceperile necesare pentru a cânta la pian de pildă, şi cu toate acestea să nu ai aptitudini 
muzicale deosebite. Şi invers, dacă un copil posedă aptitudini muzicale nu rezultă că el va deveni 
muzician profesionist.
Cunoştinţele, priceperile şi deprinderile, în lipsa aptitudinilor, asigură îndeplinirea 
activităţilor la un nivel obişnuit, mijlociu. Prezenţa aptitudinilor, alături de acestea determină 
obţinerea unor rezultate superioare în activitatea respectivă.
Rubinştein afirma că: „.... Aptitudinile sunt priceperi, pe de o parte, şi, pe de altă parte, 
reprezintă o noţiune dinamică, ceea ce presupune că ele se formează şi se dezvoltă şi se 
manifestă doar în activitate”.
In limbajul curent se folosesc termenii de aptitudine şi capacitate ca sinonime. Dicţionarul 
de psihologie face însă o distincţie între aptitudine, care rezultă dintr-un potenţial şi se 
demonstrează prin facilitatea în învăţare şi execuţie, şi capacitate, ca o aptitudine împlinită, care 
s-a consolidat prin deprinderi, rezultate din exerciţiu şi s-a îmbogăţit cu o serie de cunoştinţe 
adecvate.
O aptitudine izolată nu poate singură să asigure succesul într-o activitate. Performanţele 
într-o activitate se ating doar datorită combinării aptitudinilor.
4.2. Natura aptitudinilor
Problema privind natura şi determinismul aptitudinilor a fost şi continuă încă să fie puternic 
contraversată.
Conform definiţiei enunţate, aptitudinile sunt totdeauna un rezultat al dezvoltării, un „aliaj” 
între elementul înnăscut şi cel dobândit prin experienţă.
Unii autori susţin teza caracterului înnăscut ereditar şi nemodificabil al aptitudinilor. Drept 
exemplu, Moţart a compus un menuet la 5 ani; Ghiothe a scris la 8 ani lucrări literare cu o

maturitate de adult; Enescu a început să cânte la vioară la 4 ani, iar la 7 ani a intrat la 
Conservatorul din Viena. Repin a manifestat aptitudini pentru desen şi pictură de la 3-4 ani etc.
Un atare punct de vedere unilateral, care acordă importanţă hotărâtoare factorului intern, 
este însă tot mai mult părăsit în favoarea concepţiei, potrivit căreia factorul ereditar este modelat 
de condiţiile de mediu socio-cultural.
Psihologii B.G. Teplov, A.N. Leontiev, S.L. Rubinştein, Al. Roşea relevă faptul că 
aptitudinile apar şi se dezvoltă numai în procesul activităţii, ele sunt un rezultat al dezvoltării 
individuale.
Dezvoltarea omului, se subliniază, înseamnă în fapt dezvoltarea aptitudinilor reprezintă 
dezvoltarea personalităţii.
Aptitudinile se formează în anumite condiţii sociale, care fac necesare aceste aptitudini şi în 
procesul unei activităţi adecvate.
Aptitudinile sunt condiţionate în acelaşi timp şi de existenţa dispoziţiilor naturale sau a 
zestrei native.
Ereditarea are, aşadar, un rol important în procesul formării aptitudinilor, dar ea nu este 
determinată. Intr-adevăr, la baza aptitudinilor stau unele premise ale dezvoltării lor, premise 
consolidate ereditar sub formă de dispoziţii.
Dispoziţiile sunt concepute ca particularităţi anatomo-fiziologice ale aparatului 
neurocerebral al omului.
Premisele ereditare ale aptitudinilor constau în însuşirile de tip ale sistemului nervos: 
intensitatea, mobilitatea şi echilibrul dintre excitaţie şi inhibiţie, plasticitatea sistemului nervos.
Particularităţile activităţii nervoase superioare nu sunt însă aptitudini, ci doar condiţii interne 
ale dezvoltării acestora, ele sunt realităţi biologice şi nu psihologice.
Dispoziţiile naturale nu determină dezvoltarea nici a unei capacităţi umane. Ele sunt doar 
premise naturale favorizate pentru dezvoltarea aptitudinilor.
Aptitudinile sunt determinate, pe de o parte, de potenţialităţile date în programul genetic, pe 
de altă parte, de condiţiile, în care aceste potenţialităţi latente devin active.
Condiţionate de existenţa unor premise ereditare, aptitudinile se constituie, se structurează, 
se dezvoltă şi se afirmă ca structuri sintetice complexe ale personalităţii, întotdeauna în procesul 
activităţii, în raport cu o activitate concretă, în care dispoziţiile sunt intens exercitate.
Aptitudinea nu poate apărea în afara unei activităţi concrete corespunzătoare; aptitudinea se 
formează în activitate şi se manifestă în activitate. Pe măsură ce societatea, în dezvoltarea ei, 
creează noi domenii de activitate, se nasc şi se dezvoltă aptitudini noi.
Totodată, în conformitate cu cerinţele social-economice noi, cu modificările, ce se produc în 
natura şi conţinutul activităţii individului, se produce şi modificarea, restructurarea aptitudinilor 
acestuia. Aptitudinea se relevă ca o sinteză a însuşirilor naturale şi a celor dobândite.
Există cazuri, în care manifestarea aptitudinii este deosebit de timpurie. în alte cazuri, 
maxima dezvoltare şi afirmare a aptitudinii se înregistrează târziu.
Această realitate impune prudenţă în aprecierea copiilor, care înregistrează rămâneri în urmă 
la învăţătură, insuccesul şcolar, prin el însuşi, nu este relevant pentru absenţa unor predispoziţii 
sau aptitudini.
După Kovalev şi Measişcev, indiferent de natura activităţii, în procesul dezvoltării 
aptitudinilor intervin următoarele momente:
• dezvoltarea, îmbogăţirea şi adâncirea intereselor, în centrul cărora se află trebuinţa de a 
însuşi activitatea respectivă;
• creşterea volumului de cunoştinţe, priceperi şi deprinderi;
• dezvoltarea caracterului, ca proces, în care se urmăreşte, în primul rând, educarea unei 
voinţe ferme, dirijate de anumite principii social-morale;
• îmbogăţirea conţinutului de idei al activităţii şi creşterea nivelului conştiinţei sociale;
• dezvoltarea atitudinii critice faţă de sine şi faţă de rezultatele activităţii proprii.
4.3. Clasificarea aptitudinilor
174
Subsistemul aptitudinal al personalităţii pune în evidenţă o organizare internă complexă, el 
incluzând entităţi de modalităţi psihofiziologice şi psihologice diferite, cu multiple conexiuni de 
ordonare, coordonare, integrare şi subordonare între ele.
De aici se face necesară o diferenţiere şi o clasificare în interiorul subsistemului aptitudinal, 
criteriul cel mai larg acceptat.
Pe baza lui au fost delimitate:
a) aptitudini generale;
b) aptitudini speciale.
Aptitudinea generală este acea aptitudine, care este solicitată şi intervine în orice fe l  de 
activitate a omului sau în rezolvarea unor clase diferite de sarcini.
Aptitudinile generale alcătuiesc repertoriul instrumental-adaptativ al oricărui individ, 
care asigură o relaţionare şi o adaptare cât de cât satisfăcătoare în condiţiile variabile ale 
mediului.
Aptitudinile generale pot fi împărţite în:
1) Aptitudini senzoriale (rapiditatea, plasticitatea perceptuală);
2) Aptitudinipsihomotorii (forţa mişcărilor, rapiditatea, precizia lor);
3) Aptitudini intelectuale (inteligenţa, care reprezintă o sinteză a mai multor aptitudini 
intelectuale: spiritul de observaţie, memoria, fluenţa verbală, flexibilitatea gândirii, 
raţionamentul inductiv şi deductiv, atenţie distribuitivă etc.).
Aptitudinile speciale sunt structuri instrumentale ale personalităţii, care asigură obţinerea 
unor performanţe în anumite sfere particulare de activitate profesională. Se structurează şi se 
dezvoltă selectiv în interacţiunea sistematică a subiectului cu conţinuturile obiective şi condiţiile 
diferitelor forme ale activităţii profesionale. Ele sunt susţinute din interior de predispoziţii 
ereditare diferenţiate şi de mare intensitate, care „dictează” direcţia de evoluţie a personalităţii.
Aptitudinile speciale se clasifică după genul activităţii, în cadrul căreia se manifestă:
• aptitudini artistice (pentru literatură, muzică, pictură, sculptură, actorie etc.);
• aptitudini ştiinţifice (pentru matematică, fizică, astronomie, biologie etc);
• aptitudini tehnice (aptitudinea pentru proiectarea, producerea şi întrebuinţarea a tot ceea 
ce înseamnă maşină);
• aptitudini sportive (aptitudinea pentru atletism, gimnastică, jocul cu mingea etc.);
• aptitudini manageriale (aptitudinea pentru organizare, administraţie, conducere- 
comandă).
în interiorul fiecărei clase se evidenţiază aptitudini cu un grad de individualizare şi de 
specializare şi mai ridicat.
După structura lor, după gradul de complexitate, aptitudinile pot fi clasificate în: simple şi 
complexe.
Unele aptitudini sunt elementare, simple, constatând din realizarea superioară a unui singur 
fel de operaţii (văzul la distanţă; diferenţierea excitanţilor luminoşi, sonori, olfactivi; măsurarea 
din ochi a distanţelor; fixarea rapidă a imaginilor sau a ideilor; actualizarea rapidă a imaginilor 
sau a ideilor fixate cu mult timp în urmă etc.).
Aceste aptitudini, având la bază o singură funcţie, constând doar dintr-o singură însuşire 
psihică, nu conduc la rezultate remarcabile, decât pe linia unor acţiuni simple.
De regulă însă activităţile umane sunt complexe şi presupun îmbinarea în formă organizată, 
a unei diversităţi de mijloace de acţiune.
Desfaşurându-se într-un cadru profesional specializat, activităţile umane complexe impun 
prezenţa mai multor aptitudini elementare, care se întrepătrund şi se structurează specific.
Aptitudinile complexe se clasifică după genul de activitate, care le modelează structural: 
aptitudini lingvistice, matematice, tehnice, muzicale, plastice, sportive. C.I. Morgan consideră că 
pot fi atâtea aptitudini câte feluri de activităţi există.

Pentru obţinerea unor performanţe superioare, remarca P. Popescu-Neveanu,
individul ajunge să-şi îmbine şi să-şi dezvolte resursele sale într-o manieră superioară, până la 
structuri individuale, ce se exprimă într-un stil individual de personalitate creatoare.
Drept exemplu de aptitudini complexe poate servi aptitudinea muzicală, care presupune o 
reuniune de aptitudini elementare, simple:
■ acuitate auditivă;
■ auz absolut;
■ simţ al ritmului;
■ memorie;
■ auz armonic;
■ auz muzical;
■ auz intern (reprezentarea melodiilor);
■ fantezie muzicală;
■ sinestezii specifice.
Este deci o structură sau o matriţă, după care se profilează un stil individual propriu 
muzicianului.
în acelaşi mod am putea vorbi despre aptitudinea de conducere auto sau de orice altă 
capacitate profesională. Nivelul cel mai înalt, la care se poate realiza dezvoltarea şi integrarea 
aptitudinilor speciale şi a celor generale, este cel al talentului şi geniului.
Atât talentul, cât şi geniul se distanţează semnificativ prin performanţele lor de restul 
reprezentărilor domeniului sau domeniilor considerate. Dar cele 2 structuri se deosebesc şi între 
ele, nefiind echilibrate.
Astfel, în vreme ce performanţele talentului se încadrează în coordonatele valorice ale 
„epocii”, îmbogăţind într-o anumită continuitate logică tezaurul existent, performanţele geniului 
creează o epocă nouă într-un domeniu sau în mai multe domenii, punând bazele unui nou curent, 
unui nou stil, unui mod de gândire etc.
Faţă de aptitudine, talentul reprezintă un nivel superior de înzestrare, de organizare, de 
dezvoltare şi de reuşită; el presupune o îmbinare originală a aptitudinilor, îmbinare, care face 
posibilă crearea de valori noi şi originale.
Talentul, susţin Al. Roşea şi B. Zorgo, se constituie dintr-o varietate de însuşiri şi aptitudini, 
care asigură realizarea la nivel supramediu a anumitor activităţi.
O formă mai înaltă de dezvoltare şi reuşită o constituie geniul. Geniul presupune crearea de 
valori de o importanţă istorică pentru viaţa şi evoluţia societăţii.
4.4. Inteligenţa -  aptitudinea generală a personalităţii
Una dintre cele mai importante aptitudini generale este inteligenţa, întrucât ea este 
îndeplinită în orice activitate, atât în cadrul profesiunilor predominant intelectuale, cât şi în 
cadrul celor predominant manuale.
Termenul de „inteligenţă” a fost iniţial utilizat de către Cicero.
Etimologic, termenul provine din latinismul „ interlegere ”, care înseamnă în acelaşi timp „a 
discrimina”(disocia) şi „a lega”. De aici, o primă definiţie: inteligenţa este capacitatea de a stabili 
relaţii între obiecte, fenomene şi situaţii.
H. Spenser este cel ce i-а atribuit inteligenţei semnificaţie psihologică: capacitatea de a 
combina mai multe impresii separate, prin intermediul căreia se realizează adaptarea la mediu.
Studiată din perspectiva psihologiei aplicate, mai ales în raport cu dezvoltarea mintală a 
copilului, inteligenţa a fost definită însă, foarte divers. Iată, spre exemplificare, câteva definiţii 
formulate:
• dibăcie mintală înnăscută;
• eficienţă mintală înnăscută;
• capacitatea de a dobândi o capacitate;
• capacitatea de a realiza o gândire abstractă;

• capacitatea de abstractizare, de a face sinteze, de a combina, de a construi;
• aptitudine generală superioară, care-l orientează pe subiect la noi probleme şi condiţii
ale vieţii;
• aptitudinea de modificare a conduitei conform împrejurărilor;
• aptitudine de adaptare, pe carea rezolvării problemelor noi, folosind mijloace noi,
neînvăţate înainte;
• aptitudinea generală a unui individ de a-şi adapta conştient gândirea sa la situaţiile şi 
condiţiile noi de viaţă.
După A. Binet, inteligenţa se află în următoarele 4 cuvinte:
■ înţelegere (capacitatea de a clarifica o idee prin altă idee sau fapt);
■ invenţie (capacitatea de a găsi formule sau soluţii pentru rezolvarea diferitelor probleme
ridicate de viaţă şi de muncă);
■ direcţie (orientarea şi concentrarea atenţiei);
■ cenzură (capacitatea de discernământ şi selecţie a ideilor şi faptelor);
în accepţiunea psihologiei modeme prin termenul de inteligenţă se denumeşte activitatea
complexă mintală, flexibilă şi mereu confruntată cu situaţii noi şi probleme, în care se utilizează 
memoria, raţiunea, cunoştinţele disponibile.
De aici se desprind trei caracteristici fundamentale ale inteligenţei:
I. capacitatea ei de a soluţiona situaţiile noi, cele vechi, familiare cu ajutorul deprinderilor, 
obişnuinţelor, competenţelor;
II. rapiditatea, supleţea, mobilitatea, flexibilitatea ei;
III. adaptabilitatea adecvată şi eficienţa la împrejurări.
în psihologie există mai multe modele, ce descriu structura inteligenţei umane.
în a. 1903, Thorndicke formulează teza că inteligenţa este un ansamblu de capacităţi 
reciproc independente.
în a. 1904, Spearman a dezvoltat teoria bifactorială. După el, inteligenţa are la bază energia 
mintală, care influenţează reuşita, succesul îndeplinirii unei activităţi.
Spearman s-a preocupat de aptitudinile speciale (profesionale). După întreprinderea unui şir 
de cercetări, el a ajuns la concluzia că succesul oricărei activităţi intelectuale este determinat de:
1) aptitudinea generală -  factorul G (general);
2) aptitudinea specifică pentru activitatea dată -factorul £_( specific).
Mai târziu Spearman şi-a formulat ideea inteligenţei, într-un model ierarhic. între factorul G 
şi S, el a plasat factorii de grup, comuni, care intervin în grupe de activităţi înrudite (verbal, 
numeric, spaţial etc).
f i
î
S (Apt specific) 
fi
T T (Teste)
Fig. 17. Modelul ierarhic al structurii inteligenţei (după Spearman).

în psihologia contemporană s-a acreditat ideea că inteligenţa se compune dintr-o serie de 
factori simpli (inteligenţa este egală cu: spiritul de observaţie + atenţia + memoria + imaginaţia + 
voinţa etc.). Inteligenţa are ca scop adaptarea individului la realitate.
în a. 1930, Thurston, fondatorul unei teorii multifactoriale, neagă existenţa factorului 
general (G).
El consideră că fiecare acţiune intelectuală este rezultatul interacţiunii unei multitudini de 
factori. Iniţial el a evidenţiat 12 factori, apoi le-a simplificat până la 7 factori, pe care i-a 
numit factori mintali primari semnificativi ai inteligenţei:
■ fluenţa verbală (uşurinţa, cu care persoana se exprimă, utilizând cele mai potrivite 
cuvinte);
■ aptitudinea numerică (de a opera cu cifrele, de a efectua operaţii aritmetice);
■ perceperea verbală (capacitatea de a înţelege limbajul oral şi scris, înţelegerea sensului 
cuvintelor);
■ orientarea spaţială (capacitatea de a-şi reprezenta şi a-şi imagina anumite obiecte în 
spaţiu);
■ memoria asociativă;
■ aptitudinea de a face raţionamente (deductive şi inductive);
■ viteza percepţiei (rapiditatea perceptuală).
între aceşti factorii există o anumită corelare. în actul inteligent aceştia se îmbină, chiar se 
întrepătrund, interacţionează.
Conform lui Thurston, dacă măsurăm fiecare din aceste aptitudini, putem construi profilul 
potenţialului intelectual al individului.
în a. 1939, Dj. Guilford propune modelul morfologic. El evidenţiază cca 120 de aptitudini 
ale intelectului, pe care în a. 1967 le uneşte într-un model tridimensional, al interacţiunii 
complexe dintre conţinut, operaţii şi produse, termeni ce intră în definirea operaţională a oricărui 
act sau proces psihic.
El a încercat să răspundă la trei întrebări:
-  Despre ce noi gândim? (conţinuturi);
-  Cum noi gândim? (operaţii);
-  Care sunt produsele gândirii noastre? (produse).
Sub noţiunea de conţinut se subînţelege natura informaţiei cu care are loc operaţia. Guilford 
deosebeşte patru tipuri de conţinuturi:
• figurativ (forma, culoarea obiectelor);
• simbolic (cifre, semne, coduri);
• semantic (idei, gânduri);
• comportamental (sentimente, dispoziţii).
Operaţia se referă la procedeele şi mijloacele de rezolvare a unei probleme, alese de subiect, 
precum şi la procesele mintale, care au loc în timpul utilizării procedeului ales.
Guilford distinge cinci operaţii:
1. Cunoaşterea (recunoaşterea şi înţelegerea problemei).
2. Memoria (cantitatea de informaţie, de care dispune subiectul).
3. Gândirea divergentă (se referă la acel stil de gândire, care operează pluridimensional şi 
admite o pluritate de căi şi soluţii).
4. Gândirea convergentă (se referă la stilul de gândire sistemic, agloritmizat, unidirecţionat, 
necreativ, riguros organizat şi admite un singur rezultat optim).
5. Gândirea apreciativă (sau evaluarea -  se referă la capacitatea de apreciere a unor situaţii, 
stabilirea semnificaţiei, ierarhizarea de valori intelectuale conform unor criterii logice, etice, 
estetice).
Produsul se referă la modul, în care a fost concepută şi structurată de către subiect 
informaţia.
Guilford distinge următoarele produse:
a  unităţi;

a  clase; 
a  relaţii; 
a  sisteme; 
a  transformări; 
a  implicaţii.
Fiecare din cei 120 de factori constituie o îmbinare a operaţiei, a conţinutului şi a produsului 
(5-6-4=120). După Dj. Guilford, inteligenţa trebuie considerată o aptitudine generală,
aplicabilă în orice domeniu; ea posedă o anumită structură şi se manifestă sub forma unui 
complex de aptitudini speciale; acestea sunt şi rămân totuşi variabile independente.
Tema 5. CREATIVITATEA
5.1. Definirea conceptului de creativitate
Societatea contemporană, comparativ cu cele anterioare, se caracterizează prin schimbări 
radicale, care se produc în conduită, la locul de muncă sau în familie, în educaţie, în ştiinţă şi 
tehnologie, în religie şi aproape în orice aspect al vieţii noastre.
A trăi într-o asemenea lume presupune un înalt grad de adaptare şi de curaj, care este legat 
în mare măsură de creativitate.
Termenul creativitate a fost introdus în psihologie de G.W. Allport pentru a desemna
o formaţiune de personalitate.
Prin creativitate, Allport încerca să desemneze o modalitate integrativă a personalităţii 
umane, ce nu se reduce doar la o serie de însuşiri şi funcţii parţiale, având facultatea de a 
înţelege, reproduce şi rezolva numeroasele probleme impuse de viaţă, profesiune, mediu, etc., ci 
să exprime ansamblul de calităţi, care conduce la generarea noului, la originalitate.
în prezent există sute de modalităţi, prin care este definită creativitatea. Psihologii susţin în 
general că a f i  creativ înseamnă a crea ceva nou, original şi adecvat realităţii.
A crea înseamnă: a face să existe, a aduce la viaţă, a cauza, a genera, a produce, a fi primul, 
care interpretează rolul şi dă viaţă unui personaj, a compune repede, a zămisli, a fauri.
Creativ este cel, care se caracterizează prin originalitate şi expresivitate, este imaginativ, 
generativ, deschizător de drumuri, inventiv, inovator etc.
Noutatea este şi ea evaluată gradual, după cote de originalitate. Cota de originalitate 
corespunde distanţei dintre produsul nou şi ceea ce preexistă ca fapt cunoscut şi uzual în 
domeniul respectiv. în literatura noastră se apreciază originalitatea culminativă a poeticii lui 
Eminescu şi, după el, a poeziei lui Arghezi, Blaga, Nichita Stănescu.
După unii autori „creativitatea este aptitudinea sau capacitatea de a produce ceva nou şi de 
valoare”, iar după alţii ea constituie un proces, prin care se realizează un produs.
Conform lui P. Popescu-Neveanu „creativitatea presupune o dispoziţie generală a 
personalităţii spre nou, a anumită organizare a proceselor psihice în sistem de personalitate”.
Termenul de creativitate este foarte general şi a fost introdus în vocabularul psihologiei, 
pentru a depăşi înţelesurile termenului de talent. între conceptele de creativitate şi de talent nota 
comună este cea de originalitate.
Talentul corespunde creativităţii de nivel superior. Creativitatea există şi la nivel mediu şi la 
nivel inferior, şi chiar la nivel redus.
Toţi oamenii sunt în diverse grade creativi şi numai unii din ei sunt talentaţi. S-a apreciat 
talentul ca fiind hotărât de dotaţia ereditară. Conceptul nou de creativitate admite o mare 
contribuţie a influenţelor de mediu şi a educaţiei în formarea creativă a fiecăruia. Totodată, se

consideră că oricare din activităţi sau profesiuni poate fi desfăşurată la un nivel înalt de 
creativitate.
Talentul a fost conceput ca o dezvoltare superioară a aptitudinilor generale şi speciale şi ca o 
fericită îmbinare a lor. Creativitatea însă, precum vom vedea, include structuri mai complexe de 
personalitate, depăşind aptitudinile.
în psihologie, conceptul de creativitate are următoarele trei accepţiuni:
a) de comportament şi activitate psihică creativă;
b) de structură a personalităţii sau stil creativ;
c) creativitate de grup, în care interacţiunile şi comunicarea mijlocesc generarea de noi 
idei, deci conduc la efecte creative.
Creativitatea se caracterizează printr-o multitudine de calităţi:
Productivitatea -  se referă la numărul mare de idei, soluţii, lucrări de specialitate.
Utilitatea -  priveşte în special rezultatele acţiunii, care trebuie să fie folositoare, să 
contribuie la bunul mers al activităţii.
Eficienţa -  are în vedere caracterul economic al performanţei, se referă la randamentul 
acţiunii, la performanţele, care se pot obţine prin folosirea rezultatelor activităţii creatoare.
Valoarea produselor activităţii creatoare trebuie să prezinte însemnătate din punct de vedere 
teoretic sau practic, să fie recunoscută şi respectată în plan social.
Ingeniozitatea presupune eleganţă şi deosebită eficacitate a metodelor de rezolvare.
Originalitatea -  se apreciază prin raritatea ideilor, soluţiilor sau produselor. De obicei, sunt 
considerate originale rezultatele creativităţii, care apar o singură dată într-o colectivitate, deci 
sunt unice.
Conceptul de creativitate apare abordat din cinci perspective: ca potenţial, ca proces, ca 
produs, ca preajmă, ca psihoterapie.
■ Potenţialul creativ
Atunci când vorbim de potenţialul creativ, evidenţiem în primul rând calităţile creativităţii, 
care au fost descrise mai sus: utilitate, productivitate, eficienţă, valoare, ingeniozitate, 
originalitate.
■ Procesul creativ
S-a constatat că stadiile (etapele) procesului creator sunt următoarele:
• stadiul pregătitor;
• stadiul incubaţiei;
• stadiul iluminării;
• stadiul verificării.
Aceste stadii vor fi descrise într-un nou paragraf.
■ Produsul creativ
Orice proces creativ se finalizează cu un produs, care, pentru a fi considerat creator, trebuie 
să posede următoarele calităţi: noutate, originalitate, utilitate.
■ Preajma (mediul)
Creativitatea este abordată şi din perspectiva cerinţelor şi solicitărilor... din mediul intern şi 
extern. Studiile ... pe de o parte trebuinţa de actualizare a potenţialului creativ -  „Suntem născuţi 
pentru a învinge prin creativitate” -  (presiuni interne), cât şi presiunile şi problemele exterioare, 
ce vin din mediul de viaţă al individului şi necesită soluţionarea creatoare. Totodată, calităţile şi 
condiţiile nivelului, în care omul îşi desfăşoară activităţile, pot facilita sau inhiba manifestarea 
creativităţii.
■ Psihoterapia prin creativitate
în ultimii ani studiile asupra creativităţii individuale şi de grup au relevat valenţele curative 
ale metodelor de creativitate, activitatea într-un grup creator, având ca efect reducerea barierelor 
interne ale creativităţii. Se utilizează şedinţe cu ceilalţi.
5.2. Structura creativitătii
5

Orice subiect dispune de un potenţial creativ, pentru că orice subiect posedă o experienţă, pe 
care o prelucrează mereu şi variabil, utilizând operaţii, tehnici şi scheme mintale.
în linii generale, se ajunge la noi idei sau proiecte prin transformări şi recombinări ale 
datelor cognitive, de care subiectul dispune.
Gândirea logică aduce o anumită contribuţie la creaţie. Renumiţi savanţi, consideră că şi 
mai importantă este imaginaţia, care posedă un grad mai mare de libertate, nu este încătuşată de 
reguli şi norme fixe.
Demersurile creatoare pot fi spontane sau intenţionate şi voluntare. în ambele cazuri, ele 
trebuie să fie susţinute energetic de trebuinţe şi motive, de înclinaţii, interese şi aspiraţii.
în psihologia românească structura creativităţii este explicată prin intermediul modelului 
bifactorial al creativităţii. Cele 2 categorii de factori sunt:
a) vectorii -  termen, ce reuneşte toate stările şi dispozitivele energetice, acestea susţinând 
subiectul în acţiune şi anume: trebuinţele, motivele, scopurile, înclinaţiile, aspiraţiile, 
convingerile, atitudinile caracteriale.
b) operaţiile generative -  cuprind sistemele de operaţii, aptitudinile generale sau speciale de 
nivel supramediu.
Vectorii sunt cei, care declanşează, selectiv ciclurile operatorii şi le direcţionează într-un 
anumit sens.
Deci creativitatea nu este altceva decât interacţiunea optimă între vectorii creativi şi 
operaţiile generative.
La nivelul personalităţii se constituie blocuri între vectorii atitudinali şi acele sisteme de 
operaţii, pe care le-am numit aptitudini. Aceste structuri fac parte dintr-un stil de acţiune, 
cunoaştere şi realizare a subiectului, care au sau nu efecte creative.
Considerată ca o structură de personalitate, creativitatea este, în esenţă, interacţiunea optimă 
dintre atitudinile predominant creative şi aptitudinale generale şi speciale de nivel supramediu şi 
superior.
Nu este suficient deci să dispui de aptitudini, dacă acestea nu sunt orientate, strategic, prin 
motivaţie şi atitudini, spre descoperirea şi generarea noului cu valoare de originalitate.
Printre atitudinile creative importante, menţionăm:
• încrederea în forţele proprii şi înclinaţia puternică spre realizarea de sine;
• interesele cognitive şi devotamentul pentru profesiunea aleasă, care se include esenţial în 
sensul şi scopul vieţii;
• cutezanţă în adoptarea de noi scopuri neobişnuite;
• perseverenţa în căutarea de soluţii şi în realizarea proiectului schiţat.
• simţul valorii şi atitudinile valorizatoare;
• grupul atitudinilor direct creative, constând din simţământul noului, dragostea şi 
receptivitatea pentru tot ce este nou şi respectul faţă de originalitate.
5.3. Niveluri şi stadii ale creativităţii
Fiind o proprietate general-umană, creativitatea se prezintă în diverse forme şi se situează la 
diverse niveluri ierarhice.
Savantul american C.W. Taylor distinge cinci niveluri ale creativităţii:
a  creativitatea expresivă;
a  creativitatea productivă;
a  creativitatea inventivă;
a  creativitatea inovatoare;
a  creativitatea emergentă.
a) Creativitatea expresivă -  se manifestă liber şi spontan în desenele sau construcţiile 
copiilor preşcolari. Nu se pune problema, la acest nivel, de utilizare sau originalitate. Acest tip de 
creativitate reprezintă treapta de bază şi este un mijloc excelent de a cultiva aptitudinile 
creatoare, ce se vor manifesta ulterior.

b) Creativitatea productivă -  este crearea de obiecte, specific muncilor obişnuite. Un dar 
sau o ţesătoare de covoare produc obiecte, a căror forma se realizează conform unei tradiţii, unei 
tehnici consacrate, aportul personal fiind redus. Este planul, la nivelul căruia ajunge orice om 
muncitor.
c) Creativitatea inventivă -  presupune generarea de noi metode şi îndeplinirea artificială a 
unor noi funcţiuni. E vorba de inventatori, acele persoane, ce reuşesc să aducă ameliorări parţiale 
unei unelte, unui aparat, unei teorii contraversate.
în invenţie se introduc forme şi relaţii obiective, care sunt noi în raport cu dispozitivele 
tehnice preexistente.
într-o ţară mare, cum este Japonia, se înregistrează anual peste 100.000 de brevete de 
invenţii, ceea ce asigură un progres vizibil al producţiei.
d) Creativitatea inovatoare -  implică modificările semnificative ale principiilor, care stau 
la baza unui domeniu.
Acest tip de creativitate o găsim la oamenii caracterizaţi ca fiind „talente”. Ei realizează 
opere, a căror originalitate este remarcată pe plan naţional.
e) Creativitatea emergentă -  este caracteristica geniului, a omului, care aduce schimbări 
radicale revoluţionare într-un anumit domeniu şi a cărui personalitate se impune de-a lungul mai 
multor generaţii.
Astfel a fost principiul evoluţionist al lui Darwin, relativitatea lui Einştein, etc. Este nivelul 
suprem şi cel mai elaborat al creativităţii.
Creativitatea este considerată o expresie a personalităţii, care presupune activităţi 
îndelungate şi eforturi deosebite.
Psihologul englez G. Wallas stabileşte patru stadii ale procesului de creaţie:
1. Stadiul pregătitor -  este o fază iniţială şi obligatorie. Orice act de creaţie presupune o 
preparaţie conştientă, adeseori intensivă şi de lungă durată. în perioada de preparare se 
delimitează scopul sau problema. în vederea rezolvării problemei, viitorul creator citeşte, 
discută, întreabă, adună informaţii, face observaţii, schiţează o ipoteză sau un proiect general.
La această etapă se produce o mobilizare a subiectului şi intervin schiţări de planuri, 
experimente mintale. Un rol important are capacitatea de mobilizare a subiectului pentru 
antrenarea şi menţinerea în procesul creator.
Problema devine obsedată, apar stări de tensiune, încordare, apare anxietatea specifică, 
frustrări.
2. Stadiul incubaţiei -  poate dura foarte mult, ani de zile! Este mai puţin vizibil în exterior. 
Incubaţia este răstimpul încercărilor, când nu se găseşte soluţia. Procesul de creaţie continuă să 
se desfaşoare în inconştient.
3. Iluminarea (intuiţia) -  este momentul fericit, când apare soluţia, momentul intuiţiei 
acesteia, al vizualizării obiectului creat. Este faza, în care se consideră că procesul de creaţie 
ajunge la punctul culminant. Ideea creării apare brusc. Se întâmplă ca gânditorul creator să 
descopere ceva diferit de ceea ce a căutat.
4. Stadiul verificării (sau elaborării finale) este cea mai importantă. Soluţia identificată 
este verificată în practică şi apoi implementată. Este stadiul final, în care materialul brut, furnizat 
de inspiraţie, este finisat, creatorul verifică dacă iluminaţia a fost corectă, apreciază şi eventual 
revizuieşte ideea sau soluţia găsită.
Newton şi Darwin au elaborat şi verificat ani de zile teorii, a căror inspiraţie a fost poate 
rezultatul unor momente de scurtă durată.
5.4. Factorii, ce stimulează sau inhibează creativitatea
Creativitatea are un caracter cu informaţie complexă, în care interacţionează două categorii:
1) categoria socială;
2) categoria specială.

Prima categorie face parte din factorii stimulativi ai creativităţii şi se împart în:
a) interni -  individ;
b) externi -  colectivi;
c) sociali -  societatea.
Interni
1. Intelectuali (imaginaţia, gândirea fluentă, divergentă; capacitatea de elaborare, 
sensibilitatea la probleme, inteligenţa, capacitatea de transformare, memoria, tehnici 
operaţionale).
2. Aptitudini speciale (şcolare sau academice, creatoare, ştiinţifice, artistice, tehnice, de 
conducere, sociale, pedagogice, culinare etc.).
3. „De personalitate” (atitudini, motivaţie, caracter). Cel mai general recunoscuţi fiind: 
voinţa, perseverenţa, dorinţa de a schimba, tendinţa de informare, curiozitate, prezenţa unor 
interese şi preocupări variate de tip hobby, încredere în sine, nonconformism, fond emoţional şi 
bogat.
Externi
1. Climatul creativ:
• structura şi funcţionarea organizaţiei, instituţiei;
• compoziţia şi interacţiunile grupului;
• personalitatea şi comportamentul individual.
2. Conducerea {şeful la diferite niveluri ierarhice).
Sociali
1. Valori promovate.
2. Condiţii create: baza materială, legislaţie, formă de guvernămînt.
3. Educaţie (în familie, şcoală, factori educaţionali formali sau informali).
4. Nivelul cultural (cantitatea şi calitatea informaţiei).
5. Securitatea psihică.
6. Securitatea personală.
7. Necesitatea socială.
Din categoria specială fac parte factorii, ce inhibează creativitatea.
a) Factori cognitivi-perceptuali:
• incapacitatea de a formula problema;
• incapacitatea definirii termenilor problemei, când nu a fost înţeleasă suficient;
• incapacitatea de a distinge între cauză şi efect;
• neutralizarea tuturor simţurilor în observaţie;
• stilurile cognitive extreme: empiric şi teoretizant.
b) Factorii cognitivi-informaţionali:
• insuficienţa informaţiei;
• necunoaşterea tehnologiei creaţiei; tehnicilor de descriere a inovaţiilor.
• blocajele creativităţii.
c) Factorii vizând caracteristicile gândirii:
• fixitatea metodei, stereotipul dinamic;
• imposibilitatea abordării divergente a rezolvării problemelor tehnice;
• autoimpunerea ideaţiei;
• autoimpunerea unor restricţii, neprevăzute în condiţiile problemei;
• conformismul intelectual.
d) Factorii „depersonalitate”:
• supramotivarea versus submotivarea (la sarcină sau profesională).
e) Factorii temperamental-caracteriali:

• slaba încredere în sine şi descurajare;
• conformismul comportamental;
• încrederea prea mare în componenţa altor persoane;
• gama restrânsă de interese şi preocupări;
• lipsa voinţei şi obişnuinţei de a duce lucrurile până la capăt,
f) Factorii afectivi (emoţionali):
• timiditate;
• conflicte, frustrări;
• teama de ridicol;
• teama de dezaprobare socială;
• teama de şefi, de colegi, de subalterni;
• incapacitatea asumării riscului intelectual.
Blocaje ale creativităţii
Sidney Shore a descris trei tipuri de blocaje ale creativităţii:
♦ emoţionale;
♦ culturale;
♦ perceptive.
1. Blocaje de tip emoţional
■ teama de a nu comite o greşeală, de a nu părea extravagant;
■ teama de a risca să fii un „pionier”, de a fi în minoritate;
oprirea prematură la prima idee, soluţie, care apare sau teama ori neîncrederea faţă de 
superiori, colegi, colaboratori;
dificultatea de a schimba modelul de gândire; 
dependenţa excesivă faţă de opiniile altora;
■ lipsa competenţei de a depune un efort susţinut pentru a desfăşura procesul de
rezolvare a unei probleme de la identificarea ei până la soluţionare.
2. Blocaje de ordin cultural
dorinţa de a se conforma modelelor sociale, dorinţa de apartenenţă;
■ „conformism” la idei vechi, ca şi la cele noi;
■ tendinţa de a reacţiona conform principiului „totul sau nimic”;
■ prea mare încredere în statistici şi experienţa trecută;
■ punerea pe primul plan a factorilor practici sau economici în luarea deciziilor, ceea ce 
reduce timpul pentru a avea un număr suficient de idei;
slaba capacitate de a transforma sau modifica ideile;
sentimentul că tendinţa de a îndoi sistematic este un inconvenient social;
■ prea mare încredere în logica a ceea ce se numeşte raţiune.
3. Blocaje de ordin perceptiv:
■ incapacitatea de a distinge între cauză şi efect;
dificultatea de a defini o problemă sau declinarea capacităţii, refuzul de a sesiza, de a
releva;
dificultatea de a destructura o problemă în elemente, care pot fi manipulate, dirijate; 
dificultatea de a diferenţia între fapte şi probleme;
■ prezentarea prematură a pseudosoluţiilor la problemă, care nu au fost încă definite;
■ incapacitatea de a utiliza toate sensurile, care ne pun în contact cu mediul; 
dificultatea de a percepe relaţiile neobişnuite între idei şi obiecte;
■ incapacitatea de a defini lucrurile;
■ îngustarea excesivă a punctului de vedere; 
credinţa negativă: „Nu sunt creativ”.

Este foarte important să înveţi să detectezi natura acestor blocaje pentru a introduce spiritul 
inovator în grupuri şi organizaţii.
Aceste blocaje sunt numite şi bariere ale creativităţii.
Există patru grupe de bariere ale creativităţii:
I. Bariere legate de contextul socio-cultural:
a  conflictul de valori; 
a  condiţionarea; 
a  prejudecăţile; 
a  diferenţele culturale; 
a  nonintegrarea frustrărilor.
II. Bariere datorate temerilor endemice:
a  frica de confruntare; 
a  agresivitatea; 
a  competiţia; 
a  rezistenţa la schimbare; 
a  lipsa încrederii în sine.
III. Bariere legate de atitudinile individualiste: 
a  comportamentele egocentrice;
a  necunoaşterea de sine; 
a  sentimentul de incompetenţă; 
a  subiectivitatea şi nerealismul; 
a  pasivitatea excesivă.
I. Bariere referitoare la relaţia individ -  grup: 
a  lipsa comunicării; 
a  marginalizarea; 
a  lipsa autenticităţii; 
a  izolarea; 
a  dependenţa.

